
„Nesuk galvos dėl to, ar esi genialus, ar ne toks protingas. Verčiau 
pasikliauk sunkiu darbu, ištverme ir ryžtu. Ilgame žygyje labiau- 
siai tinka toks šūkis: „Nebambėk. Pirmyn!“ 

Tavo ateitis - tavo rankose. Niekada nesvyruok dėl šio teiginio. 

Nesipūsk. Berniukas, kuris pučiasi (kaip ir vyras, kuris pučiasi), 
dažnai tik tiek ir temoka. Jis lyg smulkus prekeivis, siūlantis pigius 
niekučius. Tušti puodai garsiai skamba! 

Būk sąžiningas. Būk ištikimas. Būk malonus. Atsimink, kad 
sunkiausiai įgyjamas turtas - gebėjimas būti nesavanaudiškam. 


Šis bruožas - vienas iš gražiausių vyriškumo požymių. Mylėk jūrą 
ir jos aidžią pakrantę, plikas kalvas. 
Laikykis švaros - ir kūno, ir dvasios.“ 

torijos ordino komandoras seras Frederikas Trevsas (Frederick Treves). 

Č iame kompiuterinių žaidimų ir mobiliųjų telefonų amžiuje turi likti vietos ir tokiems da- 

lykams kaip mazgų rišimas, namelis medyje ar pasakojimai apie nepaprastus drąsuolius. 
Apie vaikystę visada sakoma: atrodo, kad tada laiko buvo kur kas daugiau. Ši knyga padės 
prisiminti sekmadienių popietes ir ilgas vasaras - nes jos vis dar tokios pat ilgos, jei žinai, 
kaip žiūrėti. 

Būti berniuku - tai būti smalsiam. Maži berniukai ir suaugę vyrai ne tik žavisi pasakoji- 
mais apie Roberto Skoto (Robert Scott) ekspediciją Antarktidoje ar apie Džo Simpsoną (Joe 
Simpson), bet ir gali pasiraitoję rankoves pasidaryti elektromagnetą, užsiauginti kristalą, 
susimeistrauti gokartą ar išmokti visiškoje tamsoje nustatyti, kur yra šiaurė. ioje knygoje 
rašoma apie garsiausius mūšius, vabzdžius ir dinozaurus, pateikiama ištraukų iš Šekspyro 
kūrybos, duodama patarimų, kaip nusmailinti titnaginius strėlių antgalius, ir pridedama ge- 
riausio pasaulyje popierinio lėktuvėlio lankstymo instrukcija. 

Kas yra ilguma ir platuma? Kaip pasigaminti slapto rašalo ir užšifruoti pranešimą taip, 
kaip Gajus Julijus Cezaris ir jo karvedžiai? Atsakymų ieškokite šioje knygoje. Ją parašė du 
vyrai, kurie prieš daugelį metų už šią knygą būtų nedvejodami atidavę katę. Tiesa, ta katė 
nebuvo iš pačių mieliausių. Kodėl parašėme knygą tik dabar? Nes joje pasakojama apie labai 
svarbius dalykus, o mes norėjome visa tai kuo geriau išmanyti. Kai kas išties teikia didžiulį 
malonumą, pavyzdžiui, mokėti surišti padorų jūreivišką mazgą, kai prisireikia kilpos, ar tie- 
siog nusimanyti, kas įvyko prie Vaterlo ar Somos. Visokias istorijas reikia nuolatos pasakoti, 
antraip jos išgaruos iš atminties. 

Pasakojimus apie drąsuolius galima skaityti kaip įdomių nuotykių aprašymus, bet kartu 
jie teikia įkvėpimo ir leidžia patikėti, kad kartais paprasti žmonės atlieka nepaprastų žyg- 
darbių. Užrašę šiuos pasakojimus nebedrįsome vos susimušę kojos pirštą strykčioti ir keiktis. 
Perskaitykite skyrių apie Daglasą Beiderį (Douglas Bader) ir patys suprasite kodėl. Tai ne tik 
įspūdingos istorijos, bet ir dalis mūsų kultūros, kaip tik toji, kurios nunykstant nenorėtume 
pamatyti. 

Ar tai senamadiška? Sunku pasakyti. Šiandien vyrai ir berniukai tokie pat, kokie buvo vi- 
sada, juos domina vis dar tie patys dalykai. Galbūt suaugę šie berniukai žengs į visiškai naują 
pasaulį, tačiau jie ir toliau norės panašių istorijų. Sau ir savo sūnums. Nuoširdžiai tikimės, 
kad po daugybės metų ši knyga bus ta, kurią apdulkėjusią susirasi palėpėje ir paduosi porai 
vaikų, žvelgiančių į krūvą lentų ir nežinančių, ką iš jų sumeistrauti. 

Kai esi suaugęs vyras, supranti, kad viskas keičiasi, tačiau berniukų pasaulyje galioja ki- 
tokios taisyklės. Stovykla, kurią šiandien įsirengei, stovės amžinai. Tau rūpi išmokti keletą 
triukų su monetomis ir perprasti regbio taisykles. Ką gali žinoti - galbūt staiga prireiks? Tu 
nori būti savarankiškas ir rasti kelią pagal žvaigždes. Galbūt tie, kurie pasiryžo sekti paskui 
mus, išties trokšta jas pasiekti. O kodėl gi ne? Kodėl gi ne? 


Konas Iguldenas (Conn Iggulden), 
Halis Iguldenas (Hal Iggulden) 

iais laikais ne taip lengva rasti senovinę tabakinę, bet tokio dydžio daiktelis mūsų rin- 
kiniui labai tinka. Vienas iš mūsų kartą buvo nusinešęs į mokyklą baltąją pelę, tačiau 
žinant, kas atsitiko ant jos atsisėdus, tai nepatartina. Mūsų manymu, į kišenes reikia prisi- 


grūsti reikalingų daiktų. 


1. Lenktinis peiliukas 


Vis dar nepranokstamas lenktinis peiliukas. 

"Jį net leidžiama įsidėti į lagaminą keliaujant 
lėktuvu, tiesa, ne neštis į saloną. Tikrai ver- 
ta pataupyti pinigėlių pačiam geriausiam, 
su tiek geležčių ir priedų, kiek tik įmanoma 
rasti. Lenktinis peiliukas nepakeičiamas, 
kai reikia atsukti varžtą, ištraukti rakštį, 
atkimšti butelį, nors apie tai tikriausiai ne- 
reikėtų labai daug kalbėti. 

Galima įsigyti dar ir odinį dėklą. O prie 
geriausių peiliukų pridedama priedų: kom- 
pasas, pieštukas, degtukų, popieriaus ir 
pleistro. 


2. Kompasas 


Puiku turėti kompasą. Nedidukų kompasų 
yra bet kurioje laisvalaikio ar žūklės reik- 
menų parduotuvėje. Tai amžinas daiktas. 
Kad ir kas atsitiktų, visada reikia žinoti, 
kur yra šiaurė. 


3. Nosinė 


Šią medžiagos skiautelę galima panaudoti 
visokiausiais būdais: prisidengti burną, kad 
neįkvėptum dūmų, pagelbėti draugui, ku- 
riam iš nosies bėga kraujas, ar net paduo- 
ti verkiančiai mergaitei. Iš didelės nosinės 
gali išeiti net svaidyklė. Verta turėti. 


4. Degtukų dėžutė 

Net neverta sakyti, kad turi elgtis atsakin- 
gai. Kai šaltą naktį teks miegoti lauke, labai 
pravers, jei į metalinę dėžutę ar plastikinį 
maišelį būsi įsidėjęs degtukų. Pamirkius 
galvutes į vašką degtukai tampa atsparūs 
vandeniui. Kai norėsi uždegti, nukrapštyk 
vašką nagu. 


5. Rutuliukas 


Mėgstamiausias didelis ir gražus rutuliukas 
(apie juos rašoma skyriuje Rutuliukai). 


6. Adata ir siūlas 

Reikalingi įvairiausiomis progomis, pavyz- 
džiui, jei turėsi susiūti žaizdą be sąmonės 
gulinčiam šuniui ar sulopyti praplyšusius 
marškinius. Stiprus siūlas pravers žvejojant. 


7. Pieštukas ir popierius 

Jei tapsi nusikaltimo liudytoju ir norėsi už- 
sirašyti automobilio numerį ar apibūdinti 
plėšikų išvaizdą, be popieriaus ir pieštuko 
tikrai neišsiversi. O kur dar pirkinių sąrašai 
ir visa kita, ką galima užrašyti? 


8. Nedidelis žibintuvėlis 

Būna mažų ir lengvų žibintuvėlių, sega- 
mų prie raktų pakabukų. Kai tamsoje rei- 
kės įžiūrėti žemėlapį, tiks bet koks šviesos 
šaltinis. 


9. Didinamasis stiklas 
Dėl visa ko. Be to, galima ir laužą įkurti. 


10. Pleistras 


Vienas ar du pleistriukai, o dar geriau — 
truputėlis vyniojamojo pleistro, kurio gali- 
ma atsikirpti lenktinio peiliuko žirklutėmis. 
Gal ir neprireiks, bet ką gali žinoti? 


11. Meškerės kabliukai 

Jei turi pakankamai stiprų siūlą ir meš- 
kerės kabliuką, norint pagauti kokią žuvį 
reikės tik susirasti pagalį ir slieką. Kabliu- 
ką būtinai įsmeik į kamštį, kitaip gali su- 
sižeisti. 

GERIAUSIAS PASAULYJE POPIERINIS 
LĖKTUVĖLIS 


p 


Mus prieš 50 metų vienos vidurinės mokyklos direktorius užklupo berniuką, laidantį 
pro langą popierinius lėktuvėlius. Besvarstydamas, kaip reikėtų nubausti prasikaltėlį, 
direktorius pastebėjo, kad lėktuvėlis vis dar skrenda, lengvai sklendžia virš žaidimų aikšte- 
lės. Berniukas išsisuko ir nebuvo paliktas po pamokų, tačiau turėjo išduoti direktoriui savo 
kūrinio paslaptį. O šis ją papasakojo savo vaikams... 

Yra ir sudėtingesnių modelių. Gal manai, kad norint įsitaisyti gerą lėktuvėlį neįmanoma 
apsieiti be žirklių ir popieriaus lankstymo pamokėlių? Ne, tai visiška nesąmonė. 


ļg B Z 


Dešinėje pavaizduotas lėktuvėlis - lingė - lengvai ir greitai išlankstomas iš paprasčiausio A4 
formato popieriaus lapo. Tai pats geriausias ilgų nuotolių sklandytuvas, o vienas kitas pa- 
tobulinimas paverčia jį nepralenkiamu akrobatinio skraidymo meistru. Šis modelis net yra 
laimėjęs keletą varžybų. Apie vienas galima ir papasakoti. Naujųjų išvakarėse buvo sureng- 
tas popierinių lėktuvėlių turnyras. Taisyklės paprastos - paleistas iš viešbučio, esančio netoli 
Vindzoro pilies, balkono, lėktuvėlis turėjo perskrieti visą gatvę. Keturi jo draugužiai rėžėsi į 
asfaltą, o šis vienintelis nepriekaištingai įveikė visą kelią. 

Kairysis lėktuvėlis - bukanosė strėlė - nesunkus, galima sakyti, apšilimui skirtas modelis. 
Sklendžia jis irgi neblogai. 


D 


BUKANOSĖ STRĖLĖ 


m 


Perlenk A4 formato lapą išilgai - gausi vidurio liniją. 

2. Du kampus užlenk iki vidurio linijos, kaip parodyta paveiksle. 

3. Apversk popieriaus lapą ir dar sykį atlenk tuos kampus iki vidurio linijos, kaip matai 
paveiksle. 

4. Smaigalį užlenk atgal virš trikampių, kad jis pasidarytų bukas. Gali pakišti smaigalį po 

trikampiais. Abu būdai vienodai geri. 

Perlenk visą lėktuvėlį išilgai, kaip parodyta paveiksle. 

Galiausiai atlenk sparnus - bukanosė strėlė baigta. 


A "A-A-e d 

Na štai - jau turi vieną puikų modelį. Turbūt pastebėjai pirmojo paveikslo viduryje lėktuvėlį, 
panašų į vabzdį. Jis gali raityti ore visokius viražus ir net mirties kilpas. Vis dėlto jis, kaip ir 
daugelis sudėtingų modelių, skrenda ne taip gerai. Mūsų manymu, tai svarbu. Taip, lėktuvė- 
lis atrodo lyg koks skėrys, bet jei paleistas sminga nosimi žemyn, kokia iš jo nauda? 

Štai pavyzdinis lėktuvėlis. Jis skrenda. 


LINGĖ 


Ev 


Pradžia tokia pat kaip ir bukanosės strėlės. Perlenk lapą išilgai ir, kaip parodyta 
paveiksle, užlenk du kampus iki vidurio linijos. 

Nulenk žemyn viršutinį trikampį. Turėtų išeiti kažkas panašaus į voką. 

Lenk į vidų kitus kampus. Turėtų likti kyšoti nedidelis trikampėlis. 

Užlenk tą trikampėlį ant kampų - taip jie tvirčiau laikysis. 

Perlenk lėktuvėlį išilgai, palikdamas trikampį išorėje, kaip parodyta paveiksle. 
Galiausiai užlenk sparnus ir labai atidžiai sulygink juos su vidurio linija. Kuo kruopščiau 


lankstysi, tuo geriau lėktuvėlis sklęs. 


/N 

Šis lėktuvėlis geriausiai skrenda paleistas lėtai. Jei pradinis greitis didelis, jis gali kristi že- 
myn. Jei truputėlį atlenksi sparno galiuką, lėktuvėlis grįš į ranką arba skris sukdamasis spi- 
rale. Tobulink tiek, kiek reikės. Nepamiršk, kad kiekvienas tavo išlankstytas lėktuvėlis bus 
vis kitoks ir nepakartojamas. 

SEPTYNI SENOVĖS PASAULIO 
STEBUKLAI 


— — 14 —. 


arsieji septyni senovės pasaulio stebuklai yra šie: didžioji Cheopso piramidė Gizoje, ka- 

bantieji Semiramidės sodai Babilone, Artemidės šventykla Efese, Halikarnaso mauzolie- 
jus, Rodo kolosas, Dzeuso statula Olimpijoje ir Aleksandrijos švyturys Faro saloje. Iki mūsų 
laikų išliko tik Gizoje stūksanti piramidė. 


1. Cheopso piramidė - didžiausias kada nors pastatytas antkapis. Ji skirta Egipto IV 
dinastijos faraonui Khufu (maždaug 2551-2582 m. pr. Kr.), graikiškai - Cheopsui. 


| THE GREAT PYRAMID OF CHEOPS. 


Tai viena iš trijų piramidžių, esančių al Gizoje, netoli Kairo. Kitos dvi pastatytos 
faraonams Mikerinui ir Chefrenui. Daugiau kaip 4 tūkstančius metų, iki pat XIX a., 
Cheopso piramidė buvo aukščiausias statinys pasaulyje. Jei kažkas nebūtų pradan- 
ginęs viršutinio akmens, jos aukštis ir dabar siektų net 146,5 metro. 

Piramidės pagrindas sudaro tobulą kvadratą - tai neįtikėtino tikslumo pavyzdys 
(nepamirškite statinio dydžio!). Visos kraštinės yra 231 m ilgio, o visos sienos pa- 
svirusios 51 laipsnio ir 51 minutės kampu. Piramidei statyti panaudota 2 milijonai 
akmens luitų, sveriančių daugiau kaip po 2 tonas. Jie suleisti taip lygiai, kad į tarpelį 
net peiliuko neįsprausi. 


2. Kabantieji Semiramidės sodai buvo įrengti Babilone, dabartinio Irako teritorijoje, 


ant Eufrato upės kranto. Juos tarp VII ir VI a. pr. Kr. savo žmonai sukūrė karalius 
Nabuchodonosaras. 

Nuostabiausia tai, kad statytojai, naudoda- 
miesi sudėtingiausiomis hidraulinėmis siste- 
momis, sugebėjo pakelti tūkstančius litrų upės 
vandens sodams laistyti. Kaip tai buvo padaryta, 
galima tik spėlioti. Galbūt jie turėjo Archimedo 
sraigtą - tokį, koks pavaizduotas paveiksle? 


. Sakoma, kad Efeso (dabartinė Turkija) Artemi- 
dės šventykla tiesiog pribloškė Aleksandrą Ma- 
kedonietį išskirtiniu nežemišku grožiu, tačiau 
miestiečiai atmetė jo siūlymą atstatyti šventovę 
ir atsisakė užsikrauti ant savo pečių jos atsta- 
tymo išlaidas. Šventykla buvo pastatyta VI a. 
pr. Kr., o paskui net ne vieną kartą sugriau- 
ta ir pastatyta iš naujo. Labiausiai išgarsėjo tą 
dieną, kai gimė Aleksandras Makedonietis. Tą- 
dien Artemidės šventyklą sudegino toksai He- 
rostratas - taip šis žmogus norėjo įamžinti savo 
vardą. Tai vienas iš didžiausių visų laikų van- THE HANGING GARDENS 
dalizmo aktų. Galiausiai, maždaug III a., gra- OF BABYLON. 

žioji šventykla visiškai sugriuvo. 


A. 


d TEMPLE OF DIANA AT EPHESUS., P 842 


(Senovės graikų deivė Artemidė atitinka romėnų deivę Dianą.) 

4. Halikarnaso mauzoliejus buvo pastatytas Persijos karaliui Mausolui, valdžiusiam 
377-353 m. pr. Kr., pagerbti. Dabar ten yra Bodrumo miestas (Turkija). Trisdešimt 
šešios kolonos virš keturkampės kriptos laikė laiptuotą piramidę, kurios viršuje sto- 
vėjo skulptūra, vaizduojanti karalių Mausolą ir jo žmoną (bei seserį) Artemisiją, sė- 
dinčius karietoje. Statinys siekė 42,5 m aukštį. 1522 m. per kryžiaus žygį mauzoliejų 
baigė griauti riteriai joanitai. Akmenys buvo panaudoti piliai statyti. Ji yra išlikusi 
iki šių dienų. Pilies sienose nesunku pastebėti šlifuoto marmuro blokų. Iš Mausolo 
vardo yra kilęs žodis mauzoliejus, kitaip sakant, puošnus kapas. 


5. Mūsų dienų nesulaukė ir Dzeuso statula Olimpijoje. Tik pasakojimai ir atvaizdai ant 
monetų leidžia mums suprasti, kodėl V a. pr. Kr. ši statula taip visus stulbindavo. 
Olimpijoje vykdavo senovės graikų žaidynės - iš čia kilo žodis olimpiada. Ši 
šventa vieta buvo skirta Dzeusui. Sukurti jo statulą buvo patikėta Fidijui Atėnie- 
čiui. Statula buvo išdrožta iš medžio, kūnas nuklotas dramblio kaulo plokštėmis, o 

MAUSOLEUM AT HALICARNASSUS STATUE OF ZEUS AT OLYMPIA. 

drabužiai nukalti iš aukso. Ant de- 
šiniojo Dzeuso delno stovėjo per- 
galės deivė Nikė, taip pat paga- 
minta iš dramblio kaulo ir aukso. 
Kairėje Dzeuso rankoje puikavosi 
auksinis skeptras su viršuje tupin- 
čiu ereliu. 

I a. Romos imperatorius Kali- 
gula buvo pasiryžęs perkelti sta- 
tulą į Romą, tačiau neišlaikę mil- 
žiniško svorio nugriuvo pastoliai, 
todėl šios minties teko atsisakyti. 
Vis dėlto vėliau statula buvo per- 
kelta į Konstantinopolį. Ten V a. 
ji sudegė. 


. Bene pats garsiausias iš visų se- 
novės pasaulio stebuklų - Rodo 
kolosas (Graikija), daugiau kaip 
30 m aukščio Helijo statula. 
Kolosas buvo užėmęs ne visą 
uostą, jis žvelgė į Egėjo jūrą įsi- 
taisęs kyšulyje. Pagrindas buvo 
balto marmuro, statulą pama- 
žu statė vis aukštesnę, tvirtino 
akmenimis ir geležimi, pridėdavo 
bronzos lakštų. Koloso statyba už- 
truko net 12 metų ir buvo baigta 
maždaug 280 m. prieš Kristaus 
gimimą. Kalbos apie šį nuostabų sa " m 
kūrinį pasklido akimirksniu. Sta- Ry OR 
tulai buvo lemtingas po 50 metų S LLLI LILIES 
užklupęs žemės drebėjimas. Rodo p A. 
kolosas lūžo per kelius, jo griuvė- Taradi RA 
siai išgulėjo nejudinami 800 metų, THE COLOSSUS OF RHODES. 
o paskui įsiveržę arabai išpardavė 
statulą dalimis. 


. Aleksandrijos švyturį Faro saloje graikų ir egiptiečių karaliaus Ptolemajo Filadelfo 
(285-247 m. pr. Kr.) įsakymu pastatė architektas Sostratas Knidietis. 

Vienas iš Ptolemajo protėvių buvo Aleksandro Makedoniečio karvedys. Garsiau- 
sia jo palikuonė - Kleopatra, pirmoji iš savo graikiškosios dinastijos iš tiesų kalbėjusi 
egiptietiškai. 

Atvykdamas į Aleksandriją Julijus Cezaris turėjo praplaukti pro milžinišką švytu- 
rį, stovintį Faro saloje. Sakoma, kad jo šviesa buvo matoma net 55 km nuo kranto. 
Tikslus šio statinio aukštis nėra žinomas, bet kad galėtų šviesti taip toli, jis turėjo 
būti nuo 121 iki 182 m aukščio. 

Statinys buvo toks garsus, kad net ir dabar švyturys ispaniškai ir itališkai vadina- 
mas faro, o ir prancūzai turi žodžių su šaknimi phare. 


Kaip matai, tūkstantmečiams slenkant gali pranykti ar subyrėti net didžiausi stebuklai. Tur- 
būt didžiausias stebuklas yra tai, kad juos kurdami žmonės siekė pranokti patys save. 

PENKI MAZGAI, KURIUOS TURI MOKĖTI 
VISI BERNIUKAI 


—4—— 


okėti rišti mazgus labai naudinga. Stebėtina, kad daugelis žmonių moka sumegzti tik 
tikrąjį mazgą ir šunmazgį. Užuot vardiję šimtus mazgų, nusprendėme parodyti penkis 
pačius reikalingiausius. 


TIKRASIS MAZGAS 


Šis mazgas naudojamas burėms sutraukti - kitaip sakant, sustiprėjus vėjui taip mažinamas 
burių plotas. Jei atkreiptum dėmesį į mažų burlaivių bures, pastebėtum prie audeklo pritvir- 
tintus lynus. Kai burė sulankstoma ant skersinio, lynų galai surišami tikraisiais mazgais. Jie 
simetriški ir tiesiog malonūs pažiūrėti. 

Svarbu prisiminti tokią taisyklę: kairioji virvė per dešiniąją, dešinioji per kairiąją. 


AŠTUONETAS 


Tai lyg stabdys, rišamas virvės gale, kad ji neišslystų iš kilpos. Kartais tam, kad virvė būtų 
sunkesnė ir patogesnė mesti, jos gale rišamas dvigubas aštuonetas. Šis mazgas taip pramin- 
tas, nes panašus į skaitmenį 8. 


SAUGOS KILPA 


Tai fantastiškai naudingas, labai tvirtas mazgas. Rišamas visada, kai tik prireikia kilpos vir- 
vės gale - stulpui apjuosti ar, tiesą sakant, bet kam kitam. 


1. Užnerk kilpą link savęs, palikdamas tiek laisvos virvės, kad jos užtektų stulpui, medžiui 
ar dar kokiam nors daiktui apjuosti. 

2. Dabar įsivaizduok, kad kilpa yra triušio būda, o virvės galiukas - triušis. Kitas virvės 
galas - medis. Perkišk galą per kilpą - triušis išlenda. 

3. Apvesk triušį aplink medį. 

4. Įkišk triušį atgal į būdą, t. y. į pirmąją kilpą. 

5. Atsargiai užveržk. 
PASTABA. Užnėręs saugos kilpą ir per ją perkišęs kitą virvės galą, gali 
pasidaryti paprasčiausią lasą. 


ŠOTO MAZGAS 


Labai tinka, kai reikia surišti dvi virves. Skirtingo storio virvių tikruoju mazgu tvirtai surišti 
neįmanoma, 0 šoto mazgu pavyksta puikiausiai. 


VANTŲ SKERSINIS 


Tai laikinas mazgas - panašiai filmuose žirgus pririša kaubojai. Didžiausias pranašumas tas, 
kad šis mazgas be galo greitai surišamas. Paprastai kalbant, virvė tiesiog apsukama aplink 
stulpą ir perkišama per susidariusią kilpą. Pratinkis rišti šį mazgą kuo dažniau, kol išmoksi 
tai atlikti akimirksniu. 


Šie penki mazgai pravers begale visokiausių progų: kai statysi namelį medyje, iškylausi, bu- 
riuosi ar norėsi pririšti žirgą atjojęs į smuklę. Rišti mazgus nėra labai lengva. Tam reikia laiko 
ir kantrybės. Šie įgūdžiai merginų turbūt nesužavės, tačiau gali išgelbėti tau gyvybę ar žirgą. 

KLAUSIMAI APIE PASAULI]. 
PIRMOJI DALIS 


——44—— 


Kodėl vasarą dienos ilgesnės negu žiemą? 
Kodėl ties pusiauju šilčiau? 

Kas yra vakuumas? 

Kas yra platuma ir ilguma? 

Kaip nustatyti medžio amžių? 


B BR 


1. KODĖL VASARĄ DIENOS ILGESNĖS NEGU ŽIEMĄ? 


Australijoje trumpiausia diena - birželio 21 d., o ilgiausia — gruodžio 21 diena. Šiaurės pus- 
rutulyje birželio 21 d. yra vidurvasaris, o gruodžio 21 d. - viduržiemis. O štai Australijoje 
Kalėdos - lauko kepsnių ir paplūdimių sezonas. 

Šiaurės ašigalis yra nukreiptas maždaug Šiaurinės žvaigždės link, o Žemės ašis sudaro 
23,59 kampą su orbitos, kuria Som skrieja aplink Saulę, plokštuma. 

Kai Šiaurės pusrutulis yra palinkęs į Saulės pusę, gauname daugiau tiesioginių spindu- 
lių. Šis laikotarpis vadinamas vasara. Birželio 21 d. Šiaurės pusrutulis labiausiai atsuktas į 
Saulę, o dienos pačios ilgiausios. Tuo metu Pietų pusrutulyje dienos trumpiausios, mat pati 
planeta užstoja Saulės šviesą nuo sustirusių savo gyventojų. 

Kai Žemė keliauja aplink Saulę, jos ašies posvyris išlieka toks pat. Per rudens lygiadienį 
(rugsėjo 22 arba 23 d.) diena ir naktis susilygina - abi trunka po dvylika valandų. Tas pat 
vyksta ir kovo 20 d., pavasario lygiadienį. 

Kai Šiaurės pusrutulis palinksta nuo Saulės, jį pasiekia mažiau šviesos. Taip ateina ru- 
duo, o paskui ir žiema. Kai Pietų pusrutulyje dienos ilgėja, šiaurėje jos trumpėja. Birže- 
lio 21 d. - diena, kai Saulė pakyla 
aukščiausiai, - vadinama vasaros 
saulėgrįža. 

Iš tiesų Žemė arčiausiai Saulės 
būna vasarį, o ne birželį, tad svar- 
biau ne atstumas, 0 posvyris. 

Geriausias būdas vaizdžiai tai 
parodyti - sugniaužti vieną ranką 
į kumštį, o kitos delnu pavaizduoti 
Žemės posvyrio kampą. Sukdamas 
delną aplink kumštį turėtum pa- 
matyti, kaip posvyris sukuria metų 
laikus ir kodėl priešinguose pusru- 
tuliuose jie skiriasi. Džiaukis, kad 
metų laikai keičiasi. Viena ilga va- 
sara arba viena ilga žiema nėra 
palanku gyvybei. Pietų ašigalis 


Šiaurės ašigalis 


<Æ = Saulė == "3 


23,5° 

Šiaurės ir Pietų ašigaliuose vasarą saulė nenusileidžia net šešis mėnesius, o kai ji vis dėlto 
pavargsta šviesti, pusę metų būna sutemę. Šiaurės šalyse, pavyzdžiui, Suomijoje, galima ma- 
tyti reiškinių, vadinamų baltosiomis naktimis arba vidurnakčio saule. 


2. KODĖL TIES PUSIAUJU ŠILČIAU? 
Yra dvi priežastys, dėl kurių ties pusiauju šilčiau negu bet kurioje kitoje Žemės vietoje. Nors 
ir keista, bet tas faktas, kad pusiaujas yra fiziškai arčiau Saulės negu, tarkim, Siaurės ašiga- 
lis, neturi beveik jokios reikšmės. Svarbiausia tai, kad ties pusiauju Saulės spinduliai krinta 


į Žemės paviršių statmenai, todėl labiau jį įkaitina. Kuo toliau nuo pusiaujo, tuo Saulės spin- 
duliai krinta nuožulniau. Tai aiškiai parodyta paveiksle. 


Žemė 


Pusiaujas 


IVITAGNI4S SATAVS 


Be to, kol Saulės spinduliai pasiekia Žemės paviršių, ties pusiauju jie turi įveikti plonesnį 
atmosferos sluoksnį, taigi išlaiko daugiau šilumos. 


3. KAS YRA VAKUUMAS? 


Tobulas vakuumas - tai visiškai tuščia erdvė, kurioje nėra nei oro, nei kokios nors kitos me- 
džiagos. Taip pat kaip ir absoliutusis nulis (-273,15 °C arba 0 K), tobulas vakuumas galimas 
tik teoriškai. Jūsų namuose šviečiančių elektros lempučių viduje yra beveik vakuumas, tai 
reiškia, kad gamykloje iš jų išsiurbiamas beveik visas oras. Jei taip nebūtų daroma, siūlelis 
perdegtų gerokai greičiau, nes ore yra daug deguonies. 

Yra toks klasikinis mokslinis eksperimentas, parodantis vieną iš vakuumo ypatybių. Rei- 
kia pavožti po stikliniu gaubtu tiksintį laikrodį ir siurbliu išsiurbti orą. Gana greitai laikrodžio 
tiksėjimas nutyla. Kai nėra garso bangas perduodančių oro molekulių, negali būti ir paties 
garso. Štai kodėl kosmose šauk nešaukęs - niekas negirdės. 

4. KAS YRA PLATUMA IR ILGUMA? 


Žemė yra rutulio formos. Platuma ir ilguma - tai žmogaus sugalvotos koordinatės, leidžian- 
čios nusakyti bet kurio taško padėtį Žemės paviršiuje. 


Platumos nulinė linija - pusiaujas. Per šią liniją perpjovęs Žemę gautum horizontalią plokš- 
tumą. Iš jos centro į Šiaurės ar Pietų ašigalį nubrėžta tiesė yra statmena šiai plokštumai. 
Platuma matuojama ne kilometrais ar myliomis, o kampo laipsniais: nuo 0° iki 90° abie- 
juose pusrutuliuose. Pavyzdžiui, Londonas yra 51° šiaurės platumos (Vilnius - 54° šiaurės 
platumos*!). Žemės rutulio paviršius yra subraižytas įsivaizduojamomis linijomis - lygiagre- 
tėmis. Jos lygiagrečios vienos su kitomis ir su pusiauju. 


90° 
šiaurės platumos 


Londonas 
51° šiaurės platumos 


1Žvaigždutėmis * pažymėti knygos lietuviškojo leidimo papildymai. 

Žemė didžiulė, net ir vienas laipsnis čia labai netikslus matas. Todėl kiekvienas laipsnis, 
tiek platumos, tiek ir ilgumos, dar padalytas į 60 minučių, o kiekviena minutė - į 60 sekun- 
džių. Sie vienetai žymimi taip: 

laipsniai * minutės “ sekundės “ 


Pirmųjų dviejų vienetų visiškai pakanka didelių objektų, pavyzdžiui, miestų, padėčiai nu- 
sakyti. Štai Londonas yra 51°32’ šiaurės platumos (Vilnius - 54°41” šiaurės platumos*). Kon- 
kretaus namo padėčiai nusakyti reikėtų dar trečiojo vieneto ir, be abejo, ilgumos. 

Visai atsitiktinai vienas platumos laipsnis yra apytikriai lygus 60 jūrmylių, taigi viena mi- 
nutė - maždaug viena jūrmylė, o ją sudaro 1 852 metrai. 

Londono ilguma yra nulis laipsnių (Vilniaus - 25717 rytų ilgumos*). Štai taip galima tvar- 
kingai pradėti kalbą apie ilgumos koordinatę. 


Ilguma žymima linijomis, jungiančiomis Žemės ašigalius. Londono ilguma yra nulis laipsnių, 
o nuo šios linijos į rytus ir į vakarus driekiasi po 180 laipsnių. Žemė apsisuka aplink savo ašį 
(t. y. 360° kampu) per parą (24 valandas), tad 1 valanda atitinka 360 : 24 = 15 ilgumos laips- 
nių. Kitaip tariant, jei dvi vietovės nutolusios viena nuo kitos per 15 ilgumos laipsnių, vidur- 
dienio laikas jose skiriasi 1 valanda. Todėl šios linijos vadinamos dienovidiniais (plg. anglų k. 
žodį meridian, kilusį iš lotynų k. žodžio meridianus „vidurdienis“). 


Visa tai reikalinga štai kam. Tavo laivas plūduriuoja nežinia kur vandenyne. Visų pirma 
reikia nustatyti vidurdienį, tai yra pasižymėti laiką, kai Saulė pasiekia aukščiausią tašką 
danguje. Turėdamas sekstantą ir pasitelkdamas trigonometriją gali nesunkiai nustatyti kam- 
pą. Jei vidurdienį laivo laikrodis rodo, kad Grinviče dabar devynios ryto, vadinasi, nukeliavai 
3 x 15° = 45° į rytus. Trumpiau tariant, tu būtum 45° rytų ilgumos. 

Reikia tik pasirinkti pradinį dienovidinį, kitaip tariant nulio laipsnių ilgumą. Kurį laiką 
atrodė, kad tam labiausiai tinka Paryžius, bet Londono prekybos laivai laiką skaičiavo pagal 

Grinviče esančios Flemstedo (Flamstead) observatorijos laikrodį. Ten kasdien, lygiai pirmą 
valandą dienos, nukrinta laiko rutulys. Pagal jį buvo nustatomi laivų chronometrai, o Grinvi- 
čo laikas tapo standartu. 1884 m. Vašingtono konferencijoje 25 šalių atstovai oficialiai įteisi- 
no šį susitarimą. Jei šiandien nuvažiuotum į Grinvičą, galėtum atsistoti ant žalvarinės juos- 
tos, skiriančios Rytų ir Vakarų pusrutulius. 

Priešingoje Žemės pusėje Rytų ir Vakarų pusrutuliai susitinka Ramiajame vandenyne ties 
Tarptautine datos keitimo linija. Ji taip vadinama, nes susitarta visada, kai tik kertama ši 
linija, keisti datą. Antraip keliaudamas į vakarus nuo Grinvičo pasiektum 11 valandą, 10 
valandą, 9 valandą ir taip toliau, o eidamas aplink visą Žemės rutulį pasiektum vakarykš- 
tẹ dieną. Akivaizdu, kad tai neįmanoma, todėl kertant datos keitimo liniją iš rytų į vakarus 
prie datos pridedama viena diena. Keblu? Na taip, truputėlį, bet toks jau tas pasaulis ir tokia 
mūsų susikurta tvarka. 

Lygiai taip, kaip ir platuma, ilguma užrašoma trijų skaitmenų koordinatėmis - laipsniais, 
minutėmis ir sekundėmis. Įprasta visada pirma rašyti platumą, tačiau, tiesą sakant, jos su- 
painioti su ilguma beveik neįmanoma, nes viską pasako Šiaurės ar Pietų pusrutulius žymin- 
čios raidelės. Tikslios šešių skaičių vietovės koordinatės atrodo maždaug taip: 


38° 53“ 23“Š, 77° 00'27V Vašingtonas, 

39° 17'00“Š, 22° 23'00“R Farsala (Graikija); čia Gajus Julijus Cezaris nugalėjo 
Pompėjų ir baigė pilietinį karą, 

39° 57“ 00” Š, 26° 15° 00” R Troja. 


5. KAIP NUSTATYTI MEDŽIO AMŽIŲ? 


Nupjauni ir suskaičiuoji rieves. Kasmet 
užauga po vieną tamsią ir vieną šviesią 
rievę. Kiekviena tokia rievių pora vadina- 
ma metine rieve. Šviesesnė rievė susidaro 
pavasarį ir vasaros pradžioje, kai medžio 
ląstelės yra didesnės, o jų sienelės plones- 
nės. Rudenį ir žiemą medžiai augina ma- 
žesnes ląsteles storesnėmis sienelėmis. 
Jos atrodo tamsesnės. Metinių rievių plo- 
tis gali skirtis - tai priklauso nuo klimato 
sąlygų. Kamienas yra tarsi medžio gyve- 
namojo meto klimato metraštis, kartais 
aprėpiantis net keletą šimtmečių. Taigi 
medžio amžių galima nustatyti suskaičia- 
vus metines rieves. 

KAIP PASIDARYTI BATERIJĄ 


———— 


pi: sakant, baterija — tai katodas (teigiamasis polius), anodas (neigiamasis polius) 
ir elektrolitas (šis tas viduryje). Baterijų gali būti įvairių. Elektros srovė - tai elektronų, 
mažų neigiamojo krūvio dalelių, judėjimas. Anodas paprastai gaminamas iš lengvai elek- 
tronus atiduodančių medžiagų, pavyzdžiui, cinko, iš kiekvieno atomo atiduodančio du elek- 
tronus. O katodas, priešingai, gaminamas iš lengvai elektronus prisijungiančių medžiagų, 
pavyzdžiui, vario. 

Viduryje esantis elektrolitas gali būti skystis, gelis arba pasta. Svarbu tik tai, kad jame 
būtų teigiamųjų ir neigiamųjų jonų, kurie pradeda judėti, kai suaktyvinami anodas ir kato- 
das. Gamindamas pirmąją bateriją italų fizikas Alesandras Volta (Alessandro Volta) panau- 
dojo varinį katodą, cinko anodą, o kaip elektrolitą - jūros vandenyje išmirkytą sugeriamąjį 
popierių. Iš šio mokslininko pavardės atsirado ir žodis voltas (juk žinai, kas yra 12 voltų au- 
tomobilio akumuliatorius?). Jei elektrą įsivaizduosi kaip vandentiekio vamzdį, tai voltais ma- 
tuosi vandens srovės greitį, o vamzdžio, kuriuo ta srovė teka, skersmenį nusakysi amperais. 
Net ir tada, kai voltų yra tiek, kad plaukai ant galvos piestu stojasi, bet amperų mažai, sprag- 
tels tik mažytė kibirkštėlė. Tavo namų elektros įvade yra 220 voltų ir pakankamai amperų, 
kad žmogų nutrenktų negyvai. 


Reikės: 


dešimties dviejų pensų monetų (tiks ir lietuviškos 10, 20 ar 50 centų monetos*), 
kepimo folijos, 

sugeriamojo popieriaus, 

dviejų varinių vielučių (gali išsitraukti iš bet kokio elektros laido), 

acto, 

druskos, 

dubens, 

šviesos diodo (gali rasti ūkinių ar elektros prekių parduotuvėje), 

lipnios juostelės. 


No 9 99 4 


Varinė moneta bus katodas, o folija - anodas. 

Iš folijos ir sugeriamojo popieriaus iškirpk tokius skrituliukus, kad juos būtų galima sudėti 
vienus ant kitų. Sugeriamąjį popierių reikės išmirkyti acte. Kita jo paskirtis - neleisti susilies- 
ti metalams, todėl popierinius skrituliukus reikia iškirpti didesnio skersmens už monetas ir 
folijos skrituliukus. 


1. Dubenyje sumaišyk actą su trupučiu druskos. Acte yra acto rūgšties, o visos rūgštys gali 
būti panaudotos kaip elektrolitai. Automobilio akumuliatoriuje yra sieros rūgšties, bet 
nesugalvok kvailioti su tokiu stipriu chemikalu. Ši rūgštis gali išėsti skylę drabužiuose ir 
nudeginti odą, o actas to niekaip nepadarys - juk jis vartojamas ir maistui gaminti. 

Valgomoji druska yra natrio chloridas, teigiamųjų ir neigiamųjų jonų junginys (Na+ ir 
CI). Elektrolito tirpale ji suskyla ir tirpalas tampa laidus elektrai. 

2. Išmirkyk jonų prisotintame elektrolite sugeriamojo popieriaus skrituliukus. 


3. Lipnia juostele priklijuok vienos varinės vielutės galą prie folijos apačios. Tai bus neigia- 
masis polius. Dabar sudėliok vieną ant kito baterijos elementus tokia tvarka: folija, popie- 
rius, moneta, folija, popierius, moneta. Kiekvienas toks derinys - jau baterija, bet norint 
įžiebti šviesos diodą jų prireiks ne vienos. Automobilio akumuliatoriuje dažniausiai būna 
šeši tokie elementai, tačiau kiekvieno jų plotas gerokai didesnis. Pagrindinis dėsnis toks — 
kuo didesnė baterija, tuo ji galingesnė (galia matuojama vatais = voltai x amperai). 

Visi teigiamieji jonai judės link vieno poliaus, o neigiamieji link kito. Rezultatas - įkrau- 
nama baterija. 


neigiamasis 


+ teigiamasis 
polius 


polius 


4. Kai sudėliosi krūvelę, prie viršutinės monetos lipnia juostele priklijuok kitą vielutę. Tai bus 
teigiamasis polius. Dabar jau gali įžiebti šviesos diodą, o jei monetų krūva didoka, net ir 
mažą kaitinamąją lemputę. 


Tare 
ITT TI! 


MX: 


N 
> 
ST) 

Galbūt kada nors atsiras visiškai naujų baterijų, tačiau jei supranti, kaip veikia tavo baterija, 
gali suprasti kiekvienos dabar naudojamos baterijos, nuo nikelio ir kadmio iki ličio jonų, nuo 
įkraunamų telefonų akumuliatorių iki baterijų, varančių žaislinius triušiukus, veikimo prin- 
cipą. Sarminėje baterijoje, tiesa, neišgirsi rūgšties teliūškavimo, ten naudojamas gelis arba 
pasta, bet veikimo principas visiškai toks pat. 

KAŠTONŲ MŪŠIS 


— ——-—-—-—-—-— — 


Poo žingsnis - vieną rudens popietę 
pamėtyti pagalį į kaštonus. Pagrindinė 
taisyklė - kuo kaštonas didesnis, tuo geriau. 
Visi tie, ant kurių dar likę baltų dėmių, yra 
beverčiai, geriau atiduok juos kitiems. Bū- 
tinai prisirink daugiau, negu reikia. Šie me- 
tai bus skirti treniruotėms. Kitąmet galėsi 
parodyti viską, ką 
moki, ir nuolatos lai- 
mėti, bet dabar dar 
teks paplušėti lavi- 
nant įgūdžius. 

Sunkiausias dar- 
bas — išgręžti mažą 
dailią skylutę. Be 
abejo, iš karto kils 
pagunda pasinaudo- 
ti vinimi, yla ar dar 
kokiu nors smailiu 
daiktu. Galima ir taip, bet kyla pavojus su- 
gadinti gerą kaštoną. Geriau nueik pas tėtį 
ir paprašyk, kad išgręžtų skylutę elektriniu 
grąžtu. Pats, šiukštu, nemėgink. Gerai nej- 
tvirtintas spaustuvuose kaštonas gali pra- 
dėti suktis milžinišku greičiu ir net suskilti. 
Taigi verčiau paprašyk suaugusio žmogaus, 
bet iš pradžių duok pačius blogiausius kaš- 
tonus - tegu pasimoko patys. 

Kai skylės jau išgręžtos, metas ieško- 
ti tvirto sportbačių raištelio. Negaišk laiko 

kaštoną ir jį sugadina. 

Įverti raištelį į skylę gana sunku, čia 
reikia daug kantrybės. Iš pradžių palaižyk 
raištelio galiuką ir įsuk jį į skylę. Pastumk 
ir pasuk. Kai bent šiek tiek įkiši, pasiimk 
gabalėlį tvirtos vielos, kad galėtum įstum- 
ti raištelį kiaurai. Neprasidėk su šakute, 
bent jau mums šitaip nė karto nepavyko. 
Sukinėk ir stumk raištelį tol, kol pamatysi 
jį išlendant kitame kaštono gale, tada baik 
verti viela. Labai smagu, kai pagaliau įveri 
raištelį. 


Raištelio gale reikės 
užrišti didelį mazgą, 
kad kaštonas nenuslys- 
tų. Dažniausiai rišamas 
paprastas šunmazgis, 
bet nepamiršk, kad no- 
rėdamas išvengti gė- 
dingo pralaimėjimo tu- 
rėsi užmegzti bent tris ar keturis mazgus. 
(Šunmazgis rišamas taip: padaroma kilpa 
ir galas perkišamas per ją. Šį mazgą moka 
visi, be to, jis per daug paprastas, kad būtų 
vertas aprašyti mazgų skyriuje.) 

Dabar tavo kaštonas turėtų atrodyti 
maždaug taip. 


Taviškis turėtų būti apvalus ir blizgantis, 
ne taip kaip šis, panašus į medžio gabalą. 
Taip yra todėl, kad mūsiškis pernykštis, su- 
kietintas skyrelio pabaigoje aprašytu būdu. 

Jei gali gauti daug batraiščių, pasvars- 
tyk, gal verta dešimt ar dvidešimt kaštonų 
nusinešti į mokyklą ir parduoti. Svarbiau- 
sia, žinoma, ne pinigai, o galimybė per ilgą- 
ją pertrauką greitai suburti kaštonų klubą. 
Galų gale, juk tau reikės žmonių, jei norėsi 
ką nors nugalėti. 

PASTABA. Prieš pradėdamas žaidimą 
būtinai parduok VISUS kaštonus. Žmonėms 
tikrai nepatiks pralaimėjus vėl pirkti iš to 
paties prekeivio. 


Taisyklės 

1. Pirmasis žaidėjas nustatomas metant 
monetą. Raištelį tvirtai apsuk apie plaš- 
taką. Jei kas nors mostelėjęs neišlaiko 
savo kaštono ir šis nuskrieja kartu su 
raišteliu, įsigalioja treptelėjimo taisyklė. 


KAŠTONŲ MŪŠIS 


28 


Tada bet kas, net ir mokytojai, gali grės- 
mingai juokdamiesi tą kaštoną sutrypti. 

2. Kai ateina tavo eilė smogti, dviem pirš- 
tais suimk raištelį po kaštonu. Trenk į 
priešininko kaštoną taip stipriai, kaip tik 
pajėgi. 

3. Kai tau tenka atlaikyti smūgį, palik tokio 
ilgio raištelį, kad kaštonas beveik siek- 
tų alkūnę. Jei raištelis bus trumpesnis, 
priešininkui bus pernelyg lengva apsukti 
tavo kaštoną malūnėliu (žr. 4 taisyklę). 

4. Malūnėlis. Jei po smūgio tavo kaštonas ap- 
skrieja visą ratą, priešininkas gauna teisę 
smūgiuoti dar kartą. Ar ši taisyklė galios, 
ar ne, būtina susitarti prieš žaidimą. 


5. Raišteliai. Jei smūgis prastas ir raišteliai 
susipainioja, smūgiavęs žaidėjas pra- 
randa ėjimą. 

6. Visi žaidėjai smūgiuoja paeiliui, kol kie- 
no nors kaštonas suskyla. 

Kaip skaičiuoti taškus 


Čia svarbu pasitikėti. Jei laimi vieną mūšį, turi 
„pirmoką“. Jei laimi antrą - „antroką“ ir t. t. 


Jei „trečiokas“ įveikia „antroką“, skai- 
čiai sudedami ir gaunamas „penktokas“. 
Kitaip sakant, šis kaštonas atsakingas už 
penkių kitų sunaikinimą. Tik nemeluok - 
rizikuoji garbe. 


Kaip pasiruošti kaštonų 


Geriausi bus kaštonai, visus metus pragulė- 
ję vėdinamoje spintelėje. Jei taip ir darysi, 
nepamiršk iš anksto pragręžti skylių, nes 
kaštonams sukietėjus to padaryti beveik 
neįmanoma. Būtinų būtiniausiai žaisk ir 
pirmaisiais metais, bet nepamiršk pasirū- 
pinti atsargomis. 

Be laiko, yra dar keletas išmėgintų būdų, 
kaip sukietinti kaštonus. 


1. Valandą mirkyk acte. Paskui 5-10 minu- 
čių kepk orkaitėje (temperatūra 250 °C). 
Taip džiūvimas tik pagreitinamas, taigi 
nepalik jų skrusti iki juodumo. Geriau 
tegu kaštonus pakepa suaugusieji. Ti- 
kėtina, kad kepdami jie ims glostyti tau 
galvą ir pasakoti apie savo pergales kaš- 
tonų mūšiuose prieš daugelį metų. Pasi- 
stenk klausytis ir nevėpsoti - galbūt jie 
žino kokių nors slaptų kovos būdų. Jei 
išgirsi, parašyk mums. Mes norime žino- 
ti ir mėgstame laimėti. 

2. Vienas bespalvio lako sluoksnis būna ne- 
pastebimas ir šiek tiek sutvirtina kaštoną, 
tačiau šis būdas turbūt peržengia sąži- 
ningos kovos ribas ir kvepia sukčiavimu. 
Nebandyk lakuoti keliais sluoksniais, nes 
toks kaštonas tikrai neliks nepastebėtas. 


Geriau nemėgink pripildyti kaštono ko nors 
kieto, pavyzdžiui, klijų ar stiklo pluošto 
dervos. Galiausiai kaštonas vis tiek suduš 
ir visi pamatys, ką tu rezgei. Nepamiršk, 
kad įtarūs priešininkai 
gali sugalvoti patikrin- 
ti tavo kaštonus. Geriau (ED 
varžytis sąžiningai ir È 
sportiškai. 
O dabar bėk į lauką ir 
susirask didelį pagalį. 

TIMPOS 

Ro domisi timpomis nuo pat tų laikų, kai atsirado gumos juostelių. Iki tol būdavo 
naudojamos odinės timpos. Dar bibliniais laikais Dovydas užmušė Galijotą akmeniu, pa- 
leistu tiesiai į kaktą. Timpomis (arba svaidyklėmis) naudojamasi medžioklėje, žvejojant jomis 
toli nusviedžiamas jaukas. Timpų gali būti nejtikėtinai galingų ir taiklių, nors, be abejo, tai 
tikrai ne toks dalykas, kurį galima parodyti jaunesniajam broliui, pasakyti: „Bėk“ ir imti ne- 
gražiai juoktis. Niekada nesitaikyk į žmogų. 


| Reikės: 


dvišako pagalio, 

gumos juostelės (maždaug 60 cm ilgio), 
virvelės galams sutvirtinti, 

odos lopinėlio, pavyzdžiui, senų batų liežuvio. 

1. Susirask ir nusipjauk dvišaką pagalį. Mes tokį radome didelia- 
me krūme, bet šiaip „Y“ formos šakų aptiksi beveik kiekviena- 
me medyje. Geras lenktinis peiliukas paprastai turi atlenkia- 
mą pjūklelį, kuris nesunkiai susidoroja su nestoromis šakomis. 
Šaka neturėtų būti storesnė už nykštį. Jei nepasitiki matavimu 
iš akies, nusipjauk didesnę šaką, negu reikės. Geriausias laidy- 
nės aukštis - maždaug 15-17 centimetrų. 

2. Kad geriau laikytųsi gumos juostelė, „Y“ šakų viršuje išpjauk iš 
žievės po žiedą - čia ir vėl puikiai tiks lenktinis peiliukas. 

3. Sunkiausia užduotis - susirasti gumos. Ilgai ir bergždžiai ieško- 
jome ūkinių prekių ir žaislų parduotuvėse, o paskui nusprendė- 
me, kad puikiai tinka dviračio padangos kamera. Atsimatuok 
maždaug 60 cm ir perpjauk išilgai, kad gautum dvi juosteles. 
Nustatyti įtempimą ir stiprumą teks bandymų ir klaidų keliu. 
(Atkreipk dėmesį, kad mes pririšome dvi gumos juosteles. Ran- 
kos niežėjo pritaisyti tik vieną, o kapšelį tiesiog užverti ant jos. 
Pamėginę supratome, kad vos po kelių šūvių kapšelis nebe- 
silaiko ten, kur turėtų, o timpa nė neperspėjusi šaudo į visas 
puses. Taigi kur kas geriau nepatingėti ir tvirtai pririšti dvi 
gumos juosteles.) 

4. Jei po ranka mėtosi koks nors senas batas, pasidaryti kapšelį tikrai nesunku. Iš liežuvio ar 
bet kurios kitos dalies reikia iškirpti maždaug 10x5 cm keturkampį. Geriausiai tam tinka 
oda, mat ją galima pradurti ir nesugadinti. Aštriu daiktu pradurk dvi skylutes ir stipriai 
pritvirtink gumos juosteles. Štai ir turi timpą. 

FOSILIJOS 

priš pusę milijardo metų sausumoje gyvybės nebuvo, o jūrose gyveno tik kirmėlės, srai- 
gės, pintys ir krabai. Kai šie gyviai nugaišdavo, jų kūnai nugrimzdavo į dumblą ar sąnašas 
ir pamažu būdavo palaidojami. Per milijonus metų jūros dugnas suakmenėjo, o gyvūnų kaulų 
mineralai molekulė po molekulės virto uolienų, pavyzdžiui, geležies ir silicio, mineralais. 
Kauliniai audiniai suakmenėjo. Dabar šias prieš šimtus milijonų metų nugaišusių gyvūnų 
kūnų liekanas ar jų atspaudus vadiname fosilijomis. Fosilijų taip pat susidarė, kai gyvūnai 
nugrimzdo į durpynus ar jų palaikus užklojo smėlis. Kiekvienam nuosėdinių uolienų sluoks- 
niui susidaryti reikia milijonų metų, todėl fosilijų amžius nustatomas pagal tai, kokiame gyly- 
je jų randama. Kitaip sakant, turėdamas kastuvą gali nukeliauti toli į praeitį. Kai kur iškasęs 
vos pusantro metro duobę pasieksi Romos imperijos laikus. Jei nori nukeliauti milijonus 
metų į praeitį, teks susirasti jau atkastų uolienų, pavyzdžiui, Anglijoje - Laim Ridžise ir Čar- 
mute (Dorseto grafystė) arba Ežerų krašte (Kambrijos grafystė). 

Senieji jūrų gyventojai nuo tų laikų, kai gyveno tamsiuose vandenynuose, galėjo nukeliauti 
nepaprastai toli. Įvairūs geologiniai veiksniai smarkiai išjudina tektonines plokštes, štai ko- 
dėl jūrinių fosilijų randama kalnų viršūnėse ar dykumose, kurios prieš daugybę metų buvo 
jūros dugne. 

Kai kuriose Naujosios Zelandijos pakrantėse matyti net suakmenėjusių priešistorinio miš- 
ko liekanų. Tokia ypač suspausta medžiaga vadinama akmens anglimis, ji yra labai degi 
ir naudojama kaip kuras. Prie fosilijų galima 
priskirti ir naftą. Ji susidaro požeminėse ert- 
mėse iš gyvūnų, kurie gyveno prieš 300 mili- 
jonų metų, palaikų, veikiamų didžiulio slėgio. 
Nafta, be jokių abejonių, pati naudingiausia iš 
visų iškasenų - iš jos gaminamas visas plasti- 
kas, taip pat benzinas, kuriuo varomi automo- 
biliai ir lėktuvai. 

Tyrinėdami suakmenėjusius augalus ir 

ūnus galime žvilgtelėti į išnykusį pasaulį. 

vilgsnis, tiesa, nėra toks skvarbus, kaip norė- 
tume, bet kiekvienas naujas atradimas plečia 
akiratį. 

Kartais tiesiog apstulbina net ir papras- 
čiausios fosilijos. Pakelk prieš šviesą titnago 
gabalėlį ir pamatysi, kokių padarų būta žmo- 
nėms dar neišsiropštus iš urvų, kai dar nebuvo 
nei garsiųjų karvedžių, nei Senojo Testamento 
Mozės. Tai kaitina vaizduotę! 

Štai kokių paprastai randama fosilijų. 

Amonitai - tai kriaukles turėję jūrų gyvū- 
nai, išmirę maždaug prieš 65 milijonus metų 
(žr. Dinozaurai). Pasitaiko įvairiausių dydžių, 
gali būti labai spalvingų. 

Gana dažnai randama ir trilobitų, nors 
tam, kad juos pamatytum, dažniausiai reikia 

perskelti akmenį pusiau. Fosilijų medžiotojai visada nešiojasi mažyčius plaktukėlius nereika- 
lingoms uolienoms nuskaldyti. 

Kartais pasitaiko rasti suakmenėjusių jūrų ežių. Jie panašūs į jūrų žvaigždes ir yra labai 
dailūs. Na, o juros periodo gyvūno griaučiai būtų viso gyvenimo radinys. Kitaip sakant, kas 
neieško, tas neranda. 

(Lietuvoje verta apsilankyti Ventos regioniniame parke ir apžiūrėti Papilės atodangą - ten 
irgi randama fosilijų.*) 

NAMELIS MEDYJE 


—— 


albėkim be užuolankų. Įsirengti namelį medyje sunku. 

Dirbti nuo pradžios iki pabaigos reikės ne mažiau kaip 
60 valandų, o mediena ir kitos medžiagos šiek tiek kainuos. 
Kitaip sakant, tai darbelis tėčiams. Tokią sumą galėtum iš- 
leisti naujam kompiuterinių žaidimų pultui ir keletui žaidi- 
mų, bet namelis medyje juk niekada neišeina iš mados ir, tie- 
są sakant, yra daug sveikesnis dalykas. Visi puikiai žinome, 
kaip malonu sukalti keletą medgalių, bet norint turėti tai, 
kas padoriai atrodo, kur saugu ir patikima, kas nesugriūva 
ilgiau negu porą mėnesių, prireiks kai ko daugiau. 

Namelis medyje, kaip ir kanoja ar mažas burlaivis, yra 

vienas iš šauniausių dalykų pasaulyje. Jis tikrai vertas pa- 
stangų, prakaito, pinigų ir net kraujo (jei kas nors sumanys 
neatsargiai naudotis pavojingais įrankiais). Tai tikras grožis. 
Beje, kur nors ant namelio privalo puikuotis vėliava su kau- 
kole ir sukryžiuotais kaulais. 
Pagrindui sukalti prireiks keleto 5x15 cm pušinių lentų. Jų 
galima įsigyti bet kurioje didesnėje medienos parduotuvėje. 
Mūsų pagrindas buvo kvadratas, kurio kraštinės 2,1 m, taigi 
prireikė aštuonių 2,1 m ilgio lentų ir dar vienos - pagrindui 
sutvirtinti. Iš viso: 49,5 m 5x15 cm lentų. 

trisdešimties 15 cm ilgio medsraigčių su didelėmis kvadratinėmis poveržlėmis, 
aštuonių 20 cm ilgio medsraigčių su poveržlėmis, 

trisdešimt dviejų 10 cm ilgio medsraigčių su poveržlėmis, 

10x7,5 cm tašų - mažiausiai 5 m, geriausia - 6 m, 

5x15 cm pušinių lentų - 19,5 m, 

5x10 cm tašų gegnėms ir sienoms - 10 m + 46 m = 56 m, 

pušinių grindų lentų namelio pagrindui - 4,5 kv. m, 

elektrinio siaurapjūklio, elektrinio grąžto, medienos pjūklo (pageidautina 
elektrinio diskinio), 

gulsčiuko, 

stambių medienos grąžtų - 14, 16 ir 18 mm skersmens, 

suleidžiamų dailylenčių - tiek, kad pakaktų keturioms sienoms iki pusės, tai yra 
7,8 kv. m plotui, dar pridėk maždaug 4,5 kv. m stogui, 

veržliarakčių rinkinio, kad galėtum prisukti visus medsraigčius, 

kalto dviem grioveliams iškalti (jų prireiks dangčio vyriams), 

keturių medsraigčių su kilpa (juos reikės įsukti į medžio kamieną), 
medžiaginio maišo dangčio atsvarai. 

Daugelis tėčių suks galvas, kaip pastatyti kuo saugesnį namelį. Juk ir pats tikrai nenorė- 
tum, kad toks sunkus daiktas su visais vaikais šlumštelėtų žemėn. Dėl to mes gerokai per- 
sistengėme dėl medžiagų kiekio ir laikėmės principo: „Net ir kilus branduoliniam karui šis 
namelis turi nė nekrustelėti.“ 

Išsirink medį ir pažiūrėk, ar iš numatomo namelio bus galima stebėti kaimynų daržą. Jei 
taip bus, o kaimynams nepatiks, valdžios atstovai gali pareikalauti, kad nugriautum savo 
tvirtovę. Išsirink, kokiame aukštyje nuo žemės bus pagrindas. Šis pasirinkimas iš dalies pri- 
klauso nuo vaikų amžiaus. Mes įrengėme pagrindą 2,5 m aukštyje. Kuo namelis aukščiau, 
tuo jis, be abejo, įspūdingesnis, bet ir sunkiau pastatomas. Jei žemė po medžiu minkšta, pa- 
dėk po kopėčiomis lentelę - tada jos neįsmigs. 


PAGRINDAS 


Kad galėtum įsukti medsraigčius, būtinai reikia iš anksto išgręžti skyles, taigi visų pirma 
susirask tinkamų grąžtų ir tokį ilgintuvą, kad siektų medį (mums prireikė sujungti tris). Po 
ankstesnių darbų buvo likęs prie stalo pritvirtintas diskinis pjūklas - juo labai patogu pjaus- 
tyti medieną. 

Resdamas pagrindą žiūrėk į piešinius. Prieš pradėdamas tvirtinti lentas prie kamieno, pri- 
rišk jas virve prie aukštesnių šakų. Virves atrišk tik tada, kai viskas tvirtai laikysis. Nebandyk 
lipti ant pagrindo, kol nebus įtaisyta atramų visuose keturiuose kampuose. Tam, kad pagrin- 
das nukristų, reikia nusukti keletą stiprių varžtų, bet žinok: atsistojęs ant kampo gali sukelti 
tokią sukamąją jėgą, kad net pats neįsivaizduoji, kiek prisidarytum bėdų. 

Techniškai sunkiausia darbo dalis - įrengti atramas. 


1. 5x15 cm pušinės lentos. 
Maždaug 2,20 m ilgio. 
Prisuktos trimis 15 cm ilgio 
medsraigčiais iš abiejų 


S Pusių. Žiūrėti lygiagretumo 
I 
No 
T 


2. Statmenai (90° kampu) 
pritvirtintos kryžminės 
5x15 cm lentos 


3. Kvadrato formos (2,20x2,20 m) rėmas iš 
5x15 cm lentų. Visuose kampuose įsukta po du 
15 cm ilgio medsraigčius 

PAGRINDO ATRAMOS 


10x7,5 cm pločio tašai yra be galo stiprūs, tikriausiai net gerokai per tvirti mūsų nameliui. 
Medžio kamienas greičiausiai bus gruoblėtas ir kreivas, todėl atramos turės būti nevienodo 
ilgio. Iš pradžių negailėdamas medienos atsipjauk apytikslio ilgio atramas. Sunkiausia - iš- 
pjauti jungtis, kuriomis atramos pritvirtinamos prie pagrindo. 

Pagrindo tvirtumo paslaptis yra ta, kad jis visuose keturiuose kampuose remiasi į vieną 
plokštumą. Atramos jungtis šiek tiek primena išsižiojusio paukščio snapą. Pjauk rankiniu 
pjūklu, labai kruopščiai viską išsimatuodamas. Pirmasis uždavinys - dviem pjūviais išpjauti 
statų trikampį. 


< 10 cm > 


Nedan ilgio 
medsraigčiai 


Atsimatuok 10 cm nuo tašo galo ir pasižymėk abiejose pusėse. Tada nubrėžk brūkšnį nuo 
vienos pusės iki kitos ir įstrižai iki priešingos pusės viršaus. Įstrižų brūkšnių susikirtimo vieta 
yra tikslus centras. Viską pamatuok du kartus. Pjauk nuo kampų į vidų. 

Antras, kur kas sunkesnis, pjūvis - pjaunama viena iš briaunų. Nepamiršk kruopščiai 
išmatuoti ir tik tada pjauk. Prieš imantis būsimųjų atramų vertėtų pasipraktikuoti su kokiu 
nors nereikalingu medgaliu. Galiausiai turėtum turėti keturis atra- 
minius tašus. Jie tvarkingai įstatomi į vidinius pagrindo kampus ir jį 
prilaiko. 

20 cm ilgio medsraigčiai gali pasirodyti per ilgi atramoms prie ka- 
mieno tvirtinti, tačiau visas svoris ant jų ir laikysis. Pragręžk kiaurai 
10 cm tašo plokštumą, o kiti 10 cm medsraigčio bus įsukti į kamieną. 
Nesijaudink, medis tikrai nenudžius. Medžiai nesunkiai atsigauna, be 
to, parkų prižiūrėtojai genėdami pridaro gerokai daugiau žalos. 

Kai visos atramos pastatytos, nesulaužius vienos iš jų pagrindo tik- 
rai nepavyks pajudinti. Tai neįmanoma. Savo namelio stiprumą išmėginome taip: suvarėme 
į vidų šešis suaugusius žmones, drauge sveriančius apie 380 kilogramų. 

Visas pagrindo spragas užkalėme 5x15 cm lentų nuopjovomis. Ne dėl to, kad esame įpratę 
perdėtai rūpintis saugumu, o tam, kad būtų lengviau prikalti grindų lentas. Tik nepamiršk 
palikti angos dangčiui. Susikalėme grindis iš paprasčiausių pušinių grindų lentelių - jų ga- 
lima įsigyti bet kurioje statybos prekių parduotuvėje. Labai gerai, kad jos buvo impregnuo- 

tos. Tokios lentos kainuoja šiek tiek brangiau, tačiau jų namelis stovi 10-20 metų. Grindų 
lenteles prisukome medsraigčiais tiesiai prie pagrindo sijų ir papildomų sutvirtinimų. Skylę 
aplink kamieną išpjovėme siaurapjūkliu. Nepamirškit palikti nedidelių plyšelių - juk medžiai 
siūbuoja. Be to, bus kur sušluoti šiukšles ir lapus. 


SIENOS 


Šiuos keturkampius lengviausia suręsti ant žemės ir tik 
tada įstatyti į vietą. Reikia iškart perspėti, kad sienos labai 
sunkios, taigi jas teks kelti virvėmis bent dviem žmonėms. 
Net nemėgink kelti sienos be jokių virvių. 

Visos sienos suręstos iš 10x5 cm tašų, jie sujungti 10 
cm ilgio medsraigčiais. Nusprendėme visas sienas, išskyrus 
vieną, iki pusės apkalti lentomis, o vieną šoną palikti atvirą, 
tik sumeistrauti turėklą, kad koks vaikas netyčiom neiškris- 
tų. Svarbu susirasti galingą elektrinį grąžtą, kad medsraig- 
čius įsuktum tiesiai į tašus. Jei būtų tekę pirma išsigręžti po 
skylutę, turbūt namelį iki šiol tebestatytume. 

Rėmas - tai paprasčiausias keturkampis su iškyša ir 
pora atramų. Spręsdamas, kokio aukščio jos bus, nepa- 
miršk, kad namelis skirtas vaikams. Mūsiškės buvo maž- 
daug 1,65 m aukščio, ko gero, visai tinkamos. 

Kiekviena siena pastatoma ant pagrindo ir medsraig- 

čiais priveržiama prie jo. Iš pradžių gali pasirodyti, kad taip 
tvirtinti nėra labai patikima, bet kai visos keturios sienos 
pastatomos ir sujungiamos, namelis būna visai tvirtas. Be 
to, tvirtumo suteikia ir stogas. 
Atkreipk dėmesį ir į tai, kad dvi sienos bus šiek tiek žemes- 
nės, todėl iš karto tiksliai išsimatuok, kitaip teks graužti nagus. Gali būti, kad truputėlį truk- 
dys į grindis įsukti medsraigčiai. Tai pataisoma - pasiimk grąžtą ir įleisk juos giliau į grindų 
lentas. Tiesa, šiam darbui reikia nemažai laiko. Sienas vieną su kita dar sutvirtinome 10 cm 
ilgio varžtais su veržlėmis. 


STOGAS 


Kai visos keturios sienos tvirtai stovi savo vietose, gali pamąstyti apie stogą. Mums reikėjo 
aštuonių 10x5 cm gegnių. Tikslus jų ilgis priklauso nuo pasirinkto stogo nuolydžio, tačiau 
bent jau 1,2 m nepagailėk. 

Visų pirma atsipjauk maždaug reikiamo ilgio gegnes, o prie 
galų išpjauk trikampius, kad kas tvarkingai ir tvirtai atsiremtų 
į viršutinius sienų kampus. Šiaip gegnės yra veidrodinė apatinių 
atramų kopija, tačiau mes nusprendėme, kad nebeverta dar kartą 
pjaustinėti paukščio snapo jungčių. 

Matuok ir pjauk labai kruopščiai, mat vienas gegnės galas glau- 
sis prie nelygaus medžio kamieno. Gegnes priveržk prie medžio 

15 cm ilgio medsraigčiais (8). Stogas laiko tik 
savo svorį. 

Visų pirma įtvirtink keturias kampines geg- 
nes, o paskui dar keturias tarp jų. Gulsčiuku 
patikrink, ar stogas ne kreivas. 

Stogų, žinoma, gali būti visokiausių. Mes 
paėmėme plastikinę plėvelę ir vinutėmis pri- 
kalėme ją prie gegnių ir briaunų. Viršų ap- 
kalėme suleidžiamomis dailylentėmis. Tai at- 
rodo gražiai ir natūraliai, bet iš tiesų darbas 
sunkus - kiekvieną lentelę reikia kruopščiai 
pamatuoti, atsipjauti ir tik tada įsikelti į medį. 
Stogą dar padailinome siauromis medinėmis 
juostelėmis. 

Dengti stogą - turbūt daugiausia laiko su- 
ryjantis darbas. Dirbant tokiame aukštyje jo- 
kiu būdu negalima pamiršti tvirtai prisirišti 
virve. Tiesą sakant, norėdami pasiekti aukš- 
čiausią stogo vietą turėjome atsistoti ant sienų 
atbrailų, pasidaryti iš virvės kilpą ir ja apsi- 
juosę beveik pakibti ore. Trumpai tariant, šis 
darbas labai pavojingas ir skirtas tik suaugu- 
siesiems. 

Galiausiai tomis pačiomis dailylentėmis ap- 
kalėme apatinę sienų dalį ir iš grindų lentų 
susikalėme kopėčias. Jų viršų varžtais prisu- 
kome prie pagrindo. Beje, nepersistenkite priverždami - galbūt kada nors reikės kopėčias 
įsitraukti į namelį? Nors tikriausiai ne - per daug sveria. 

Dangtį susikalėme iš grindų lentų nuopjovų ir kitų likusių medgalių. Patogiausia dangtį 
užsidaryti užlipus - patraukti už virvagalio, perverto per medsraigtį su kilpele. 


Jei nori, kad dangtis neprispaustų kam nors mažojo piršto, verta įrengti atsvarą. Tai visai 
nesunku. Susirask kokį nors medžiaginį maišą (jų būna parduotuvėse). Per dangtį perverk 
virvę ir apatinėje pusėje užrišk mazgą. Kitą galą perverk per medsraigtį su kilpa, įsuktą į ka- 
mieną šiek tiek aukščiau, o tada per dar vieną medsraigtį, įsuktą išorinėje sienos pusėje. Prie 
šito galo pririšk medžiaginį maišą ir pridėk į jį akmenų. Maišas turi kyboti tokiame aukštyje, 
kad vaikai jį nesunkiai pasiektų. Norint iš apačios atidaryti dangtį užtenka patraukti maišą 

žemyn, o norint uždaryti - truktelėti virvagalio mazgą. Dėl svorio teks apsispręsti patiems, 
tik nepamirškit, kad tai neturi būti per sunku vaikams. Tokia atsvaros sistema reiškia, kad 
norėdamas iš vidaus uždaryti dangtį turėsi jį primygti koja, bet, antra vertus, taip saugiau. 


Pasistačius namą svarbiausia sulaukti puikaus vasaros vakaro, pasiimti pagalvių, užklotų, 
žibintuvėlį ir praleisti naktį po žvaigždėtu dangumi. Pasičiupk ir ko nors užkąsti - grynas 
oras žadina apetitą. 

FUTBOLO TAISYKLĖS 


—4— — 


opuliariausias pasaulyje žaidimas turi tik 17 pagrindinių taisyklių. Jos sukurtos Ang- 
lijoje dar 1863 m., o 1886 m. oficialiai patvirtintos Tarptautinės futbolo asociacijos 
valdybos. 


Aikštė. Ilgis 90-120 m, plotis 45-90 metrų. Dvi ilgosios kraštinės vadinamos užribio linijo- 
mis, dvi trumposios - vartų linijomis. Aikštę pusiau dalija vidurio linija. Futbolo rungtynės 
prasideda prie šios linijos centrinio taško. Prie abiejų vartų yra po 5,5 m ilgio stačiakam- 
pi, vadinamą vartininko aikštele, ir po 16,5 m ilgio stačiakampį, vadinamą baudos aikštele. 
11 m nuo vartų yra baudinio taškas, nuo kurio spiriami 11 m baudiniai. Vartų plotis yra 
7,32 m, aukštis - 2,44 metro. 


Kamuolys. Skersmuo 68-70 cm, svoris 410-450 gramų. 


Komandos. Aikštėje vienu metu gali būti ne daugiau kaip po 11 kiekvienos komandos žaidėjų 
(kartu su vartininkais). Per rungtynes žaidėjus galima keisti nuo 3 iki 7 kartų. Be to, bet ku- 
ris aikštės žaidėjas gali pasikeisti vietomis su vartininku, jei tik apie tai įspėjamas teisėjas, o 
keičiamasi tada, kai žaidimas sustabdytas. 


Apranga. Žaidėjai vilki futbolo marškinėlius, mūvi trumpikes, blauzdų apsaugas, blauzdines, 
avi futbolo batelius. Vartininkų apranga yra kitų spalvų negu aikštės žaidėjų. 


Teisėjas. Teisėjo žodis visada paskutinis. Teisėjas gali įspėti žodžiu, parodyti geltoną korte- 
lę (tai rimtesnis įspėjimas) arba raudoną kortelę (tada žaidėjas privalo palikti aikštę). Antra 
geltona kortelė prilygsta raudonai. Teisėjas taip pat skaičiuoja žaidimo laiką ir po kiekvienos 
pertraukos skelbia žaidimo pradžią. 


Trukmė. Du kėliniai po 45 minutes. Pertrauka ne ilgesnė kaip 15 minučių. 


Rungtynių pradžia. Kamuolį gauna ir žaidimą pradeda ta komanda, kuri atspėja, kaip iškris 
teisėjo mesta moneta. Kamuolys grąžinamas į aikštės vidurį, kai įmušamas įvartis, ir antrojo 
kėlinio pradžioje. Rungtynių pradžioje visi abiejų komandų žaidėjai turi stovėti savo aikštės 
pusėje bent 9,15 m atstumu nuo kamuolio. 


Taškų skaičiavimas. Įvartis įskaitomas tada, kai kamuolys visas kerta vartų liniją. Įvartis 
įskaitomas ir tada, kai besiginančios komandos žaidėjas netyčia įspiria kamuolį į savo vartus. 
Tai vadinama įvarčiu į savus vartus. Laimi ta komanda, kuri įmuša daugiau įvarčių. 


Nuošalė. Nuošalės taisyklė draudžia žaidėjams visą laiką sukinėtis apie varžovų vartus lau- 
kiant ilgo perdavimo iš komandos draugų. Žaidėjas skelbiamas esantis nuošalėje, jei gauna 

kamuolį būdamas arčiau varžovų vartų negu kamuolys ir priešpaskutinis gynėjas. Atkreipk 
dėmesį, kad taisyklės nedraudžia žaidėjams sėdėti ant varžovų vartų linijos, jei jie nori, bet 
vos tik kas nors perduos jiems kamuolį, pasigirs baudos švilpukas. 

Dirbtinė nuošalė - tai tokia padėtis, kai gynėjai tyčia bėga tolyn nuo savo vartų ir sukuria 
varžovų puolėjui nuošalės situaciją. Tačiau jei žaidėjas gauna kamuolį, įmestą iš užribio, kai 
mušamas kampinis arba smūgiuojama nuo vartų, nuošalės taisyklė negalioja. 


Pražangos. Jei teisėjas nusprendžia, kad viena komanda prasižengė, varžovai muša bau- 
dos smūgį arba laisvąjį smūgį. Spiriama nuo tos vietos, kur buvo prasižengta, taigi jei 
prasižengta netoli vartų, laisvasis smūgis gali tapti lemtingu rungtynių įvykiu. Pražangos 
skiriamos už įvairius veiksmus, pavyzdžiui, kamuolio palietimą ranka arba spyrį varžovui. 
Prasižengęs žaidėjas, atsižvelgiant į tai, už ką baudžiama, gali būti įspėtas ar net išvarytas 
iš aikštės. 


Baudos smūgiai ir laisvieji smūgiai. Baudos smūgis gali būti mušamas tiesiai varžovams į 
vartus, ypač jei spiriama iš gana arti. Tai labai pavojinga, todėl ši bauda skiriama už rim- 
tesnes pražangas. Spiriamas nejudantis kamuolys. Besiginančios komandos žaidėjams drau- 
džiama stovėti arčiau kaip 9,15 m nuo kamuolio, tad beveik visada gynėjai už 9,15 m sustoja 
į „sienelę“ ir užstoja vaizdą žaidėjui, spiriančiam baudos smūgį. 

Laisvuoju smūgiu kamuolys pirmiausia perduodamas kitam žaidėjui. 


11 metrų baudiniai. Jie skiriami už tokias pat pražangas, kaip ir baudos smūgiai, kai pra- 
sižengiama varžovų baudos aikštelėje. Ši taisyklė užkerta kelią tyčinėms pražangoms, kai 
gynėjai tyčia pargriauna puolėją, kad šis neįmuštų įvarčio. 

Iki tos akimirkos, kai baudinį mušantis žaidėjas paliečia kamuolį, vartininkas turi stovėti 
tarp virpstų ant vartų linijos. Kiti žaidėjai tuo metu stovi už baudos aikštelės ribų ne arčiau 
kaip 9,15 m nuo kamuolio. Štai kodėl prie baudos aikštelės nubrėžtas puslankis. 

11 m baudinys - tai vienas smūgis tiesiai į vartus. Įvartis įskaitomas, jei kamuolys įskrieja 
į vartus, nesvarbu, ar prieš tai jis lietė vartus ir (ar) vartininką. Kamuolys, po 11 m baudinio 
atšokęs nuo vartininko, lieka žaidime ir gali būti vėl spiriamas į vartus. O jei atliekama bau- 
dinių serija, taip nėra, kitaip sakant, tada žaidėjas gauna vieną vienintelę progą. 


Įmetimas iš užribio. Žaidėjas turi būti atsisukęs į aikštę ir abiem kojom stovėti ant žemės, 
už užribio linijos arba ant jos. Kamuolį reikia mesti užsimojus abiem rankomis. Išmetantis 
žaidėjas neturi teisės liesti kamuolio, kol jo nepaliečia koks nors kitas žaidėjas. 


Smūgis nuo vartų. Skiriamas tada, kai varžovai nuspiria kamuolį už vartų linijos ne vartų 
plote, pavyzdžiui, po netaiklaus smūgio į vartus. Kamuolys nuo vartų spiriamas iš bet kurios 
vartininko aikštelės vietos. Jį galima liesti tik atsidūrusį už baudos aikštelės ribų. 


Kampiniai smūgiai. Jie skiriami, kai besiginantis žaidėjas nuspiria kamuolį už savo vartų 
linijos. Kartais taip padaro vartininkas, gelbėdamas savo komandą nuo įvarčio, arba, pavyz- 
džiui, gynėjas tyčia išspiria kamuolį už vartų linijos stabdydamas pavojingą varžovų puoli- 
mą. Po kampinių smūgių neretai pelnoma įvarčių, todėl šios žaidimo akimirkos visada kelia 
įtampą. 

Kol kamuolys neišspirtas, besiginančios komandos žaidėjai negali artintis prie jo arčiau 
kaip 9,15 metro. Dažniausiai jie susispiečia ties savo vartais. Gynėjai stengiasi neužleisti lais- 

vos vietelės puolėjams. O šie kaip įmanydami stengiasi atsikratyti gynėjų, pasiekti kamuolį 
galva arba koja ir nukreipti į vartus. Vartininkui tai labai pavojingos akimirkos. Matomumas 
menkas, nes aplink krūva žaidėjų, kamuolys gali atlėkti beveik iš bet kur, o laiko sureaguoti 
nepaprastai mažai. 


TAI ĮDOMU 


Vienintelis žaidėjas, turintis teisę liesti kamuolį rankomis, yra vartininkas. Kiti žaidėjai gali 
liesti kamuolį visomis kūno dalimis, išskyrus dilbius ir plaštakas. 

Jei žaidimą būtinai reikia baigti kurios nors komandos pergale (pavyzdžiui, jei tai pasaulio 
čempionatas), skiriamas pratęsimas. Dažniausiai tai būna du kėlinukai po 15 minučių. Jei ir 
per papildomą žaidimo laiką nepaaiškėja, kuri komanda stipresnė, skelbiama baudinių se- 
rija. Penki iš anksto parinkti žaidėjai paeiliui muša 11 m baudinius. Jei ir tada rezultatas vis 
dar lygus, baudiniai mušami iki pirmos klaidos, kol paaiškėja laimėtojas. 

Didelis futbolo pranašumas prieš regbį ar kriketą - treniruotėms užtenka turėti kamuolį ir 
susirasti sieną. Kitiems žaidimams būtinai reikia ir kokio nors bendraminčio. 

Kai kurie kamuolio valdymo įgūdžiai išlavinami tik nuolatos treniruojantis. Nesunku per- 
skaityti, kad kamuolį galima nuspirti lanku iš kairės į dešinę, spiriant vidine pėdos dalimi į 
apatinę dešinę kamuolio pusę, arba pasukti kamuolį į kairę, spiriant išorine pėdos dalimi į 
apatinę kairę kamuolio pusę. Tačiau kol tai pavyks iš tiesų padaryti, reikės ilgai treniruotis. 
Tai pasakytina apie bet kurią sporto šaką, tiesą sakant, net apie bet kokių įgūdžių lavinimą. 
Jei nori ką nors daryti gerai, daryk tai dažnai. Tai senas kaip pasaulis patarimas, toks pat 
teisingas, kaip ir prieš du šimtus metų. Įgimti gabumai išties labai geras dalykas, bet kažin 
ar jų užteks, jei norėsi įveikti tą, kuris kasdien lavinasi. 

Joa dinozauras, reiškianti „baisus drie- 
žas“, 1842 m. pirmasis pavartojo britų 
mokslininkas Ričardas Ouvenas (Richard 
Owen). Šie ropliai klajojo po Žemę net 150 
milijonų metų, o paskui staiga išmirė. Jų 
būta įvairiausių - nuo šiurpių plėšrūnų iki 
švelnių žolėdžių. 

Didžiausi dinozaurai yra ir patys di- 
džiausi kada nors Žemėje egzistavę sausu- 
mos gyvūnai. 1907 m. Rytų Afrikoje buvo 
rasti didžiulio brachiozauro kaulai. Gyvas 
šis milžinas turėjo būti maždaug 23 m il- 
gio ir svėrė nuo 50 iki 90 tonų, o jo kupra 
buvo pakilusi 6,5 m nuo žemės. Toks drie- 
žas dydžiu galėtų parungtyniauti nebent 
su stambiausiais mūsų vandenynų bangi- 
niais. Palyginkite: didžiausias dabartinis 
sausumos gyvūnas dramblys sveria vos 
penkias tonas. 


Brachiozauras 


Dinozaurų era 


Laikotarpis, kai Žemėje karaliavo dinozau- 
rai, vadinamas mezozojumi. Jis prasidėjo 
prieš 248 milijonus ir baigėsi prieš 65 mili- 
jonus metų. Ši era dalijama į tris periodus: 
triaso, juros ir kreidos. Mezozojaus pra- 

džioje visi dabartiniai žemynai sudarė vieną 
milžinišką žemyną - Pangėją. (Šis pavadini- 
mas skamba įspūdingai, tačiau iš tiesų jis 
reiškia tik „visa žemė“.) Jo krantus skalavo 
neaprėpiamas vandenynas. 1912 m. vokie- 
čių geofizikas Alfredas Vėgeneris (Alfred 
Wegener) pirmasis iškėlė judančių tektoni- 
nių plokščių, arba žemynų dreifo, teoriją. 
Jis nustatė, kad uolienos, randamos Brazi- 
lijoje ir Pietų Afrikoje, yra labai panašios ir 
gali būti vienos kilmės. 

Pirmųjų nedidelių dinozaurų atsirado 
triaso periodu, prieš 248-206 milijonus 
metų. Jie vaikščiojo užpakalinėmis kojomis. 
Per milijonus metų Pangėja suskilo į ats- 
kirus žemynus, jie nutolo vienas nuo kito. 
Prieš 206-144 milijonus metų, juros perio- 
du, skirtinguose žemynuose atsirado įvai- 
rių dinozaurų rūšių. Tai buvo milžinų era. 
Didžiuliai žolėdžiai dinozaurai klajojo po 
miškais ir pievomis apaugusius žemynus. 

Tektoninės plokštės juda ir šiandien. 
Tiesą sakant, jei tik kur nors padažnėja že- 
mės drebėjimų ar ugnikalnių išsiveržimų, 
priežastis dažniausiai yra plokščių judėji- 
mas. Kartais tai vyksta giliai po vandeniu. 
Tektoninėms plokštėms spaudžiantis vienai 
į kitą susidarė Andų ir Uolėtieji kalnai. 

Kreidos periodu, prieš 144-65 milijonus 
metų, gyventa šarvuotų žolėdžių: tricera- 
topsų, minkštais lapais mintančių hadro- 
„zaurų ir stambių mėsėdžių, pavyzdžiui, ti- 
ranozaurų. 

Jūrose taip pat knibždėte knibždėjo plėš- 
rūnų ir gyvių, kuriais jie mito. Visi anuo- 
metiniai vandenynų gyventojai, išskyrus 
ryklius, labai nepanašūs į šiandieninius. O 
rykliai, nors ir keista, galbūt pasiekę tam 
tikrą evoliucijos pakopą sustojo ir milijonus 
metų liko tokie pat. 

Kiti mūsų dienas pasiekę dinozaurai - 
krokodilai. Dabartiniai krokodilai ir aliga- 
toriai yra kiek mažesni už savo protėvius, 
bet iš esmės tai tie patys gyvūnai. Kreidos 
periodo krokodilų ilgis siekė net 15 metrų! 


Tiranozauras - 15 m ilgio nuožmus 
grobuonis. Visai neaišku, kokios spalvos 
buvo jo oda 


Dinozaurų pasaulis 


Baisiųjų driežų pasaulyje buvo karšta, vy- 
ravo atogrąžų klimatas. Po priešistori- 
nę Žemę klajojo daug visokiausių rūšių ir 
pavidalų dinozaurų. Vienas iš įdomiausių 
dalykų tyrinėjant dinozaurus - suvokti, 
kad evoliucija buvo pasukusi visiškai kitu 
keliu, paskui prieš 65 milijonus metų vis- 
ką nušlavė ir pradėjo iš naujo. Mėsėdžiai 
tapo tobulais žudikais, o jų aukos arba iš- 
siugdė neįtikėtiną vikrumą, arba auginosi 
vis tvirtesnius šarvus. Tikros rankų lenki- 
mo varžybos, trukusios daugelį amžių! Mil- 
žiniški žolėdžiai galėjo skabyti lapus nuo 
medžių viršūnių, siekiančių penkiaaukščio 
namo stogą. Didžiausi buvo tokie dideli, 
kad sveikų suaugusiųjų, ypač keliaujančių 
bandomis, nedrįsdavo pulti joks plėšrūnas. 
Žolėdžiai kasdien suėsdavo be galo daug 
augalų, galbūt net ir akmenų - virškinimui 
palengvinti. 

Dinozaurų era buvo ne tik milžinų, bet 
ir mažesnių grobuonių bei jų aukų pasau- 
lis. Pavyzdžiui, kompsognatai buvo maž- 
daug naminės katės dydžio. Yra žinoma, 
kad jie mito dar mažesniais driežais, mat 
vieno tokio driežo liekanų rasta iškastinio 
kompsognato pilve. 

Greičiausi dinozaurai turbūt buvo dvi- 
kojai ornitopodai. Tiksliai pasakyti vien iš 
suakmenėjusių liekanų gana sunku, tačiau 
žinant, kad jų kojos buvo ilgesnės negu 

kompsognatų, galima spėti, kad šie dino- 
zaurai bėgiodavo taip pat greitai kaip šuo- 
liais lekiantis žirgas. Šių roplių liekanų ras- 
ta ir Šiaurės Amerikoje, ir Mongolijoje, taigi 
jie buvo plačiai paplitę. 


Kompsognatas 
(t. y. „dailus žandikaulis“) 


Ornitopodas 


Mėsėdžiai ir vegetarai 

Kreidos periodu sausumoje karaliavo gi- 
gantiški plėšrūnai: tiranozaurai, daspleto- 
zaurai, tarbozaurai ir panašūs siaubūnai. 
Tiranozaurų nasruose puikavosi šešiasde- 
šimt aštrių kaip peiliai milžiniškų dantų. 
Nors jie buvo žiaurūs medžiotojai, galbūt 
dėl savo dydžio nepajėgė greitai judėti. Ko 
gero, jie įsibėgėję smogdavo aukai galva, 
taip ją apsvaigindavo, tada sugriebdavo 
mažomis priekinėmis letenomis ir sudras- 


kydavo gyvą. Tačiau tai tik spėjimas, nes 
nustatyti elgseną remiantis vien iškaseno- 
mis sunku. Diduma visų tokių tyrimų grin- 
džiama nuojautomis ir spėlionėmis. Kol iš- 
rasim keliones laiku, tik taip ir tegalėsim 
pažvelgti į dinozaurų pasaulį! 

Filmas Juros periodo parkas išgarsi- 
no velociraptorius kaip mažesnius tirano- 
zaurus, medžiojančius bandomis. Galimas 
daiktas, kad velociraptoriai iš tiesų savo 
aukas bendromis jėgomis atskirdavo nuo 
būrio ir nugalabydavo. Nėra jokios abejo- 
nės, kad tai buvo pavojingi plėšrūnai. Tai 
rodo jų aštrūs kaip skustuvai dantys, smai- 
lūs nagai ir judrūs kūnai. 

Evoliucijos dėsnių išmanymas ir šiuolai- 
kinio pasaulio pažinimas leidžia teigti, kad 
plėšrūnai paprastai būna sumanesni už 
žolėdžius. Juk karvei nereikia labai daug 
proto, kad išliktų, o, pavyzdžiui, vilkams ar 
leopardams išgyventi būtina kur kas sudė- 
tingesnė elgsena. Remdamiesi savo žinio- 
mis, mes išsiaiškiname tai, ko neatsklei- 
džia fosilijos, bet intelektas, be abejo, yra 
sunkiausiai nustatomas dalykas. Jei proto 
galias lemtų tik smegenų dydis, sausumo- 
je karaliautų drambliai, o vandenynuose - 
banginiai. 


Velociraptoriaus 
pirštas su nagu 


Šarvai 

Dinozaurų būdas gintis šarvais dabar be- 
veik visiškai išnykęs. Taip nuo užpuolikų 
ginasi tik vėžliai ir vabzdžiai. O štai mezo- 
zojaus pabaigoje kaip plėšrūnų ir jų aukų 
grumtynių rezultatas buvo atsiradę keletas 
labai įdomių ir neįprastų šarvuotų žolėdžių 
rūšių. Prieš maždaug 170 milijonų metų, 
juros antrojoje pusėje, išsivystė vieni iš ge- 
riausiai žinomų tokios evoliucijos krypties 

Stegozauras 


pavyzdžių - stegozaurai. Šis žodis reiškia 
„driežas su stogu“. 

Stegozaurai buvo milžiniški žolėdžiai, 
dydžiu prilygstantys dideliam sunkvežimiui. 
Stegozauro stuburas buvo beveik nepažei- 
džiamas - jį saugojo ant nugaros pūpsan- 
čios plokštės. Be to, šis driežas turėjo grės- 
mingais spygliais ginkluotą uodegą, kuria 
galėjo nesunkiai priploti savo priešus. Kai 
kurių dinozaurų, pavyzdžiui, ankilozaurų, 
šarvų plokštelės dengė net akių vokus. 

Triceratopsas reiškia „triragis snu- 
kis“. Šį pavadinimą sugalvojo amerikiečių 
archeologas Otnielis S. Maršas (Othniel 
C. Marsh). Ko gero, šio driežo ginkluotė 
buvo skirta tiek gintis, tiek ir pulti. Jis svė- 
rė apie 10 tonų, o jautriausią kūno vietą — 
kaklą - slėpė po tvirtomis kaulinėmis plokš- 
telėmis, akivaizdžiai skirtomis apsisaugoti 
nuo įkandimo. Prieš 65-70 milijonų metų, 
vėlyvuoju kreidos periodu, tai buvo viena iš 
labiausiai paplitusių dinozaurų rūšių. 

Nežinia, kuo buvo apaugęs dinozau- 
rų kūnas. Oda negali išlikti taip ilgai kaip 
kaulai, taigi galima tik numanyti, kad kai 
kurie dinozaurai buvo plunksnuoti ar net 
gauruoti. Bet šiokių tokių užuominų galima 
rasti dabartinėje gamtoje. Išlikę tiesioginiai 
dinozaurų palikuonys paukščiai ir kroko- 
dilai perša mintį, kad galbūt ir dinozaurų 
būta tokių spalvų. Didžiųjų žolėdžių, pavyz- 
džiui, iguanodontų, kūnas tikriausiai buvo 
apaugęs žalsvų atspalvių žvynais, panašiais 


į dabartinių driežų žvynus. Tai padėdavo 
jiems pasislėpti lapijoje nuo plėšrūnų. Kai 
kurie mėsėdžiai taip pat galėjo būti žalsvai 
pilkšvi - tokia spalva leidžia nepastebėtam 
prisėlinti prie aukos. Vikrūs medžiotojai 
velociraptoriai galėjo būti šviesios smėlio 
spalvos, panašūs į leopardus, mat medžiojo 
dykumose ir savanose. 

Dinozaurai, kaip ir dabartiniai krokodi- 
lai, dėjo kiaušinius. Kai kurie juos prižiū- 
rėdavo iki pat tos akimirkos, kai mažyliai 
prasikaldavo. Taip elgėsi majazaurės arba 
„driežai motinos“. Tai liudija pirmoji šių di- 
nozaurų liekanų radavietė Montanoje - ten 
lizde rasta atrajotų augalų liekanų. Matyt, 
suaugę driežai parnešdavo maisto savo jau- 
nikliams, kaip dabar neša paukščiai. Be to, 
suakmenėjusios ką tik išsiritusių majazau- 
rų liekanos rodo, kad jauniklių kojos buvo 
per silpnos kūno svoriui išlaikyti, taigi, ma- 
tyt, kurį laiką jie augdavo lizde. Palyginda- 
mi galime pasakyti, kad tik išsiritę iš kiau- 
šinio krokodiliukai yra tarsi mažesni savo 
tėvų antrininkai, mokantys ne tik plaukti, 
bet ir medžioti. 

Mezozojaus danguje karaliavo dabarti- 
nių paukščių protėviai - skraidantys driežai. 
Jų būta įvairių, tačiau daugumą mokslinin- 
kai priskiria prie vienos genties - pterodak- 
tilių. Šis žodis reiškia „sparnuoti pirštai“. Iš 
visų Žemės padarų mezozojaus eros gyvū- 
nams artimiausi paukščiai: žvynuotos ko- 
jos, tuščiaviduriai kaulai, sparnai ir snapai. 

Dauguma priešistorinių skraidančių driežų 
panašūs į dabartinius šikšnosparnius - jų 
sparnuose aiškiai matyti pirštų kaulai. 

Kaip ir galima tikėtis, juros periodu at- 
sirado neįtikėtina gausybė rūšių. Didžiau- 
sias kada nors gyvenęs skraidantis gyvūnas 
galėjo sverti tiek, kiek stambus žmogus. 
Jis vadinamas kecalkoatliu kaip meksikie- 
čių legendų dievas - auksinė plunksnuota 
gyvatė. Sio milžino sparnų mostas siekė 
12 m - kaip lengvojo lėktuvo. Beveik neabe- 
jotina, kad jis tik sklandydavo, mat raume- 
nys, reikalingi tokiems sparnams plasnoti, 
būtų svėrę pernelyg daug. 

Mezozojaus vandenyse nebuvo ledkal- 
nių. Nebuvo ten ir dinozaurų, jei vartosime 
šį terminą griežtai savo reikšme, nes dino- 
zaurai — tai sausumos gyvūnai. Vis dėlto 
priešistoriniuose vandenynuose knibždėte 
knibždėjo visokiausių nuostabių ir keistų 
roplių, pavyzdžiui, milžiniškų jūrų gyvačių 
elasmozaurų. Jų kaklas ištįsdavo iki 7 m il- 
gio. Ir šiandien yra žmonių, manančių, kad 
Nesė, Lochneso ežero pabaisa, yra elasmo- 
zauro ar kito panašios rūšies gyvūno, ple- 
ziozauro, palikuonė. 


Elasmozauras 


Išnykimas 

Prieš 75 milijonus metų Žemėje gyveno 
šimtai įvairiausių dinozaurų rūšių, 0 vos 
po 10 milijonų metų beveik visi išmirė. 
Išliko tik paukščiai. Kas tiksliai įvyko, vis 
dar neaišku. Meksikos įlankoje yra mil- 
žiniškas krateris. Jis atsirado tada, kai į 
Žemę rėžėsi asteroidas. Susidūrimas įvyko 
prieš 65 milijonus metų, kaip tik tuo lai- 
ku, kai išmirė dinozaurai. Dirvožemio pa- 
vyzdžiuose, menančiuose laikotarpį tarp 
kreidos ir terciaro, randama nemažai iri- 
džio - elemento, kurio gausu meteoruose 
ir asteroiduose. 

Matyt, asteroidas rėžėsi į Žemės pavir- 
šių neapsakomai dideliu greičiu ir gerokai 
pakeitė planetos atmosferą. Didžiuliai juo- 
di akmenų ir dulkių debesys užtemdė saulę 
ir, dar blogiau, išsklaidė šilumą. Kai kurie 
gyvūnai - paukščiai, vėžliai, skorpionai ir 
vabzdžiai - buvo gana atsparūs ir tokį iš- 
mėginimą ištvėrė. Deja, kodėl išnyko dino- 
zaurai, vis dar nėra tikslaus paaiškinimo. 
Bent jau kol kas viena iš hipotezių, labiau- 
siai paplitusių tarp mokslininkų, - susidūri- 
mas su asteroidu. 

KAIP PASIDARYTI LANKĄ IR STRĖLĘ 


——4— — 


ieną dieną imsi ir sugalvosi pasidaryti 

lanką ir strėlių. Lankais naudotasi nuo 
seniausių laikų, o ir dabar paleisti strėlę ne- 
apsakomai malonu. Nebūtina į ką nors pa- 
taikyti, užtenka vien pažvelgti į grakštų jos 
skrydį. Strėlė su sunkiu antgaliu, paleista 
iš lanko, aprašyto šiame skyriuje, nuskrie- 
jo 41 m, krito smaigaliu žemyn ir įsmigo į 
žemę. Tai buvo įsimintina akimirka. Tiesa, 
anglų lankininkų strėlės Kresi mūšyje nu- 
lėkdavo net 275 metrus. O pasaulio rekor- 
dininkas amerikietis Haris Dreikas (Harry 
Drake) 1971 m. paleido strėlę gulėdamas 
aukštielninkas ir ji nuskriejo 1 854 m, t. y. 
beveik du kilometrus. 

Tik nesugadinkite tokių akimirkų ko- 
kiomis nors kvailystėmis. Lankas ir strėlės 
tinka medžioti ar šaudyti į taikinius, paka- 
bintus ant sodo medžių. Bet niekada nepa- 
mirškite, kad tai ginklas. Ginklo niekada 
nevalia nukreipti į žmogų. 


Strėlės ir jų antgaliai 

Yra keletas būdų, kaip pasidaryti strėlės 
antgalį. Akmens amžiaus žmonės naudojo 
titnagą, ši medžiaga vilioja ir dabar. Titna- 
gas - tai suakmenėjusios priešistorinių gy- 
vūnų liekanos. Mes prisirinkome titnago su- 
artame lauke - ten voliojosi krūvos kumščio 
dydžio gabalų. Dažniausiai jo kartu su krei- 
da randama ten, kur prieš milijonus metų 
buvo jūros dugnas. 


Susirask didelį gabalą, panašų į pavaiz- 
duotą dešiniajame piešinyje. Jei nešioji aki- 
nius, turi pranašumą - apsaugai akis nuo 
skeveldrų. Jei akinių nenešioji, daužyda- 
mas du titnago gabalus nusigręžk arba su- 
sirask, kuo prisidengti akis. 

Turbūt pastebėsi, kad titnagas nuo sti- 

praus smūgio skyla tarytum 
stiklas aštriomis kaip skus- 
tuvas briaunomis. Tai iškart 
perša mintį apie kirvius ir 
strėles. Išsiaiškinome, kad 
smogus penkis ar dešimt 
kartų, jei pasiseka, užtenka 
skeveldrų keletui antgalių. 

Galbūt kur nors teko ma- 
tyti akmens amžiaus titna- 
ginių ietigalių, kurių briau- 
nos nuskaldytos tvarkingais 
pusapskritimiais. Tai tikrai 
sunkus ir daug įgūdžių rei- 
kalaujantis darbas. Nemažai 
žmonių ir šiandien mėgsta 
laisvalaikiu tai daryti. Jiems 
išeina dailių ir šaudyti tin- 
kamų antgalių. 

Skaldyti titnago skeveldras ir suteikti 
joms norimą formą lengva kokiu nors smai- 
liu įrankiu, pavyzdžiui, kryžminiu atsuk- 
tuvu. Pasidėk titnago gabalą ant minkšto 
medžio pagrindo taip, kad briauna liestųsi 
prie jo, tada atsuktuvo galu spustelk tiesiai 
žemyn patį briaunos kraštelį ir jis nuskils. 


k A 
Gy 
Pau 


Tai lėtas ir varginantis darbas, tačiau 
jei tik šitaip gali tikėtis susimedžioti elnią 
ir pamaitinti badaujančią šeimą, taip leisti 
laiką gana prasminga. Turėdamas galąstu- 
vą, kantrybės ir retkarčiais paspjaudyda- 
mas irgi gali pasidaryti visai gerų strėlių 
antgalių, tik jie nebeturės klasikinės for- 
mos. Galima derinti šį būdą su anksčiau 
aprašytuoju. 

Nepamiršk palikti ilgo kotelio, kurį rei- 


kės įsprausti į strėlės kotą. Be to, būk pasi- 
rengęs tam, kad bent keletas antgalių skils 
pusiau ar visai subyrės. 

Kitą antgalį pasidarėme naudodamie- 
si tik galąstuvu. Jis buvo trumpesnis, vos 
17 mm ilgio, bet sunkesnis, taigi mažinan- 
tis strėlės skriejimo nuotolį. 

Antgaliams tinka ir kaulai. Juos nesun- 
ku apdoroti švitriniu popieriumi. Jei dide- 
liam šuniui duotum pagraužti ėriuko kaulą, 
iš atplaišų išeitų neblogų antgalių. 

Vis dėlto lengviausia pasidaryti antgalių 
iš skardinių, pavyzdžiui, iš pupelių, žirnelių 
ar panašių konservų skardinės. Jų dugnas 
ir dangtelis yra iš lygaus metalo. Pasiimk 
geras žirkles, mat labai lengvai gali įsipjau- 
ti, o tada teks praleisti pusdienį ligoninės 
priimamajame. Geriau paprašyk, kad tau 
padėtų koks nors suaugęs žmogus. Palik 
ilgoką galą, kaip parodyta paveiksle. Tada 
antgalis tvirtai ir patikimai laikysis ten, kur 
jam priklauso. 


Reikia pasakyti, kad tokie antgaliai links- 
ta ir jais nelabai pašaudysi į taikinius. Skar- 
diniai antgaliai labiau tinka medžioti, bet 
mes pastebėjome štai ką: išvydę strėles, visi 
gyvūnai taip išsigando, kad jų per pusę my- 
lios nė su žiburiu nebūtume radę. 

Šaudyti į taikinius geriausiai tinka tiesiog 
peiliu nudrožtas strėlės galas. Tinkamiausi 
minkšti taikiniai, pavyzdžiui, laikraščių pri- 
kimštas senas megztinis. 

Paprastai strėlėms pjaunamos tiesios ir 
labai plonos šakos. Jos drožinėjamos, dai- 
linamos ir gludinamos, kol tampa tobulai 
lygios. Bet turbūt paprasčiau bet kurioje 
ūkinių prekių parduotuvėje susirasti tiesių 

ir lygių pagaliukų. Mes pasidarėme strėlę 
iš angliškosios guobos. Šiaip tinka bet kuris 
ne ypač lengvai skylantis medis. 


Darant strėlę svarbu trys dalykai: iš- 
drožti ją tiesią, įtvirtinti antgalį ir pritvir- 
tinti plunksnas. 

Jei turi metalinį antgalį, tiesiog įpjauk 
strėlės koto galą ir įsprausk jį. Tada tvir- 
tai apvyniok kotą siūlu. Taip pritvirtinti tit- 
naginį antgalį įmanoma tik tada, jei jis yra 
plokščias. 


Dabar prireiks plunksnų. Mums tiko fa- 
zano plunksnos - mat pakelėje radom ne- 
gyvą paukštį. Jei tau taip nepasiseks, eik 
į artimiausią vištidę, mėsinę arba pasiieš- 
kok parke balandžių plunksnų. Paprastai 
geriausiomis laikomos žąsies plunksnos, 

tačiau jų gauti ne taip lengva. Pasi- 
stenk gauti pakankamai plunksnų. 
Plunksnos, beje, kur kas lengvesnės 
už plastiką ir jas vis dar naudoja 
tikri lankininkai. 
Peiliuku ar žirklėmis nurėžk 
plunksną štai taip, palikdamas ir 
truputėlį koto, kad geriau laiky- 
tųsi. Kai viską baigsi, galėsi dar 
padailinti, todėl dabar nebūti- 
nai turi plušėti vien dėl grožio. 


Strėlės gale palik kokius 2-3 cm laisvus, 
kad būtų už ko suimti pirštais. Buvome tai 
pamiršę ir klaidą pastebėjome tik mėginda- 
mi lanką. 

Be to, atkreipk dėmesį, kad plunks- 
nos tvirtinamos kas 120“ viena nuo kitos 
(120*x3=360*). 

Viena iš jų turi būti statmena templės 
grioveliui. Plunksnas ant strėlės koto klijuok 
pasikliaudamas savo akimi. Šaunama strė- 
lė priglaudžiama prie lanką laikančios ran- 
kos smiliaus krumplio. Statmenoji plunks- 
nelė atsukama į veidą. Kitos dvi plunksnos 
dideliu greičiu prašvilpia pro lanką jo neuž- 
kliudydamos. 


statmenoji 
plunksnelė 


A 
D-— 
ž j 


Plunksnas tvirtai laiko klijai, tačiau dėl 
tradicijų ir grožio reikėtų jas apvynioti siū- 
lu. Tvirtai pririšk siūlą prie kurios nors 
plunksnos galo ir labai atsargiai apsuk juo 
visas tris plunksnas, tada po truputį suk 
siūlą aplinkui, kol pasieksi kitą galą. Tai 
sunkokas darbelis, bet nepatingėjęs galėsi 
didžiuotis savo strėle. Kruopščiai pritvir- 
tink siūlą, o galiukus gražiai nukirpk. 

Neblogai pasidaryti kokias penkias še- 
šias strėles. Nemaža tikimybė, kad porą 
sulaužysi ir pamesi. Turėk bent kruopelytę 
sveiko proto ir nemėgink padegti strėlės. O 
jei ji nukris kaimyno darže? 


Lankas 


Būtų nuostabu, jei tau išeitų tiesus ir lanks- 
tus lankas. Derėtų nusipjauti žalią šaką ir 
palikti džiūti bent metus. Vis dėlto remda- 
miesi vaikystėje įgyta lankų gamybos pa- 
tirtimi galime drąsiai teigti, kad dažniau- 

siai lankas daromas tą pačią dieną, kai 
nupjaunama šaka. Tinka guobos, uosiai ir 
lazdynai. Patys galingiausi lankai išeitų iš 
kukmedžių, augančių beveik kiekviename 
Didžiosios Britanijos šventoriuje. Senais 
laikais druidai tikėjo, kad kukmedžiai yra 
šventi, todėl netoli jų įkurdindavo šventy- 
klas. Tradicija statyti maldos namus šalia 
kukmedžių išliko iki šiol. Raudonos šių me- 
džių uogos yra labai nuodingos. Nepjaukite 
kukmedžių, nes tai senoviniai medžiai. 

Lankai, padaryti iš žalio medžio, po die- 
nos ar dviejų jau bus niekam tikę. Nereikėtų 
jų tampyti, jei neketini tuoj pat šaudyti. Be to, 
derėtų išmėginti bent keletą medžių rūšių, 
kad nustatytum, kurio lankas lanksčiausias. 

Svarbu nepamiršti, kad lankas turi lenk- 
tis. Labai knieti susirasti storą šaką, kad 
lankas būtų stipresnis, tačiau jei šaka sto- 
resnė negu 2 cm, ji jau per stora. 


Jei turi dailidės įrankių, suspausk lan- 
ką spaustuvais ir nusmailink galus obliumi. 
Beveik visi miške rasti pagaliai bus nelygūs, 
taigi gali juos padailinti. Visas įrantas ir grio- 
velius išpjovėme lenktiniu peiliuku, tačiau 
puikiausiai tinka ir dantytas duonriekis. 

Lanko viršuje ir apačioje, maž- 
daug už 5 cm nuo galų, įpjauk 
įrantas. Būk atidus - pjauk tokio 
gylio, kad templė nenuslystų. 

Templei reikės plonos ir la- 
bai stiprios virvės. Nusprendė- 
me, kad geriausia bus nailoninė. 
Senovėje lankų templės būdavo 
daromos iš vaškuotų lininių siū- 
lų arba arklio karčių, suvytų į labai stiprią 
virvelę. Iš arklio karčių romėnai vydavo net 
didžiųjų katapultų temples. 


Geriausias mazgas - universalus, tinka- 
mas tiek valčiai prišvartuoti, tiek ir lanko 
templei pririšti. Didžiausias pranašumas 
tas, kad šis mazgas neužsiveržia net ir 
esant labai dideliam spaudimui, taigi pri- 
reikus visada galima atrišti. 

Visų pirma apsuk virvę aplink lanką, 
kaip parodyta paveiksle. Tada vieną jos 
galą apsuk apie templę ir pranerk pro kil- 
pą: štai pirmoji puskilpė. Tvirtai užveržk. 
Galiausiai lygiai taip pat padaryk dar vie- 
ną puskilpę: po temple, per kilpą ir lauk. 
Mazgas turėtų neliesti lanko ir būti labai 
tvirtas. 


Paskutinis, bet svarbus patarimas - ant 
tos rankos, kuria laikysi įtempiamą lanką, 
mūvėk pirštinę. Strėlė švilpia tokiu grei- 
čiu, kad gali nudirti odą. Be to, pastebėjo- 
me, kad gerokai lengviau įtempiant lanką 
išlaikyti strėlę, kai smilių ir didįjį pirštą 
apsuki odos atraiža. Odos gali gauti bal- 
dų salone ar iš baldininko. Arba mūvėk ir 
antrą pirštinę. Įdomus dalykas - neman- 
dagus gestas atkišti kam nors du pirštus 
atsirado per Aženkūro mūšį. Tada pran- 
cūzai prižadėjo, kad visiems nugalėtiems 
anglų lankininkams nupjaus strėlę laikan- 
čius pirštus. Vis dėlto buvo sumušti pran- 
cūzai, o anglų lankininkai juos erzino ro- 
dydami du pirštus, kurie taip ir liko ten, 
kur turi būti. 

Šaudymas iš lanko gali būti labai įdo- 
mus ir didelio įgudimo reikalaujantis spor- 
tas, o mes siūlome visai neprastą būdą 
pradėti. 

STALO FUTBOLAS 


—4——— 


T gana paprastas žaidimas, tačiau, jei nori neapsijuokti prieš draugus, šiokių tokių tre- 
niruočių ir įgūdžių vis dėlto prireiks. 


Reikės: ` 


e plokščio, lygaus paviršiaus - pavyzdžiui, mokyklinio suolo, 
+ trijų monetų. 


1. Sudėk monetas prie stalo krašto, kaip parodyta paveiksle. Pir- 
miausia delno apačia trinktelima į monetą, šiek tiek išsikišusią už 
stalo briaunos. Visos trys monetos turėtų lėkti skirtingomis kryp- 
timis. Nuo šiol leidžiama paliesti tik tą monetą, kuri yra arčiausiai 
žaidėjo. 


2. Žaidimo tikslas - sprigtelėti monetą stalo paviršiumi taip, kad ar- ŒR 
timiausia moneta nertų tarp dviejų tolimesnių. Jei tai nepavyksta, 

ėjimas atitenka priešininkui, o šis viską pradeda nuo savosios 

stalo pusės. Paprastai monetos judinamos vienu sprigtelėji- 

mu. Monetos visada turi liesti stalo paviršių, taigi labiausiai 

reikia įgusti nustatyti sprigto jėgą ir, be abejo, planuoti. 

3. Keliais tokiais perdavimais priartėjama prie prie- 
šininko vartų. Juos dviem pirštais padaro žaidėjas, 
kaip parodyta paveiksle. 


4. Jei įvartis neįmušamas, žaidimas pralaimimas. Jei 
smūgiuojama moneta paliečia kurią nors kitą mone- 
tą, irgi pralaimima. 


Galima žaisti ir regbį. Tada pelnomi ne įvarčiai, o pri- 
spaudimai, verti penkių taškų. Jei puolėjas pelno pri- 
spaudimą, jis turi teisę smūgiuoti į vartus ir pelnyti dar 
tris papildomus taškus. Tai, švelniai tariant, sunkoka. 


1. Priešininkas pirštais sudeda ne futbolo, o regbio 
vartus. 


2. Smūgiuojamą monetą visų pirma reikia įsukti. Be- 
sisukanti moneta turi būti sugriebta taip, kaip pa- 
rodyta piešinyje, ir vienu grakščiu judesiu permesta 
tarp virpstų. Ilgai dvejoti ir taikytis negalima. Kaip 
ir patys nujaučiate, tai tikrai sunku. 


3. Žaidžiama, kol vienas žaidėjas surenka iš anksto su- 
tartą taškų skaičių. 


ŽVEJYBA 

Iš Aka tai vienišių pramoga. Retai kada pamatysi žmones, žvejojančius grupėmis, 
klegančius ir besišnekučiuojančius, geriančius ir dainuojančius. Žvejai kartais kiaurą 
dieną praleidžia visiškoje tyloje. Tingios vasaros popietės, praleistos su meškere rankose, 
gali nuraminti, teikti neapsakomą pasitenkinimą ir tapti įpročiu, net jei nepavyksta nieko 
pagauti. 

Paprasčiausią pradedančio žvejo rinkinuką - meškerę, masalą, plūdę, švino pasvarėlį ir 
kabliuką - nusipirksi bet kurioje žūklės reikmenų parduotuvėje. 

Žvejoti galima beveik visuose tvenkiniuose, platesnėse upėse ar ežeruose. 

Klasikinis žvejybos būdas - su plūde. Ant kabliuko, kybančio po plūde, užmaunama mė- 
sinės musės lerva. Kabliuką verk pro storesnį lervos galą ir pasistenk jos nesutraiškyti, kad 
lerva taip greit nežūtų. 

Kad plūdė plūduriuotų stačiai, beveik visada reikia pakabinti ant valo keletą švininių pas- 
varėlių. Jei nesi tikras, ar mokėsi, pasiklausk žūklės reikmenų parduotuvėje. 

Mesk meškerę labai atsargiai, nes nemalonu, kai kabliukas įsminga į antakį. Žiūrėk, kad 
neužkliūtum už elektros laidų ar šakų. Ritė reikalinga dviem veiksmams atlikti: užmesti ir 
traukti. Leisk valui kristi laisvai, mesk kabliuką prieš srovę ir leisk jam plaukti pasroviui link 
tavęs. Pirmas plūdės murktelėjimas po vandeniu yra tiesiog aukso vertės. Jei taip nenutinka, 
pamažėle suvyniok valą ir mėgink iš naujo. Kai lerva ant kabliuko nebejuda, kabink kitą. Jei 
pasitaikė puiki diena, susirask, kur patogiai atsisėsti, ir mėgaukis ramybe, kol kas nors prieis 
ir šūktels: „Kaip kimba?“ 

Kitas klasikinis žvejybos būdas - dugnine meškere. Naudojamas gerokai sunkesnis švini- 
nis pasvaras, laikantis kabliuką prie dugno. Jauką griebiančios žuvys tuomet nejaučia pasi- 
priešinimo. Taip ypač gerai gaudyti karpius. 

Turbūt akivaizdu, kad žvejybos būdo pasirinkimas priklauso nuo to, ką nori pagauti. Ly- 
dekos ir ešeriai paprastai puola sužeistas žuvis. Todėl jie gaudomi spiningu su blizge - tai 
toks įtaisas, judantis vandenyje panašiai kaip sužeista žuvis. Labiau patyrę žvejai turi įman- 
trių jaukų, atkartojančių vabzdžių judesius vandens paviršiuje. O pradedančiajam lieka tikė- 
tis pagauti kurią nors iš toliau aprašytų žuvų. 


Kuoja 


Kuoja (Rutilus rutilus). Tiesiog tobula žuvis pradedančiam žvejui. Kuojos maitinasi bet kokiu 
oru visokiausiame gylyje tiek žiemą, tiek ir vasarą. Gyvena ežeruose, tvenkiniuose, upėse, 
kanaluose. Žuvis nėra didelė. Pusės kilogramo kuoja - tikrai puikus laimikis. 


Lynas 


Lynas (Tinca tinca). Karpinių šeimos atstovas. Pasitaiko įvairių atspalvių - nuo tamsiai auk- 
sinių iki žalių. Labiau tikėtina, kad jauką puls šiltu oru. Dažniausiai gyvena gilesniuose van- 
denyse - kūdrose, tvenkiniuose ir ežeruose. Būna įvairaus dydžio - gali sverti ir kilogramą, ir 
tris. Lynai užauga dideli tik labai giliuose vandens telkiniuose, pavyzdžiui, buvusiuose žvyro 
karjeruose. 


Šapalas (Leuciscus cephalus). Gyvena greitose ir lėtose upėse po nusvirusiomis šakomis, kel- 


mais, vandens augalų sankaupomis. Ši žuvis yra visaėdė, todėl čiups beveik bet kokį jauką. 
Gali sverti apie 2 kilogramus. 

Nemaža tikimybė, kad užkibs ne didesnių už nykštį žuvelių. Jas galima paleisti atgal arba 
panaudoti kaip gyvą jauką lydekoms ar ešeriams. Šis tas apie smulkiąsias žuveles. 


Gružlys. Maža prie pat dugno gyvenanti žuvis. Jų pilna visur. 


Dyglė. Dar mažesnė žuvytė, pasipuošusi nepavojingais dygliais. Jų dažnai tinkleliais pasigau- 
na maži vaikai. 


Rainė. Mažutėlaitė žuvelė, jos vardas minnow Didžiojoje Britanijoje įsigalėjęs kaip „mažo ir 
nereikšmingo“ sinonimas. 


Ežeruose ir upėse knibždėte knibžda visokiausių žuvų. Jų tiek daug, kad visų išvardyti tikrai 
neįmanoma. 

Kai kalbama apie karališkąją žvejybą, žinok, kad turima omenyje lašišinių šeima: lašišos, 
upėtakiai, šapalai ir kiršliai. Paprastai žuvys turi penkis pelekus: pilvo, pauodegio, krūtinės, 
nugaros ir uodegos. Lašišinių šeimos žuvys turi dar vieną peleką ant nugaros prie uodegos - 
riebalinį. Lašišos išsirita iš ikrų upių aukštupiuose ir plaukia pasroviui į jūrą. Ten pragyvena 
maždaug 1-3 metus ir instinkto varomos patraukia atgal į aukštupius susilaukti palikuonių. 


AA 


1 eg) t Gružlys 


Šapalas Rainė 

Toks metas vadinamas nerštu. Lašišos pagaunamos keliaujančios aukštyn upėmis. Paprastai 
žvejojama muselinėmis meškerėmis. 

Zvejoti gali būti labai smagu. Tikrasis meistriškumas atsiskleidžia ne tada, kai kimba, bet 
kai žuvis traukiama iš vandens. Ne taip paprasta nenutraukti valo ar nepaleisti laimikio. Ga- 
liausiai siūlome paskaityti klasikinį kūrinį apie žvejybą - Ernesto Hemingvėjaus (Hemingway) 
Senį ir jūrą. Kad gerai kibtų! 


LAIKMATIS IR SPĄSTAVIRVĖ 


Reikės: 


! 
seno žadintuvo, | 
lemputės, | 
dviejų izoliuotų varinių laidelių nuvalytais galais, | 
lipnios juostelės, | 
baterijos. J 

IB šiuos prietaisus lengva ir įdomu. Laikmačiui tiks bet koks prisukamas žadintuvas, 
geriausiai su plastikinėmis rodyklėmis. Mintis tokia: laikrodis turi sujungti elektros gran- 
dinę ir įjungti lemputę. Tu nori, kad lygiai po dvidešimties minučių užsidegtų lemputė, - gal- 
būt susilažinai ar tiesiog norėtum, kad tavo mažoji sesutė pamanytų, jog kambaryje slepiasi 
kirviu apsiginklavęs žudikas maniakas. 

Visų pirma atidenk ciferblatą. Pritvirtink laidelius prie abiejų rodyklių taip, kad joms su- 
sitikus atviri galai susiliestų. Dabar jau turėtų būti aišku, kad elektros grandinės sujungimą 
galima atidėti tokiam laiko tarpui, per kurį minutinė ro- 


dyklė apsisuka ir susitinka su valandine. 

Vieno laido galą prijunk prie teigiamojo baterijos po- pae 
liaus. Prie neigiamojo pritvirtink lemputę, o prie jos — N 
laidą nuo kitos rodyklės. Keletą kartų išmėgink - suliesk | 


rodykles. Lemputė turėtų įsijungti kiekvieną kartą susi- 
liečiant valandinei ir minutinei rodyklei. 

Nepamiršk, kad minutinei rodyklei apkeliavus visą 
ratą, bus pajudėjusi ir valandinė, taigi vertėtų patikrin- 
ti, po kiek laiko įsižiebia lemputė, jei, tarkim, minutinė 
rodyklė nustatoma be penkiolikos minučių kuri nors va- 
landa. O tada jau gali gąsdinti sesutę pasakojimu apie 
baisuolį galvažudį. 

SPĄSTAVIRVĖ 


Tai beveik tas pat kaip ir laikmatis - elektros grandinė iš lemputės ir baterijos, sujungiama 
jungikliu, šiuo atveju, laidu. Jei turi ilgą laidą, lemputė gali būti labai toli nuo jungiklio ir 
įspėti apie nelauktą svečią dar gerokai anksčiau, negu jis pasirodys. 


Pas 4 
Pi ` 
4 Reikės: X 
skalbinių segtuko, | 
kamščio, | 
meškerės valo ar virvės, | 

j 


baterijos, lemputės, izoliuoto laido kaip (laikmačiui), 


| lipnios juostelės. 
* á 


SA 


A 


Medinio arba plastikinio skalbinių segtuko galus apvyniok aliuminio folija. Lipnia juosta 
prie tų galų priklijuok laidelius, o kitus jų galus prijunk prie baterijos ir lemputės lygiai taip 
pat, kaip ir darydamas laikmatiį. 

Svarbiausia, kad tarp skalbinių segtuko gnybtų būtų koks nors elektrai nelaidus daik- 
tas. Tam puikiai tinka butelio kamštis. Spąstavirvė turi būti tokia stipri, kad galėtų ištraukti 
kamštį. Jei nutrūks - lemputė neįsijungs. Geriausiai tinka meškerės valas - jis labai tvirtas ir 
sunkiai pastebimas. Ne mažiau svarbu gerai įtvirtinti skalbinių segtuką - patraukus laidelį 
turi pajudėti tik kamštis. 

Ištraukus kamštį skalbinių segtuko gnybtai susispaudžia ir sujungia elektros grandinę, 
lemputė užsidega ir įspėja apie įsibrovėlius. 

Tokius spąstus geriausia įtaisyti aukštoje žolėje. Tačiau jie turi ir vieną nemenką trūku- 
mą - kas tik užklius už virvelės, tikriausiai iškart supras, 
ką užkliudė. Priešo kariai tuoj sunerimtų ir suprastų, kad 
dedasi kažkas negera. Na, bet tikrame kare virvelė truk- 
telėtų granatos sprogdiklio žiedą... 


PLOKŠTELIŲ SPĄSTAI 


Vienas būdas išvengti ką tik aprašyto trūkumo - pasidaryti plokštelių spąstus. Ir vėl tai bus 
paprasčiausia elektros grandinė, kurią sudaro lemputė, baterija ir jungiklis, tačiau šį kartą 
laideliai pritvirtinami prie dviejų kartono plokštelių, perskirtų porolono gabalėliais. Tinka ir 
perpjauta kempinė. 

iuokart prie atvirų laidelių galų priklijuok po aliuminio folijos kvadratėlį, juos pritvirtink 
prie vidinių plokštelių sienelių ir sujunk tokią pat baterijos ir lemputės grandinę kaip anks- 
čiau. Netir nuo menkiausio 
spustelėjimo plokštelės su- 
siglaus, folijos kvadratėliai 
susilies ir sujungs elektros 
grandinę. Įsižiebs lemputė. 
Tai įspėjimas apie pavojų. 
Smagu! 


Kilimas 


Folija 

[L pilna visko: garbingų ir didžių, 
apgailėtinų ir menkų dalykų. Čia susipina 
pavydas ir žudynės, didžių vyrų ir moterų 
svajonės. Istoriją kuria nauji įstatymai, ga- 
lingi kultūros proveržiai, tačiau ją kuria ir 
mūšiai. Knygoje pateikiami mūšių aprašy- 
mai turėtų būti ir išsamūs, ir įdomūs. Visų 
šių mūšių istorija nepakartojama, visi jie 
yra prisidėję prie svarbių permainų pasau- 
lio gyvenime. 


1. Termopilų mūšis (480 m. pr. Kr.) 
Persijos žemių, dabartinio Irako ir Irano, 
valdovas karingasis Darėjas I Didysis siuntė 
šauklius į graikų miestus ir reikalavo pasi- 
duoti. Daugelis pasidavė, tačiau atėniečiai 
Šauklį nužudė. Taip pat pasielgė ir Spartos 
gyventojai. Kilo karas. Darėjo kariuome- 
nė buvo sumušta Maratono mūšyje. Persų 
valdovas planavo naują žygį, tačiau mirė 
taip ir neįvykdęs savo sumanymo. Siekį už- 
kariauti Šiaurės Graikiją perėmė jo sūnus 
Kserksas. 480 m. pr. Kr. pavasarį jis subū- 
rė milžinišką kariuomenę. 

Persų laivynas jau buvo įsitvirtinęs jūro- 
je ir graikai nesugebėjo pasipriešinti tokiai 
jėgai iš šiaurės. Taigi jie nusprendė gin- 
ti Termopilų perėją, esančią pietuose. Tai 
buvo siauras kalnų tarpeklis, siauriausio- 
je vietoje jo plotis siekė vos 4 metrus. Ter- 
mopilai senąja graikų kalba reiškia „šiltieji 
vartai“ — perėja taip pavadinta, nes netolie- 
se yra karštųjų šaltinių. 

Spartos karalius Leonidas nužygiavo į 
tarpeklį su 300 rinktinių karių ir dar beveik 
7 tūkstančiais pėstininkų ir lankininkų. Ko 
gero, jis vienintelis iš visų graikų valdovų 
suvokė, kaip svarbu pasipriešinti užpuo- 
likams. Kai Leonidas pasiekė tarpeklį, jo 
vyrai atstatė seną gynybinę sieną. Jos sau- 
goti liko 6 tūkstančiai karių, dar tūkstantis 
įsitaisė aukščiau, kalnų takelyje. Nė vienas 
nepuoselėjo vilčių likti gyvas. Spartiečiai 


nuo pat mažens būdavo mokomi niekinti 
baimę ir negandas. Jie didžiavosi tuo, kad 
yra rinktiniai kariai. Saugoti valdovą buvo 
leidžiama tik vyrams, turintiems vaikų, ki- 
taip tariant, tiems, kurie jau buvo papil- 
dę Spartos genofondą. Labiau už viską jie 
aukštino narsą. 

Persų karalius pasiuntė būrį žvalgų ap- 
žiūrėti tarpeklio ir nustebo gavęs žinią, kad 
spartiečiai mankštinasi ir pinasi plaukus - 
rengiasi mūšiui. Negalėdamas patikėti, kad 
tokia maža kariuomenė iš tiesų ketina prie- 
šintis, Kserksas perspėjo spartiečius, kad 
jie bus sunaikinti, jei nepasitrauks. Ketu- 
rias dienas nesulaukusi atsakymo, persų 
kariuomenė pradėjo puolimą. 

Tokioje ankštoje erdvėje mūšis buvo 
žiaurus nuo pat pirmųjų minučių. Spar- 
tiečiai ir kiti graikai nesustodami kovėsi 
tris paras ir vis atimušdavo persus. Kserk- 
sas buvo priverstas mesti į mūšį savo „Ne- 
mirtinguosius“ - patį geriausią karių būrį. 
Spartiečiai išžudė didžiąją dalį „Nemirtin- 
gujų“ ir įrodė, kad šis vardas niekam tikęs. 
Kautynėse žuvo du Kserkso broliai. 

Galiausiai Leonidą išdavė papirktas 
graikas. Nuėjęs pas Kserksą, jis papasakojo 
apie kalnų takelį, vedantį aplink Termopilų 
tarpeklį. Tiesa, Leonidas vieną taką saugo- 
jo, tačiau vietos gyventojai žinojo dar ke- 
lis. Kserksas slaptuoju taku pasiuntė liku- 
sius „Nemirtinguosius“ ir auštant jie puolė. 
Graikų kariai buvo greitai įveikti, tačiau 
Leonidas ir spartiečiai vis dar kovojo. 

Atskirtas nuo kitų spartiečių, Leonidas 
krito. Nedidelis būrelis karių, jėga prasi- 
broves pro tirštą persų būrį, parnešė savo 
karaliaus kūną ten, kur dar buvo likę gyvų 
spartiečių. Persai niekaip negalėjo palauž- 
ti šio nedidelio būrio gynybos, kol galiau- 
siai Kserksas liepė apšaudyti juos gausybe 
sunkiųjų strėlių. Persų valdovas buvo taip 
ipykęs dėl patirtų nuostolių, kad net nu- 

Apytikrą kranto linija 48047“ pr. Kr. 
Z „Aukštutinis £ 
7 č a Malūnas 


a Dabartinės 
„Amaudyklos 
A 


Noa E- 


Pakrantė prie Termopilų perėjos 480 m. pr. Kr. 
Skaitmenimis 1, 2, 3 pažymėtos perėjos gynėjų pozicijos 
Mastelis: 1 cm atitinka 80 m 


kirto Leonidui galvą ir prikalė jo kūną prie 2. Kanų mūšis (216 m. pr. Kr.) 


kryžiaus. i A ei Suvienijusios savo žemes Pietų Italijoje, 10- 
Kovoje su persais spartiečių vaidmuo tynų gentys sujungė dvi gyvenvietes ir ant 
buvo lemiamas. Po Termopilų kautynių septynių kalvų įkūrė Romos miestą. Šim- 
Leonidas ir jo kariai nepaprastai išgarsė- tus metų jie plėtė savo valdas į šiaurę ir į 
jo, o didesni Spartos kariuomenės pulkai pietus, kol galiausiai pasiekė Siciliją ir ten 
kituose mūšiuose persams keldavo siaubą. susidūrė su sena ir stipria Kartaginos vals- 
Juk jie matė, ką gali padaryti vos 300 karių, tybe. Šis jėgos ir kultūros susidūrimas virto 
o akis į akį susitikti su 10 ar net 20 tūks- nuožmiu karu. Į jį įsitraukė ištisos kartos. 
tančių spartiečių nenorėjo niekas. Graikai Tai buvo vadinamieji pūnų karai, pirmasis 
laimėjo istorinius jūrų mūšius prie Salami- rimtas išmėginimas Romos imperijai. 
no salos ir Mikalės kyšulio ir sutriuškino Kanų mūšis ypatingas tuo, kad ten ro- 
persų laivyną. Per kitus aštuonerius metus mėnų legionai buvo visiškai sunaikinti. To- 
persų kariuomenė buvo sumušta ir sau- kie atvejai nepaprastai reti. Istorija mena 
sumoje, Platajų mūšyje, ir kautynėse prie daug mūšių, kai pralaimėjusiai kariuome- 
Eurimedonto upės. Du kartus priešai buvo nei buvo leista pasitraukti iš mūšio lauko 
užėmę Atėnus ir sugriovę juos iki pamatų. kartais net beveik be nuostolių. Kanuose 
Daug kovų dabar pamiršta, bet Termopi- kariuomenė buvo visiškai sunaikinta per 
lų mūšis iki šiol įkvepia daugelį rašytojų vieną dieną. Tada vos neišmušė paskutinio- 
ir skaitytojų. Sugrįžus taikai spartiečiai, ji visai Romos imperijai. 
pagerbdami legendinį Leonidą, prie Ter- Pirmąjį pūnų karą, trukusį 17 metų 
mopilų tarpeklio pastatė akmeninę liūto (264-241 m. pr. Kr.), romėnai laimėjo, ta- 
skulptūrą. Joje iškaltas užrašas skelbia: „O čiau tai nebuvo visiškas Kartaginos sutriuš- 
pakeleivi, praneški spartiečiams, kad esa- kinimas. Kartaginiečiai turėjo talentingą 
me kritę / Šičia, įstatymui mes nusilenkę karvedį Hamilkarą Barką, kuris privertė 
šventai.“ paklusti Pietų Ispaniją. Jo sūnui Haniba- 


lui buvo lemta įsiveržti į Italijos teritoriją 

iš Ispanijos pusės, drambliais pereiti Alpes 
ir pasibelsti į pačios Romos vartus. Jis va- 
dovavo kartaginiečių kariuomenei antrojo 
pūnų karo metais (218-201 m. pr. Kr.). 

Kanai yra pietinėje Italijos dalyje, netoli 
„bato“ kulniuko. Hanibalas jau prieš metus 
buvo sumušęs 40 tūkstančių ir 25 tūkstan- 
čių vyrų romėnų kariuomenes ir atžygiavęs 
į pietus. Romos imperijai iškilo labai didelis 
pavojus. 

Senato paskirtas diktatorius Fabijus 
Maksimas mėgino palaužti Hanibalo ka- 
riuomenę atkirsdamas maisto tiekimo ke- 
lius. Tai buvo sėkmingas žingsnis, tačiau 
nepopuliarus, nes kerštingi miestiečiai 
troško išvysti, kaip priešai triuškinami, o 
ne laukti, kol jie mirs badu. Buvo išrinkti 
nauji konsulai: Gajus Terencijus Varonas 
ir Lucijus Emilijus Paulas. Senatas subū- 
rė 80 tūkstančių pėstininkų ir 6 tūkstan- 
čių raitelių. Kariuomenei vadovavo naujieji 
konsulai. 


Pagrindinė romėnų 
stovykla ^y 
m“ 
/ ea 
- a / 
‘S čą H 
Sy < 
IS = < Antroji romėnų 
7 = 7 stovykla 
== / 
Kanai 


S 
ginkluoti 


raiteliai Libių 


ispanai V, 


x 2 
Eee ž iu kal 
pėstininkai Galai ir ven 
Lengvai 


ginkluoti 


Tikrų kartaginiečių Hanibalo pulkuose 
buvo nedaug. Kai Hanibalas įžengė į Šiau- 
rės Italiją, jo kariuomenę sudarė 20 tūks- 
tančių pėstininkų iš Afrikos ir Ispanijos ir 6 
tūkstančiai raitelių, dar buvo karių iš šiau- 
rinių galų genčių, tačiau jo pajėgos vis tiek 
buvo mažesnės. Tiesą sakant, romėnai pra- 
noko kartaginiečius viskuo. 

Abi kariuomenės susitiko 216 m. pr. Kr. 
rugpjūčio 2 dieną. Hanibalo kariai žygiavo 
palei upę, todėl užpulti juos iš šono buvo 
labai sunku. 8 tūkstančius karių Hanibalas 
paliko saugoti stovyklos. Raiteliai buvo pa- 
skirstyti į abu kariuomenės sparnus, vidu- 
ryje išrikiuoti pėstininkai. 

Tądien romėnams vadovavo Varonas. 
Jis nebuvo labai išradingas karvedys - tie- 
siog pasiuntė savo kariuomenę kartaginie- 
čių link ir tikėjosi nesunkiai juos sutriuš- 
kinti. Varonas buvo įsitikinęs, kad raiteliai 
apsaugos kariuomenės sparnus. Hanibalo 
raiteliai pasirodė kur kas pranašesni. Vie- 


Kanų mūšis (216 m. pr. Kr.) 
Z] Romėnų kavalerija 

ną romėnų sparną jie sutrypė tiesiog aki- 
mirksniu, paskui apjojo iš užnugario ir su- 
naikino kitą sparną ginančius raitelius, o 
tada puolė romėnus iš nugaros. 

Varonas ir toliau spaudė savo kariuome- 
nę judėti pirmyn, taip stumdamas kartagi- 
niečių pėstininkus atgal tarsi lanko templės 
linija. Priešakinės Hanibalo kariuomenės 
eilės išlinko, o Varonas net nenumanė, kad 
taip ir buvo planuota nuo pat pradžių. Ro- 
mėnai žygiavo vis tolyn į Hanibalo paspęs- 
tus spąstus. Dar daugiau, jie buvo įsitikinę, 
kad pergalė jau čia pat. 

Hanibalui davus ženklą, kariuomenės 
sparnai pradėjo judėti verždami kilpą. Ga- 
limybę atsitraukti romėnams užkirto rai- 
teliai. Romėnai buvo taip suspausti, kad 
beveik negalėjo pajudėti, taigi kiekybinis 
pranašumas nieko nebereiškė. Per kelias 
valandas žuvo 60 tūkstančių romėnų, nie- 
kaip negalinčių pabėgti. Hanibalas prarado 
6 tūkstančius vyrų. 

Vienas iš šio mūšio padarinių - romė- 
nai pasimokė. Po trejų metų jie apginkla- 
vo 200 tūkstančių karių ir atnaujino kovas. 
Abi pusės patyrė ir pergalių, ir pralaimėji- 
mų, Romos imperija balansavo ties žlugimo 
riba, kol valdžia atiteko Publijui Kornelijui 
Scipijonui, dar vadinamam Scipijonu Afri- 
kiečiu. Jis buvo įžvalgus ir turėjo taktinių 
įgūdžių, kad galėtų pasipriešinti Hanibalui. 
Nors Romos imperija buvo bežlunganti, o 
šalies žmonės badavo, sėkmė galiausiai nu- 
sišypsojo ir jiems. 


3. Gajaus Julijaus Cezario įsiveržimai į 
Britaniją (55 ir 54 m. pr. Kr.) 
Nors nė vienas iš šių įsiveržimų neatne- 
šė jokių didelių permainų, tradiciškai tai 
laikoma Britanijos istorijos pradžia. Tie- 
są sakant, paties Gajaus Julijaus Cezario 
komentarai yra bene vienintelis iki šiol 
išlikęs rašytinis šaltinis, kuriame patei- 
kiama žinių apie pietinėse Britanijos pa- 
krantėse gyvenusias gentis, pavyzdžiui, 
minimi jų vardai. 

Pirmą kartą romėnai išplaukė iš Galijos 


(dab. Prancūzija) ir išsilaipino netoli Dylo 
(dab. Kento grafystė). Britai (lotyniškai va- 
dinti Britones „dažytieji“, mat dažydavosi 
veidus mėlynai), norėdami sutrukdyti jiems 
išsilaipinti, gynėsi padedami didelių šunų. 
Cezario užuomina apie šunis leidžia many- 
ti, kad anglų mastifai yra seniausia aprašy- 
ta šunų veislė. 

Ginkluoti romėnai prasibrovė iki sausu- 
mos ir su vietos gyventojais sudarė paliau- 
bas. Reikia prisiminti, kad to meto žemėla- 
piuose Britanija buvo pačiame pakraštyje. 
Kai kur „ūkanotųjų salų“ egzistavimas lai- 
kytas mitu. Cezaris, matyt, užsimojo per 
daug ir Britanijoje išbuvo vos tris savaites, 
o paskui parplaukė į Galiją. 

Antrasis išsilaipinimas 54 m. pr. Kr. buvo 
apgalvotas kur kas geriau. Cezaris atvyko 
su 800 laivų, penkiais legionais ir 2 tūks- 
tančiais raitelių. Kaip ir ispanų armadai po 
pusantro tūkstančio metų, romėnams teko 

sužinoti, kokia maištinga gali būti jūra ties 
Britanijos krantais. Į dugną nugrimzdo ne- 
maža jų laivų, kiti buvo gerokai apgadinti. 

Cezaris žygiavo šiaurės kryptimi, pake- 
liui naikindamas vietos gentis, sutelktas 
karo vado Kasivelauno iš katuvelaunų gen- 
ties. Netrukus jis paprašė paliaubų. Cezaris 
sutiko ir grįžo į Galiją. Didysis galų sukili- 
mas, vadovaujamas Vercingetorigo, pilieti- 
nis karas Romoje, meilė Egipto karalienei 
Kleopatrai ir galiausiai mirtinas pasikėsini- 
mas sutrukdė Cezariui grįžti. Romėnai ne- 
kėlė kojos į Britaniją iki pat imperatoriaus 
Klaudijaus laikų - 43 metų. 


4. Heistingso mūšis (1066 m. spalio 14 d.) 
Tai viena iš žymiausių datų Anglijos isto- 
rijoje - paskutinis sėkmingas įsiveržimas į 
šį kraštą. Romėnams pasitraukus Britani- 
ja beveik visada būdavo kieno nors užim- 
ta. Iš pradžių labai įkyrūs buvo saksai. Kai 
visi jau buvo bepriprantą prie anglosaksų 
tvarkos, atplaukė vikingai. Danijos kara- 
lius Knutas Didysis XI a. pradžioje įkūrė 
nedidelę, bet gana stiprią imperiją. Valdė 
Angliją, Norvegiją, Švediją ir Daniją. An- 
glijos sostas buvo atimtas iš Etelredo, o po 
Knuto mirties atiteko jo abejotinų gabumų 
sūnums, bet šie užleido valdžią Etelredo 
sūnui Eduardui, dėl savo pamaldumo pra- 
mintam Išpažinėju. Savo įpėdiniu jis pa- 
skelbė Haroldą Godvinsoną ir šis 1066 m. 
sausį buvo vainikuotas karaliumi Haroldu. 
Jis tapo paskutiniu karaliumi anglosaksu, 
nes į Britaniją atvyko normandai ir viską 
sujaukė. 

Tiesą sakant, pats Eduardas Išpažinėjas 
apie 1051 m. buvo paskelbęs sosto paveldė- 
toju Normandijos hercogą Vilhelmą. Herco- 
gas buvo išpešęs ir Haroldo Godvinsono pa- 
žadą jį paremti, kai šio laivas 1064 m. buvo 
sudužęs prie Normandijos krantų. Galima 
spėti, kad 1066 m. išsilaipindamas Britani- 
joje Vilhelmas gynė savo teisę į sostą, nors 
taip manyti neįprasta. Kokia buvo norman- 
dų kariuomenė, tiksliai nežinoma, nes šalti- 
nių duomenys prieštaringi. Vis dėlto galima 


spėti, kad ją sudarė maždaug 12 tūkstančių 
raitelių ir 20 tūkstančių pėstininkų. 

Rugsėjį Haroldas atkakliai kovojo su 
norvegais. Karaliaus broliui Tostigui nor- 
vegai buvo prižadėję žemių, jei šis jiems 
padėsiąs. Haroldas žygiavo iš Londono į 
šiaurę gelbėti Jorko nuo norvegų. Abi ka- 
riuomenės susitiko rugsėjo 25 d. prie Stam- 
ford Bridžo. Mūšis truko ilgai. Iš 300 laivų, 
kuriais buvo atplaukę norvegai, išsigelbė- 
jusiems kariams parplukdyti prireikė vos 
dvidešimt keturių. Tostigas žuvo mūšyje. 
Stamford Bridžo mūšyje krito nemažai ge- 
riausių Haroldo karių. Vėliau, prie Heis- 
tingso, paaiškėjo, kad šie nuostoliai buvo 
lemtingi. 

Rugsėjo 28 d. Sasekso pakrantėje išsilai- 
pino Vilhelmas. Haroldas apie tai sužino- 
jo spalio 2 d. ir tuojau patraukė į pietus. 
Jo kariai mažiau kaip per penkias dienas 
įveikė daugiau kaip 320 km, kitaip tariant, 
apytikriai po 60 km per dieną su visais gin- 
klais ir šarvais. 

Londone Haroldas leido savo vyrams at- 
sipūsti nuo spalio 6 iki 11 d., o tada pasuko 
Heistingso link. Per 48 valandas jie nužy- 
giavo apie 80 kilometrų. Nelabai aišku, ko- 
kio dydžio buvo Haroldo kariuomenė, bet 
labiausiai tikėtina, kad ją sudarė maždaug 
9 tūkstančiai vyrų. Vilhelmo pajėgos buvo 
kur kas gausesnės, o ir rinktinių karių Ha- 
roldo gretose tebuvo vos trečdalis. Vis dėlto 
sunku spręsti, ar Haroldas galėjo pasielgti 
kaip nors kitaip. 

Jis užsiėmė poziciją prie Senlak Ridžo, 
maždaug 12 km į šiaurės vakarus nuo Heis- 
tingso. Spalio 14 d. normandų kariuomenė 
trimis eilėmis: lankininkai, ietininkai ir rai- 
teliai - pradėjo puolimą. Vilhelmo lankinin- 
kai pirmiausia pašaudė iš per didelio ats- 
tumo, paskui atsitraukė atgal ir praleido į 
priekį ietininkus. Priešą puolė antroji eilė, 
tačiau ją sustabdė akmenų ir iečių kruša, 
o paskui užvirė įnirtingos grumtynės vyras 
prieš vyrą. 

Vilhelmas dar kartą pamėgino užim- 
ti kalvą, bet ir vėl buvo atmuštas. Kairysis 

normandų sparnas atsitraukė ir Haroldo 
kariuomenė puolė iš paskos, mėgindama 
pasinaudoti priešų nusilpimu. Haroldas 
buvo bepradedąs triuškinti įsibrovėlių ka- 
riuomenę, mat pasklido gandas, kad Vilhel- 
mas kritęs kovoje. 

Vilhelmas nusimetė šalmą ir prajojo pro 
savo karius, kad vyrai pamatytų jį esant 
gyvą ir sveiką. Tai buvo įspūdinga akimir- 
ka, atskleidžianti, kiek daug sunkią valandą 
reiškia charizmatiškas vadas. Tokia tradici- 
ja žinoma nuo Termopilų laikų ar net nuo 
dar seniau. Išvydę savo vadą, normandai 
įnirtingai puolė persekiotojus ir juos įveikė. 
Vilhelmas, pamatęs, kad tokia taktika veiks- 
minga, pasinaudojo ja dar kartą. Liepė rai- 
teliams apsimesti, kad traukiasi, ir dar dau- 
giau Haroldo karių puolė jų vytis. Bet didžioji 
Haroldo kariuomenės dalis liko ant kalvos, o 
mūšis toli gražu nebuvo pasibaigęs. 


Pasipylė pėstininkų, raitelių ir lankinin- 
kų atakos. Haroldo kariai iki pusiaudienio 
jau buvo gerokai išvargę, tačiau narsos ap- 
siginti vis dar užteko. Tą akimirką atsitikti- 
nė strėlė pataikė Haroldui į akį ir mirtinai 
jį sužeidė. Anglų ryžtas krito. Jie pradėjo 
trauktis. 

Žvelgiant iš istorinės perspektyvos, šis 
mūšis pasėjo sėklą, iš kurios vėliau išaugo 
didžiausia visų laikų imperija. 

1066 m. per Kalėdas Vilhelmas Vest- 
minsterio abatijoje buvo vainikuotas Angli- 
jos karaliumi Vilhelmu I. 


5. Kresi mūšis (1346 m. rugpjūčio 26 d.) 

Šis mūšis — pirmosios didelės Šimtamečio 
karo kautynės. 1337-1453 m. buvo kariau- 
jamane nuolat, galima sakyti, tuo metu buvo 
kilę aštuoni Anglijos ir Prancūzijos karai. 
Be to, prancūzai visada rėmė škotus, nuolat 

kariaujančius su Anglija. Tai buvo įtemptas 
ir įdomus metas, vertas kur kas platesnio 
aprašymo, nei galima čia pateikti. 

1338 m. Anglijos karalius Eduardas III 
pasiskelbė Prancūzijos karaliumi. Šis pa- 
reiškimas ne ypač patiko tuometiniam 
Prancūzijos karaliui Pilypui VI. Patvirtin- 
damas savo žodžius, Eduardas III įsiveržė į 
Prancūzijos žemes su labai patyrusiais ka- 
riais. Jo pajėgas sudarė 3 tūkstančiai šar- 


FONTENAS 


vuotų raitelių, 10 tūkstančių lankininkų ir 
4 tūkstančiai Velso pėstininkų. Su jais taip 
pat žygiavo 3 tūkstančiai skvairų, amati- 
ninkų ir patarnautojų. Reikia pasakyti, kad 
norint išmokti gerai šaudyti ilguoju lanku 
prireikdavo net dešimties metų. Net ir ke- 
lias savaites pasitreniravus nepavykdavo 
tiesiog imti ir taikliai iššauti. Tik ilgus me- 
tus mankštinant raumenis buvo galima iš- 
siugdyti tokią jėgą, kokios reikėdavo norint 

strėle pramušti plieninius šarvus. Tokie ga- 
lingi lankininkai, kokie kovėsi Kresi mūšy- 
je, būdavo ugdomi nuo pat mažų dienų. 

Pirmieji du Eduardo mėginimai susikau- 
ti su Pilypu nuėjo perniek. 1346 m. jis iš- 
silaipino netoli Serburo ir pradėjo niokoti 
visus kelyje pasitaikančius kaimus ir mies- 
telius. Taip Pilypas vidurvasarį buvo iš- 
provokuotas pasiųsti savo kariuomenę su- 
sigrumti su anglais. 

Pasipriešinti anglų lankininkams Pilypas 
tikėjosi pasitelkdamas italų arbaletininkus, 
tačiau jiems reikėdavo prisidengti skydais, 
kol užsitaisydavo ginklus, o į šį mūšį sky- 
dai dar tik buvo vežami, tad arbaletininkai 
liko be priedangos. Vis dėlto prancūzų ka- 
riuomenė buvo tris kartus gausesnė. Pilypo 
pajėgas sudarė 12 tūkstančių riterių ir šar- 
vuotų raitelių, 6 tūkstančiai arbaletininkų, 
17 tūkstančių lengvosios kavalerijos raite- 
lių ir ne mažiau kaip 25 tūkstančiai pėsti- 
ninkų. Tačiau šiam mūšiui jie nebuvo gerai 
pasirengę. 

Visų pirma Pilypas pasiuntė į priekį savo 
arbaletininkus. Prisiartinę beveik 140 m iki 
anglų rikiuočių, jie iššovė, tačiau dauguma 
strėlių tikslo nepasiekė - taikiniai buvo per 
toli. Tada arbaletininkai prisiartino taikytis 
antrą kartą, tačiau priartėjo per lanko šū- 
vio nuotolį ir buvo apipilti strėlių kruša. 

Prancūzų riteriai matė, kaip krito italai, 
ir neteko kantrybės. Puolė brautis į pirmą- 
sias eiles, trypdami savo pėstininkus. Pri- 
artėjo per šūvio nuotolį ir taip pat buvo pa- 
sitikti strėlių audros. Daugelis krito, o tie, 
kurie sugebėjo prasibrauti, susidūrė su pa- 


tyrusiais anglais, apsiginklavusiais kirviais 
ir kalavijais. 

Prancūzų karių gretos viena po kitos 
puolė anglus ir vis krisdavo, pakirstos strė- 
lių ir kalavijų ašmenų. Daliai anglų karių 
vadovavo Eduardo sūnus Velso princas. 
Buvo akimirka, kai įsiutę prancūzai vos ne- 
sutriuškino jo būrių. Tėvas atsisakė siųsti 
pastiprinimą, mat buvo įsitikinęs, kad sū- 
nus turi pats susitvarkyti. 

Šis mūšis buvo tiksliai aprašytas ir dabar 
žinoma, kad jame krito 1 542 prancūzų di- 
dikai. Nekilmingų karių skaičius nėra tiks- 
liai žinomas, tačiau spėjama, kad galėjo žūti 
nuo 10 iki 20 tūkstančių vyrų. Anglai neteko 
200 karių, tarp jų 2 riterių, 40 šarvuotų rai- 
telių, o daugiausia - velsiečių pėstininkų. 

Kresi mūšis buvo tikras pažeminimas 
Prancūzijos karaliui. Eduardas netrukdo- 
mas galėjo nužygiuoti iki šalies šiaurėje 
esančio Kalė miesto. Jis išliko anglų rankose 
net du šimtmečius. Pilypas VI mirė 1350 m., 
sostą paveldėjo jo sūnus Jonas II Gerasis. 
1356 m. Velso princas jį paėmė į nelaisvę 
ir įkalino Londone. Už Joną II iš prancūzų 
buvo reikalaujama 3 milijonai aukso ekiu 
išpirkos. Jis taip ir neatgavo tėvo sosto. 

Tai buvo toli gražu ne paskutinis mū- 
šis, kuriame kovėsi raiteliai. Juk galų gale 
po gerų penkių šimtų metų net ir Vinsto- 
nas Čerčilis (Winston Churchill) jaunystėje 
tarnavo kavaleristu. Vis dėlto Kresi mūšis 
reiškia kavalerijos karaliavimo pabaigą. Šis 
mūšis parodė, kad ateitis priklauso pėsti- 
ninkams ir šaunamiesiems ginklams, bent 
jau kol atsiras tankų. 

REGBIO TAISYKLĖS 

anoma, kad tas, kuris pirmasis paėmė į rankas futbolo kamuolį ir pradėjo su juo bėgti, 

buvo Anglijos Regbio miestelio mokyklos mokinys Viljamas Vebas Elisas (William Web 
Ellis). Taip 1823 m. atsirado naujas žaidimas - Regbio futbolas. Sio žmogaus ir miestelio 
garbei jų vardu pavadinti pagrindinis pasaulio regbio čempionato prizas ir Eliso stadionas 
Johanesburge (Pietų Afrikos Respublika). 


Bendroji informacija. Dvi komandos po 15 žaidėjų rungtyniauja du kėlinius po 40 minučių. 
Žaidžiama žole apaugusioje aikštėje. Taškų galima pelnyti, kai kamuolys įnešamas į varžovų 
įskaitinį plotą arba įspiriamas į vartus. Žaidimui vadovauja pagrindinis teisėjas, o jam talkina 
du linijos teisėjai, turintys vėliavėles. Didžiausias atstumas nuo vienų H raidės formos vartų 
iki kitų (t. y. aikštės ilgis) - 100 m, už jų yra 10-20 m ilgio įskaitinis plotas. Aikštės plotis - iki 
70 metrų. 


Rungtynių pradžia. Kuri komanda pradės žaidimą, nusprendžia teisėjas burtų keliu, mesda- 
mas monetą. Tie, kuriems iškrinta burtas pradėti, gauna teisę aikštės centre spirti nuo žemės 
atšokusį kamuolį. Kamuolys metamas ant žemės ir vos atšokęs nuo jos spiriamas. Kamuolį 
reikia nuspirti ne mažiau kaip 10 metrų. Jei to padaryti nepavyksta, kamuolys atitenka var- 
žovams ir jie taip pat pradeda žaidimą aikštės viduryje, spirdami nuo žemės atšokusį kamuo- 
li. Kai pelnoma taškų, žaidimą aikštės centre pradeda jų nepelniusi komanda. 


Žaidėjo sulaikymas ir grūstis. Žaidėjas, turintis kamuolį, gali būti stabdomas - apglėbiamas. 
Griebti leidžiama tik nuo liemens iki kelių imtinai. Griebti už kaklo labai pavojinga, todėl šis 
veiksmas draudžiamas. Jei sulaikytas puolėjas pargriūva ant žemės, jis turi tuoj pat paleisti 
kamuolį. Komandos draugai nori išlaikyti kamuolį, o varžovai - atimti. Kovoti dėl kamuolio 
leidžiama abiejų komandų žaidėjams, nesantiems nuošalėje, t. y. tik iš užpakalio savo ko- 
mandos pusėje. Jei kas mėgina prisidėti prie grūsties iš šono, yra baudžiamas. Jei kamuolys 
nukrinta ant žemės, žaidimas tęsiasi, kol kamuolys išrieda iš grūsties. Kamuolio negalima 
kelti rankomis, leidžiama tik stumti atgal koja. 


Atvirosios grumtynės - tai greitai judanti ir staigiai didėjanti varžovų komandų grūstis. Su- 
laikomas žaidėjas nepargriūva ir kamuolys lieka jo rankose arba virš žemės. Kaip ir siekiant 
sulaikyti žaidėją, visi kiti gali prisidėti prie grūsties tik iš užpakalio savo komandos pusėje. 
Judėdama pirmyn, tokia gyva „siena“ gali nugriūti, o tada paprastai skiriamos grumtynės 
arba bauda. 


Grumtynės. Grumtynėmis pradedamas žaidimas po nedidelių pražangų. Pavyzdžiui, kamuolį 
perduoti rankomis leidžiama tik atgal. Net ir netyčia mestelėjus kamuolį pirmyn, teisėjas stab- 
do žaidimą ir skiria grumtynes. Komandai, kuri įmeta kamuolį į grumtynes, tai didelis pranašu- 
mas. Grumtynės taip pat skiriamos, jei užsitęsia žaidėjo sulaikymas ar atvirosios grumtynės. 

Grumtynėse dalyvauja tik po 8 kiekvienos komandos puolėjus. Dažniausiai tai būna tvir- 
čiausi ir galingiausi komandų nariai. Žaidėjai (3 priekinės linijos, 2 antros linijos ir 3 galinės 
linijos arba 3 - 4 - 1) susikabina trimis eilėmis ir pasirengia suremti pečius su varžovais. 
Bene svarbiausias yra pirmosios linijos vidurinis žaidėjas - jis turi kojomis nustumti kamuolį 
atgal savo komandos draugams. 

Nuošalė. Regbyje yra įvairių nuošalių. Žaidžiant nuošalė fiksuojama tada, kai žaidėjas atsiranda 
prieš komandos draugą, nešiną kamuoliu. Taip neleidžiama blokuoti varžovų komandos ir jai 
trukdyti, kitaip negu amerikietiškajame futbole, kur tokia taktika yra ypač svarbi žaidimo dalis. 


Dar vienas būdas pradėti sustabdytą žaidimą yra užribio rikiuotė. Jos reikia tada, kai ka- 
muolys išrieda iš aikštės. Komanda, kuri nelietė kamuolio, skriejančio už aikštės ribų, gauna 
teisę įmesti kamuolį tarp dviejų eilių, kurias sudaro ne mažiau kaip po 2 kiekvienos koman- 
dos žaidėjus. Kamuolys metamas per vidurį. Užribio rikiuotę dažniausiai laimi metančioji 
komanda, nes ji gali slaptais ženklais susitarti, kur lėks kamuolys. 


Kai žaidėjas prispaudžia kamuolį prie žemės varžovų komandos įskaitiniame plote, įskaito- 
mas prispaudimas. Už tai skiriami penki taškai. Paskui komandai, pelniusiai prispaudimą, 
leidžiama papildomai spirti į vartus. Pataikius skiriami dar du taškai. Spiriama nuo tos lini- 
jos, kur buvo atliktas prispaudimas. Spiriamas kamuolys turi praskrieti virš vartų skersinio 
tarp H formos vartų „ragų“. Lengviausia pataikyti, kai papildomas spyris skiriamas iš vietos, 
esančios priešais vartus, todėl neretai žaidėjai įskaitiniame plote stengiasi kamuolį prispausti 
kuo arčiau vartų centro. 


Po pražangos dažniausiai skiriamas baudos smūgis. Jei pataikoma į vartus, pelnomi trys 
taškai. Baudos smūgis spiriamas taip pat, kaip ir papildomas spyris po prispaudimo. Taip pat 
tris taškus galima pelnyti už smūgį nuo žemės į žaidimo metu atšokusį kamuolį. 

Slaptų pranešimų siuntimas vadinamas steganografija. Išvertus iš graikų kalbos tai reiškia 
„užmaskuotas užrašas“. Jei slėpsi pranešimą po palto pamušalu ar išsitatuiruosi jį ant gal- 
vos, tai turės vieną esminį trūkumą - bet kas galės jį perskaityti. Tad visai naudinga pasigilin- 
ti į kriptografijos meną. Išvertus iš graikų kalbos tai reiškia „slaptas užrašas“, kitaip tariant, 
kriptografija yra kodų ar šifrų kūrimas ir jų iššifravimas. 

Kartais žodžiai kodas ir šifras vartojami sinonimiškai, tačiau iš tiesų jie įvardija skirtingus 
dalykus. Kodas - tai vienų žodžių pakeitimas kitais, pavyzdžiui, kaip šiame sakinyje: „Didysis 
Sūris rytoj leidžiasi prie Laimingųjų.“ Mes nežinome nei kas toks yra Didysis Sūris, nei kur 
yra Laimingieji. Koduoti pranešimai buvo ypač paplitę tarp šnipų Antrojo pasaulinio karo 
metais. Jų siunčiamus skaitmenų rinkinius būdavo galima suprasti tik pagal kodų knygą. 
Neturint koduotės rakto ar išsamios informacijos apie visus reikiamus žmones tokio prane- 
šimo suprasti beveik neįmanoma. Bet keletą mėnesių pašnipinėjus kodų prasmės po truputį 
aiškėja, pavyzdžiui, jei kitą dieną po pranešimo apie Didįjį Sūrį Hitrou oro uoste nusileidžia 
Prancūzijos prezidentas, jau galima šį tą įtarti. 

Šifras iš tiesų nėra slapta kalba, tai tiesiog sunkiau perskaitomas pranešimas. Šifruojamo 
pranešimo teksto raidės pagal kokią nors sistemą pakeičiamos kitomis raidėmis, skaičiais ar 
simboliais. Tiesą sakant, net Morzės abėcėlė yra šifras. 

Šifravimas - jaudinantis, o kartais net pavojingas dalykas. Ne vienas žmogus atgulė po ve- 
lėna taip ir neatskleidęs ypatingo šifro paslapties. Pražuvo nemažai lobių, prabėgo ne vienas 
vimo gali priklausyti tūkstančių žmonių gyvybė. 

Tik 2000 m. buvo perprastas poeto Edgaro Alano Po (Edgar Allan Poe) sukurtas šifras. 
Iki šiol nepavyko suprasti kompozitoriaus Elgaro šifruoto pranešimo jaunai damai. Yra ir 
užšifruotų lobių koordinačių - jei tik kam pavyktų suprasti, kas ten parašyta, būtų rasti kal- 
nai aukso. 

Tuo metu, kai rašėme šią knygą, tikru meno kūriniu buvo galima vadinti kompiuterinį šif- 
rą, sudarytą iš skaičių, raidžių ir simbolių, turintį 2048 ženklų raktą. Įmanomų derinių yra 
trilijonų trilijonai ir net patys galingiausi kompiuteriai tokį šifrą įveiktų ne greičiau kaip per 
30 milijardų metų. Gana keista, kad šią sistemą sugalvojo septyniolikmetis vaikinas iš Kento, 
Piteris Parkinsonas. Jis labai patenkintas šiuo laimėjimu. Beje, Amerikoje draudžiama be šif- 
ro rakto eksportuoti šifravimo programas, kurių ženklų seka ilgesnė negu 40 pozicijų. Šifrą, 
kurio raktą sudaro 56 bitai, kompiuteris įveikia per tris dienas. 

Kompiuteriniai šifrai - tai dar ne viskas. Šiame skyriuje pateikiama keletas klasikinių šif- 
ravimo būdų, pradedant tuo, kuriuo naudojosi Gajus Julijus Cezaris, siųsdamas pranešimus 
karvedžiams. 


1. Cezario perkeliamasis šifras. Tai labai paprastas abėcėlinis šifras, bet perprasti jį neži- 
nant rakto gana sunku. Kiekviena abėcėlės raidė perkeliama (pastumiama) per tam tikrą 
skaičių raidžių, pavyzdžiui, 4. A tampa Č, J tampa N, Z - B ir taip toliau. Šifro raktas — 
skaičius. Cezaris, matyt, pats su karvedžiais sutardavo, kokį skaičių pasirinkti. Taip jis ga- 
lėdavo būti ramus, kad be šios esminės informacijos niekas negalės perskaityti siunčiamų 
pranešimų. 

Sutartiniu skaičiumi pasirinkus 3, sakinys „Mano šuo serga“ tampa „PCRS ŲVS UFTĮC“. 

Kaip pirmasis šifravimo būdas, jis visai neblogas, tačiau viena bėda - sutartinių skaičių 
yra tik 31 (32 apeitų ratu visą abėcėlę ir atvestų prie tos pačios raidės). Taigi kas nors labai 
abejo, visų pirma reikia suprasti, kad tai Cezario šifras. Tiesa, už sudėtingumą jis gauna 
tik vieną žvaigždutę. Galų gale, juk šiam šifrui jau daugiau kaip du tūkstančiai metų. 


2. Skaitmenys. A=1, Ą=2, B=3, C=4 ir taip toliau iki pat Ž=32. Šiais skaitmenimis galima 
rašyti pranešimus. Pats savaime šis šifras turbūt per daug paprastas, tačiau sujungtas su 
Cezario šifru tampa labai sudėtingas. 

Paprasčiausiu būdu „Šuo jau sveiksta“ būtų „25 27 21 - 16 1 27 - 24 30 7 13 17 24 26 
1“. Atrodo sudėtinga, bet taip nėra. Pridėk Cezario perkėlimą per 3 raides ir gausi „3 28 30 
24 - 19 4 30 - 27 1 10 16 20 27 29 4“. Šito turėtų pakakti, kad tavo jaunesniajam broliui 
ar sesutei smegenys perkaistų besistengiant įminti paslaptį. Atkreipk dėmesį, kad sutartinį 
skaičių parašėme sakinio pradžioje. Galima iš anksto sutarti, kurioje vietoje jį įrašyti, - 
tada šifras bus dar sudėtingesnis. Sio šifro derinys su Cezario šifru gauna dvi žvaigždutes. 


3. Abėcėliniai šifrai. Jų yra įvairiausių. Daug kas priklauso nuo to, kaip surašoma abėcėlė, - 
dėl to šnipai susitaria iš anksto. 

Naudojantis tokia seka „Kaip gyveni?“ taptų „AKŪD UZĮRCŪ?“ 


AAĄABCČDEEĘEÉFGHIIYJKLMNOPRSŠTUŅŲĽŪVZŽ 
ŽZVŪŲUTŠSRPONMLKJYIĻIHGFĖEEDČCBAĄAĄA 


Šiuo atveju „Kaip gyveni?“ būtų „JŽNG PLBTIN?“. Verta prisiminti, kad net patys papras- 


čiausi šifrai nėra aiškūs iš pirmo žvilgsnio. Paprasto abėcėlinio šifro visiškai pakanka dieno- 
raščiui įslaptinti, o didžiausias jo pranašumas - paprasta įsiminti ir naudotis. 


4, 

Geriausiai žinomas abėcėlinis šifras - kodinė lazdelė, atėjusi net iš Romos imperijos laikų. 
Visų pirma apvyniok pagaliuką popieriaus juostele. Labai svarbu, kad siuntėjo ir gavėjo 
pagaliukai būtų visiškai vienodi. Geriausiai tiktų to paties šluotkočio gabalai, bet daugelis 
vis dėlto naudojasi pieštukais (žr. paveikslą). 

Išilgai pieštuko, rašant po vieną ar dvi raides ant kiekvienos apvijos, parašytas žodis 
Nemunas. Jei nori, kad popierius nenuslystų nuo pieštuko, priklijuok jį lipnia juostele 
ar plastilinu. Atvyniojęs juostelę tuo pačiu rašikliu prirašyk tarpuose bet kokių raidžių. 
Pašaliniams tai turėtų atrodyti bereikšmis raidžių kratinys. Idėja paprasta - užvyniojus 


juostelę ant kodinės lazdelės pranešimas iškart matyti. Šis būdas reikalauja tam tikro 
išankstinio pasirengimo, bet yra ganėtinai patikimas. Tačiau jei iškils gyvybės ar mirties 
klausimas, tau prireiks dar vieno būdo. 


„ Kodinio žodžio įterpimas į abėcėlę. Jau tikriausiai pastebėjai, kad norint sukurti padorų 


šifrą reikėtų pirma sutarti dėl rakto. Tai gali būti skaičius, data, knygos pavadinimas, žo- 
dis ar net lazdelė. Šie dalykai net ir paprasčiausią šifrą daro sudėtingesnį. 

Grįžkime prie ankstesnio pavyzdžio: 
ABCČDERĘßÈĖÈFGHIJ] YJKLMNOPRSŠTUŲŪŬŪVZŽ 
ZVŪŲUTŠSRPONMLKJYĻIHGFĖÉRĘRßEDČCBAĄA 


Jei pridėtume žodį RESPUBLIKA, gautume žemiau pateikiamą seką. Atkreipk dėmesį, 
kad kodinio žodžio raidės nekartojamos, taigi ir apatinę eilutę sudaro 32 raidės. 

Tai visiškai naujas šifras, kurio sunkumą nežinant kodinio žodžio drąsiai galima įvertinti 
trimis žvaigždutėmis. 


ABCČDEEĘĖFGHIJI YJKLMNOPRSŠTUŲŪV 


Z 
ESPUBLIKAŽZVŪŲTŠONMIJYĮ HGFĖEDČC 


6. Šifravimo skrituliai. Iš kartono išsikirpk keturis skriestuvu nubrėžtus apskritimus - du di- 


desnius, maždaug 12 cm skersmens, ir du mažesnius, maždaug 10 cm skersmens. Uždėk 
mažesniuosius skritulius ant didesnių ir abi poras perdurk smeigtuku. Skrituliai turėtų 
lengvai sukinėtis. 

Apskritimą sudaro 360°. Abėcėlėje yra 32 raidės, taigi vienai raidei tenka 11,25“. Visus 
keturis skritulius labai atsargiai ir kruopščiai padalyk į tokias dalis. Paskui ant didesniųjų 
skritulių išorinio kraštelio surašyk abėcėlę, t. y. raides nuo A iki Ž. Vidiniame apskritime 
raides surašyk atsitiktine tvarka. Kur kokią raidę užrašysi, visiškai nesvarbu, svarbiausia, 
kad kitame apskritime jų padėtis būtų tokia pati. Šifruotas pranešimas bus pradedamas 
dviejų raidžių deriniu, parodančiu, kaip pasukti skrituliai, pavyzdžiui, AM arba AF. 

Taigi galiausiai būsi pasidaręs šifravimo skritulį, kuriuo užkoduoti pranešimai bus 
įskaitomi tik žmogui, turinčiam antrą skritulių porą. O tai jau keturių žvaigždučių verta 
užduotis. 


„ Morzės abėcėlė - pati garsiausia kada nors sukurta pakaitinė šifruotė. Ją sugalvojo ame- 
rikiečių išradėjas Samuelis F. B. Morzė (Morse). Jis užpatentavo telegrafo sistemą ir matė, 
kaip žaibiškai ji plinta pasaulyje. Amerikietis sumanė, kad elektros impulsai gali priversti 
elektromagnetą judinti paprastą svirtelę, kitaip sakant, perduoti trumpą arba ilgą signalą. 
Po adata, valdoma magnetu, jis įtaisė slenkančią popieriaus juostą. Taip prasidėjo naujas 
nuotolinis bendravimas. Pirmasis tarpmiestinis pranešimas telegrafu išsiųstas 1844 m. iš 
Vašingtono į Baltimorę. Nuostabiausia tai, kad šį šifrą galima siųsti šviesos blyksniais, jei 
turi žibintuvėlį, garsu, jei gali pasiekti automobilio signalą, ar net semaforu, nors tai jau 
sunkiau. 

Pirmasis Morzės telegrafu nusiųstas pranešimas buvo toks: „Žiūrėk, ką Dievas pada- 
rė!“ Tais laikais galimybė kitame Amerikos pakraštyje gauti ką tik parašytą pranešimą 
turėjo atrodyti įspūdingai. Išradėjui tebesant gyvam per Atlantą buvo nutiesta telegrafo 
linija. 

Vieną Morzės abėcėle siunčiamą signalą žino visi - tai SOS, tarptautinis nelaimės sig- 
nalas. Plačiai žinomas ir kitas nelaimės signalas - May-Day, kilęs iš prancūziško posakio 
M'aidez „Padėk man“. 

Morzės abėcėle SOS skamba taip: di di di - da da da - di di di. 

Išmokti šią abėcėlę tikrai pravartu. Gelbėtojai yra girdėję signalų po pastatų griuvėsiais, 
girdėję švilpčiojant ar matę blyksint šviesas valtims apvirtus. Nuo tada, kai buvo išrastas, 
šis šifras yra išgelbėjęs ne vieną gyvybę. Juo nusiųstas ir ne vienas traukinių tvarkaraštis. 

Jei po ranka turi porą vėliavėlių, kairė ranka reiškia brūkšnį, o dešinė - tašką. Tiesa, 
nedaug kas tai žino. 

8. Dar vienas šifras sukurtas ne tam, kad pranešimai būtų slepiami, o tam, kad jie būtų kuo 
aiškesni. NATO fonetinę abėcėlę tiesiog verta mokėti, taigi... 

Anksčiau (1924-1942 m.) Didžiosios Britanijos karališkajame oro laivyne vartota to- 
kia versija: Ace, Beer, Charlie, Don, Edward, Freddie, George, Harry, Ink, Johnnie, 
King, London, Monkey, Nuts, Orange, Pip, Queen, Robert, Sugar, Toc, Uncle, Vic, Wil- 
liam, X-ray, Yorker, Zebra. Akivaizdu, kad tokia abėcėlė labiau tiko britų anglų kal- 
bai. NATO variantas buvo priimtas 1956 m. ir tapo tarptautiniu fonetinės abėcėlės 
standartu. Ji vartojama norint sumažinti painiavą balsu per radiją ar telefonu sakant 
raidžių sekas. Pavyzdžiui, P ir B skamba labai panašiai, o Papa ir Bravo tikrai ne. 


KRISTALŲ AUGINIMAS 

AL smagu namie ant palangės užsiauginti kristalų. Turint maistinių dažų galima juos 
nudažyti įvairiausiomis spalvomis. 

Didžiausia bėda - rasti reikiamų chemikalų. Mokykloje tikriausiai matei vario sulfato ar 
kalio permanganato. Abi medžiagos ganėtinai nuodingos, todėl jų ne taip lengva nusipirkti. 
Tačiau jei labai mandagiai paprašytum savo chemijos mokytojo, galbūt ir pavyktų iškaulyti 
gramą kitą. 


Reikės: 


10 gramų alūno (kalio aliuminio sulfato), 
stiklinės, 

švaraus pagaliuko nuo čiulpiamo saldainio, 
šilto vandens, 

siūlo, 

mažų akmenėlių, pageidautina, kad būtų 
aštriabriauniai. 

Šį kartą nusprendėme naudoti kalio aliuminio sulfatą, dar vadinamą alūnu. Tai visiškai 
nekenksminga medžiaga, jos anksčiau dėdavo į duoną, kad būtų baltesnė. Kaip ir bet kokių 
buityje naudojamų chemikalų, šių miltelių nederėtų berti į akis. 

Kristalui užauginti visiškai pakanka 100 gramų. Šio chemikalo gali prireikti ir dažniau, 
pavyzdžiui, kai reikia išdirbti kailį arba pasigaminti ugniai atsparių audinių, tačiau apie tai 
kituose skyriuose. Be to, miltelius galima naudoti kaip kraujavimą stabdantį vaistą nedide- 
lėms žaizdelėms apibarstyti, o kristalus kaip dezodorantą. Taigi galbūt nuspręsi užsiauginti 
daugiau kristalų. Beje, kristalų galima užsiauginti ir iš valgomosios druskos ar cukraus. 


AUGINIMAS 


m 


. Apžiūrėk, ar akmenėliai švarūs, jei ne, nuplauk juos tekančiu vandeniu. 

2. Į stiklinę pripilk šilto vandens - tiek, kad apsemtų akmenėlius, maždaug trečdalį. Akme- 
nėlių dar nedėk. 

3. Įberk chemikalo ir smarkiai maišyk pagaliuku, kol pamatysi, kad milteliai beveik nebe- 
tirpsta. Gali likti truputėlis nuosėdų - nekreipk į jas dėmesio. Dabar gali sudėti akmenu- 
kus: tiesiog ant dugno arba, kad atrodytų kaip tikri kristalai, pririšti prie siūlo, o kitą jo 
galą pritvirtinti prie pagaliuko taip, kaip parodyta paveiksle. Mes iš karto padarėme ir 
vienaip, ir kitaip. 

4. Jei nori įdėti maistinių dažų, daryk tai dabar. Pasididžiuodamas parodyk viską tėvams. Jie 

paglostys tau galvą ir pavadins mažuoju genijumi. 


Kristalų augimo priežastis - garavimas, tad stiklinę pastatyk ten, kur tikrai šilta. Pirmieji kris- 
talai atsiras po kelių dienų, o didžiausiems užaugti prireiks ne vienos savaitės. Didelių kristalų 
galima užsiauginti, kai visas procesas pakartojamas pririšus prie siūlo mažą kristalą. 


Paveiksle matai mūsų užaugintus kristalus. Kairysis nėra labai išvaizdus. O ant stiklinės 
dugno užaugo didelis kristalinis skritulys. Siaip jis gerokai įspūdingesnis už tikrąjį kristalą. 
Prireikė maždaug šešių savaičių, alūno papildomai įbėrėme vieną kartą. 

N pamirštama, kad pasakojimai 
apie drąsą ir ryžtą gali įkvėpti žmones. 
Tiesa, laikui bėgant garsūs vardai kartais 
pranyksta iš atminties. Išrinkome penkis 
mums labiausiai patinkančius pasakojimus 
apie narsą - nuo Nelsono žūties Trafalgaro 
mūšyje iki neįtikėtinos mūsų laikų istorijos 
apie Džo Simpsono (Joe Simpson) vargus 
Andų kalnuose. Su šiais žmonėmis tikrai 
verta susipažinti. 


Robertas Skotas ir Antarktis 


Robertas Falkonas Skotas (Robert Falcon 
Scott) gimė 1868 m. birželio 6 dieną. Visą 
gyvenimą buvo vadinamas Konu - taip 
trumpindavo jo antrąjį vardą. Gimė jūrinin- 
kų šeimoje: dėdės, seneliai, jų broliai - visi 
tarnavo karališkajame laivyne. Kono tėvas 
Plimute turėjo nedidelę varyklą, nusipirk- 
tą už pinigus, kurie jam buvo paskirti kaip 
karo su Napoleonu dalyviui. 

Sulaukęs trylikos metų, Konas Skotas 
buvo priimtas mokiniu į karališkąjį karo 
laivą Boadicea. Jis pakliuvo į griežtą aplin- 
ką, kurioje buvo reikalaujama besąlygiško 
paklusnumo ir asmeninės drausmės. Dvi- 
dešimt dvejų metų jis jau buvo leitenantas, 
turintis pirmos klasės piloto (vairininko ir 
navigatoriaus), torpedininko ir artileris- 
to pažymėjimus. Baigdamas jūreivystės 
mokslus gavo tik aukščiausius visų dalykų 
įvertinimus. 

Tarnaudamas laivyne jaunasis Sko- 
tas ne kartą susidurdavo su Karališkosios 
geografų draugijos prezidentu seru Kle- 
mensu Markhamu (Clements Markham) ir 
sužavėjo jį savo protu ir manieromis. Kai 
amžių sandūroje draugija ieškojo, kas ga- 
lėtų vadovauti žygiui į Pietų ašigalį, Mark- 
hamas primygtinai siūlė Roberto Skoto 
kandidatūrą. 

Tuo metu Skotas dar neturėjo tokių ke- 
lionių patirties, todėl nukeliavo į Oslą pasi- 


NEPAPRASTOS 


ISTORIJOS. 


tarti su Fritjofu Nansenu (Fridtjof Nansen), 
norvegu Arkties tyrinėtoju, kuris vėliau 
tapo savo šalies ambasadoriumi Londone. 
Jie artimai susidraugavo. Skotas paklaūsė 
Nanseno patarimo įsigyti kinkomųjų šunų. 
Pirmą kartą vykdamas į Pietų ašigalį, jis 
Rusijoje nusipirko 23 šunis. 

Iki 1900 m. pradžios buvo paskirti pir- 
mieji komandos nariai. Skotas norėjo 
kiekvieną kandidatūrą patvirtinti pats, o 
apsispręsti jis gebėjo greitai ir teisingai. At- 
sižvelgiant į būsimus sunkumus komanda 
rinkta iš jaunų ir fiziškai tvirtų vyrų. Bet 
pasikalbėjęs su jaunu gydytoju ir dailininku 
Edvardu Vilsonu (Edward Wilson), kurį tuo 


Robertas Skotas 

metu kamavo pūlinys pažastyje, kraujo už- 
krėtimas ir tuberkuliozė, Skotas neatsisakė 
jo paslaugų. Tarp atrinktųjų buvo ir Ernes- 
tas Šekltonas (Ernest Shackleton), vėliau iš- 
garsėjęs savo drąsa. 

Klemenso Markhamo parūpintomis lėšo- 
mis, už 49 277 svarus sterlingų, buvo pasta- 
tytas laivas Discovery. Jis pirmą kartą nu- 
"leistas į vandenį 1901 m. kovo 21 dieną. Be 
to, Skotas už 1 300 svarų įsigijo oro balioną. 
Kauzo uoste laivą apžiūrėjo jaunoji karalių 
pora: Eduardas VII ir Aleksandra. Klemen- 
sas Markhamas įgulai pasakė: „Šie krantai 
dar niekada nėra išlydėję tokios puikios ko- 
mandos ir dar niekada jokia komanda nėra 
turėjusi tokio puikaus kapitono.“ 

Kelionė į pietus buvo lėta ir sunki. Dis- 
covery leido vandenį ir negalėjo pasiekti 
didesnio negu septynių mazgų greičio. Vis 
dėlto jiems pavyko nuplaukti į Naująją Ze- 
landiją, ten susitaisyti laivą ir pasipildyti 
maisto atsargų. Tada įgula pasuko į leduo- 
tuosius pietų platumų vandenis. Skotas ir 
Šekltonas pirmieji pasaulyje pakilo virš An- 
tarkties oro balionu, deja, ir ši transporto 
priemonė prakiuro, todėl buvo panaudota 
vos kartą. 

Keliautojų elgesys aiškiai rodė patirties 
stoką: jie nemokėjo tiksliai įvertinti atstu- 
mų ir važiuoti šunų kinkiniais, nesugebėjo 
apsisaugoti nuo šalčio ir išsivirti valgyti, kai 
temperatūra labai žema. Nepaprastomis 
sąlygomis, kai prakaitas akimirksniu ledė- 
ja, o pūga gali smogti tarsi iš niekur, gyvy- 
biškai svarbių įgūdžių jie turėjo įgyti labai 
greitai. Ir vyrai, ištisus metus gyvendami 
tarp ledynų, tikrai šio to išmoko. 

1902 m. lapkritį Skoto komanda pamė- 
gino prasibrauti iki Pietų ašigalio, tačiau 
susirgo šunys. Vis dėlto keliautojai pirmieji 
peržengė 80-ąją lygiagretę. Žemiau jos visi 
žemėlapiai dar buvo tušti. Keliautojai pra- 
dėjo galabyti vienus šunis ir šerti jais kitus 
šunis. Šekltonui dėl vitaminų trūkumo atsi- 
rado skorbuto požymių, o Vilsoną taip aki- 
no sniego baltiumas, kad jis turėjo užsirišęs 
akis sekti paskui Skoto balsą. Po 93 dienų 


žygio, kai iki ašigalio buvo likę 772 km, 
Skotas liepė apsisukti. Tai buvo gruodžio 
31 diena. Grįžtant į laivą krito dar daugiau 
šunų, bet visi įgulos nariai liko gyvi ir pasi- 
ryžę pamėginti dar kartą. 

Pagalbinis laivas Morning atplaukė pa- 
pildyti maisto atsargų ir išvežė namo kelis 
pasiligojusius Skoto komandos narius. Tarp 
jų buvo ir Šekltonas. Nors temperatūra buvo 
nepaprastai žema (-55 °C), tiriamosios eks- 
pedicijos tęsėsi. Tarp ledų paliktas Disco- 
very taip įšalo, kad jam išjudinti prireikė 
kelių pagalbinių laivų ir dinamito. 1904 m. 
rugsėjį Skotas parplaukė į Portsmutą. Už 
įspūdingus laimėjimus ypatingu karališko- 
jo laivyno nutarimu Skotui buvo suteiktas 
kapitono laipsnis. Surengtos kelios pieši- 
nių ir radinių parodos, skaitytos paskaitos, 
rengti susitikimai. Skotas tapo įžymybe, 
išleido dviejų tomų ekspedicijos ataskaitą, 
iliustruotą Vilsono piešiniais. Nors Skotui, 
rodos, sekėsi, vyriausybė nekreipė dėmesio 
į jo prašymus išsaugoti Discovery ir laivą 
pardavė. 


1907 m. Skotas grįžo į laivyną, buvo kelių 
laivų kapitonas. 1908 m. susipažino ir su- 
situokė su Ketlina Brius (Kathleen Bruce). 
Šekltonas pamėgino pasiekti Pietų ašigalį 
savarankiškai, bet jo komanda pasitraukė 
likus vos 156 km iki tikslo. 

Antarktis stipriai traukė ir Skotą, ir Šekl- 
toną. Visame pasaulyje ypač išgarsėjo antro- 
ji Skoto ekspedicija, surengta 1910 metais. 
Skotas rašė, kad „pagrindinis ekspedicijos 
tikslas - pasiekti Pietų ašigalį ir amžiams 
įtvirtinti šį Britanijos imperijos laimėjimą.“ 
Antrojoje kelionėje mokslui teko tik antra- 
eilis vaidmuo. 

Skotas jau buvo pasimokęs iš ankstesnės 
kelionės, tačiau ieškodamas lėšų ir burda- 
mas naują komandą dar kartą konsultavosi 
su Nansenu. Gauti pinigų buvo sunku ir ne 
vienam komandos nariui teko ieškoti lėšų, 
kad užsitikrintų vietą ekspedicijoje. Už lė- 
šas buvo atsakingas kapitonas L. E. G. Out- 
sas (Oates). Skoto svainis Vilfredas Briusas 

buvo išsiųstas į Rusiją pirkti kinkomųjų 
šunų ir žemaūgių Mandžiūrijos arklių. Taip 
pat buvo bandomos motorinės rogės. 

Į pietus traukė ir norvegų keliautojas Ro- 
alis Amundsenas (Roald Amundsen). Iš pra- 
džių jis ketino tirti Arktį, tačiau kai 1909 m. 
amerikietis Robertas Pearis (Robert Peary) 
paskelbė, kad jam pavyko pasiekti Šiaurės 
ašigalį, Amundsenas nusprendė patraukti į 
žmogaus kojos nepaliestą Pietų ašigalį. Jis 
turėjo šimtą šunų ir maisto dvejiems me- 
tams. Norvegas puikiai nusimanė apie te- 
nykštes sąlygas ir iš anksto buvo apgalvojęs 
maršrutą. Skotas tuo metu vis dar rinko pi- 
nigus Naujojoje Zelandijoje ir Australijoje. 
1910 m. lapkričio 29 d. buvo nupirkti pa- 
skutiniai reikmenys ir Terra Nova išplaukė. 
Prieš du mėnesius Skotas buvo gavęs tele- 
gramą iš Amundseno: „Leiskite pranešti, kad 
pasukome link Antarkties. Amundsenas.“ 

Gruodžio 9 d. Terra Nova priplaukė led- 
jūrį ir laužydamas ledus 1911 m. sausį galų 
gale nuleido inkarą. Iš laivo iškrovė roges, 
pagrindinius reikmenis ir maisto atsargas. 
Sunkiosios motorinės rogės įlūžo ir pasken- 
do. Prasidėjo žygis Pietų ašigalio link. Sto- 
vyklavietė buvo keliama vis toliau į pietus. 
Arkliai pasirodė niekam tikę, o žmones la- 
bai anksti pradėjo kamuoti nušalimai. 

Oro sąlygos buvo nepalankios - palapi- 
nes nuolat plėšė pūgos. Pasiekus paskuti- 
nės stovyklos vietą visi arkliai jau buvo kri- 
tę. Jie neatlaikė, kai teko užtempti roges į 
3 km aukščio ledyną. Paskutiniam žygiui į 
ašigalį Skotas pasirinko Vilsoną, Evansą, 
Outsą ir Bouersą (Bowers). Kiekvienas iš jų 
tempė roges su 90 kg krovinio. 

Nedidelė penkių žmonių komanda grum- 
damasi su pūga pasiekė 89-ąją lygiagre- 
tę, paskutinę prieš Pietų ašigalį. Ką tik jie 
buvo aptikę Amundseno ir jo šunų pėdsa- 
kus. Skotą ir jo bendražygius užpuolė nevil- 
tis, bet, nieko nepaisydami, jie vis dar buvo 
pasiryžę pasiekti ašigalį. 

1912 m. sausio 17 d. jie galiausiai pasie- 
kė patį piečiausią Žemės tašką. Ten rado 
palapinę, o joje gulėjo popieriaus lapas su 


penkiomis pavardėmis: Roald Amundsen, 
Olav Olavson Bjaaland, Sverre Hassel, Os- 
car Wisting, Hilmer Hanssen. Buvo ir data: 
1911 m. gruodžio 14 diena. Keliautojų pe- 
čius sunkiai prislėgė nusivylimas. Nedaug 
istorijoje būta tokių lenktynių dėl tokio ver- 
tingo laimėjimo. 


Kapitonas L. E. G. Outsas 


Kelionė atgal prasidėjo gana sėkmingai, 
nors Evansas nušalo pirštų galus, Vilso- 
nas pasitempė koją, Skotas susižeidė petį, 
o Outsui prasidėjo kojos pirštų gangrena. 
Tokiomis atšiauriomis sąlygomis visiškai 
negydavo net menkiausi įbrėžimai. Vyrams 
teko skaudžiai susimokėti už antrąją vietą. 

Pradėjo stigti maisto, iki kiekvienos at- 
sargų slėptuvės teko grumtis su badu ir 
šalčiu. Seko ir žibalo atsargos, taigi vis 
stiprėjo pavojus mirtinai sušalti. Vasario 
16 d. Evansas suklupo ir jau nebepakilo. 
Visą dieną jis dar kovojo su mirtimi, tačiau 
nebepajėgė net atsistoti ir netrukus mirė. 
Vilsonas taip pat silpo, taigi Skotui su Bau- 
ersu teko dviese įrengti stovyklavietės ne- 
žmoniškame 42 °C šaltyje. 

Kovo 16 ar 17 d. Outsas pasakė nebega- 

lis tęsti kelionės ir paprašė palikti jį mieg- 
maišyje. Jis suprato, kad stabdo bendra- 
žygius ir atima galbūt vienintelę galimybę 
išsigelbėti bent jiems. Kitą rytą kilo smarki 
pūga. Outsas atsistojo ir tarė: „Einu į lauką, 
gal šiek tiek užtruksiu.“ 

Savo dienoraštyje Skotas rašė: „Mes ži- 
nojome, kad vargšelis Outsas išėjo pasitik- 
ti mirties. Nors ir stengėmės jį perkalbė- 
ti, supratome, kad tai drąsaus vyro, tikro 
anglų džentelmeno vertas poelgis.“ Outso 
daugiau niekas nebematė, o jo kūno nie- 
kam nepavyko rasti. 

Kovo 20 d. Skotas pajuto, kad jam nu- 
šalo dešinė pėda. Iki stovyklos buvo likę tik 
maždaug 17 km, tačiau smarki pūga nelei- 
do pajudėti nė žingsnelio, o sustojimas reiš- 
kė lėtą mirtį visiems trims. Žibalas jau buvo 
pasibaigęs, maisto likę vos dviem dienoms. 
Jie nebeturėjo nei laiko, nei jėgų. Skotas 
nusprendė pasiekti stovyklą, tačiau tai jau 
buvo per sunku. Vyrai taip ir nebepajudėjo. 
Paskutinis įrašas Skoto dienoraštyje buvo 
toks: „Gaila, bet atrodo, kad nebepajėgsiu 
rašyti. R. Skotas. Dėl Dievo meilės, rūpinki- 
tės mūsų žmonėmis.“ 

Baigęs dienoraštį, Skotas parašė laiškus 
visų žuvusių vyrų žmonoms, taip pat ir sa- 
vajai. Laiške jis prisiminė ir savo vienintelį 
sūnų. 


Aš taip tikėjausi padėti tau jį augin- 
ti, tačiau gera žinoti, kad su tavimi 
jis bus saugus... Jei gali, sudomink 
berniuką gamtos istorija. Tai geriau 
negu žaidimai. Yra mokyklų, kuriose 
to moko. Žinau, kad leisi jam daug 
būti lauke. Pasistenk, kad jis įtikėtų 
Dievą - tai guodžia... ir saugo nuo iš- 
tižimo. Išaugink jį atkaklų vyrą. Man 
vis reikėdavo prisiversti būti atka- 
kliam - juk pati žinai: visuomet bu- 
vau linkęs rinktis ramybę. 


Žinodamas, kad jo kūną tikrai ras, Skotas 
parašė atvirą laišką visuomenei. 


Mes rizikavome ir puikiai žinojome, 
kad rizikuojame. Viskas susiklostė 
prieš mus, todėl neturime kuo skųs- 
tis, bet nusilenkdami Apvaizdos va- 
liai mes stengėmės iš visų jėgų... Jei 
būtume likę gyvi, būčiau papasakojęs 
apie didžią savo bendražygių tvirty- 
bę, ištvermę ir drąsą. Šis pasakojimas 
būtų suvirpinęs širdį kiekvienam an- 
glui. Dabar apie mus papasakos šie 
negrabūs užrašai ir mūsų kūnai, bet 
esu tikras, kad tokia didi šalis kaip 
mūsiškė pasistengs tinkamai pasirū- 
pinti tais, kurie nuo mūsų priklausė. 


Skotas žinojo, kad ekspedicija finansuo- 
jama iš skolintų lėšų, ir nerimavo, kad tie 
įsipareigojimai slėgs jų mylimų žmonių pe- 
čius. Iš tiesų viskam paaiškėjus atsirado 
pakankamai lėšų ne tik skoloms grąžinti, 
bet ir kompensacijoms žuvusiųjų vaikams 
bei žmonoms sumokėti. 

Suledėjusius vyrų kūnus tų pačių metų 
lapkritį palapinėje rado komandos gydyto- 
jas Atkinsonas. Laiškai ir dienoraštis buvo 
paimti, o paskutinė Skoto ir jo bendražygių 
poilsio vieta, kol slenkantys ledynai nuneš 
jų kūnus į vandenyną, paženklinta sniego 
piramide. Paieškos komanda mėgino ap- 
tikti ir Outso kūną, tačiau pastangos buvo 
bevaisės. Šiam narsiam vyrui atminti buvo 
pastatytas kryžius su įrašu: 


APYTIKRIAI ŠIOJE VIETOJE ŽUVO NEPAPRASTAI 
NARSUS DŽENTELMENAS, KAPITONAS 
L. E. G. OuTsAs iš ENISKILENO DRAGŪNŲ. 
1912 METŲ KOVĄ, GRĮŽDAMAS Iš PIETŲ 
AŠIGALIO, JIS DRĄSIAI ŽENGĖ Į PŪGĄ PASITIKTI 
MIRTIES, TAIP TIKĖDAMASIS IŠGELBĖTI 
SUNKUMŲ UŽKLUPTUS DRAUGUS. 


... Jei kalbėsim apie mane, aš nė kiek ne- 
sigailiu dėl šios kelionės, kuri parodė, kad 
anglai gali iškęsti didžiulius sunkumus, 
padėti vieni kitiems ir pasitikti mirtį su to- 
kia pat tvirtybe kaip ir per visus praėjusius 
amžius. 

Robertas Falkonas Skotas 

KAIP PASIDARYTI GOKARTĄ 


unkiausia užduotis - susirasti ratus. Šiuolaikinių vaikiškų vežimėlių ratai, deja, būna la- 
bai maži, taigi klasikinis būdas - išardyti vežimėlį ir išsiimti ašis - nebetinka. Senoviniai 
vežimėliai dabar jau yra antikvarinė vertybė ir jų ardyti nedera. 


KONSTRUKCIJA 


Reikės: > 


+ poros ašių su ratais, 

sėdimosios lentos (mums tiko 18 mm storio pušinė lenta), 
medinių ašių laikiklių (ilgis priklauso nuo ašies: mes 
ėmėme 88x37 mm tašus), 

virvės, 

dviejų ąsinių varžtų virvei pritvirtinti, 

keturių metalinių laidų laikiklių (apie juos o 
medienos dažų (spalvą išsirink pats), 

40 mm ilgio varžtų, 

audeklo ir porolono, jei žadi daryti sėdynę, 
vairavimo varžto (žiūrėk paaiškinimą), 

apmušalų vinučių sėdynei. 


Visų pirma susipjaustyk medines dalis. Ašims pritvirtinti atsipjovėme du 43 cm ilgio tašus. Jų 
ilgis priklauso nuo ašių ilgio. Pagrindinę lentą atsipjovėme gana ilgą - 114 centimetrų. Savo- 
sios ilgį pasirink pagal kojas. Nepamiršk, kad augi, tad tegul ji būna šiek tiek ilgesnė. Pjauti 
medieną geriau būtų leisti suaugusiam žmogui, ypač jei tai daroma elektriniais prietaisais. 
O jei nuspręsi neklausyti šio patarimo ir nusipjausi pirštą, būk geras, nesiųsk jo mums paštu 
kaip įrodymo. 

Turim gerą naujieną - yra ir kitų būdų, kaip gauti tai, ko reikia. Abi ašis radome trečią 
kartą lankydamiesi technikos sąvartyne. Sukiojomės ten net kelias savaites. Taigi jau dabar 
gali keliauti į technikos sąvartyną ar metalo laužo supirktuvę ir ten pasižvalgyti, kad dar- 
buotojai įsimintų tavo veidą. Mūsų galinė ašis anksčiau buvo įdėta į golfo vežimėlį, o prieki- 
nę išėmėme iš šiuolaikiško triračio vaikiško vežimėlio. Dabar tokių technikos sąvartynuose 
jau nemažai, todėl visai įmanoma, kad tau pasiseks rasti greičiau negu mums. Ne prasčiau 
tiktų ir galinė seno triratuko ašis. O ir šiaip, jei tik pavyktų rasti bet kokią fiksuotą ašį, kuri 
nesisuka kartu su ratais, būk ramus - ji puikiausiai tiks. Stenkis ieškoti ratų su metaliniais 
ratlankiais, o ne plastikiniais. Plastikas - prasta medžiaga, linkusi lūžti pavojingiausiomis 
akimirkomis, pavyzdžiui, leidžiantis nuo kalnelio. 

Patartina atsipjautas medines dalis iškart nudažyti arba impregnuoti. Patys, deja, pamir- 
šome ir dabar galime drąsiai sakyti, kad vėliau viską nudažyti sunku. Taigi dažyk dabar! Mes 
nutepėme viską medienos gruntu, o paskui nudažėme juodais matiniais dažais. Sandėliuke 
radome seną lako skardinę, tai dar ir nulakavome. Žinoma, galima nueiti į parduotuvę ir nu- 
sipirkti dažų, bet pasirausti tarp seno šlamšto ir rasti apmusijusią skardinę, kurios dugne dar 
likę neaiškios spalvos marmalo, kur kas smagiau. 

Išdžiūvus dažams pritvirtink ašis. Prieš porą dešimtmečių turėdavome „U“ formos vinių. 
Jos buvo tikrai patikimos. Šiuokart ašys buvo gerokai platesnės, todėl teko suktis kitaip. Su 
panašia bėda gali tekti susidurti ir tau. 

Čia matai nupieštą elektros laidų laikiklį. Jų galima nusipirkti bet kurioje elektros prekių 
parduotuvėje. Būna įvairiausių dydžių. Puikiai tinka ašims tvirtinti. 


Priekinę ašį pritvirtinome trimis laikikliais. Iš pradžių manėme, kad užteks dviejų, tačiau 
vėliau kilo įtarimas, kad vienas varžtas laikosi ne itin tvirtai, taigi dėl viso pikto prisukome 
ir trečią laikiklį. Labai svarbu, kad ašis būtų įtvirtinta tiesiai, todėl prieš sukdamas laikiklius 
viską labai kruopščiai išmatuok. Patogiausia matuoti atstumą nuo laikiklio viršaus iki tašo 
krašto, žinoma, jei laikikliai vienodi. Gali pamatuoti ir iš akies, bet verčiau nepatingėk ir pa- 
siimk liniuotę. 

Prie pagrindinės lentos galų 40 mm varžtais tvirtinamos ašys. Iš pirmo žvilgsnio gali pa- 
sirodyti, kad tai labai paprasta. Neapsigauk - pagrindinė lenta ir ašių laikikliai turi suda- 

ryti lygiai 90° kampą, tad viską reikia išmatuoti labai tiksliai. Be to, ratai turi būti vienodai 
išsikišę abiejose pusėse. Mes suspaudėme lentas spaustuvais ir šiek tiek pasidarbavome 
guminiu plaktuku, vis pamatuodami, kol galiausiai likome patenkinti savo darbu ir suver- 
žėme varžtus. 


Liko vienas vienintelis sunkesnis dalykas - vairavimo mechanizmas. Nepaprastai apsi- 
džiaugėme supratę, kad tam puikiausiai tinka triračio vaikiško vežimėlio priekinio rato varž- 
tas. O tu nepasikliauk tokia sėkme. Susirask tokį varžtą, kurio sriegis neina per visą jo ilgį. 
Šitoks varžtas tinka todėl, kad net ir iki galo užveržus veržlę jis gali laisvai sukinėtis skylėje. 
Išsirink šiek tiek ilgesnį varžtą, negu reikia, ir abiejuose galuose įdėk po poveržlę. 


Triračio vežimėlio varžtas Gal lengviau rasi tokį? 

Montuoti priekinę dalį buvo gerokai lengviau negu galinę. Kaip ir ten, ašies laikikliai turė- 
jo visiškai vienodai išsikišti iš abiejų pusių, tačiau 90° kampo nebereikėjo žiūrėti - juk prieki- 
niai ratai turi sukinėtis, kaip kitaip vairuosi? Mūsų pasirinktos konstrukcijos pranašumas yra 
tas, kad sėdint abiem kojom įsiremiama į vairavimo ašį ir dar rankose tvirtai laikoma virvė. 
Tai leidžia gokartui būti labai manevringam. 

Nusprendėme pasidaryti ir sėdynę. Kilimų parduotuvėje paprašėme šiek tiek kiliminės ir 
vinilinės dangos. Gavome veltui. Viniline danga apvyniojome lentos gabalą, o kilimą panau- 
dojome kaip kamšalą. Tada apmušalų vinutėmis prikalėme sėdynę prie pagrindinės lentos ir 
dar prisukome viską medvaržčiais iš apačios. Virvę pririšome saugos mazgu. 

Kai pagalvoji, kiek už tokį gokartą reikėtų mokėti parduotuvėje, mes išleidome ne tiek jau 
daug. Kitas pranašumas - jis laikys ilgiau negu kokia pedalais minama mašinėlė (juk jis per 
ilgas, todėl neišaugsi taip greitai), be to, šį gokartą pasidarei pats! 

Pievų žiogas 


otyniškai vabzdžiai yra insecta (t. y. „supjaustyti“ arba „padalyti“). Vabzdžiai - tai bestu- 

buriai gyvūnai, turintys galvą, krūtinę, pilvą ir šešias kojas. Paprastai jie turi ir išorinį ap- 
sauginį skeletą. Vabzdžiai, be abejonės, yra gausiausia klasė iš visos gyvūnų karalystės. Bet 
kurioje pievoje ar vandens telkinyje galima nesunkiai rasti šimtus ar net tūkstančius rūšių 
vabzdžių. Jie yra nepaprastai sudėtingos ekologinės sistemos dalis. Paprastoje kaimo kūdro- 
je vos per vieną dieną gali atsirasti, pagyventi ir žūti šimtai tūkstančių vabzdžių. Vabzdžių 
įvairovė tiesiog neaprėpiama, o jų gyvenimo būdas labai įdomus. Papasakosime apie keletą 
rūšių, kurių atstovų gali rasti netoli namų. 


TIESIASPARNIAI (ORTHOPTERA) 


Dažniausiai pasitaikantys tiesiasparnių būrio vabzdžiai - žiogai ir svirpliai. Žiogų yra daugiau 
kaip dvi dešimtys rūšių. Saulėtomis vasaros dienomis gali išgirsti juos svirpiant. Kai kurie 
žiogai net skraido, tiesa, dažniausiai labai netoli. Vasarą eidamas per laukymę gali pastebėti, 
kaip žiogai strykčioja tolyn nuo tavęs tarsi strėlytės. Dažniausiai jie būna žali, nors pasitaiko 
ir rusvų ar pilkšvų. Kai žiogas nejuda, jo pamatyti beveik neįmanoma. Jei nori pasigauti žio- 
gą, labai lėtai pabraidyk po aukštą žolę, kuo aukštesnę, tuo 
geriau. Jei pasiseks, gali pamatyti ir didesnį žiogą. 

Svirpliai mūsų kraštuose kur kas retesni. Štai Didžiojo- 
je Britanijoje gyvena trys svirplių rūšys: naminiai svirpliai, 
dirvoniniai svirpliai ir kurkliai, beveik visą gyvenimą tūnan- 
tys po žeme. (Lietuvoje paplitę trijų rūšių svirpliai: naminiai, 
dirvoniniai ir juostakakčiai, yra ir kurklių.*) Dirvoniniai svir- 
pliai Didžiojoje Britanijoje paskelbti nykstančia rūšimi, nes 
praėjusio amžiaus 9-ajame dešimtmetyje jie buvo beveik vi- 
sai išnaikinti. Dabar svirpliai ten dirbtinai veisiami ir palei- 


Svirplys 

džiami gyventi laukuose, tačiau jų pamatyti dar mažai kam pasiseka. Svirpliai labiau paplitę 


Prancūzijoje, Italijoje ir kituose šiltesniuose kraštuose. 


AUSLINDOS (DERMAPTERA) 


Auslindas visi taip gerai pažįsta, kad gali pasirodyti visai neverta 
čia apie jas rašyti. Mums svarbiausia priminti, kad jos visiškai ne- 
pavojingos. Tai naktiniai vabzdžiai, viena jų rūšis moka skraidyti. 
Baisiosios žnyplės skirtos kam nors nutverti, o ne žudyti. Patelės 
padeda krūvelę kiaušinėlių ir kartu su patinėliais prižiūri ir mai- 
tina išsiritusias lervas. 


LAŠALAI (EPHEMEROPTERA) 


Įdomiausias dalykas - pats lašalų gyvenimo ciklas. Jie gyvena vos 
kelias valandas, o iš lervos išsirita net neturėdami burnos, per ku- 
rią galėtų maitintis. Lašalai skraido tik paskutines savo gyvenimo 
valandas, o iki tol jų lervos ilgai gyvena vandenyje. Lašalų gyve- 
nimas ne vienam poetui ar rašytojui atrodė panašus į mūsų pačių 
būtį. Gyvenimo trukmė priklauso nuo to, kaip ją matuosi. 

Vienas vienintelis lašalų gyvenimo tikslas - daugintis. Nors la- 
šalai atrodo gležni, suakmenėjusių šių vabzdžių liekanų aptinka- 
ma net paleozojaus eros fosilijose. Vadinasi, lašalų gyventa prieš 
350 milijonų metų - anksčiau už dinozaurus! 


ŽIRGELIAI (ODONATA) 


Dar vienas žavių ir nepavojingų vabzdžių būrys. Lotyniškas žir- 
gelių būrio pavadinimas Odonata reiškia „dantyti nasrai“. Apa- 
tinis šių vabzdžių žandas yra dantytas, matyt, iš to ir kilo toks 
baisus vardas. Vis dėlto ir patys didžiausi žirgeliai žmogui negali 
net įbrėžti. Turėdami keturis sparnus, žirgeliai išsiskiria iš kitų 
vabzdžių, bet saulėkaitoje ypač traukia akį jų ryškios spalvos. 
Reikia pridurti, kad šie vabzdžiai minta uodais ir mašalais, todėl 
yra laukiami svečiai visuose soduose. 

Kaip ir lašalų, žirgelių lervos gyvena vandenyje, o paskui nen- 
drėmis ar kitais vandens augalais išropoja į paviršių. Jų oda su- 
kietėja ir plyšta, žirgeliai išsivaduoja iš kiauto ir ima skraidyti. 
Mažųjų žirgelių pobūrio atstovai turi po keturis maždaug vieno- 
do dydžio sparnus. Didžiųjų žirgelių pobūrio atstovų - laumžir- 
gių - užpakaliniai sparnai trumpesni ir platesni už priekinius. Iš 
viso Anglijoje yra daugiau kaip 40 rūšių žirgelių, šalies rytuose ir 
ypač pietuose labiausiai paplitę mėlynieji laumžirgiai. (Lietuvoje 
yra apie 60 rūšių žirgelių.*) 

Auslinda 


Lašalas 


Laumžirgis 


Visi žirgeliai gerai mato ir puikiai skraido. Skraidant jiems reikia saugotis vikrių paukščių, 
o nusileidus prie vandens atsigerti ar dėti kiaušinėlių - šiek tiek lėtesnių varliagyvių. 

Žirgeliai - vasariniai vabzdžiai, šaltu oru jie žūva. Žirgelius gali numarinti badu ir drėgni 
orai - per lietų neskraido nei jie patys, nei jų grobis. 


VANDENS VABZDŽIAI 


Didieji čiuožikai (Gerris lacustris) geba pasinaudoti vandens pa- 
viršiaus įtempimu ir čiuožti vandeniu nesušlapdami. Jų ir taip 
menko kūnelio svoris paskirstytas ilgoms kojoms. Priekinėmis ko- (“r 
jomis didieji čiuožikai gali irtis neįtikėtinai dideliu tokiam pada- Didysis čiuožikas 
rėliui greičiu. 

Paprastosios nugarplaukos (Notonecta glauca) vandens pa- 
viršiumi iriasi aukštielninkos ir juda nepaprastai vikriai. Kitaip 
nei čiuožikai, paprastosios nugarplaukos yra plėšrios. Tiesa, nei 
vieni, nei kiti žmonėms nekelia jokio pavojaus, tai tiesiog įdomūs 
ir žavūs vabzdžių pasaulio atstovai. 


Paprastoji nugarplauka 


DRUGIAI IR PLAŠTAKĖS (LEPIDOPTERA) 


Kaime galima pamatyti šimtus rūšių 
drugių. Plaštakės skraido tiek dieną, 
tiek ir naktį, o drugiai - tik šviesiuoju 
paros metu. Drugiai dar išsiskiria tuo, 
kad ilsėdamiesi beveik visada pakelia 
ir suglaudžia sparnus, be to, jų ūseliai 
baigiasi kuokelėmis ar pumpurėliais. 
Pyronia tithonus, Britų Daugelis plaštakių yra rudos ar juo- 

salų drugys dos, bet kai kurios ryškumu nenusilei- 
džia drugiams. 

Štai keletas rūšių, lengvai randamų 
soduose ir daržuose. 

Admirolai (Vanessa atalanta) - 
bene geriausiai žinoma drugių rūšis. 
Tai akį traukiantys skraiduoliai, kurių 
galima rasti beveik visur, kur tik yra 
dilgėlių, vaisių ar apynių. Graikiškas 
šio drugio pavadinimas kilo iš mito 
apie merginą Atalantą, sutikusią tekėti 
tik už to vyro, kuris sugebės bėgdamas ją aplenkti. Taip, kaip jaunikiai vaikėsi Atalantą, da- 
bar vaikai gainiojasi admirolus. 

Spungių (/nachis io) sparnus puošia akinės dėmės. Kaip ir admirolai, spungės minta dil- 
gėlių lapais ir deda ant jų kiaušinėlius. Spungės skraido pavasarį ir vasarą. 

Ropiniai baltukai (Pieris rapae), kaip galima numanyti iš jų vardo, pridaro rūpesčių 
daržininkams. Kad ir kaip būtų, tai bene labiausiai Didžiojoje Britanijoje paplitusi drugių 


Spungė 


Admirolas Ropinis baltukas 

rūšis. (Lietuvoje labiau paplitę tos pačios šeimos drugiai 
kopūstiniai baltukai.*) 

Mažieji melsviai (Cupido minimus) - mažiausi Didžio- 
sios Britanijos drugiai, ne didesni už piršto galiuką. Vasa- 
rą jų galima pamatyti viržynuose ir pievose. Iš kiaušinė- 
lių išsirita mažutėlaičiai pūkuoti rudi vikšreliai juodomis 
blizgančiomis galvomis. (Mažiausias Lietuvos drugys - 
juosvasis samaninis sfinksas.*) 

Palikęs naktį pravirą langą beveik neabejotinai pama- 
tysi plaštakių. Jų yra nesuskaitoma daugybė rūšių. Tiesą 
sakant, iš 130 tūkstančių Lepidoptera rūšių net 110 tūks- 
tančių yra plaštakės. Visi puikiai žino, kaip jas veikia ryš- 
ki šviesa. Vargšės plaštakės gali valandų valandas skrai- 
dyti aplink įjungtą elektros lemputę. Anksčiau, kai šviesos 
šaltinis būdavo tik ugnis, plaštakės tuoj pat supleškėdavo 
liepsnoje. Šis vaizdas puikiai apibūdina tuos, kurie patys 
lenda į pražūtį. 

Kaip ir drugiai, plaštakės iš pradžių ropoja kaip vikš- 
rai, paskui virsta lėliukėmis ir tik vėliau išskleidžia spar- 
nus. Jų būna itin spalvingų ir tik iš ūselių be pumpurėlių 
galima suprasti, kad matai ne drugį, o plaštakę. 

Liepos ir rugpjūčio mėnesiais galima pamatyti vingio- 
rykštinių marguolių (Zygaena filipendulae). 

Galiausiai būtina paminėti naudingiausią pasaulyje 
plaštakę - šilkverpį (Bombyx mori). Pačios plaštakės be- 
veik niekam negirdėtos, o štai jų vikšrai - ypatingi. Jie 
pagamina visą pasaulio natūralų šilką — iš jo susisuka 
savo kokonus. Kinijoje šilkverpiai veisiami jau 5 tūkstan- 
čius metų. 


VABALAI (COLEOPTERA) 


Mažasis melsvys 


Vingiorykštiniai marguoliai 


Vabalai - tai vabzdžiai kietais, suragėjusiais sparnais. Daugelis jų yra maitėdos ir padeda 
naikinti kritusius gyvulius ir paukščius. Didžiojoje Britanijoje gyvena maždaug 3 600 vabalų 


rūšių. (Lietuvoje yra maždaug 3 400 vabalų rūšių.*) 

Paveiksle pavaizduotas miškinis mėšlavabalis (Ge- 
otrupes stercorarius) maisto susiranda kapstydamasis 
karvių mėšle. Tai gana paplitę ir naudingi vabalai. Kitų 
rūšių atstovai taip pat naudingi, nors pasitaiko ir kenkė- 
jų, pavyzdžiui, ąžuoliniai skaptukai (Xestobuim rufovil- 
losum) graužia medieną ir griauna senus namus, verčia 
medžius. 

Jonvabaliai (Lampyris noctiluca) taip pat priskiriami 
prie vabalų, nors yra šiek tiek panašūs į kirmėles. Jų pa- 
matyti pasiseka retai. Patinai skraido ir skleidžia labai 
blyškią šviesą. Patelės skraidyti nemoka, tačiau skleidžia 

Miškinis mėšlavabalis 


gerokai ryškesnę žalsvai geltoną šviesą. Švytinčių jonvabalių 
gali pamatyti gegužės prieblandoje kaimo sodybą juosiančioje 
gyvatvorėje. Verta žinoti ir vieną šiurpoką dalyką - jonvabalių 
lervos gyvena sraigių kiautuose ir minta jomis. 

Boružės (Coccinelidae) - turbūt visiems puikiai pažįstami 
vabalai, aptinkami bet kurioje pievoje. Boružės minta ama- 
rais, todėl jos laukiamos visuose soduose. Ištikus pavojui jos 
elgiasi panašiai kaip žalčiai - apšvirkščia nemalonaus kvapo 
skysčiu. (Jei kada nors šaus į galvą pasigauti žaltį, būk pasi- 
rengęs prisemti pilnas rieškutes skysčio, smarve pranokstan- 
čio viską, ką tik esi uostęs savo gyvenime. Vienam iš autorių 
nepasirengus kaip tik taip ir atsitiko. Rankos bjauriai dvokė 
keletą dienų, nors buvo be paliovos mazgojamos pačiais sti- 
priausiais plovikliais ir skalbikliais.) 

Elniavabaliai (Lucanus cervus) nėra labai reti, nors auto- 
riams pasisekė šį vabalą savo akimis išvysti vos vieną kartelį. 
Laikėme elniavabalį degtukų dėžutėje, bet šis įsigudrino pa- 
bėgti. Didžiausio Didžiosios Britanijos (ir Lietuvos*) vabalo ra- 
gai yra visiškai nepavojingi, kaip ir auslindų žnyplės, jei nepa- 
miršote. Jokiu būdu negalima kartu laikyti kelių patinų, nes jie 
visuomet kaunasi ir kartais net nugalabija vienas kitą. Be to, 
kai susiporuoja, būtina atskirti ir skirtingų lyčių vabalus, nes 
jie gali vienas kitam nugraužti kojas. Nelengvas elniavabalių 
gyvenimas! Juos galima veisti nelaisvėje, tačiau būtina prisi- 
minti, kad elniavabalių lėliukės yra labai jautrios, palietus pli- 
ka ranka galima pridaryti neatitaisomos žalos. (Elniavabaliai 
saugomi Europoje, įrašyti į Lietuvos raudonąją knygą.*) 


BITĖS IR VAPSVOS 


Bitės — reto žavesio vabzdžiai. Mažai tikėtina, kad bitė puls 
gelti, nebent labai išgąsdinta. Jei atsisėsi ant bitės, ji, žinoma, 
įgels, tačiau gerai pagalvojus, argi ji dėl to kalta? O šiaip jos 
visai nepavojingos ir, žinoma, neša gardų medų. Vidurvasarį 
aplink žiedus dūzgia kamanės (Bombus terrestris), ieškoda- 
mos nektaro. Jos, tiesa, retesnės negu naminės bitės (Apis 
mellifera). Laukinių bičių Didžiojoje Britanijoje beveik nebėra. 
Apie šių vabzdžių gyvenimą būtų galima prirašyti visą knygos 
skyrių, tačiau mes tik paminėsime, kad bičių šeimą sudaro 
bitės darbininkės, tranai ir bičių motinos. Tranai išgyvena vos 
metus, o bičių motina - trejus ar net ketverius. 

Beveik niekas nemėgsta vapsvų. Paprastųjų vapsvų (Vespu- 
la vulgaris) būna trijų rūšių: nevaisingos darbininkės, tranai ir 
motinos, dydžiu pranokstančios pirmąsias dvi rūšis. Pajutusios 
pavojų, vapsvos yra agresyvios, gali gelti dėl menkiausios prie- 
žasties, o palindusios po drabužiais įgelia ne vieną kartą. 

Jonvabaliai 


Kamanė 


Paprastoji vapsva 


Širšuolai (Vespa crabo) yra gerokai stambesni negu 
kitos vapsvos, jų pilvelį puošia ne juodi, o rudi dryžiai. 
Laimė, ši rūšis nėra labai paplitusi. 

Bičių ir vapsvų įšvirkščiama skausmą sukelianti me- 
džiaga vadinama melitinu. Bitės geldamos išsiplėšia 
geluonį ir šitaip susižalojusios miršta. O štai vapsvos 
tokio vargo nepatiria ir įgėlusios gali linksmai nuskris- 
ti šalin. 


Širšuolas 


SKRUZDĖLĖS (FORMICIDAE) 


Didžiojoje Britanijoje gyvena maždaug penkios dešim- 
tys rūšių skruzdėlių (Lietuvoje - apie 40 rūšių*). Dau- 
guma jų visiškai nepavojingos. Juodosios ir geltono- 
sios skruzdėlės, nesvarbu, kokio dydžio ir su kokiais 
sparnais, nieko bloga žmogui nedaro. Bet rudosios 
miško skruzdėlės (Formica rufa) gali išpurkšti lašelį 
skruzdžių rūgšties, kurios kvapas primena kartų actą. 
Jei kam yra tekę atsisėsti ant raudonųjų skruzdėlių 
lizdo, tas pasakys, kad šios gelia labai skaudžiai. Rau- 
donosios skruzdėlės (Myrmica ruginodis) yra agresy- 
vios ir, deja, atrodo, labai mėgsta apsigyventi soduose 
ir daržuose, taip pat kaip ir jų juodosios pusseserės 
(Lasius niger). 


MUSĖS IR UODAI 


> 


Mėsinė musė 


Sparva 


Žiedmusė 


Mėsinės (Calliphora vomitoria) ir lavoninės (Lucilia caesar) musės deda kiaušinėlius, o iš 
jų išsirita lervos. Nors ir naudingos žvejams, musės platina visokius užkratus ir nešioja ne- 
švarumus, todėl jų nieku gyvu negalima prileisti prie maisto. Muses traukia pūvanti mėsa, 
buitinės šiukšlės ir išmatos. Ir išvis apie jas nepasakysi nieko malonaus. 

Žiedmusės (Syrphidae) atrodo kaip mažytės vapsvos, tačiau yra visiškai nepavojingos. 
Jas nesunku atpažinti iš skrydžio - žiedmusės pakimba ore vienoje vietoje. O štai sparvos 
(Tabanidae) - baisios nenaudėlės. Kartą grožėdamasis Škotijos kalnais tai savo kailiu patyrė 
vienas iš autorių. Joms įkandus lieka nedidelės kraujuojančios žaizdelės. Ten pat, Škotijoje, 
abu autoriai patraukė mašalų (Ceratopogonidae) dėmesį. Jiems įkandus lieka niežtinčios 
raudonos dėmelės. Mašalai zuja prie vandens telkinių neapsakomo dydžio spiečiais. 

Paprastieji uodai (Culex pipiens) labai panašūs į gerokai pavojingesnius maliarinius uodus 
(Anopheles maculipennis). Abi rūšys yra iš tos pačios šeimos. Jų patelės, jei tik pasitaiko pro- 
ga, mielai gardžiuojasi žmonių krau- 


ju. Šiuos kraujasiurbius lengva at- 
pažinti iš ypatingo sparnų dūzgimo, 
trukdančio užmigti. Italijoje ir Pran- 
cūzijoje uodai laikomi rimtais kenkė- 
jais, todėl didžiuliai plotai reguliariai 
purškiami insekticidais. Kai kur Afri- 
koje maliariniai uodai platina mirti- 


Mašalas nai pavojingą ligą - maliariją. 


VĖDARĖLIAI 
(Vėdarėliai nėra nei vabzdžiai, nei voragyviai, tai vėžiagyviai. - Vert. past.) 


Paprastasis uodas 


Paprastieji vėdarėliai (Oniscus asellus) geba susisukti į kietą kamuolėlį. Tai maži, mieli ir vi- 
sai nepavojingi padarėliai, aptinkami rečiau negu drėgnuoliai (Porcellio scaber), gyvenantys 


visur, kur tik yra pūvančios medienos ar durpių. 


VORAI (ARACHNAE) 


Vorai - ne vabzdžiai. Jie turi aštuonias, o ne 
šešias kojas, kūnas susideda tik iš dviejų seg- 
mentų, turi aštuonias atskiras akis, o ne dvi 
facetines (sudėtines). Didžiojoje Britanijoje gy- 
vena net 600 vorų rūšių (Lietuvoje - apie 200 
rūšių*). 

Gana plačiai paplitę plyšiniai kampavoriai 
(Tegenaria atrica) yra visai nepavojingi, nors 
kaime užauga ganėtinai dideli. Pajutę pavojų 
skuodžia įtartinai greitai. 

Įprasti miškų gyventojai yra paprastieji 
kryžiuočiai (Arachneus diadematus). Pasigau- 
dami pakankamai musių ir mažesnių voriukų, 
jie gali užaugti gana dideli. Šie vorai mezga pil- 
tuvo formos tinklus, o prisivilioti kryžiuotį gali- 
ma pieštuku ar lapu palietus tinklo kraštą. 


Plyšinis kampavoris 


Be čia paminėtų, yra dar daugybė rūšių vorų ir tūkstančiai 
visokiausių vabzdžių, kurių gyvenimas ir įpročiai taip pat ne 
mažiau įdomūs. Kuo daugiau sužinai apie vabzdžius, tuo la- 
biau pradedi suvokti, kokiame sudėtingame pasaulyje gyveni. 

Paprastasis kryžiuotis 


ŽONGLIRAVIMAS 


————— 


ai gebėjimas mėtyti į orą visokius daiktus ir juos gaudyti. Visų. pirma reikia susirasti tris 

kamuoliukus - maždaug lauko teniso kamuoliuko dydžio. Gali ir pats jų pasidaryti: terei- 
kia įberti į balioną porą saujų ryžių arba miltų. Jei žongliruosi vaisiais, teks juos suvalgyti 
gerokai apdaužytus. Žinoma, gali tiesiog nueiti į bet kurią žaislų parduotuvę ir nusipirkti 
specialių žongliravimo kamuoliukų. Iš pirmo žvilgsnio atrodo, kad žongliruoti gana sunku, 
tačiau iš tikrųjų vidutiniškai tereikia valandos, daugių daugiausia dviejų, kad šiek tiek pra- 
moktum. 


1. Paimk kamuoliuką dešine ranka ir švelniai permesk jį į 
kairę. Dabar taip pat mestelk jį atgal. Pamėgink pakar- 
toti keletą kartų, kol pajusi, kad jau įgudai. 


2. Dabar pridėkim dar vieną kamuoliuką! Vieną kamuo- 
liuką laikyk dešinėje rankoje, o kitą - kairėje. Mesda- 
mas kamuoliuką dešine ranka, paleisk tą, kurį laikei 
kairėje, ir pagauk atskriejantį. Sunkiausia kaire ranka 
kamuoliuką mesti taip, kad jis nuskrietų į dešinę. Tam 
gali prireikti šiek tiek pasitreniruoti, nors galbūt tau pa- 
vyks iškart. Svarbiausia, kad abu kamuoliukai iš rankos 
į ranką šokinėtų gražiais puslankiais. Taip turėsi dau- 
giau laiko vienam išmesti ir kitam pagauti. 


3. Trečiasis kamuoliukas! Dešinėje rankoje laikyk du ka- 
muoliukus. Trečiąjį paimk į kairę. Mesk pirmąjį kamuo- 
liuką iš dešinės į kairę. Begaudydamas pirmąjį, išmesk 

1 tą, kurį laikei kairėje rankoje. (Tai tas pats antrasis 
žingsnis, tik trečiasis kamuoliukas laikomas rankoje.) 

Sunkiausia išmesti trečiąjį kamuoliuką tuo metu, kai de- 
šine ranka gaudai antrą, ir tada sviesti jį atgal į kairę ranką. 
Taip ir daryk: išmeti - paleidi - sugauni. Treniruokis ir treni- 
ruokis! 

O dabar sudėtingesnis triukas. Pradžia įprasta (du kamuo- 
liukai dešinėje rankoje ir vienas kairėje). Dešinę ranką užkišk 
už nugaros ir permesk du kamuoliukus per petį pirmyn. Jiems 
sklendžiant tau virš galvos, išmesk kairėje rankoje laikomą 
kamuoliuką kaip įprasta, o abu atskriejančius vieną po kito 
pagauk dešine ranka. Taip, tai ir yra taip sunku, kaip atrodo 
iš pirmo žvilgsnio. Greitai permesk dešinįjį į kairę ir pagauk 
tą, kuris krinta žemyn. Tai įspūdinga žongliravimo trimis ka- 
muoliukais pradžia, tik labai sunki. Sėkmės! 


KLAUSIMAI APIE PASAULI. 


ANTROJI DALIS 


MM 


Kaip išmatuoti Žemės apskritimo ilgį? 

Kodėl parą sudaro dvidešimt keturios valandos? 
Ar toli žvaigždės? 

Kodėl dangus mėlynas? 

Kodėl negalima pamatyti kitos Mėnulio pusės? 
Kas sukelia potvynius? 


aa e T E a 


1. KAIP IŠMATUOTI ŽEMĖS APSKRITIMO ILGĮ? 


Trumpai tariant - pagal Šiaurinę žvaigždę. Įsivaizduok, kad stovi ant pusiaujo. Žiūrint iš 
šio taško Šiaurinė būtų ties horizontu, kaip parodyta paveiksle. Jei žmogus stovėtų Šiaurės 
ašigalyje, Šiaurinė jam būtų beveik tiesiai virš galvos. Taigi turėtų būti akivaizdu, kad ke- 
liaujant iš pietų į šiaurę Šiaurinė tarytum kyla dangumi aukštyn. Kaip kinta kampas, galima 


patikrinti sekstantu. 


Kampas, kuriuo pakilusi Šiaurinė, yra lygus stebėtojo platumos laipsnio kitimui. Jei Šiau- 


rinė pakilo dešimčia laipsnių, vadinasi, nukeliavai per dešimtį laipsnių platumos. 

Reikia tik išmatuoti, kokį ats- 
tumą pavyko nukeliauti, kol 
Šiaurinė pakilo per vieną laipsnį. 
Padaugini tą skaičių iš 360 ir Že- 
mės apskritimo ilgis aiškus. Pa- 
prasta. 

Tikrasis Žemės apskritimo il- 
gis yra 40 074 km per pusiaują ir 
40 006 km per ašigalius. Apytiks- 
liai apie 40 tūkstančių kilometrų, 
tik pusiaujas storesnis. Kaip ma- 
tyti, Žemė nėra tobulas rutulys. 
Tokia forma vadinama geoidu, 
kitaip sakant, tokios formos kaip 
Žemė. Kai esi planeta, išgirsti tik 
tau skirtų žodžių. 


2. KODĖL PARĄ SUDARO DVIDEŠIMT KETURIOS VALANDOS? 


Todėl, kad mes taip nusprendėme. Šiuolaikinis pasaulis naudojasi romėniška laiko matavimo 
sistema - nuo vidurnakčio iki vidurnakčio. Senovės graikai matavo kitaip - nuo saulėlydžio 
iki saulėlydžio. Romėnai šviesųjį paros metą padalijo į dvylika valandų. Tai kėlė šiokių tokių 
sunkumų, mat vasaros valandos būdavo ilgesnės negu žiemos. Kai atsirado tikslesnių laiko 
matavimo priemonių, buvo visai protinga pridėti dar dvylika nakties valandų. Didžioji dalis 
visų laiko matavimų remiasi skaičiumi 12, jo dalikliais ir kartotiniais. Štai kodėl, tiesą sakant, 
yra šešiasdešimt minučių ir šešiasdešimt sekundžių. Prancūzų revoliucionieriai buvo užsimo- 
ję ipiršti pasauliui ne tik dešimtainę skaičiavimo ir matavimo sistemą, bet ir dešimties dienų 
savaitę, šimto minučių valandą ir šimto sekundžių minutę. Turbūt net nereikia sakyti, kad 
toks užmojis nieko nesužavėjo. 


3. AR TOLI ŽVAIGŽDĖS? 


Per vieną sekundę šviesa nukeliauja 300 tūkstančių kilometrų. Per metus ji nuskrietų maždaug 
9,5 milijono milijonų kilometrų. Šis atstumas - 9,5 trilijono kilometrų - vadinamas šviesmečiu. 

Kad ir ką manytum, tai labai daug. 

Artimiausia mums žvaigždė Kentauro Proksima (Proxima Centauri) yra už maždaug 4,2 
šviesmečio. Kitaip sakant, šviesa, spinduliuojama Kentauro Proksimos, iki mūsų keliauja ke- 
tverius metus ir tris mėnesius. Jei tikroji žvaigždė būtų vakar susprogusi, mes tai sužinotume 
daugiau negu po ketverių metų. 

Tolimiausios mums dar įžvelgiamos žvaigždės yra daugiau negu už tūkstančio švies- 
mečių. 

4. KODĖL DANGUS MĖLYNAS? 


Jei nori tai suprasti, turi įsisąmoninti, kad tokio dalyko kaip spalva pasaulyje nėra. Tai, ką 
mes vadiname mėlynais dažais, iš tiesų yra dažai, atspindintys tam tikro bangos ilgio šviesą, 
kurią mes įpratę vadinti mėlyna. Daltonikų akys tokios pat kaip ir visų kitų žmonių, vieninte- 
lis skirtumas - kaip jos fiksuoja šviesos bangų ilgį. Pamąstyk apie tai minutėlę. Spalvų nėra, 
yra tik atspindėta šviesa. Raudonai apšviesti mėlyni dažai atrodys juodi, nes nebus mėlynos 
šviesos, kurią jie atspindėtų. Mėlynai apšviesti raudoni dažai irgi atrodys juodi. 

Saulės šviesą sudaro įvairaus ilgio elektromagnetinės bangos. Pačias trumpiausias (o jas 
mes ir suvokiame kaip mėlyną spalvą) labiausiai sklaido ore esančio deguonies atomai — 
mat šių bangų ilgis maždaug lygus tų atomų dydžiui. Kaip tik tą išsklaidytą šviesą mes ir 
matome. 

Saulei leidžiantis matyti daugiau raudonos šviesos, nes šviesai tenka prasiskverbti per 
gerokai storesnį atmosferos sluoksnį prie pat horizonto. Deguonies atomų išsklaidyta šviesa 
nebepasiekia mūsų akių - ji negali įveikti tų papildomų kilometrų. O mes matome kitame 
spektro gale esančią raudoną spalvą. 


5. KODĖL NEGALIMA PAMATYTI KITOS MĖNULIO PUSĖS? 


Beveik iki pat XX a. pabaigos žmonija neturėjo nė menkiausio supratimo, kas slepiasi tam- 
siojoje Mėnulio pusėje. Mat Mėnulis į Žemėje įsitaisiusį stebėtoją visą laiką yra atsisukęs ta 
pačia puse. 

Mėnulis Žemę apskrieja per 27,3 dienos. Jis sukasi ir apie savo ašį, o visas apsisukimas 
užtrunka lygiai... 27,3 dienos. Abu skaičiai sutampa, todėl mes visuomet matome tą pačią 
Mėnulio pusę. 

Geriausia tai pavaizduoti teniso kamuoliuku ir futbolo kamuoliu. Pasižymėk vieną teniso 
kamuoliuko pusę, o futbolo kamuolį padėk kur nors taip, kad nenuriedėtų, arba liepk kam 
nors palaikyti. Dabar nešk teniso kamuoliuką aplink, kreipdamas pasižymėtą pusę į futbo- 
lo kamuolį. Kai būsi apėjęs visą ratą, teniso kamuoliukas bus lygiai vieną kartą apsisukęs 
aplink savo ašį. 


6. KAS SUKELIA POTVYNIUS? 


Sklandžiai tęsiant ankstesnio klausimo temą galima atsakyti, kad potvynius sukelia Mėnu- 
lio ir Saulės trauka. Mėnulis, kabėdamas mums virš galvų, tikrąja šio žodžio prasme išju- 
dina vandenynus. Paveikslėliai tyčia neatitinka tikrų mastelių, kad suprastum, kaip viskas 
vyksta. 


Potvynis per jaunatį Potvynis per pilnatį 


(LK 


Mėnulis 


Saulė Saulė 

Nors Mėnulio trauka veikia visą planetą, jūras išjudinti lengviau negu sausumą. Viskas 
vyksta taip: Žemės sukimasis aplink savo ašį kasdien sukelia du potvynius ir du atoslūgius. 
Abi mūsų planetos puses po dvylika valandų veikia Mėnulio trauka, lyg būtų per dvidešimt 
keturias valandas du kartus suspaudžiamas balionas. Du galai išsipučia - dėl to kyla potvy- 
nis, o paskui vėl susiploja - tai sukelia atoslūgį. 

Ankstesniame puslapyje pavaizduoti potvyniai būna du kartus per mėnesį, esant jaunačiai 
ir pilnačiai. Kai Mėnulis susirikiuoja į vieną tiesę su Žeme ir Saule, potvyniai būna labai stip- 
rūs. Silpniausias Teete būna esant delčiai arba priešpilniui. Kai Mėnulis nesusirikiuoja į 
tiesę su Saule ir Zeme, jo traukos poveikis mažesnis. 


Atoslūgis 
(per delčią arba 
priešpilnį) 


Mėnulis Saulė 


ASTRONOMIJA - MOKSLAS 
APIE DANGŲ 


+— 


stronomija - tai ne astrologija. Astrologija yra visiška nesąmonė. Mintis, kad mūsų gyve- 

imui gali turėti įtakos planetos, neturi net menkiausio pagrindo. Venera pavadinta mei- 

lės deivės vardu, tačiau ji niekaip negali lemti mūsų meilės reikalų. Galų gale, juk planetas 

galėjo pavadinti ir kitaip. Pirmas (ir svarbiausias) teiginys apie žvaigždžių stebėjimą - tai 

mokslas, o ne prietarų rinkinys. Tačiau domėdamasis žvaigždėmis išgirsti išties įdomių pa- 

sakojimų apie senovės didvyrius, pavyzdžiui, Orioną. Prisimindamas, kad Orionas medžiojo 
Taurą, geriau susigaudysi dangaus skliaute. 

Įvairiais metų laikais nakties danguje galima matyti 88 žvaigždynus. Visos matomos 
žvaigždės turi vardus ar bent jau numerius. Sukantis Žemei jų padėtis kinta. Šiuos pokyčius 
galima pastebėti keičiantis metų laikams (žr. žvaigždėlapius). 

is skyrius - tai įvadas į žvaigždžių stebėjimą. Daugelis mūsų gyvena ir dirba triukšmin- 
goje, nenatūralioje aplinkoje. Nakties dangaus didybę užgožia miestų šviesos, bet smalsieji 
visuomet randa būdų tirti tai, kas įdomu. Astronominiai stebėjimai plika akimi yra lengvas ir 
linksmas užsiėmimas, tai galima daryti tiek vienam, tiek ir draugų būryje. 

Didieji Grįžulo Ratai 


Dubė 
Alkoras 
Micaras 
egrecas 


> Merakas 
Benetnašas 


Šiame skyriuje daugiau sužinosi apie visatos stebuklus. 

Nuo neatmenamų laikų žmonija skirstė žvaigždes į žvaigždynus ir pripildė dangaus skliau- 
tą didvyrių, dievų ir fantastiškų būtybių. Pažvelgę į seniai dingusių civilizacijų mitus ir pasa- 
kojimus, palikusius pėdsakų dangaus skliaute, geriau suvokiame tikrąją mūsų laikus pasie- 
kusių legendų prasmę. 

Vienas iš lengviausiai atpažįstamų žvaigždynų yra Didieji Grįžulo Ratai. Tai puikiausias 
atskaitos taškas pradedant kelionę dangumi. 

Lotyniškas šio žvaigždyno vardas Ursa Major „Didžioji Meška“ kilo iš senovės graikų mito 
apie Kalisto, gražuolę nimfą, paverstą meška. Daugeliui Šiaurės Amerikos čiabuvių šios 
žvaigždės taip pat priminė mešką. Galbūt senovės graikai buvo nuplaukę gerokai toliau, negu 
mes įsivaizduojame! Tai itin ryški septynių žvaigždžių grupė. Šiaurės Amerikoje šis žvaigždy- 
nas vadinamas Didžiuoju Samčiu arba Plūgu. Pasak čerokių legendos, Didžiojo Samčio ran- 
kena - tai medžiotojai, dangaus platybėse besigainiojantys mešką. Šis žvaigždynas matomas 
nuo pavasario iki rudens. Medžiotojai kasdien nuveja mešką vis toliau į vakarus. Berniukai, 
jums prireiks kompaso! 

Apie šį išskirtinį žvaigždyną rašė anglų poetai Šekspyras (Shakespeare) ir Tenisonas (Ten- 
nyson). Indų mitologijoje jis laikomas septynių didžiųjų išminčių namais. Kinai manė, kad tai 
dangaus pasaulio valdovai, egiptiečiams tai buvo jaučio šlaunis. Europiečiai šiose žvaigždėse 
įžvelgė vežimą, o anglosaksai siejo jas su legendomis apie karalių Artūrą. 

Senovėje šiaurės kryptis buvo nustatoma pagal Didžiuosiuose Grįžulo Ratuose esantį Be- 
netnašą (Alkaidą). Šiandien šiaurė randama žvelgiant į Mažuosius Grįžulo Ratus, žvaigž- 
dyną, esantį greta Didžiųjų Grįžulo Ratų. Graikų mituose šis žvaigždynas buvo vadinamas 
Kalisto sūnaus Arkado vardu. Jis taip pat buvo paverstas meška ir pasmerktas amžinai se- 
kioti paskui motiną aplink Šiaurės ašigalį. Lotyniškas šio žvaigždyno vardas - Ursa Minor. 

Mokėti rasti šiaurę ir visas kitas pasaulio šalis taip pat svarbu, kaip ir žinoti savo namų 
adresą. Tai pirmasis žingsnis norint sužinoti, kur esi. Šiaurės pusrutulyje svarbiausia susi- 
rasti Šiaurinę. Didžiuosiuose Grįžulo Ratūose susirask Meraką ir Dubę, tada mintyse brėžk 
per jas tiesę, tęsk ją aukštyn ir pataikysi į Šiaurinę. Atsisukęs į ją žiūrėsi tiesiai į šiaurę. Jei 
aplink daug kitokių šviesų, tai gali būti vienintelė matoma Mažųjų Grįžulo Ratų žvaigždė. 

Mažieji Grįžulo Ratai 
. . Šiaurinė 


MažiEni GRĮŽULO 
RATAI 


Kochabas 
DimiEji GRIŽULO 


Ferkadas RATAI 


Šiaurinė 


Jei esi Pietų pusrutulyje, labai svarbu susirasti pietus. Tai irgi nėra labai sunku. Visų pir- 
ma susirask Kryžių (žr. dešinėje apačioje) ir mintyse tęsk žemyn ilgąją kryžmą. Kairėje yra 
dvi žvaigždės: Kentauro Alfa ir Hadaras. Sujunk jas viena tiese ir brėžk jai statmeną kitą tie- 
sę, kol ši susikirs su Kryžiaus tęsiniu. Šis taškas tiksliai rodo pietus. 

iaurės pusrutulyje giedrą žiemos naktį pasisukus į pietus, t. y. nugara į Šiaurinę, akį pa- 


trauks Oriono žvaigždynas. Jis išsiskiria trijų žvaigž- 
džių sudaroma Oriono juosta. Virš jos yra raudonoji 
Betelgeizė, apačioje - Rygelis. 

Graikų mitologijoje Orionas buvo didis medžio- 
tojas. Jį pamilusi medžioklės ir Mėnulio deivė Arte- 
midė apleido savo pareigas nušviesti nakties dangų. 
Deivės brolis Apolonas nusprendė ją nubausti ir ap- 
gaule privertė paleisti strėlę. Ši strėlė mirtinai su- 
žeidė Orioną. Supratusi, ką padarė, Artemidė įkėlė 
mylimojo kūną į dangų kartu su dviem jo šunimis — 
Mažuoju Šunimi (Canis Minor) ir Didžiuoju Šunimi 
(Canis Major). Pasak senovės graikų astronomų, Mė- 
nulis atrodo liūdnas ir šaltas, nes deivė sielvartauja 
dėl savo mylimojo. 

Ryškiausiai danguje žibanti žvaigždė yra Sirijus, 
arba Šuns žvaigždė. Sirijus pateka rytuose vėlyvą va- 
sarą, ties Oriono kulnu, ir medžioja kartu su juo per 
visą žiemą. 

Nuo Oriono ir jo šunų į viršų ir šiek tiek dešiniau 
yra jų grobis Tauras. Jo raudona akis - žvaigždė Al- 
debaranas - nerimastingai žvelgia atgal. Jau nuo se- 


Kryžius 
Hadaras 


Kentauro 
Alfa 


Pietūs 


Kryžius 
E——— LL LS S | 

Orionas Didysis Šuo . 
Heka Sirijus 
Betelgeizė o 
Belatriksė 
Mintaka 
Adhara 
Rygelis 
Saifas 
d 


novės Babilono laikų, tai yra maždaug 5 tūkstančius metų, šis žvaigždynas visiems primena 
jautį. Nuo seniausių amžių šis gyvulys buvo garbinamas kaip jėgos ir vaisingumo simbolis. 
Graikams šis žvaigždynas buvo panašus į jaučiu pasivertusį Dzeusą. Taip užsimaskavęs jis 
suviliojo princesę Europą ir, pasisodinęs ją sau ant nugaros, nuplukdė į Kretos salą. Žvaigž- 
dyne matomas tik Dzeuso priekis, mat jis visas paniręs bangose. 

Prie Tauro peties yra žymiausias padrikasis žvaigždžių spiečius, vadinamas Sietynu arba 
Plejadėmis. 

Graikų legendose pasakojama, kad Oriono persekiojamos septynios seserys šaukėsi Dzeu- 
so pagalbos. Dievas pavertė jas karveliais ir įkėlė į dangų. Amerikos čiabuvių pasakoje Pleja- 
dės yra septynios mergaitės, pasiklydusios danguje ir niekaip nerandančios namų. Jos taip ir 
klajoja dausose, susiglaudusios, kad nesušaltų. Septintosios sesers beveik nematyti, nes ji be 
perstojo verkė ilgėdamasi namų, todėl prarado visą savo spindesį. Gana giedrą naktį turėtų 
pavykti rasti šešias seseris iš septynių. Visą spiečių sudaro ne mažiau kaip 500 žvaigždžių, 
tačiau plika akimi įžiūrimos vos devynios. 


Alnatas 


Tauras Sietynas (Plejadės) 


Asteropė 
e Taigeia 


Mai 
aja o e Celena 

Alkionė 
° € Elektra 


e 
Atlantas e Meropė 


Aldebaranas 

Kitoje Šiaurinės pusėje negu Didieji Grįžulo Ratai yra įspūdinga W raidės formos Kasiopė- 
ja. (Nesupainiok su Mažaisiais Grįžulo Ratais.) Tai ryškiausias žiemos dangaus žvaigždynas. 
Siaurės pusrutulyje jis matomas ištisus metus. Jei Didieji Grįžulo Ratai yra žemai, Kasiopėjos 
ieškok aukštai. Nors šis žvaigždynas nėra tiksliai šiaurėje, vis dėlto jis apytiksliai rodo Šiau- 
rinės link. 


Kasiopėja 
Kasiopėjos 


Gama 
Kafis 


Šedaras 


Graikų mitologijoje Kasiopėja buvo Etiopijos karalienė. Romėnai manė, kad ji buvo pri- 
kaustyta prie savo sosto ir pakabinta dangaus skliaute žemyn galva, nes gyrėsi, neva josios 
duktė Andromeda gražesnė už Afroditę. Arabams šis žvaigždynas primena priklaupusį ku- 
pranugarį. 


Iš pradžių susigaudyti nakties danguje gali būti tikrai sunku. Šiame skyriuje paminėta tik 
keletas ryškesnių žvaigždžių ir žvaigždynų, kuriuos reikia pažinti pradedantiems astrono- 
mams. Leidžiama nemažai gerų astronomijos žurnalų, kurie gali būti puikiausi vadovai po 
dangaus skliautą. Dangus pilnas žavingų ir spalvingų istorijų, o jas skaityti visai lengva, ne 
sunkiau negu paprastą žemėlapį, žinoma, prieš tai šiek tiek padirbėjus! 

Prisimink, kad visos žvaigždės mirga - jų šviesa, pasiekusi tavo akis, tvinkčioja ir raibu- 
liuoja. O planetos nemirga. Prisimerkęs Jupiterį gali įžiūrėti net ir be žiūronų. 

KAIP IŠSILANKSTYTI POPIERINĘ KEPURĘ, 
LAIVELĮ IR VANDENS BOMBĄ 


———— 


T labai paprasta, tad išsilankstyti kepurę, laivelį ir vandens bombą turi mokėti kiekvie- 
nas berniukas. Juk galbūt ir tau vieną dieną nusišypsos laimė susilaukti vaikų? O ir šiaip 
be galo malonu matyti per bangas besiiriantį laivelį. 


KEPURĖ 


Iš pradžių kepurė. Užlenkęs dar kelis kampelius turėsi laivelį. 


S 


. Perlenk A4 formato popieriaus lapą pusiau, kaip parodyta. 

. Perlenktą lapą sulenk išilgai, rask vidurio liniją ir vėl atlenk. 

. Atlenk viršutinius kampus iki šios vidurio linijos. 

„ Užlenk apatinę ilgą juostelę į viršų. 

. Užlankstyk kampus per brūkšninę liniją. 

. Užlankstyk kraštus - štai tau ir kepurė. Beliko tik išskleisti. Puikiausių galvos apdangalų 
aa išsilankstyti ir iš laikraščio, bet baltą popierių dar galėsi nuspalvinti ar išpaišyti. 

iaip kepurei kampų užlankstyti nereikia, bet nepamiršk, kad dar lankstysim laivelį. 


2 


GoTUELNIRA 


LAIVELIS 


L Y 


` 


5 


Norint paversti kepurę laiveliu reikia tik truputėlį daugiau padirbėti. 

. Apversk kepurę ir suglausk jos smaigalius. 

. Turėtų išeiti gražus deimanto formos keturkampis kaip paveiksle. 

. Dabar atlenk keturkampio kampus į priešingas puses pagal brūkšninę liniją. 

. Turėtum gauti trikampį. 

. Pražiodyk jį ir vėl suglausk priešingus kampus. 

„ Dabar gali pasirodyti, kad nieko gero neišeina, tačiau taip nėra. Suimk abu viršutinius 
kampus ir švelniai išskleisk. 

. Štai ir laivelis. Gali tekti šiek tiek padirbėti, kol gausi reikiamą formą, tačiau vos pražio- 
džius apačią laivelis neskęs. 


Anene 


Ųų 


VANDENS BOMBA 


Jei jau pradėjome lankstyti, tai, matyt, būtų neblogai baigti lankstiniu, kurį turi mokėti visi 
berniukai, - vandens bomba. 

Iš A4 formato popieriaus lapo pasidaryk kvadratą. Trumpąją stačiakampio kraštinę pri- 
glausk prie ilgosios ir nuplėšk atliekamą juostelę. Perlenk kvadratą per abi įstrižainės ir per 
vidurį. Susikaupk - bus nelengva. 


D- A> 


p a 


. Suglausk A ir B taškus, o paskui išlankstyk tokį trikampį, kaip parodyta paveiksle. 

. Pagal parodytas linijas atlenk apatinius kampus į viršų. 

. Turėtų atrodyti taip. 

. Užlenk kampus pagal brūkšnines linijas. 

. Dabar turėtų atrodyti taip. 

. Nulenk abu mažuosius trikampius žemyn pagal brūkšnines linijas. Įkišk juos į kišenėles 
kairėje ir dešinėje. Dirbk kruopščiai! 

7. Dabar turėtų atrodyti taip. 


AeA UNa 


Apversk trikampį ir pakartok 2, 3, 4, 5, 6 ir 7 veiksmus. 

8. Dabar turėtų atrodyti taip. 

9. Užlenk ir atlenk visą lankstinį per brūkšnines linijas. Taip bus lengviau viską baigti. 
10. Paimk suplotą kubą, susirask skylutę viršuje ir pripūsk. Smagu, kai viskas išeina gerai. 
11. Kubas baigtas. 


Pripilk jį vandens ir pasilipk aukščiau. Mesk. 


TAI ĮDOMU. Jokio popieriaus lapo neįmanoma perlenkti daugiau kaip septynis kartus. 
Pamėgink. 


MERGAITĖS 


——— 


I jau esi pastebėjęs, kad mergaitės kitokios negu tu. Tai sakydami mes turime gal- 
voje ne fizinius skirtumus, o tai, kad joms visiškai neįdomu, ar tu gerai žaidi burtinin- 
kus ir ar moki Morzės abėcėlę. Kai kurioms mergaitėms tai gal ir padarys įspūdį, tačiau, 
apskritai kalbant, jų visai nežavi mintis rašyti slaptus laiškus šlapimu, - to nepasakysi apie 
berniukus. 

Ilgai ir įtemptai svarstėme, ką čia geriausia patarti. Berniukai labai daug galvoja ir svajoja 
apie mergaites - tai neišvengiama, todėl pasistengsime apie jas parašyti kuo subtiliau. 


PATARIMAI 


1. Svarbu klausytis. Žmonės neretai galvoja ir kalba tik apie save. Beje, kai pa- 
šnekovas susinervinęs, geriau pasiklausyti. Atidžiai klausytis - geras patari- 
mas, išskyrus tą atvejį, jei ir ji yra gavusi tokį pat patarimą. Tai gali baigtis 
nejaukia tyla, lyg ant vienos šakos būtų sutūpusios dvi pelėdos. 


sa 


2. Būk atsargus su juokeliais. Neretai berniukai bando sužavėti mergaites žer- 
dami vieną anekdotą po kito, o tie vienas po kito vis beviltiškesni. Na, galbūt 
vienas anekdotas, o tada ilga tyla, kol ji kalba apie save... 


s 


3. Jei esi šiek tiek vyrėlesnis, gėlės tikrai daro stebuklus - moterys jas mėgsta. 
Jaunesniam griebtis gėlių kažin ar verta, veikiau pateksi į nemalonią padė- 
tį, negu pasirodysi romantikas - mergaitė pamanys, kad gėlių nupirko tavo 


mama. 

4. Šv. Valentino dienos atvirukai. Nerašyk savo vardo! Visa esmė ir yra tai, kad 
mergaitė susijaudinusi spėlios, kuriam gi čia ji taip patinka. Jei atviruko apa- 
čioje parašyta „Nuo Alberto“, nebelieka jokio stebuklo. Iš tiesų labai gražu nu- 
siųsti laiškelį žmogui, kuris, tavo nuomone, visai nesitiki jo gauti. Jei nuspręsi 
taip padaryti, nieku gyvu nepasakyk: „Parašiau tau, nes maniau, kad vis tiek 
niekas kitas neparašys“, ar panašiai. Atvirukai turi būti kuo paprastesni. Jo- 


kių gražbylysčių. 


5. Nebūk vulgarus. Audringi jausmų protrūkiai priartėti prie mergaičių nepadės. 


$ 


6. Sportuok. Sporto šaka visiškai nesvarbu, bet turi trykšti sveiku raudoniu, 
o ne slankioti kaip mirtinai išbalęs kompiuterių mėgėjas. Tiesą sakant, tai 
daug svarbiau, negu tu manai. 


7. Jei matai, kad mergaitei reikia padėti, pavyzdžiui, ji negali pakelti kokio nors 
sunkaus daikto, jokiu būdu nesugalvok šaipytis. Prisiartink ir apdovanok ją 
linksmu šypsniu, o tuo pat metu nepastebimai patikrink, ar tas daiktas tikrai 
toks sunkus. Jei gali pakelti - tai pirmyn. Jei supranti, kad ir pats nepakelsi, 
atsisėsk ant jo ir pamėgink užmegzti pokalbį. 


g 


8. Be to, stenkis visada būti nusiprausęs, švariais nagais ir nesusivėlęs. Nepa- 
miršk, kad mergaitės, būdamos greta tavęs, nerimauja lygiai taip pat kaip ir 
tu. Jos mąsto ir elgiasi kiek kitaip negu tu, tačiau be jų visas gyvenimas būtų 
tik didelis sportininkų persirengimo kambarys. O svarbiausia - elkis su jomis 
pagarbiai. 

Æ 

MARMURINIS POPIERIUS 


—4—-— 


al“ kada atsivertus seną knygą pasidarė smalsu, kaip daromas į marmurą panašus po- 
pierius, būtinai perskaityk šį skyrių. Iš tiesų šis darbas stebėtinai paprastas, o rezultatai 
įspūdingi. Išmėginęs, kaip daromas šis popierius, galėsi rinktis, kam jį pritaikyti - dovanų 
popieriui ar net atvirukams. 


Reikės: 


+ marmurinio rašalo (Didžiojoje Britanijoje jo galima nusipirkti bet 
kurioje dailės reikmenų parduotuvėje*), 

+ plokščiadugnės kepimo skardos, 

e A4 formato popieriaus lapo ir laikraščio ant stalo pasitiesti, 

+ plono teptuko, dantų krapštuko, šukų arba plunksnos spalvotiems 

verpetams daryti. 


d 


Marmurinis rašalas gana brangus, bet skalsus, taigi jei pavyks jo gauti, buteliuko užteks me- 
tams. Įsigijome raudono, mėlyno ir aukso spalvos. 

Tinka bet koks baltas popieriaus lapas. Ėmėme A4 formato spausdintuvų popierių - tie- 
siog todėl, kad pasimaišė po ranka. Šį darbą gali atlikti ir vonioje, tik nepamiršk paskui su- 
tvarkyti, jei kitą rytą nenori išvysti, kaip mama mėlsta, o tėtis rausta. Popieriaus paviršius 
turi būti neblizgus, kitaip rašalas nesusigers. 


1. Į skardą pripilk maždaug 2,5 cm vandens. Tikslumas nebūtinas. 

2. Plonu teptuku arba pipete įlašink į vandenį pirmąją spalvą. Pamatysi, kaip rašalas aki- 
mirksniu apskritimais pasklis vandens paviršiuje. 

3. Pridėliok rašalo dėmių visame vandens paviršiuje. Paskui dantų krapštuku, šukomis arba plunks- 
na susuk spalvotas dėmes į verpetus. Pirmajam bandymui tinka bet koks smailus daiktas. 

4. Kai ornamentas bus baigtas, atsargiai įleisk popieriaus lapą ir palauk 60 sekundžių. Jei 
tai spausdintuvų popierius, tiek laiko tikrai pakaks rašalui susigerti, jei ne - nieko nepa- 
žadam, galbūt teks palaukti ir ilgiau. 

5. Suimk popieriaus lapą už galo ir ištrauk iš skysčio. Garantuojame, kad suklysti tiesiog neį- 
manoma - viskas tikrai paprasta. Nuplauk lapą tekančiu vandeniu - taip atsikratysi rašalo 

(Jei negavai marmurinio rašalo, nenusimink. Kanceliarinių prekių parduotuvėje nusipirk 
spalvoto tušo, o vaistinėje - linų sėmenų. Maždaug 100 g sėmenų supilk į kokį nors indą, 
pavyzdžiui, puodą, užpilk 3 stiklinėmis verdančio vandens ir palik brinkti 3 valandas. Po 3 
valandų išbrinkusius sėmenis perkošk per tankų sietelį. Skystį - jis šiek tiek primena kisielių - 
supilk į kepimo skardą, o paskui viską daryk taip, kaip pataria knygos autoriai. Vietoj mar- 
murinio rašalo teks naudotis paprastu tušu, bet popierius išeis ne prastesnis. Išmėginome!*) 

Jei gali pasinaudoti spalvotu kopijuokliu, pasidaryk keletą kopijų, palikdamas vieną kitą 
vietelę baltą. Čia galėsi įrašyti kvietimo tekstą, dienoraščio ar šiaip kokios istorijos pavadi- 
nimą. Galbūt parašysi senovišką pasakojimą apie vaiduoklius. Su senoviškais marmurinio 
popieriaus viršeliais. Puikus spalvų derinys - tamsiai žalia, auksinė ir juoda. 

š tiesų keista, kaip dažnai pakeli akis į dangų ir pagalvoji: „Niekaip negaliu prisiminti, ar tai ka- 

muoliniai, ar sluoksniakažkokie debesys.“ Nors apie debesis visi esame mokęsi mokykloje, mažai 
kas tai prisimena. Dabar tu pats perskaitysi skyrių apie debesis, tačiau kai iš tikrųjų prireiks šių 
žinių, būsi jau pamiršęs. Išeitis viena - visuomet su savimi turėti atsarginį knygos egzempliorių. 


YRA TIK TRYS PAGRINDINIAI DEBESŲ TIPAI 


Pirmoji nuotrauka - plunksninių debesų (Cir- 
rus) - lengvų, smulkių, sudarytų iš ledo krista- 
lų. Jie būna maždaug 5,5 km aukštyje. 

Kiti dažniausiai pasitaikantys debesys - ka- 
muoliniai (Cumulus). Tai purūs debesys, panašūs 
į medvilnės gniužulus, matomi beveik kasdien. 

Paskutinis didžiojo trejeto narys - sluoksni- 
niai (Stratus) debesys - tamsus, vientisas, žemai 
pakibęs apklotas. 

Visi kiti debesys yra tik šių trijų tipų deriniai. 
Dar vienas svarbus žodelis yra lietaus (lotyniškai 
Nimbus reiškia „tamsiai pilkas lietaus debesis“). 
Pavyzdžiui, kamuoliniai lietaus debesys (Cumu- 
lonimbus) yra tamsiai pilki, dideli debesys, ne- 
retai prapliumpantys lietumi. Paprastai tokiame 
debesyje būna audros centras. Sluoksniniai lie- 
taus debesys (Nimbostratus), turbūt ir pats gali 
numanyti, yra sunkus, tamsus dangų dengiantis 
sluoksnis, tuoj prapliumpantis lyti. 


Plunksniniai debesys 

PAGRINDINIAI DEBESŲ TIPAI 


VIRŠUTINIS AUKŠTAS 
(nuo 5 500 m) 


Plunksniniai - aukšti ir lengvi 
Plunksniniai sluoksniniai — 
aukštas storas sluoksnis 


Plunksniniai kamuoliniai — 
aukštai besidraikantys debesys, 
panašūs į medvilnės gniužulus 
Kamuoliniai lietaus - į medvilnės 
gniužulus panašūs audros debesys 


VIDURINIS AUKŠTAS 
(2000 -5 500 m) 


Kamuoliniai debesys 
Aukštieji sluoksniniai - vidutinio 
aukščio sunkios debesų juostos 
Aukštieji kamuoliniai - vidutinio 
aukščio kamuoliniai debesys, 
primenantys medvilnės gniužulus 


ŽEMUTINIS AUKŠTAS 
(iki 2 000 m) 


Sluoksniniai - sunkus, vienalytis 
sluoksnis 


Sluoksniniai kamuoliniai - purūs 
debesys pramaišiui su plokščiais 
Kamuoliniai - į medvilnės 
gniužulus panašūs debesys 


Sluoksniniai lietaus - vientisas 
lietaus debesų sluoksnis 


Sluoksniniai debesys 


Jei matai, kad sluoksniniai ir sluoksniniai kamuoliniai debesys leidžiasi žemyn, gali drąsiai 
pranašauti audrą. Kai staiga susidaro sluoksniniai lietaus debesys, kuo skubiau ieškok pas- 
togės, nes po kelių akimirkų gali prapliupti lietus. Jei po ranka mėtosi barometras, dirstelėk 
įjį. Sparčiai krintantis atmosferos slėgis pranašauja artėjančią audrą. 

Šį debesų dešimtuką galima suskirstyti dar smulkiau. Pavyzdžiui, kamuoliniai liūtiniai lie- 
taus debesys - tai didžiuliai, stori priekalo formos audros pranašai. Vis dėlto daugeliui tikrai 
pakaks atsiminti ir atpažinti dešimt pagrindinių debesų tipų. 

1. Vaterlo mūšis (1815 m. birželio 18 d.) 


No planai gerokai pranoko jo 
galimybes dar 1814 metais. Per vieną 
iš prasčiausiai suplanuotų karo žygių vi- 
soje žmonijos istorijoje - žygį į Rusiją - jis 
neteko daugiau kaip 350 tūkstančių karių. 
Velingtonas (Wellington) sumušė ne tik 
Napoleono kariuomenę, bet ir jo sąjungi- 
ninkus ispanus. Be to, pasirengę jį sutriuš- 
kinti laukė Austrijos ir Prūsijos pulkai. Ta- 
čiau Napoleonas buvo ne iš tų, kurie tyliai 
pasitraukia užmarštin. Netekęs imperato- 
riaus valdžios, jis buvo ištremtas į nedidelę 
Elbos salelę prie vakarinių Italijos krantų. 
Galbūt norint pasityčioti jam buvo leista 
pasilikti susiteiktą titulą. Jei Napoleonas 
ir jo garbės sargyba būtų likę saloje, būtų 
buvę išsaugota daug gyvybių. Tačiau vis- 
kas susiklostė kitaip - praėjus vienuolikai 
tremties mėnesių prie Elbos krantų prisi- 
švartavo fregata, kuria Napoleonas grįžo į 
Prancūziją. 

Prancūzijos karalius Liudvikas XVIII bu- 
vo pasiuntęs pulką karių sušaudyti buvusio 
imperatoriaus. Napoleonas juos sutiko be 
jokios baimės ir, apnuoginęs krūtinę, išta- 
rė: „Tegu tas, kuris turi širdį, nužudo savo 
imperatorių!“ Kariai džiugiai pasveikino 
Napoleoną, o šis įsakė apsisukti ir žygiuoti 
į Paryžių. 1815 m. kovo 20 d. Prancūzijos 
karalius pabėgo ir Napoleonas atgavo val- 
džią. Šis Prancūzijos istorijos laikotarpis 
nuo 1815 m. kovo iki birželio dabar vadi- 
namas Šimto dienų karu. 

Neįtikėtinai greitai Napoleonas surinko 
kariuomenę. Ją sudarė 188 tūkstančiai re- 
guliariosios kariuomenės karių, 300 tūks- 
tančių rekrūtų ir dar 100 tūkstančių patar- 
nautojų. Be to, prie Paryžiaus jo laukė 124 
tūkstančiai Šiaurės karo veteranų. 

Tuo metu Velingtono vadovaujama 95 
tūkstančių anglų ir olandų kariuomenė 
Flandrijoje (dabar tai Belgijos dalis) susitiko 


+.— 


su 124 tūkstančiais Prūsijos karių, vedamų 
maršalo Bliucherio (Blücher). Austrija prie 
Reino buvo surinkusi 210 tūkstančių karių, 
o Italijoje dar 75 tūkstančius. Per Vokieti- 
ją Prancūzijos link žygiavo 167 tūkstančiai 
rusų karių, vadovaujamų Barklajaus. Tai- 
gi galima teigti, kad Napoleonas pervertino 
savo galimybes ir 1815 metais. 

Napoleonas greitai žygiavo Belgijoje su- 
sitelkusių pajėgų link, tikėdamasis sumušti 
priešus po vieną. Tačiau ne viskas klojosi 
taip, kaip jis tikėjosi. Į pietus nuo Briuselio, 
prie Katrbra, vieno Napoleono maršalo bū- 
rius, skubančius padėti imperatoriui kautis 
su Prūsijos kariuomene, užpuolė Velingto- 
no kariai ir užkirto jiems kelią. Linji kau- 
tynėse su Napoleono kariuomene susidū- 
rė ir skaudžių nuostolių patyrė Bliucherio 
vyrai, tačiau jie sugebėjo atsitraukti nesu- 
triuškinti. Napoleonas nepasinaudojo šiuo 
pranašumu ir Velingtonas galėjo užsiimti 
geresnę mūšio poziciją. Jis pasirinko Mon- 
senžano plynaukštę į pietus nuo Vaterlo 
kaimo. Buvo birželio 17 d. vakaras, lietus 
pylė kaip iš kibiro. 

Bliucheris buvo pažadėjęs Velingtonui 
padėti, tačiau maršalo patarėjas Gneizenau 
(Gneisenau) manė, kad Velingtonas nesu- 
gebės apginti plynaukštės ir iki pasirodant 
Prūsijos kariams jau bus pabėgęs, todėl 
siūlė palikti sąjungininkus ir grįžti į Prūsi- 
ją. Išvargęs ir sužeistas 72 metų Bliucheris 
nepaklausė patarėjo ir įsakė kariams padė- 
ti Velingtonui. Įdomu, kad Gneizenau nuro- 
dymu pirmieji turėjo pajudėti toliausiai nuo 
Velingtono buvę kariai. Atrodo, kad jis žino- 
jo taip pavėlinsiąs Prūsijos karių pasirody- 
mą mūšyje. Toliausiai, lyg tyčia, buvo gene- 
rolo fon Biulovo (Bülow) IV dalinys, vienas 
iš galingiausių Prūsijos kariuomenėje. Kiek 
uždelstas Prūsijos karių pasirodymas pri- 
vertė Napoleoną sureaguoti kaip tik tada, 
kai jis ketino pulti pagrindines britų karių 

gretas. Tai buvo vienas iš svarbiausių šio 
mūšio veiksnių. 

Naktį buvo gausiai paliję ir žemė po ko- 
jomis virtusi tikra klampyne. Napoleonas 
atidėjo puolimą, kol viskas nors kiek pra- 
džius. Birželio 18 d. vidurdienį jis galų gale 
puolė. 72 tūkstančiai jo vyrų susidūrė su 
67 tūkstančiais Velingtono karių. Napo- 
leono kariai pradėjo klaidinamą ataką, o 
belles filles („dailiosios dukros“) patrankos 
visą valandą pliekė Velingtono kariuome- 
nę. Pirmą valandą 20 tūkstančių prancūzų 
veteranų darniomis gretomis per artileri- 
jos krušą traukė britų link. Skerdynės buvo 
siaubingos. Vis dėlto žūtbūtinai kaudamo- 
si dvi veteranų divizijos prasibrovė iki kal- 
vagūbrio. Tai galėjo tapti lemiamu mūšio 
momentu, jei karališkosios ir jungtinės bri- 
gados kavaleristai, vadovaujami Aksbridžo 

erlo, nebūtų staiga nubloškę prancūzų pės- 
tininkų atgal. 

Abi britų brigados nesustojo ir puolė slė- 
nyje įsitaisiusią prancūzų artileriją. Pavyko 
nutildyti apie 20 patrankų, tačiau puolimą 
sustabdė prancūzų kavalerijos rezervas. 
Vis dėlto šiokios tokios žalos padaryti pavy- 
ko. Kovos lauke liko tik vienas išties grės- 
mingas prancūzų pėstininkų dalinys - im- 
peratoriškoji gvardija, rinktiniai Napoleono 
kariai. 

Tuo metu prancūzų gretose kilo sumaiš- 
tis dėl neaiškių įsakymų. Velingtonas liepė 
savo vyrams atsitraukti šimtu žingsnių to- 
liau, negu galėjo pasiekti priešų pabūklų 
šūviai. Maršalas Nėjus (Ney), pamanęs, kad 
britai traukiasi, įsakė vienai prancūzų ka- 
valerijos brigadai atakuoti. Šiuo nurodymu 
buvo suabejota, tai įsiutino Nėjų ir jis su 4 

tūkstančiais raitelių niekieno nepadedamas 
puolė vytis britų. Jei Napoleonas tą akimir- 
ką būtų metęs į mūšį imperatoriškąją gvar- 
diją, Velingtonas, matyt, būtų pralaimė- 
jęs. Napoleonas nusprendė pataupyti savo 
rinktinius karius, nes sužinojo, kad artinasi 
Prūsijos kariuomenė. Kavalerijai be pėsti- 
ninkų paramos nepavyko rimtai pakenkti 
britų pulkams. Puolimą atrėmė patrankų 
šūvių papliūpos, likę gyvi kariai buvo pri- 
versti trauktis. Vėl prabilus sunkiajai pran- 
cūzų artilerijai krito dar daugiau vyrų. 

Apie ketvirtą valandą dienos pasirodė 
Prūsijos kariai. Priekyje žygiavo IV korpu- 
sas. Jie užėmė strategiškai svarbią pozici- 
ją prie dešiniojo Napoleono kariuomenės 
sparno. Išstumti Prūsijos karius iš šios pozi- 
cijos turėjo naujosios ir senosios imperato- 
riškosios gvardijos pulkai. Pasibaigus šiam 
manevrui jau buvo septynios valandos va- 
karo, bet vidurvasarį dienos ilgos ir Napo- 
leonui galiausiai pradėjus pulti pagrindines 
britų gretas dar nebuvo ėmę temti. Impera- 
toriškosios gvardijos kariai dėvėjo tamsiai 
mėlynus švarkus ir aukštas meškų kailio 
kepures. Jie dar nė karto nebuvo traukęsi 
iš mūšio lauko. 

Imperatoriškoji gvardija žygiavo įkal- 
nėn, tiesiai link britų pėstininkų, vadovau- 
jamų pulkininko Meitlendo (Maitland), ir 
olandų brigados, vadovaujamos pulkininko 
Detmerio. Pabūklų šūviai ir durtuvų ataka 
privertė imperatoriškąją gvardiją trauktis. 
Kol prancūzų pėstininkai mėgino persi- 
grupuoti, Velingtonas metė į mūšį dar dau- 
giau vyrų ir visiškai sutriuškino stipriausią 
Napoleono pulką. Britų kariai puikiai žino- 
jo, kokie garsūs rinktiniai prancūzų kariai, 
todėl prisirinko jų kepurių atminimui. Dar 
ir šiandien kai kurių Didžiosios Britanijos 
pulkų kariai dėvi aukštas meškos kailio 
kepures. 

Velingtonui kontratakuojant Bliucheris 
puolė prancūzus iš dešinės. Napoleono ka- 
riuomenė krito. Po mūšio Bliucheris siūlė 
šią istorinę pergalę pavadinti La Belle Al- 
liance (pranc. „puikioji sąjunga“), bet Ve- 


lingtonas liko ištikimas senam papratimui 
mūšį pavadinti vietovės, kurioje praleido jo 
išvakares, vardu. Todėl šis mūšis vadina- 
mas Vaterlo mūšiu. 

Napoleonas grįžo į Paryžių ir liepos 
22 d., prieš pasiduodamas Didžiajai Brita- 
nijai, antrą kartą atsisakė karūnos. Paskui 
jis buvo įsodintas į karališkojo laivyno lai- 
vą Bellerophon, vieną iš tų, kurie kartu su 
Nelsonu kovėsi Nilo ir Trafalgaro mūšiuo- 
se. Ironiška, kad Bellerophon (dar vadintas 
Billy Ruffian, t. y. „Bilis Peštukas“) buvo 
vienas iš tų laivų, kurie Nilo mūšyje apšau- 
dė Napoleono flagmaną L 'Oriente. 

Napoleonas buvo ištremtas į Šv. Elenos 
salą ir ten nugyveno iki pat mirties. Vaterlo 
buvo paskutinis Velingtono mūšis. 1828 m. 
jis tapo ministru pirmininku. 

Bliucheris mirė namie 1819 metais. 

Prancūzija buvo priversta mokėti repa- 
racijas Didžiajai Britanijai, Austrijai, Prū- 
sijai ir Rusijai. Šių šalių atstovai susitiko 
Vienoje tartis dėl Europos ateities. Buvo 
nuspręsta sukurti neutralią teritoriją, ku- 
rioje taiką garantuotų visos šalys. Vėliau, 
1830 m. gavusi nepriklausomybę, ši šalis 
buvo pavadinta Belgija. Įdomu, kad Veling- 
tono vardu pavadinti jo išpopuliarinti auli- 
niai batai (angl. Wellington boots „auliniai 
batai“. - Vert. past.). Iš pradžių jie būdavo 
gaminami iš odos ir tik vėliau iš gumos. 


2. Balaklavos mūšis (1854 m. spalio 25 d.) 


1853 m. caras Nikolajus I nusprendė ga- 
lis įveikti silpstančią Osmanų imperiją, už- 
valdyti Turkiją ir išplėsti Rusijos įtaką iki 
pat Viduržemio jūros. Prancūzija ir Angli- 
ja visai nenorėjo, kad šioje pasaulio dalyje 
įsigalėtų Rusija. Buvo sudaryta neįprasta 
sąjunga - abi šalys siuntė savo karo laivus 
ginti Turkijos. 

Sąjungininkų laivynui vadovavo lordas 
Reglanas (Raglan) ir prancūzų maršalas 
Sen Arno (Saint Arnaud). Jiems atvykus 
Turkija paskelbė Rusijai karą ir net pasie- 
kė šiokių tokių pergalių, bet rusai paskan- 
dino turkų laivyną ir įsiveržė į Bulgariją. 

Paskui prasidėjo ginkluoti susirėmimai. 
Dizenterijos ir choleros išvarginti sąjungi- 
ninkai Varnoje gavo įsakymą užimti Rusijos 
uostą Sevastopolį. 150 karo laivų atplaukę 
51 tūkstantis prancūzų, britų ir turkų ka- 
rių išsilaipino beveik už 50 km į šiaurę nuo 
miesto. Orai buvo šalti, todėl nemažai karių 
dėvėjo kailines kepures, uždengiančias be- 
veik visą veidą. Šis galvos apdangalas buvo 
pramintas balaklavu. 

Rugsėjo 20 d. prie Almos upės su sąjun- 
gininkų pajėgomis susikovė kunigaikštis 
Aleksandras Menšikovas. Jo kariuomenė 
pralaimėjo, tačiau beveik nepatyrė nuos- 
tolių, nes spėjo pasitraukti iš mūšio lauko. 

Sąjungininkai patraukė į Sevastopolį ir ap- 
gulė miestą. Tuo pat metu sero Edmundo 
Lajonso (Edmund Lyons) vadovaujamas 
laivynas užblokavo jūros kelius. Menšiko- 
vas nusprendė nukreipti priešų dėmesį nuo 
Sevastopolio ir užpuolė pagrindinę britų at- 
sargų bazę Balaklavoje. Jis turėjo 65 tūks- 
tančius karių ir laukė pastiprinimo - dar 25 
tūkstančių. Sąjungininkų pajėgas sudarė 
75 tūkstančiai karių. 

Balaklavos miestas ir uostas yra Krymo 
pusiasalyje, dideliame slėnyje. Aukštesnės 
vietos ten - Sapūno kalnas ir per lygumos 
vidurį einantis pylimas. Norėdamas pasiek- 
ti britų stovyklą Menšikovas turėjo pereiti 

Čiornajos upę, Fediukino kalvas ir patek- 
ti į šiaurinį slėnį. Jam reikėjo užimti britų 
redutus prie pylimo, kuriuose buvo įsikū- 
rę turkų kariai. Už jų buvo 93-iasis škotų 
pulkas, tūkstantis karališkojo laivyno pės- 
tininkų ir dar tūkstantis turkų. Visiems va- 
dovavo generolas seras Kolinas Kempbelas 
(Colin Campbell). 

Britų kavalerija buvo įsikūrusi šiaurinė- 
je pylimo pusėje ir saugojo šį sparną. Rai- 
teliams vadovavo lordai Lukanas (Lucan) ir 
Kardiganas (Cardigan). Šiuodu vyrai nega- 
lėjo vienas kito pakęsti ir retai kada persi- 
mesdavo kokiu žodžiu. 

Spalio 25 d. Menšikovo kariai apšaudė 
ir durtuvais atakavo tris redutus. Prasidėjo 
mūšis. Per dvi valandas rusai įveikė turkus. 
Rusų kavalerija prasiveržė pro sąjunginin- 
kų gynybą ir netikėtai puolė piečiau įrengtą 
neginamą britų stovyklą. 

Vienintelė kliūtis rusams buvo 93-iasis 
škotų pulkas, vadovaujamas Kempbelo. Iš- 
sirikiavę po du, jie pasirengė kavalerijos 
puolimui. Kempbelas pasakė savo žmo- 
nėms: „Vyrai, mes iš čia nesitrauksim. Mir- 
site ten, kur stovite.“ Džonas Skotas (John 
Scott), stovintis dešiniau, atsakė: „Tikrai 
taip, sere Kolinai. Jei reikės, taip ir padary- 
sim.“ Kiti vienu balsu pritarė. 

Jie pasitiko artėjančią rusų žirgų sieną 
patrankų šūviais ir nepajudėjo iš vietos, 
kol neišsklaidė kavalerijos atakos šautu- 
vų ugnimi. Sakoma, kad škotų pulko kariai 
galėjo ištiesę ranką pasiekti kritusius rusų 
žirgus. Šis susirėmimas vėliau imtas vadinti 
„plonyte raudona linija“. 

Antras svarbiausias dienos įvykis nuti- 
ko, kai pagrindinės rusų kavalerijos pajė- 
gos įsiveržė į pietinį slėnį. Seras Džeimsas 
Skarletas (James Scarlett) šį kartą pasitel- 
kė į pagalbą sunkiąją kavalerijos brigadą. 
Toks pavadinimas tikrai nėra perdėtas, 
nes tiek žirgai, tiek ir kariai buvo gerokai 
stambesni ir aukštesni negu įprasta. Ši bri- 
gada karo lauke buvo smogiamasis kūjis, 
o ne rapyra. Generolas Skarletas pasiuntė 
įkalnėn 300 dragūnų pasitikti 2 tūkstančių 


GARSIAUSI MŪŠIAI. 


rusų karių. Nors ir atrodo neįtikėtina, sun- 
kioji kavalerijos brigada sutriuškino prie- 
šininkus ir privertė juos, praradusius 300 
vyrų, trauktis iš mūšio lauko. Sunkioji bri- 
gada tą dieną neteko 10 karių. Ne visi jie 
žuvo per šią ataką. 

Pats garsiausias, be abejonės, yra trečia- 
sis ir paskutinis tos dienos įvykis. Tuo metu 
Menšikovas jau buvo įsitvirtinęs šiauriniame 
slėnyje ir išrikiavęs savo patrankas. Lordas 
Reglanas tikrai nenorėjo pasiųsti lengvosios 
kavalerijos brigados į „Mirties slėnį“. Jis pa- 
matė, kad rusai iš užgrobtų redutų traukia 
patrankas, ir pasiuntė lordui Lukanui pra- 
nešimą, tiesa, galėjo jį šiek tiek geriau sú- 
formuluoti. Kita klaida buvo pavesti perduo- 
ti šį pranešimą kavalerijos kapitonui Liuisui 
Edvardui Nolanui (Lewis Edward Nolan). 
Tai taip pat prisidėjo prie nesėkmės. 

Pranešimas Lukanui buvo toks: „Lordas 
Reglanas pageidauja, kad kavalerija kuo 
skubiau veržtųsi į priekį - sekite priešus ir 
neleiskite jiems išnešti patrankų. Gali lydėti 
kavalerijos pabūklų kuopa. Prancūzų kava- 
lerija yra jums iš kairės. Pasiskubinkit.“ 

Reglanas davė ir žodinį nurodymą: „Per- 
duokit lordui Lukanui, kad kavalerija kuo 
skubiau pradėtų puolimą.“ 

Kapitonas Nolanas nušuoliavo iki lordo 
Lukano ir perdavė jam pranešimą. Luka- 
nas iš savo pozicijų negalėjo matyti tų pa- 
trankų, apie kurias buvo kalbama, ir kiek 
sutriko, nežinodamas, ką daryti. Susierzi- 
nes Nolanas atsakė: „Štai ten, milorde, jūsų 
priešai, ten ir patrankos!“, ir piktai moste- 
lėjo redutų link. O ten buvo ir pagrindinė 
rusų stovykla. Arogantiškąjį Lukaną įsiuti- 
no ir toks tonas, ir galbūt kaltinimas, kad 
jis tyčia atidėlioja ataką. 

Lordas Lukanas pasiuntė lengvąją bri- 
gadą ir lordą Kardiganą į šiaurinį slėnį - 
ne prieš tas patrankas. Kardiganas mėgino 
pasakyti, kad slėnis iš trijų pusių apšaudo- 
mas patrankų, tačiau Lukanas šaipydama- 
sis atrėžė, jog toks buvęs Reglano įsakymas 
ir jie neturį kitos išeities, tik paklusti. 

Lengvoji brigada buvo ištroškusi šlovės. 

Sunkioji brigada jau buvo ragavusi mūšio, o 
lengvoji vis dar nieko nenuveikusi. Visi 660 
vyrų su Kardiganu priešaky be jokių dvejo- 
nių patraukė į šiaurinį slėnį. Rusų patran- 
koms pradėjus šaudyti kapitonas Nolanas 
buvo pasivijęs Kardiganą, tačiau nespėjo 
paaiškinti klaidos - buvo nušautas. 

Pietinėje ir šiaurinėje slėnio pusėse buvo 
išrikiuotos bene penkios dešimtys patrankų 
ir 19 pėstininkų batalionų. Slėnio gale dar 
8 patrankos buvo atsuktos tiesiog į lengvąją 
brigadą, o už jų stovėjo 4 rusų pulkai, visa 
likusi Menšikovo kariuomenė. 

Smarkiai apšaudoma lengvoji briga- 
da po truputį įsibėgėjo ir šuoliais pasilei- 
do rusų link. Vyrus iš balnų kirto kulkos 
ir skeveldros. Rusai negalėjo patikėti savo 
akimis ir nespėjo greitai sureaguoti į šią 
ataką. Supratę, kad britai pasieks slėnio 
galą, kazokai puolė į paniką ir pradė- 
jo bėgti nuo patrankų. Lengvoji brigada 
nukovė visus likusius artileristus, puolė 
rusų kavaleriją ir nubloškė ją atgal. Pa- 
trankas jie gavo, bet be paramos negalėjo 
net svajoti jų išlaikyti. Žirgai buvo išvargę, 
o daugelis vyrų sužeisti, todėl jiems teko 
apsisukti ir šuoliuoti atgal. Ir vėl pasipylė 
sviedinių kruša. 

Visa tai truko tik 20 minučių. Iš 661 
kario liko gyvi 195. Šeši buvo apdovano- 
ti tuo metu nauju Viktorijos kryžiumi už 
narsą. 

Ši ataka — svarbus Krymo karo įvykis. 
Ten buvo visokiausių baisybių - tylus cho- 
leros siaubas, nepakeliamas dizenterijos 
išvargintų kūnų ir pūliuojančių žaizdų dvo- 
kas. Kaip tik tada Florensė Naitingeil (Flo- 
rence Nightingale) pasiūlė teikti kariams 
medicinos pagalbą kovos lauke. Skaitant 
pranešimus iš karo lauko mažai kas palai- 
kė britų dvasią. Balaklavos mūšis pateikė 
vieną iš ryškiausių išskirtinės narsos pavyz- 
džių - šiuos karius galima palyginti su Ter- 
mopilų spartiečiais. Juk rusai suklupo prieš 
plonytę raudoną liniją, o dar kartą prieš ne- 
didelį sunkiosios kavalerijos būrį. Lengvoji 
brigada susidūrė su bemaž penkiasdešim- 


čia patrankų, tūkstančiais šautuvų, bet nė 
akimirką nesusvyravo. Kaip pasakė vienas 
prancūzų karininkas, „C'est magnifigue, 
mais ce nest pas la guerre“ („Tai didinga, 
bet tai jau nebe karas“). Tenisono eilėraštis 
Lengvosios brigados puolimas iki šių dienų 
yra vienas iš gražiausių anglų kalba para- 
šytų kūrinių. 


3. Rorko mūšis (1879 m. sausio 22 ir 23 d.) 


Būrų karo metais britų ir olandų karinės 
pajėgos grūmėsi dėl pietinių Afrikos žemių, 
kuriose buvo gausu deimantų, aukso ir me- 
dienos. Karaliaus Šakos, o vėliau Keteva- 
jaus vadovaujami zulų kariai priešinosi ir 
vieniems, ir kitiems įsibrovėliams. Didžioji 
Britanija mėgino sudaryti „protektoratą“ 
su Ketevajumi, o kai šis atsisakė, įsiveržė 
į jo žemes. Vadovaujami lordo Čelmsfordo 
(Chelmsford), į Ketevajaus teritoriją įžengė 
5 tūkstančiai britų ir 8 tūkstančiai vietinių 
karių. Jų tikslas buvo priartėti prie Kete- 
vajaus karališkojo kralio (t. y. gyvulių ban- 
dos aptvaro arba kaimo) iš trijų pusių ir jį 
užimti. Čelmsfordas paskirstė savo pajėgas 
į tris kolonas. Jis įžengė į zulų žemes prie 
Rorko ūkio, pavadinto mirusio šeimininko 
Džeimso Rorko (James Rorke) vardu. Ūkio 
statiniuose jie įsirengė atsargų sandėlius ir 
patraukė toliau. 

Trečioji Čelmsfordo kolona, sudaryta iš 
kavalerijos, pėstininkų ir karališkojo inži- 
nierių pulko, pakliuvo į Isandlvanos mūšį. 
Jie atkakliai brovėsi į zulų žemes, užpuolė 
mažą kralį ir persikėlė per upę. Raiti kariai 
išžvalgė teritoriją iki Isipezi kalvos ir nerado 
nė ženklo zulų kariuomenės. Čelmsfordas 
nusprendė įkurti stovyklą prie Isandlvanos. 
Galbūt dėl to, kad žemė buvo akmeninga, 
jis nedavė jokių nurodymų, kaip įtvirtinti 
pozicijas. 

Sausio 22 d. rytą Čelmsfordas su maž- 
daug puse savo kariuomenės (2 500 vyrų) 
išsirengė į žvalgybą ieškoti zulų. Pasipy- 
lė pranešimai, kad artėja labai daug Ke- 
tevajaus karių. Iš Isandlvanos stovyklos 
britų vadą pasiekė toks pranešimas: „Dėl 


GARSIAUSI MŪŠIAI. ANTROJI DALIS 


109 


> SI) jj Nj UL UA y. 


Tfu ai AT TI I) yn! i MIS 
s 


Dievo meilės, grįžkite su visais vyrais; 
stovykla apsupta ir jei nepadėsite, tikrai 
bus užimta.“ 

Kol Čelmsfordas grįžo prie Isandlva- 
nos, stovykla jau buvo užimta, kovoje kritę 
1 300 vyrų. Gynėjai kovėsi narsiai, tačiau 
10 tūkstančių zulų karių savo asagajais (ie- 
timis) nuožmiai skynėsi kelią nepaisydami 
nei šautuvų ugnies, nei durtuvų. Puldami 
jie prarado maždaug 3 tūkstančius karių. 

Iš pradžių Čelmsfordas negalėjo patikėti 
tuo, kas įvyko. Žuvo ne visi jo vadovaujami 
kariai - liko gyvi 55 britai ir 300 vietos gy- 
ventojų. Atsitraukdami zulų kariai dar nu- 


GARSIAUSI MŪŠIAI. 


110 


= ri 
[5] 
R 
[721 
Di 


n 
H 
H 
H 
H 
H 
H 
H 
n 


4 = 


siaubė atsargų sandėlius. Visur aplink zujo 
begalė priešiškai nusiteikusių kovos būrių, 
todėl Čelmsfordas nusprendė trauktis link 
sienos. Nedidelis būrys įsirengė įtvirtintą 
stovyklą nakčiai. Sutemus jie išvydo lieps- 
nas Rorko ūkio pusėje. Ketevajaus kariai 
tądien užpuolė ir šį ūkį. 

Pagrindiniame ūkio pastate buvo ligoni- 
nė ir sandėlis. Jo sienos buvo akmeninės, 
stogas palmių lapų, viduje vienuolika kam- 
barių. Aptvertoje teritorijoje taip pat buvo 
akmeninė koplyčia, naudojama kaip san- 
dėlis, ir dar keletas ūkinių pastatų. Sausio 
22 d. rytą, išgirdus šūvius, norėta evakuo- 

tis, bet zulų būriai atvirose vietose judėjo 
nepaprastai greitai, tad pasitraukti su su- 
žeistaisiais ir ligoniais buvo neįmanoma. 
Taigi nors galėjo kautis vos šimtas vyrų, 
nuspręsta įtvirtinti ūkį ir pamėginti atrem- 
ti puolimą. 

Įtvirtintą ūkį vėlyvą popietę užpuolė 
4 500 zulų būrys, vadovaujamas princo Du- 
bulamanzio kaMpandės. Iš pradžių jų ietys 
per smėlio maišų ir sausainių dėžių užtva- 
rus niekaip negalėjo pasiekti priešininkų, 
paskui britai ėmė šaudyti šautuvais ir nu- 
stūmė zulus atgal. Nepavyko ir kelios kitos 
atakos, bet paskui zulai padegė ligoninę, 


įsibrovė į vidų ir ėmė žudyti ten gulinčius 
ligonius. Eilinis Alfredas Henris Hukas (Alf- 
red Henry Hook) durtuvu kovėsi prie durų, 
o eilinis Džonas Viljamsas (John Williams), 
išgriovęs pertvarą, tempė lauk sužeistuo- 
sius ir ligonius. 

Mūšis truko visą dieną ir didžiąją dalį 
nakties, kol galiausiai sausio 23 d. pary- 
čiais zulai atsitraukė, o prie barikadų liko 
4-5 šimtai žuvusiųjų. Britų žuvo 17 karių, 
dar 10 buvo sunkiai sužeista. Už narsą, pa- 
rodytą per apgultį, įteikta vienuolika Vikto- 
rijos kryžių. 

4. Somos mūšis 

Viena iš daugelio priežasčių, dėl kurių 
prasidėjo Pirmasis pasaulinis karas, buvo 
ta, kad Vokietija įsiveržė į Belgiją. Didžio- 
ji Britanija sutartimi buvo įsipareigoju- 
si ginti šią šalį. Į panašias sąjungas buvo 
įsitraukusios visos pagrindinės Europos 
šalys. Kibirkštėlė, iš kurios įsiplieskė pa- 
saulinis gaisras, buvo Austrijos-Vengrijos 
sosto įpėdinio Pranciškaus Ferdinando nu- 
žudymas. 

Soma - tai upė Prancūzijoje, kurią Edu- 
ardas III perėjo prieš pat Kresi mūšį. Ši 
žemė ne kartą laistyta britų krauju, tačiau 
tokio siaubo kaip 1916 m. liepos 1 d. ten 
dar nebuvo buvę. 

Kol britų kariuomenė įsitvirtino apka- 
suose, generolas seras Daglasas Heigas 
(Douglas Haig) buvo įsakęs artilerijai aš- 
tuonias dienas be perstojo apšaudyti vo- 

kiečių pozicijas. Jau porą metų ši taktika 
nedavė jokios naudos, ne išimtis buvo ir 
šis kartas. Vienas iš didesnių jos trūkumų 
buvo tai, kad kai sąjungininkai judėdavo 
pirmyn, artilerijos ugnis turėdavo liautis. 
Taigi priešai galėdavo iš anksto pasirengti 
puolimui, nes žinodavo, kad tylinčios pa- 
trankos reiškia besiartinančius pėstinin- 
kus. Be to, vokiečiai buvo įsirengę masy- 
vių gelžbetoninių ir medinių bunkerių, kuo 
puikiausiai atlaikančių pabūklų šūvius. O 
ir spygliuotos vielos užtvaros likdavo be- 
veik sveikos. 

Anksti rytą, 7 valandos 28 minutės, bri- 
tai netoli vokiečių įtvirtinimų susprogdino 
dvi didžiules minas, paskui dar tris mažes- 
nius sprogmenis. Matyt, norėta priešą įbau- 
ginti, tačiau šie sprogimai vokiečiams buvo 
paskutinis signalas, patvirtinantis, kad bri- 
tai puola. 


GARSIAUSI MŪŠIAI. ANTROJI DALIS 


Skerdynės prasidėjo 7 valandą 30 mi- mūšyje buvo sužeista 60 tūkstančių britų 


nučių, kai britų kariai pakilo iš apkasų ir karių, žuvo net 19 tūkstančių, per vieną 
pamėgino įveikti maždaug 700 metrų ruo- rytą — visa karta. Tai buvo didžiausia ka- 
žą, apšaudomą kulkosvaidžių. Keletui vyrų tastrofa Didžiosios Britanijos karų istorijo- 
vis dėlto pavyko su pirmąja banga pasiek- je. Kas gali pasakyti, ką šie vyrai būtų pa- 
ti vokiečių pozicijas, bet ir jie krito. Šiame siekę gyvenime, jei ne tas rytas? 


GARSIAUSI MŪŠIAI. ANTROJI DALIS 


113 


KAIP PASIGAMINTI NEDEGAUS AUDINIO 


———-—-—-— 


ene įdomiausias būdas, kur galima panaudoti alūną, - pasigaminti nedegaus audinio. 

Jis pravers visur, kur tik gali kilti gaisras, pavyzdžiui, mokslinių tyrimų laboratorijoje ar 
teatro scenoje. Aišku, pirmiausia svarbu nepamiršti, kad reikia būti atsargiam. Mes pasiga- 
minome nedegių skudurėlių. 

Tinka bet koks akytas audinys. 

Iš pradžių pasiruošk vandens ir alūno tirpalo. Milteliai geriausiai tirpsta karštame vande- 
nyje. Pusėje litro vandens ištirpsta maždaug 500 gramų alūno. Tirpale išmirkyk audinį, kurį 
nori apsaugoti nuo ugnies. Žiūrėk, kad tirpalas apsemtų visą medžiagą. Ilgai nelaukdamas 
ištrauk medžiagą iš skysčio ir palik džiūti. Pasistenk neprivarvinti ant brangaus kilimo. Jei 
džiovinsi lauke, lietaus gali nebijoti, vanduo neturėtų padaryti nieko bloga. 

Išdžiūvęs audinys turėtų būti šiek tiek standesnis, bet šiaip nepasikeitęs. Paprastas sku- 
durėlis visiškai sudega maždaug per 20 sekundžių. Ugniai atsparių skudurėlių nepavyko net 
uždegti, nors pakaitinę atvira liepsna pusę minutės pastebėjome mažytę kibirkštėlę. 


PIRMOJI PAGALBA 


——4—— 


Nu atsitikimų visada pasitaiko, tačiau juk negali visą gyvenimą dėl to nerimauti, 
nes taip nieko ir nenuveiksi. Vis dėlto verta pasikliauti sveiku protu ir skirti šiek tiek laiko 
paprasčiausiems pirmosios pagalbos būdams. Tiesą sakant, su pirmosios pagalbos pagrin- 
dais reikia susipažinti visiems. Jei pats kada nors susižeistum, tikrai norėtum, kad netoliese 
būtų žmogus, nepuolantis į paniką ir žinantis, ką reikia daryti. Visai neperdėsime sakydami, 
kad ir nedidelis nusimanymas gali lemti, ar žmogus liks gyvas, ar mirs. 

Kai tenka pagelbėti keliems sužeistiesiems, reikia apsispręsti, nuo kurio pradėti. Tai vadi- 
nama pagalbos skubos nustatymu. Viena iš pagrindinių taisyklių: tas, kuris rėkia, yra gyvas, 
turi sąmonę ir greičiausiai jam gresia menkesnis pavojus negu tam, kuris tyli ir nejuda. 

Svarbiausi dalykai: 


. patikrinti kvėpavimą ir pulsą, 
. sustabdyti kraujavimą, 

. sutvarstyti žaizdas, 

. pažiūrėti, ar nelūžę kaulai, 

. nuraminti šoko ištiktuosius. 


eA wN- 


Jei sužeistasis kraujuoja, reikia nepamiršti pavojaus užsikrėsti ŽIV. Todėl, jei tik gali, visuo- 
met mūvėk pirštines, o jei jų neturi, įkišk rankas į plastikinius maišelius. Kruvinomis ran- 
komis neliesk burnos ar veido. Paskui kuo greičiau nusiprausk. Ištikus stresui šio patarimo 
niekas nepaiso, bet jis gali išsaugoti gyvybę. 

Artėdamas prie sužeistojo visų pirma apsižiūrėk, ar tai, kas sužalojo jį, nesužalos ir tavęs, 
pavyzdžiui, kokios nors krintančios nuolaužos statybų aikštelėje. Jei matai, kad vieta pavo- 
jinga, prieš suteikdamas pagalbą patrauk sužeistąjį į saugesnę vietą. Įvertink ne tik aplinkos 
grėsmę, bet ir pavojų sužaloti stuburą. Jei žmogus buvo nutrenktas elektros ir srovė dar 
teka, atsistok ant sauso ir elektrai nelaidaus paviršiaus ir lazda nustumk nukentėjusįjį nuo 
elektros šaltinio. 

Jei reikia pajudinti sužeistą žmogų, stenkis jo nesukioti, nes dar labiau pakenksi sužalo- 
tam stuburui. Tempk paėmęs už kulkšnių. 


AR KVĖPUOJA? 


Jei sužeistasis kvėpuoja, paversk jį ant šono ir sulenk vieną koją. Tai vadinamoji gaivinimo 
poza. Taip apsaugoma nuo paspringimo vemiant ar kraujuojant. 

Jei žmogui sunku kvėpuoti, pirštu iškrapštyk iš burnos ir gerklės svetimkūnius. Patikrink, 
ar sužeistasis neprarijo liežuvio, o jei taip atsitiko, ištrauk jį į burną. Jei žmogus nekvėpuoja, 
paguldyk jį aukštielninką, apsižerk, padėk rankas jam šiek tiek aukščiau bambos ir spustelėk 
šonkaulių link. Jei tai nepadeda, apkabink iš nugaros per pažastis, tvirtai sunerk rankas ant 
krūtinės ir smarkiai spustelėk. Tai vadinamasis Heimlicho būdas. 

Jei kliūtis pašalinta, o žmogus vis tiek nekvėpuoja, pradėk dirbtinį kvėpavimą. 

Nepamiršk, kad ypač atidžiai ir švelniai reikia elgtis su kūdikiais. Jei kūdikis nekvėpuoja, 
pakreipk jo veidelį žemyn ir atremk sau į dilbį. Kartais užtenka vien tokio judesio, tačiau jei 
tai nepadeda, tris keturis kartus delno apačia spustelk jam nugarą tarp menčių. Jei ir tai 
nepadeda, prilaikydamas galvą paversk jį aukštielninką, tada dviem pirštais keturis kartus 
spustelk krūtinę. Pakartok šį veiksmą dar kartą. Galiausiai apžiok kūdikiui burną ir nosį ir 
įpūsk oro tiesiai į plaučius. 


AR PLAKA ŠIRDIS? 


Jei nori patikrinti pulsą ties riešu, prispausk pirštus priekinėje riešo pusėje, šiek tiek žemiau 
nykščio, apatinėje dilbio dalyje. Norėdamas išmatuoti pulsą ties kaklu, pasuk galvą į šoną ir 
prispausk pirštus prie kaklo po žandikauliu, prie trachėjos. 

Normalus atsipalaidavusio suaugusio žmogaus širdies pulsas yra 60-80 tvinksnių per mi- 
nutę, vaiko - 90-140 tvinksnių per minutę. Esant dideliam stresui pulsas gali padažnėti net 
iki 240 tvinksnių. Tada gresia širdies infarktas. 

Žiūrėdamas į laikrodį suskaičiuok širdies tvinksnius per 30 sekundžių ir padaugink iš 2. 
Jei neužčiuopi pulso ir matai, kad žmogaus vyzdžiai smarkiai išsiplėtę, pradėk išorinį širdies 
masažą (žr. toliau). 


DIRBTINIS KVĖPAVIMAS 
Dažniausiai pačios svarbiausios pirmos penkios minutės, tačiau nenustok daryti dirbtinio 


kvėpavimo visą valandą, jei tiek prireikia laukti greitosios pagalbos. Tai sunku, todėl jei esi 
ne vienas, darykite dirbtinį kvėpavimą pakaitomis. 

„GYVYBĖS BUČINYS“ 


. Paguldyk žmogų aukštielninką. 

. Atlošk jam galvą. 

. Pražiodyk burną ir užspausk nosį. 

. Pirštu patikrink, ar nėra kliūčių įkvėpti. 

. Apžiok žmogui burną ir stipriai pūstelk oro. Norint pripūsti oro kitam į plaučius reikia ge- 
rokai daugiau pastangų, negu gali atrodyti. 


Joe w Ne 


Pažiūrėk, ar kilstelėjo krūtinė, ir atitrauk burną. Pakartok tai 5-6 kartus iš eilės. Paskui sten- 
kis įpūsti oro tolygiai kas penkias sekundes. Pakartojęs tai 10-12 kartų pradėk išorinį širdies 
masažą. 

Jei dirbtinį kvėpavimą reikia daryti kūdikiui, apžiok jam burną, nosį ir pūsk orą švelniais 
trumpais kvėptelėjimais maždaug 20 kartų per minutę ritmu. Pernelyg smarkiai pūsdamas 
gali pakenkti kūdikio plaučiams. 

Jei gaivini gyvūną, pavyzdžiui, šunį, abiem rankom užspausk jam snukį ir pūsk orą per 
nosį. Ar ryšiesi tokiems veiksmams, priklauso nuo to, kaip myli tą šunį. Paskui gerai išsiplauk 
burną. 


IŠORINIS ŠIRDIES MASAŽAS 


1. Visų pirma smarkiai trinktelk į krūtinės vidurį ir pažiūrėk, ar nepradėjo plakti širdis. 
2. Plaštakomis įsiremk į krūtinkaulį. 

3. Ištiesęs rankas spustelk krūtinę žemyn maždaug 4 centimetrus. 

4. Pakartok tai 4-5 kartus tarp įkvėpimų garsiai skaičiuodamas. 


Niekada nedaryk išorinio širdies masažo, net ir labai silpno, jei širdis plaka, - dėl to ji gali 
sustoti. 

Patikrink pulsą praėjus minutei, vėliau kas tris minutes. Nenuleisk rankų. 

Kai tik užčiuopi pulsą, iškart nutrauk masažą, bet ir toliau daryk dirbtinį kvėpavimą, kol 
žmogus pradės normaliai kvėpuoti. Paskui paguldyk jį gaivinimo poza. 


ŽAIZDOS IR KRAUJAVIMAS 


Jei žaizdoje įstrigęs koks nors svetimkūnis, ją sutvarstyti sunkiau. Susuk audinio skiautę 
vamzdeliu ir sujunk jo galus. Prieš tvarstydamas apgaubk žaizdą šiuo lankeliu. Tada tvarstis 
neįspaus gilyn stiklo ar kokios nors skeveldros. 

Suaugęs žmogus turi apie 5 litrus kraujo. Sąmonė prarandama netekus maždaug 1,5 litro, 
tačiau kai kurie žmonės alpsta praradę ir pusę litro. Kaip tik dėl šios priežasties donorams, 
paaukojusiems kraujo, siūloma pasėdėti, suvalgyti sausainį ir išgerti apelsinų sulčių. 

Visada būtina kuo skubiau sustabdyti kraujavimą. Svarbiausias dalykas - spausti. Tai su- 
mažina kraujavimą ir organizmas gali pasinaudoti savo gydymo mechanizmu - kraujo krešė- 
jimu. Užspausk žaizdą ranka ir nejudink jos nuo penkių iki penkiolikos minučių, netikrink, ar 
kraujavimas liovėsi. Visą laiką kalbink sužeistąjį, stebėk, ar jis budrus, ar neprarado sąmonės. 
Jei neturi tvarsliavos, pasidaryk tamponą iš sulankstytų marškinėlių ar kokio nors audinio. 

Rask tokią kūno padėtį, kad sužeista vieta būtų aukščiau širdies - taip pagreitės krešėji- 
mas. Prieš pradėdamas spausti žaizdą, suglausk jos kraštus. 

Timpą veržk tik tada, kai gresia mirtinas nukraujavimas. Užrišk diržą ar virvę aukščiau 
žaizdos ir veržk tol, kol kraujavimas sulėtės. Jokiu būdu negalima laikyti užveržtos timpos 
ilgiau negu keletą minučių, nes galima pridaryti nepataisomos žalos. Todėl kiek palaikęs ją 
atlaisvink. 

Jei neturi kuo aprišti, užspausk aukščiau žaizdos esančią pagrindinę arteriją. Daryk taip: 
surask pulsą po žandikaulių arba ties riešu, vidinėje žasto pusėje, alkūnės linkyje, peties 
viršuje (prie raktikaulio), smilkiniuose, kojose prie kirkšnių, pakinkliuose, kulkšnies išorėje. 
Surask arčiausiai žaizdos esančią pulsuojančią arteriją ir stipriai prispausk ją prie kaulo. 
Neblogai būtų, jei susirastum visas šias vietas savo kūne, nes pirmą kartą tai padaryti, kai 
sužeistasis klykia į ausį, nėra taip paprasta. 

Muilas yra geras antiseptikas, juo galima plauti žaizdas, kad neįsimestų infekcija. Žaizdas 
taip pat gerai dezinfekuoja karštas vanduo ir virintas vynas, tačiau tada labai skauda. Blo- 
giausiu atveju žaizdą galima plauti šviežiu šlapimu, nes jis yra sterilus. 

Šalta ir drėgna oda, greitas pulsas, nerimas ir didelės poodinės kraujosruvos gali rodyti 
stiprų vidinį kraujavimą. Bandyk sumažinti šoką - pakelk sužeistajam kojas ir šiltai apklok. 
Kuo skubiau ieškok pagalbos. 


LŪŽIAI 


Jei yra lūžęs kaulas, prieš judinant sužeistąjį būtina įtvirtinti lūžusią galūnę. Abipus lūžio 
vietos padedami du pagaliai ir sutvirtinami virve arba diržu. 

Riešą ar šuns koją galima įtvirtinti susuktais žurnalais, aprištais batraiščiais. Lūžusią ran- 
ką reikia parišti ant perpetės ir pritvirtinti prie kūno. 

Perpetę galima pasidaryti iš didelio trikampio medžiagos gabalo - juo apgaubiama ranka, 
o galai surišami už kaklo. Jei lūžęs dilbis, galima aprišti riešą, tada permesti medžiagą už 
kaklo ir atgal. Tinka ir paprasčiausia kilpa, tačiau tada ranka nėra gerai įtvirtinta. 


NUDEGIMAI 


Nudegusios vietos nebeturi odos, todėl kyla nemenkas užkrėtimo pavojus. Nudegimai bent 10 
minučių plaunami vėsiu tekančiu vandeniu. Pasistenk nepažeisti jokių pūslių. Duok nuken- 
tėjusiajam gerti kuo daugiau skysčių. Žiūrėk, kad prie nudegusios vietos nesiliestų jokie dra- 
bužiai ar papuošalai. Netepk pažeistos odos jokiais kremais ar tepalais. Jei turi tvarsliavos, 
neverždamas aprišk nudegusią vietą, jei ne - uždenk plastikiniu maišeliu. Tarp nudegusių 
pirštų būtinai įsprausk tamponą - tada pažeistos vietos nesulips. 


ŠOKAS 
Šokas gali ištikti sunkiai sužeistą žmogų ir net būti mirtinas. Šoko požymiai yra tokie: paba- 
lusios lūpos, galvos svaigimas, vėmimas, šalta ir drėgna oda, labai dažnas pulsas. 


Pasistenk nuraminti nukentėjusįjį, kalbėkis su juo. Jei šoko ištiktas žmogus gali kalbėti, 
sužinok jo vardą ir šnekindamas kuo dažniau jį kartok. Šiltai apkamšyk ir stebėk širdies rit- 

mą bei kvėpavimą. Paguldyk aukštielninką ir pakelk kojas. Būk pasirengęs atlikti dirbtinį 
kvėpavimą ir išorinį širdies masažą, jei žmogus praras sąmonę. Jei šoko ištiktas žmogus yra 
sąmoningas ir budrus, labai padeda karšta ir saldi arbata. Niekada, jokiu būdu nepalik šoko 
ištikto žmogaus vieno. 

Svarbiausia visada išlikti ramiam. Tai padės saugiai jaustis ne tik tau pačiam, bet ir nuo 
tavęs priklausomam žmogui. Be to, taip lengviau pasirengti veikti. Atsitikus nelaimei visų 
pirma giliai įkvėpk ir pasiimk seniai sudėtą pirmosios pagalbos vaistinėlę. Prisimink svar- 
biausius pirmosios pagalbos veiksmus: atviri kvėpavimo takai, dirbtinis kvėpavimas, išorinis 
širdies masažas - ir išsiaiškink, ko imtis. 

Būk tikras, kad įvykus nelaimei galėsi prisišaukti pagalbos. Mobilusis telefonas yra geras 
daiktas, bet ar jis įdėtas į neperšlampamą maišelį? Ar baterija įkrauta? Nepamiršk, kad ge- 
ras kapitonas visada rūpinasi savo įgula. 


PYKINIMAS 


Išorinių dirgiklių sukeltą pykinimą (pavyzdžiui, jei pykina dėl 
jūros ligos, važiuojant automobiliu arba rytais) galima numal- 
šinti spaudžiant akupresūros tašką ties riešu. Norėdamas su- 
rasti šį tašką prispausk prie riešo tris kitos rankos pirštus, 
kaip parodyta paveikslėlyje. 

Maždaug penkias minutes spaudžiant tašką, esantį po ro- 
domuoju pirštu, tarp pirmojo ir antrojo sąnario, pykinimas 
sumažėja. Kitam žmogui galima vienu metu spausti pykinimą 
slopinančius abiejų rankų taškus. Šis būdas tinka ne visiems, 
bet kartais gali labai padėti. 


VAISTINĖLĖ 


Jos turinys priklauso nuo to, ar vaistinėlė skirta namams, ar pirmajai pagalbai. Į pastarąją, 
be abejo, nėra prasmės dėti sportininkų naudojamą pėdų talką. Pagrindiniai vaistai ir medi- 
cinos reikmenys išvardyti šiame sąraše. 


1. Pleistras ir žirklutės. Geriausiai tinka medžiaginis pleistras, nes galima iškirpti bet kokią 
formą. 

2. Antiseptinis tepalas ir skystis žaizdoms dezinfekuoti. 

3. Adata ir siūlas. Žaizdos siuvamos ir sąmonės netekusiems pacientams. (Kartais gali leistis 
siuvami ir šunys, nors dažniausiai jie spurda lyg išprotėję.) 

4. Nuskausminamieji. Nuo uždegimo tinka ibuprofenas, tačiau jis gali būti pavojingas astmi- 
ninkams. Aspirinas skystina kraują, todėl gali būti naudingas ištikus infarktui ar širdies 
priepuoliui. Skausmą malšina ir karščiavimą mažina paracetamolis. Danties skausmą nu- 
malšina lašas gvazdikėlių aliejaus. 

5. Reikia nusipirkti antibakterinių akių lašų arba tepalo - nuo infekcijų ar skaudulių. Jie tin- 
ka ir šunims. 

6. Tvarsliava. Turi būti ir vienas didelis kvadrato formos tvarstis, kuriuo galima parišti 
ranką. 

Marlės tamponai. Dedami po tvarsčiu kraujui sugerti. 


7. 
8. Lūpų balzamas. 


9. Kokybiškas kremas nuo saulės. 


10. Pincetas ir keletas Žiogelių (segtukų). 


11. Dvi poros guminių pirštinių. 


12. Antihistamininės tabletės nuo alergijos ir vabzdžių įkandimų. 


Jei gali prireikti antibiotikų kur nors toli nuo civilizuotų kraštų, jų išrašys šeimos gydytojas. 
Tai nėra labai pigūs vaistai. Greičiausiai tau išrašys kokių nors universalių antibiotikų, pa- 


vyzdžiui, amoksicilino. 


TAUTŲ SANDRAUGA 


R 


FAKTAI IR SKAIČIAI 


Britanijos Tautų Sandraugą sudaro 53 šalys. Visos šalys, išskyrus XX a. pabaigoje prie San- 
draugos prisijungusi Mozambiką, priklausė Britų imperijai. Tiesą sakant, Britanijos Tautų 
Sandrauga buvo įkurta kaip ramaus imperijos saulėlydžio sambūris. Tai labai vykusi orga- 
nizacija, iki šiol turinti nemažą įtaką. Sandraugos šalyse gyvena daugiau kaip 1,8 milijardo 
žmonių. Kasmet Britanijos Tautų Sandraugos dieną (antrą kovo pirmadienį) juos visus svei- 
kina karalienė Elžbieta II. Visų 53 šalių sportininkai dalyvauja Britanijos Tautų Sandraugos 


žaidynėse. 


„Antigva ir Barbuda e 
„Australija e 

„Bahamų Sandrauga » 
„Bangladešo Liaudies Respublika 
„Barbadosas e 

„Belizas o 

. Botsvanos Respublika 
„Brunėjaus Darusalamas 
„Dominikos Sandrauga 


L LO 0B0ONRA 


10. Fidžio Salų Respublika 

11. Gajanos Respublika 

12. Gambijos Respublika 

13. Ganos Respublika 

14. Grenada e 

15. Indijos Respublika 

16. Jamaika 

17. Jungtinė Didžiosios Britanijos ir Šiaurės 
Airijos Karalystė e 

18. Kamerūno Respublika 37. Saliamono Salos e 


19. Kanada e 38. Samoa Nepriklausomoji Valstybė 
20. Kenijos Respublika 39. Seišelių Respublika 

21. Kipro Respublika 40. Sent Kitsas ir Nevis e 

22. Kiribačio Respublika 41. Sent Lusija e 

23. Lesoto Karalystė 42. Sent Vinsentas ir Grenadinai e 
24. Malaizija 43. Siera Leonės Respublika 

25. Malavio Respublika 44. Singapūro Respublika 

26. Maldyvų Respublika 45. Svazilando Karalystė 

27. Maltos Respublika 46. Šri Lankos Demokratinė Socialistinė 
28. Mauricijaus Respublika Respublika 

29. Mozambiko Respublika 47. Tanzanijos Jungtinė Respublika 
30. Namibijos Respublika 48. Tongos Karalystė 

31. Naujoji Zelandija e 49. Trinidado ir Tobago Respublika 
32. Nauru Respublika 50. Tuvalu e 

33. Nigerijos Federacinė Respublika 51. Ugandos Respublika 

34. Pakistano Islamo Respublika 52. Vanuatu Respublika 

35. Papua Naujoji Gvinėja e 53. Zambijos Respublika 


36. Pietų Afrikos Respublika 


Ženklu e pažymėtose valstybėse yra konstitucinė monarchija. Ten valstybės galva yra ka- 
ralienė Elžbieta II. Iki 1947 m. Britanijos Tautų Sandraugoje respublikų nebuvo. Norint, 
kad Indija, tapusi nepriklausoma respublika, liktų šioje sąjungoje, iš sandraugos pavadinimo 
buvo išbrauktas žodis Britanijos. Šiandien 32 narės yra respublikos ir 5 (Brunėjus, Lesotas, 
Malaizija, Svazilandas ir Tongas) turi savo monarchus. Tačiau visi pripažįsta Didžiosios Bri- 
tanijos monarchą kaip Tautų Sandraugos vadovą. Didžiosios Britanijos karūnai priklausan- 
čios Gernsio, Džersio ir Meno salos taip pat gali dalyvauti Tautų Sandraugos turnyre. 

Pateikiame ištrauką iš Barbadoso ministro pirmininko Ouveno Arturo (Owen Arthur) kal- 
bos apie Tautų Sandraugą: „Tai seniausiai įsteigta vis dar gyvuojanti politinė valstybių są- 
junga, daugeliu atžvilgiu puikiai prisitaikanti prie šiuolaikinės tikrovės, todėl jautriausiai 
reaguojanti į besikeičiančius savo narių poreikius. Ji įstabi įvairumu ir neįtikėtina darna, su- 
tvirtinta mūsų visų tapatybės jausmo, kylančio iš bendros istorinės patirties ir bendrų admi- 
nistracinių, teisinių ir institucinių struktūrų.“ 

Tautų sandrauga skatina demokratijos, lygybės ir teisingo valdymo plėtrą ne tik tarp savo 
narių, bet ir visame pasaulyje. Savo nariams ji teikia pagalbą ištikus stichinėms nelaimėms, 
finansuoja plėtros ir kovos su skurdu programas. 


TAUTŲ SANDRAUGA 

CE 


Admirolas lordas Horacijus Nelsonas 
(Horatio Nelson, 1758-1805) 


oracijus Nelsonas gimė Norfolko gra- 
fystėje, Bernam Torpo kaimo pasto- 
riaus namuose. 

1770 m., būdamas dvylikos metų, jis sto- 
jo tarnauti karališkajame laivyne kaip laivo 
Raisonnable gardemarinas. Nors kiekviena 
kelionė jam prasidėdavo jūros liga, Nelso- 
nas plaukiojo trisdešimt metų. 

Jis tarnavo gardemarinu ne tik Raison- 
nable, bet ir kituose laivuose, kurie plauk- 
davo į Karibus ir į Arktį. Paskui Nelsonas 
nuplaukė į Indiją, ten susirgo maliarija ir 
buvo parsiųstas namo. Nuo tada admirolą 
visą gyvenimą kankino pasikartojantis dali- 
nis paralyžius. Nors ir nestiprios sveikatos, 
1777 m. balandžio 9 d., praėjus dvejiems 


metams nuo JAV nepriklausomybės karo 
pradžios, Nelsonas gavo leitenanto laipsnį. 

1778 m. rugsėjį Nelsonas buvo paskirtas 
laivo Bristol pirmuoju leitenantu. Tais pa- 
čiais metais Prancūzija susivienijo su ameri- 
kiečių sukilėliais prieš britus. Prasidėjus ka- 
rui, 1778 m. gruodį Nelsonas buvo paskirtas 
sargybos laivo Badger vyriausiuoju kapitono 
padėjėju, o 1779 m. birželį, neįtikėtinai jau- 
nas, vos perkopęs dvidešimt, tapo kapitonu. 

Nelsonas gynė britų interesus JAV nepri- 
klausomybės kare, o paskui pateko į Kari- 
bus. Ten jam buvo pavesta sugriežtinti rei- 
kalavimus naujosioms Amerikos valstijoms. 
Įstatymus Nelsonas suprato paraidžiui, to- 
dėl pelnė ir prekybininkų, ir vietos valdžios 
atstovų nemalonę. Vis dėlto pastangos nu- 
šalinti jaunąjį kapitoną nuo pareigų nuėjo 
perniek, nes šis kreipėsi tiesiogiai į admi- 

ralitetą ir karalių Jurgį III prašydamas ap- 
ginti savo teisėtus veiksmus. Nevio saloje jis 
susipažino su Frense Nisbet (Frances Nis- 
bet) ir ją vedė. 

Jaunystės metais Nelsonas galėjo ne- 
sunkiai susigadinti visą karjerą. Tarnau- 
jant Karibuose jo santykiai su admiralitetu 
pašlijo, be to, net pats karalius nebuvo juo 
patenkintas dėl draugystės su prastos re- 
putacijos princu Viljamu Henriu. Penkerius 
metus Nelsonas gaudavo vos pusę algos 
ir niekaip negalėjo suburti komandos. Jei 
1792 m. nebūtų prasidėjęs karas su revo- 
liucijos apimta Prancūzija, kažin ar Nelso- 
nas būtų ko nors pasiekęs. 

1793 m. sausį jis buvo paskirtas į Aga- 
memnono laivą ir priskirtas prie Vidurže- 
mio jūros laivyno, vadovaujamo lordo Hudo 
(Hood) ir admirolo Hotamo (Hotham). Iš 
pradžių Nelsonas buvo nepatenkintas 64 
pabūklų linijiniu laivu, nes manė, kad jo 
nuopelnai verti 74 pabūklų laivo. Vis dėlto 
paskui jį sužavėjo Agamemnono manevrin- 
gumas — mat laive buvo atliktas kapitalinis 
remontas ir įdėtas naujas varinis dugnas. 

Agamemnonas buvo vienas iš 14 laivų, 
1795 m. pradžioje pasiųstų persekioti Pran- 
cūzijos konvojaus. Kai abu laivynai susitiko 
akis į akį, prancūzai nusprendė trauktis, 
tačiau sumaištyje netyčiom susidūrė du lai- 
vai. Nuo smūgio smarkiausiai nukentėjęs 
Ca Ira galėjo judėti tik labai lėtai. 

Nelsonas suprato, kad tokios progos pra- 
leisti negalima, puolė 84 pabūklų laivą iš 
arti ir paleido į jį po dvi salves iš visų vieno 
borto pabūklų. Ištisas dvi valandas jis tal- 
žė prancūzų flagmano laivagalį. Tuo metu 
admirolas Hotamas davė Nelsonui ženklą 
liautis, kad jis nepakliūtų į nagus prancūzų 
karo laivams, skubantiems padėti savo ko- 
legai. Šis įvykis plačiai išgarsėjo ir Nelsono 
vardą imta sieti su greitu mąstymu ir pui- 
kiu jūrininko talentu. 

Nelsonui buvo pavesta saugoti karališ- 
kojo laivyno bazę Korsikoje. Šią užduotį jis 
taip pat atliko kuo puikiausiai, nors pats 
nukentėjo — nuo pertvaros atšokusi priešo 


sviedinio skeveldra išmušė jam dešinę akį. 
Net ir taip sužeistas, Nelsonas jau kitą die- 
ną grįžo į tarnybą. 

v. Vincento kyšulio mūšyje (1797 m.) 
15 Didžiosios Britanijos linijinių laivų įvei- 
kė 27 panašaus pajėgumo Ispanijos laivus. 
Priešo burlaivių horizonte vis gausėjo ir 
admirolas Džervisas (Jervis) liepė kapito- 
nui Kelderiui (Calder) liautis skaičiuoti juos 
balsu: „Jau užteks, sere, burtas mestas, ir 
jei ten yra penkiasdešimt laivų, vis tiek man 
teks juos visus įveikti.“ 

Laivynai susitiko prie Portugalijos kran- 
tų. Ispanai tuo metu siekė prasibrauti iki 
Kadiso. Admirolas Džervisas staigiu ma- 
nevru perskyrė ispanų laivyną pusiau ir lie- 
pė visiems savo laivams paeiliui keisti kryp- 
ti (sukti pavėjui), kad ispanai nesusijungtų. 
Nelsonas toje eilėje buvo trečias nuo galo ir 
matė: manevro greitai atlikti nepavyks ir is- 
panų laivai paspruks. Jis nusprendė nepa- 
klusti įsakymui ir savo laivą Captain pasuko 
į tarpą tarp ispanų laivų. Dėl šio manevro 
Nelsono laivui teko atlaikyti net 7 Ispani- 
jos laivų, tarp jų ir didžiausio pasaulyje 130 
pabūklų Santissima Trinidad, ugnį. Nors ir 
patyrė didelių nuostolių - neteko šturvalo 
ir kelių stiebų - Nelsonas abordažu paė- 
mė San Nicolas ir tuoj pat gretimą San Jo- 
sef, jau pirma gerokai apgadintą. Su šūkiu 
„Vestminsterio abatija! arba garbinga per- 
galė!“ jis sugebėjo užimti išsyk du ispanų 
linijinius laivus. Nelsonas priėmė dviejų is- 
panų kapitonų kapituliaciją ir liko laive, o 
visi praplaukiantys britų laivai jį sveikino. 
Neįprastas Nelsono veiksmas šiame mūšyje 
vėliau juokais buvo pramintas „patentuotu 
Nelsono tilteliu priešo laivams užimti“. 

Nelsonas ir vėl pasižymėjo, tik šį kartą 
kaip komandoras, vadovaujantis keliems 
kapitonams. Nors ir aukšto rango, jis gero- 
kai rizikavo savaip suprasdamas admiro- 
lo įsakymus. Jei Nelsono sumanymas būtų 
žlugęs, kažin ar jis būtų išvengęs karo lau- 


1Nelsonas tikėjosi būti palaidotas Vestminste- 
rio abatijoje. Ten laidojami labiausiai nusipelnę 
Didžiosios Britanijos žmonės. 

ko teismo. Tačiau ispanų laivynas buvo su- 
muštas. Džervisas negailėjo pagyrų. 

Ten buvo ir artimas Nelsono draugas ka- 
pitonas Katbertas Kolingvudas (Cuthbert Col- 
lingwood), ir Tomas Hardis (Thomas Hardy), 
būsimasis laivo Minerve kapitonas. Admirolo 
Džerviso flagmanas tame mūšyje buvo karo 
laivas Victory. Nelsonui buvo suteiktas rite- 
rio titulas ir kontradmirolo laipsnis. 

Tais pačiais metais britai nesėkmingai 
mėgino užgrobti ispanų laivą, kuris plukdė 
turtus į Kanarų salas. Nelsonui buvo sunkiai 
sužalota dešinė ranka. Ją teko amputuoti 
be nuskausminimo. Kitąmet, 1798-aisiais, 
Nelsonas per visą Viduržemio jūrą iki pat 
Egipto vijosi prancūzų laivyną, lydintį Na- 
poleoną. Nilo mūšis - vienas iš įspūdingiau- 
sių ir svarbiausių Nelsono mūšių. 

Nilo mūšis 

1798 m. liepos 2 d. Napoleonas paėmė Alek- 
sandrijos valdžią į savo rankas. Jis labai gerbė 
šio miesto įkūrėją Aleksandrą Makedonietį, 
ir, matyt, imperatoriui buvo ypatinga garbė 
atvykti į šią garsią istorinę vietą. Liepos 24 d. 
jo kariuomenė pajudėjo užimti Kairo. Žinia 
apie tai, kad prancūzų laivynas yra į vakarus 
nuo Nilo žiočių prie Abu Kyro įlankos, Nel- 
soną pasiekė Sicilijos rytuose, Sirakūzuose. 
Nieko nelaukdamas jis išplaukė ir rugpjūčio 
1 d. britų žvalgai pastebėjo prancūzų laivus. 
Jie stovėjo nuleidę inkarus, parengę pabū- 
klus ir jautėsi saugūs. Tai, kas įvyko vėliau, 
užkirto kelią Napoleono planams įkurti im- 
periją rytuose ir visiškai sutriuškino jo laivy- 
ną. Pasaulio ateitis tikrąja šių žodžių prasme 
užgulė vieno žmogaus pečius. Jei Nelsonas 
Egipte būtų pralaimėjęs, galbūt po 150 metų 
nebūtų buvę Britanijos imperijos, kuri įsten- 
gė pasipriešinti nacizmo mašinai. 

Prancūzų laivyną sudarė 4 fregatos ir 
13 linijinių laivų, tarp jų ir Napoleono flag- 
manas 120 pabūklų L'Oriente. Vadovau- 
jami admirolo Briujė (Brueys), jie nuleido 
inkarus prie pat kranto ir pasirengė kovai, 
turėdami nemenką pranašumą - stabilią 
šaudymo platformą. Be to, prancūzai net 


apgręžė į krantą atsuktus pabūklus taip, 
kad galėtų šaudyti tiesiai į jūrą. 

Nelsonas turėjo 13 linijinių laivų. Kai 
tik sutemo, jis įplaukė į plyšį tarp Napole- 
ono laivų ir kranto ir užpuolė prancūzus. 
Priešai sutriko. Pabūklai ir visa įgula buvo 
pasirengę kautis ne toje pusėje, o Nelsono 
kapitonai puolė be jokio gailesčio. Pirmieji 
trys prancūzų laivai buvo nutildyti per dvi- 
dešimt minučių, o iki aštuntos valandos pa- 
sidavė dar penki. 

Mūšio įkarštyje Nelsoną kliudė skevel- 
dra ir nuplėšė jam gabalą odos. Laikinai 
aptemo vienintelė reginti akis. Pamatę Nel- 
soną parblokštą ir kraujuojantį, karininkai 
nuvedė jį į triumą ir manė, kad admirolas 
netrukus mirs. Ir jam buvo kilę tokių min- 
čių, todėl sutvarkė laiškus žmonai. Atsisa- 
kęs medikų pagalbos be eilės, žinią, kad 
užsidegė L'Oriente, jis gavo tuo metu, kai 
buvo siuvama žaizda. Nelsonas primygtinai 
pareikalavo padėti užlipti ant denio. 

Maždaug dešimtą valandą vakaro spro- 
go L'Oriente šaudmenų sandėlis. Sprogimo 
būta tokio galingo, kad jo aidą girdėjo net už 
20 km, Aleksandrijoje. Tarp žuvusiųjų buvo 
ir prancūzų admirolas Briujė. Nelsonas pa- 
siuntė vienintelę likusią sveiką gelbėjimo 
valtį surinkti gyvųjų. Mūšis visu smarkumu 
dar vyko iki pat kitos dienos popietės. 

Nenuskendo nė vienas britų laivas, žuvo 
vos 218 jūreivių. Prancūzai neteko maždaug 
1 700 vyrų, dar 3 tūkst. pateko į nelaisvę. 
Nelsonui buvo suteiktas barono titulas, jis 
tapo Anglijos didvyriu. Prancūzai kovėsi iki 
paskutiniosios. Iš mūšin stojusių 17 laivų 
išliko tik keturi. Jie atsitraukė vadovauja- 
mi admirolo Vilnevo (Villeneuve). Vėliau su 
šiuo žmogumi Nelsonas susidūrė dar kartą. 

1801 m. lordas Nelsonas išplaukė Kopen- 
hagos link. Flotilėje jis buvo antras pagal 
rangą karininkas po admirolo sero Haido 
Parkerio (Hyde Parker). Laivyno užduotis 
buvo sulaužyti Danijos, Švedijos, Rusijos ir 
Prūsijos paskelbtą neutralitetą. Nelsonas 
plaukė karo laivu Elephant. Laivo kapito- 
nas buvo Tomas Foulis (Thomas Foley), sa- 

vanoriu plaukė ir kapitonas Tomas Hardis. 
Britų laivynas susidūrė su danais, abi pusės 
patyrė siaubingų nuostolių. Tada admiro- 
las Parkeris davė Nelsonui signalą trauk- 
tis. Gavęs tokį pranešimą, Nelsonas pridėjo 
žiūroną prie aklosios akies ir atrėžė jokio 
signalo nematąs. Iš čia kilo posakis turning 
a blind eye (pažodžiui „atsigręžti akląja 
akimi“, t. y. apsimesti nematančiam). 

Tame mūšyje dalyvavo dar viena įdomi 
asmenybė - kapitonas Viljamas Blajus (Wil- 
liam Bligh). Jis buvo grįžęs tarnybon, ištei- 
sintas dėl maišto laive Bounty, ir vadovavo 
50 pabūklų laivui Glatton. 

Iš pradžių danai narsiai kovėsi su patyru- 
sia britų flotile, tačiau galiausiai nusileido ir, 
nebenorėdami patirti dar daugiau nuostolių, 
priėmė Nelsono pasiūlytas paliaubas. Tuoj 
pat taip ir buvo padaryta. Už nuopelnus Nel- 
sonas buvo paskelbtas vikontu. Parlamento 
rūmuose, be kitų, Parkerį ir Nelsoną sveikino 
buvęs Nelsono vadas, dabar Šv. Vincento er- 
las Džonas Džervisas. Štai ką jis pasakė apie 
prancūzus: „Aš nesakau, kad jie negali ateiti, 
aš tik sakau, kad jie tikrai neatplauks jūra.“ 

Tuo metu Nelsonas buvo vienas iš žy- 
miausių Anglijos žmonių. Kai jis prieš Tra- 
falgaro mūšį ėjo į savo laivą, Žmonės gatvėje 
priklaupė. Kiti kėlė aukštyn vaikus, kad šie 
bent akies kampeliu pamatytų tą didį vyrą. 

Didžioji dalis prancūzų laivų buvo užblo- 
kuoti Ispanijos pietvakariuose prie Kadiso 
ir prie Bresto, labiausiai į vakarus nutolu- 
sio Prancūzijos taško. Britų laivynas zujo 
po Atlantą tik ir tykodamas priešų. Proga 
visiems laikams panaikinti grėsmę iš jūros 
pasitaikė 1805 m. prie Ispanijos krantų. 


Trafalgaro mūšis 

Nelsonas Trafalgaro mūšyje vadovavo lai- 
vynui, antrasis pagal rangą buvo Kolingvu- 
das, trečiasis - Nortesko erlas. Mūšis įvyko 
1805 m. spalio 21 dieną. Dabar ši diena va- 
dinama Trafalgaro mūšio diena. Nelsonas 
vadovavo 27 linijiniams laivams, prancūzai 
turėjo 33 tokio pat pajėgumo laivus. Tačiau 
britų įgula šaudė greičiau ir gerokai tiksliau. 


Kaip ir visada jūrų mūšyje, viską lėmė drąsa, 
artileristų gebėjimai ir jūreivystės menas. 

1805 m. rugpjūtį Napoleonas savo admi- 
rolams rašė: „Atplaukit į Lamanšą. Subur- 
kim jungtinę flotilę ir Anglija kris... viskas 
baigsis, bus atkeršyta už šešis šimtmečius 
gėdos ir įžeidinėjimų.“ Prie Prancūzijos 
krantų jis buvo subūręs 90 tūkstančių ka- 
rių, bet neturėjo kaip perkelti jų per La- 
manšą. Nevilties apimtas Napoleonas įsakė 
Vilnevui pajudėti iš Kadiso ir pulti priešą. 

Admirolas Vilnevas išvyko spalio 20 die- 
ną. Jį pastebėję britų fregatos kapitonai 
perdavė pagrindinėms savo pajėgoms in- 
formaciją apie prancūzų judėjimą. Nelsonas 
norėjo paimti Vilnevo laivus ir iš pradžių lai- 
kėsi lygiagretaus kurso į pietus. Prieš puoli- 
mą Nelsonas išrikiavo savo flotilę į dvi gru- 
pes. Pats su kapitonu Tomu Hardžiu plaukė 
laivu Victory. Antrajai grupei vadovavo lai- 
vo Royal Sovereign kapitonas Kolingvudas. 
Užuot prisiartinęs prie prancūzų laivų iš 
šono, Nelsonas nusprendė pakartoti manev- 
rą, sėkmingai atliktą prie Šv. Vincento kyšu- 
lio, - perkirsti priešo flotilę skersai. Prancū- 
zų ir ispanų flotilę sudarė 33 linijiniai laivai, 
juose buvo 2 652 pabūklai ir 25 200 jūrei- 
vių. Britai turėjo 27 linijinius laivus, 2 178 
pabūklus ir 17 076 jūreivius. 

Prieš mūšį Nelsonas parašė testamentą, 
kuriame prašė gerai elgtis su savo mylimąja 
Ema Hamilton ir įpareigojo dukterį Horaci- 
ją pasilikti Nelsonų pavardę, kad ji nebūtų 
užmiršta. Kaip ir galima tikėtis iš anglikonų 
dvasininko sūnaus, Nelsonas buvo dievotas 
vyras. Tą rytą jis parašė savo dienoraštyje 
štai tokią maldą: 

Tevisagalis Dievas, kurį aš visa širdimi 

garbinu, padeda pasiekti didžią ir 

šlovingą pergalę mano šalies ir visos 

Europos labui, ir te joks nederamas 

poelgis neapjuodina šios dienos, ir 

tegul po šios pergalės britų laivyne 
klesti žmoniškumas. Atiduodu savo 
gyvybei To, kuris mane sukūrė, rankas, 

ir tegul Jis laimina mano pastangas 

ištikimai tarnauti savo šaliai. Pavedu 

Jo valiai save ir šventą reikalą, kurį 

man patikėta ginti. Amen. 

Skyriuje apie laivyno vėliavų kodus pasako- 
jama, kad Nelsonas norėjo perduoti prane- 
šimą: „Nelsonas tiki, kad kiekvienas vyras 
atliks savo pareigą“, bet pirmąjį žodį pakei- 
tė Anglija, o antrasis buvo tikisi, mat kodų 
knygoje šiam žodžiui perduoti buvo skirta 
tik viena vėliava. Tad pranešimas išėjo toks: 
„Anglija tikisi, kad kiekvienas vyras atliks 
savo pareigą.“ Šie žodžiai nustebino Nelso- 
no draugą Kolingvudą: „Apie ką čia Nelso- 
nas šneka? Mes ir taip žinom, ką daryti.“ 

Pirmąjį šūvį iššovė Royal Sovereign. 
Jis išilgine ugnimi apšaudė ispanų San- 
ta Anna. Britų eskadros, artėdamos prie- 
šo link, turėjo atlaikyti prancūzų pabūklų 
šūvius negalėdamos atsakyti tuo pačiu, ta- 
čiau kai galiausiai įsibrovė tarp jų laivų, 
oras tiesiog užvirė nuo šūvių. Victory buvo 
užpultas penkių laivų, tačiau su Temeraire 
pagalba jam pavyko prasibrauti tolyn. Nel- 
sonas ir Hardis nesitraukė nuo denio, nors 
Hardžiui skeveldra nuplėšė bato sagtį. Ore 
tvyrojo tiek dūmų, kad niekas nieko nebe- 
įžiūrėjo. Nelsonas tikrai negalėjo pamatyti, 
kaip iš prancūzų laivo Redoutable į jo iš- 
skirtinę uniformą taikosi snaiperis. Pašau- 
tas Nelsonas griuvo Hardžiui į glėbį. 

Jis tuoj pat nunešė Nelsoną žemyn, stab- 
telėdamas tik sekundėlę - įsakė pareguliuoti 
vairo mechanizmo virves. Nelsonui prasidė- 
jo stiprus vidinis kraujavimas, stubure jam 
buvo įstrigusi muškietos kulka. Gydytojui 
jis prasitarė jaučiąs, kad lūžęs stuburas ir 
reikėsią mirti. Atėjusiam kapelionui Nelso- 
nas pasakė, kad jau yra parašęs testamen- 
tą, ir priminė, kad kas nors turėtų pasirū- 
pinti jo mylimąja Ema Hamilton ir dukteria. 
Tai buvo kitas pasaulis, tolimas nuo mūšio 
sumaišties, kur daužomi prancūzų laivai 
vienas po kito pasiduodavo britų laivynui. 
Nelsonas paprašė pakviesti savo seną bičiu- 
li Hardį. Sis tuo metu buvo taip įsitraukęs į 
mūšį, kad dar bent valandą niekaip negalė- 
jo kam nors perleisti vadovavimo. Kai ga- 
liausiai Hardis nulipo žemyn, Nelsono būklė 


jį pribloškė. Nelsonas paprašė, kad Hardis 
išsiųstų jo daiktus Emai Hamilton. 

Net ir praradę daugiau kaip tuziną lini- 
jinių laivų, prancūzai toliau puolė Victory, 
todėl Hardį tuoj pat vėl pašaukė ant denio. 
Gydytojas pasakė Nelsonui, kad niekuo ne- 
begali padėti. 

Hardis grįžo po valandos. Mūšis buvo 
laimėtas. Nelsono kapitonai ir įgulos tą- 
dien triumfavo. Nelsonas vis prašė Hardžio 
po savo mirties rūpintis ponia Hamilton. 
Tada ištarė garsiuosius žodžius: „Pabučiuok 
mane, Hardi“, ir šis pabučiavo Nelsonui į 
žandą. Admirolas sumurmėjo: „Dabar aš 
patenkintas, ačiū Dievui, sugebėjau įvykdyti 
savo pareigą.“ Hardis pasilenkė ir dar kartą 
pabučiavo jam kaktą. „Kas čia toks?“ - šūk- 
telėjo merdintis admirolas. - „Tai aš, Har- 
dis.“ - „Telaimina tave Dievas, Hardi“, - at- 
sakė Nelsonas. Tačiau mirtis atėjo ne taip 
greitai ir Nelsonas dar daug sykių prašė ap- 
linkinių nepamiršti, kad palieka ponią Ha- 
milton ir dukterį. 

Įdomu, kad Hardžio atsisveikinimo bučinys 
niekam ilgai nerūpėjo, kol pedantiški Viktori- 
jos laikų veikėjai neiškėlė minties, kad Nelso- 
nas pasakė kismet (kiss me „pabučiuok mane“, 
kismet „žmogaus lemtis“. - Vert. past.). Tikra 
tiesa, kad žodžiai buvo vos girdimi, o smarkiai 
sužeistas Nelsonas tik pusiau sąmoningas. Vis 
dėlto tai buvo toks žmogus, kuris įkvėpdavo 
visiems fanatišką ištikimybę ir pagarbą. Har- 
dis buvo senas Nelsono bendražygis ir, ma- 
tyt, jam neatrodė nederama pabučiuoti šį didį 
žmogų prieš paskutinę kelionę. 

Nelsonas palaidotas Londone, Šv. Pauliaus 
katedroje. Medinis karstas buvo pagamintas 
iš Napoleono flagmano L'Oriente lentų. Tiesą 
sakant, Nelsonas laikė karstą laive už stalo. 

Kad kūnas nesuirtų, jis buvo išmirkytas 
brendyje, o karstas užlietas švinu. Kriptoje 
Nelsonas guli greta Katberto Kolingvudo ir 
kitų tą dieną mūšyje dalyvavusių kapitonų. 
Abiem vyrams pastatyta po paminklą, o krip- 
toje kartu su jais guli dar vienas žymus Di- 
džiosios Britanijos asmuo - Velingtono her- 
cogas Artūras Veleslis (Arthur Wellesley). 

orint pasidaryti daugelį šioje knygoje aprašytų daiktų pirmiausia reikia turėti darbastalį. 
Net ir mažiausias darbelis dirbtuvėje bus nejveikiamas, jei neturėsi tvirtų spaustuvų ir 
lygios plokštumos. 

Darykim viską kuo paprasčiau. Lengviausia dirbti su pušinėmis lentomis, tačiau jos lūžta, 
linksta ir eižėja, todėl darbastaliai dažniausiai gaminami iš labai kieto medžio - buko. Vis 
dėlto pradedantiesiems reikėtų imtis pušies, nes pigiau kainuos klaidos. Labai svarbu viską 
apskaičiuoti - juk kiekvienas stalas yra kitoks. Mūsiškis dirbtuvėje užima visą pasienį ir yra 
aukštesnis už visus darbastalius, kokių tik tau yra tekę matyti. Mes abu aukštoki ir mėgsta- 
me darbuotis gana aukštai laikydami rankas. Taigi nusibraižyk brėžinį ir apskaičiuok, kiek 
reikės medienos. 

Taupantiems laiką medienos tiekėjai gali viską tiksliai atpjauti, o mes ištisas dvi dienas 
pjaustėme išpjovas ir liežuvėlius. 

TAISYKLĖ. Devynis kartus pamatuok, dešimtą - pjauk. Dailidės amatas - tai 80 proc. 
kruopštumo bei sveiko proto ir tik 20 proc. įgūdžių ar net meistriškumo. Jei nori pasidirbti 
kokį nors baldą, nebūtinai turi būti neprilygstamas meistras, bet svarbu niekada neprarasti 
kantrybės, viską susiplanuoti ir dirbti, dirbti, dirbti. Profesionalams sekasi geriau negu mė- 
gėjams tik todėl, kad profesionalai kasdien pjausto visokias jungtis. 


IŠPJOVOS IR LIEŽUVĖLIO JUNGTIS 


Išpjova - tai tiesiog išpjautas griovelis, o liežuvėlis - į ją telpantis me- 
džio gabalėlis. 

PASTABA. Su aštriais įrankiais reikia elgtis atsargiai. Kaltu gali taip 
pat lengvai nukalti pirštą, kaip ir medžio gabalą nuo lentos. Nemėgink 
išmokti pats, verčiau paprašyk suaugusiųjų, kad parodytų, kaip viskas 
daroma. Šimtai įvairių smulkmenėlių (pavyzdžiui, kaip laikyti kaltą), 
šioje knygoje nebūtų tilpę. 

Iš pradžių pasidarėme du keturkampius rėmus, kurie bus abiejų 
darbastalio galų atramos. Konstrukcija labai paprasta, o išpjovos ir 
liežuvėliai tvirtai sujungia visus 
kampus. 

Gerai pasižiūrėk, ar liežuvėlis 
ne per ilgas. Jei reikia paprastų, 
kiaurai einančių jungčių, liežuvė- 
lio ilgis turi būti darbastalio kojos 
pločio. Liežuvėlį galima išpjau- 
ti pjūklu, keturiais labai tiksliais 
pjūviais. Pjauk pagal linijas, kaip 
pavaizduota paveiksle, gilyn lygiai 
tiek, kokio pločio yra darbastalio 
koja. Liks tik apatinis keturkampis. 
Atlikus šiuos keturis pjūvius reikia 
kaltu padailinti pjūvio vietą. 

Visus išpjautus liežuvėlius sunumeruok pieštuku. Lie- 
žuvėliai bus pavyzdys išpjovoms. Kad nekiltų painiavos, 
mes dar kryželiu pasižymėjome, kur viršus. Atrodytų, kad 
visi liežuvėliai turi būti vienodi, tačiau, nors ir labai keista, 
dažnai taip neišeina. Išpjovų vietą pasižymėk ypač kruopš- 
čiai, kelis kartus patikrink. Dėl pirmos kojos vargo nebus, 
o antroji turi būti visiškai tokia pat kaip pirmoji — štai čia 
ir prasideda bėdos. 

Kitas darbas - išpjovos. Čia reikia didžiulio kruopštu- 
mo ir šiek tiek įgudimo darbuotis kaltu. Pasistenk nesuga- 
dinti išpjovos kraštų. Geriausia, jei tavo kaltas yra lygiai 
tokio pat pločio kaip ir išpjova, bet kai kam patinka ir 
siauresni kaltai. 

Kai darbastalio atramos baigtos, reikia įtaisyti jas jun- 
giančius išilginius strypus. Jei nori, kad stalas neklibėtų, 
vieno strypo tikrai neužteks. Bukas mums pasirodė pakan- 
kamai tvirtas medis strypams. Pjovėme tokias pat išpjovas 
ir liežuvėlius. 

Paveiksle pavaizduotame darbastalyje abu strypai yra 
vienoje pusėje. Norėjome palikti vietos daiktams pasidėti, 
todėl ir sutvirtinome stalą tik iš vienos pusės. 

Apatiniame paveiksle pavaizduota virvė pastalėje va- 
dinama suktuvu. Ji naudojama ilgam medžio gabalui su- 
spausti. Labai smagu žinoti, kad gali tai padaryti turėda- 
mas tik dvigubą virvę ir pagaliuką, kuriuo verži virvę vis 
smarkiau ir smarkiau. Šiuo būdu anksčiau net traukdavo 
iš jūros laivus. Nepamiršk apvynioti medžio gabalo kokiu 
nors audeklu, nes įtempta virvė gali palikti įrantų. 

Jei stalviršio lentos tobulai susiglaudžia, galima jas 
suklijuoti, jei ne — puikiai tiks ir varžtai. Lengviausia, be 
abejo, tiesiog prisriegti viršutines lentas prie atramų, bet 
tada negražiai atrodys nelabai dailios varžtų galvutės. Mes 
padarėme kitaip - kampe iš apačios prie stalviršio ir prie 
atramos prisriegėme dar vieną tašą. 

Galiausiai gerą gabalą dienos lyg pamišę glaistėme ply- 
šius, šlifavome, o paskui viską nutepėme sėmenų aliejumi. 
Šis kuo gražiausiai susigėrė. Jei kada nors netyčia išvers- 
tume dažus, nereikės bijoti - mediena impregnuota. 

TVIRTOJI RANKA 


——— 


ai labai paprastas elektrinis įtaisas. Be 

to, labai smagus. Ir į kišenę telpa. Tau 
reikės susirasti skardinę tabakinę - o šiais 
laikais tokios bet kur nesimėto. Paieškok 
sendaikčių turguje ar pamėgink iškaulyti iš 
vyresniųjų. Skardinės tabakinės yra, tiesą 
sakant, tiesiog fantastiškai naudingos, jei 
tik gali, įsitaisyk jų kuo daugiau. 


e baterijos (geriausiai tinka 9 V 
stačiakampė), 

e žibintuvėlio lemputės, 

+ dviejų maždaug liniuotės ilgio 
neizoliuoto laido gabalų, 

+ izoliacinės juostos. 


Jei gali gauti lituoklį, kur kas patikimiau 


būtų laidus sulituoti, o jei jo neturi, bus ge- 
rai ir taip. 


1. Pritvirtink vieną laidą prie teigiamojo (+) 
baterijos poliaus. Jei turi lituoklį, bateriją 
laikyk labai tvirtai ir neskubėk - ne taip 
lengva užlašinti lašelį lydmetalio ten, kur 
nori, kol jis dar nespėjo sustingti. 

2. Kitą laidą pritvirtink prie lemputės taip, 
kaip parodyta paveiksle. Mes prilitavome. 
Lemputę galima pritvirtinti siaurais izo- 
liacinės juostos ruoželiais, tik jokiu būdu 


neuždenk viso srie- 
gio, nes jo prireiks 
paskutinei jungčiai. 
Kitame laido gale 
sumegzk kilpą. 

3. Pritvirtink lemputę 
prie baterijos taip, 
kad sriegis remtųsi 
į kitą polių. Įsidė- 
mėk, kad lempu- 
tė turėtų būti pasukta šonu, o ne į viršų, 
kitaip neužsidarys tabakinė. Pats laikas 
išmėginti elektros grandinę. Jei lemputė 
gerai prijungta prie anodo (-), ji turėtų 
įsižiebti vos sulietus laidus. Jei taip nenu- 
tinka, patikrink visas jungtis. Taip pat pa- 
žiūrėk, ar lemputė neperdegusi. 


Štai ir turi paprastą elektros grandinę. Su- 
lietus laidus lemputė įsižiebia. Reikia tik 
pasiimti daugiau juostos ir viską priklijuoti 
tabakinės viduje. 

Kaip naudotis? Vieną laidą išlankstyk 
visokiausiomis kreivėmis ir pamėgink nuo 
pradžios iki galo perverti kilpą nesuliesda- 
mas laidų. Štai kam reikia tvirtos rankos. 

Įtaisas telpa kišenėje. Gali pasitaikyti, 
kad elektros grandinė susijungs per tabaki- 
nės skardą, todėl neprošal izoliacine juosta 
išklijuoti vidų. Tuo metu, kai rašėme šį sky- 
rių, mūsų įtaisas veikė jau visus metus, nie- 
kas nesulūžo ir baterija neišsikrovė, nors 
juo naudojomės gana dažnai. 

PENKI ŽAIDIMAI, KURIEMS UŽTENKA 
PIESTUKO IR POPIERIAUS 
1. KARTUVĖS 


Tai klasikinis žodžių žaidimas dviem ar daugiau žaidėjų. Sugalvok kokį nors žodį ir brūkšne- 
liais pažymėk jo raidžių skaičių. ||| „Kitas žaidėjas spėja po vieną raidę. Jei atspėja, 
įrašai raidę į savo vietą. Jei ne, nupieši vieną kartuvių brūkšnį ir kur nors šalia užsirašai ne- 
tinkamą raidę. Brūkšnys uždirbamas ir už kiekvieną klaidingą viso žodžio spėjimą. 

Spėjant žodį galima suklysti dvylika kartų. Jei tavo kartuvės su pakaruokliu baigtos, kitas 
žaidėjas pralaimėjo. Pabandykite žaisti pakaitomis ir nebijokite sunkių žodžių, pavyzdžiui, 
orangutanas ar įsidrąsinti. 


2. NAMAI 


Tai kvailokas, smagus ir beviltiškas žaidimas. Iš pirmo žvilgsnio atrodo, kad jis labai papras- 
tas. Popieriaus lape nupiešk šešis keturkampius. Trijuose parašyk D, E ir V - dujos, elektra 
ir vanduo. Kitus sunumeruok 1, 2 ir 3. Galvosūkio tikslas - visiems trims namams nutiesti 
būtiniausias tiekimo linijas. Tam reikia nubrėžti liniją nuo tiekėjo iki namo. Linijos negali 
susikirsti ar eiti per keturkampius. 

Paveiksle matyti, kad vienas namas gauna vandens ir dujų, tačiau neturi elektros. Pamė- 
gink perkelti keturkampius taip, kad nuskriaustajam gyventojui būtų tiekiama viskas, bet 
nepamiršk: linijos negali kirstis. Galvosūkis atrodo išsprendžiamas, bet iš tiesų taip nėra. 

Kad ir kaip stumdysi namus ar braižysi linijas, niekada nepavyks sujungti visų keturkampių 
neperkirtus linijų. Sį žaidimą gali duoti kam nors, kas manosi esąs labai gudrus (pavyzdžiui, 
vyresniajam broliui). Tai jį tiesiog įsiutins. Apsimesk, kad žinai atsakymą, bet nenori išduoti, 
ir smagiai pažiūrėk, kaip jis kankinasi. (Galvosūkį galima išspręsti tik sukčiaujant. Paskutinę 
liniją vedi iki lapo krašto, brėži per kitą pusę iki reikiamo namo ir perduri lapą kiaurai. Na, 
bet žiūrovų taip greičiausiai nesužavėsi.) 


3. KVADRATAI 


Nesunkus, bet įdomus žaidimas dviem žmonėms, kurį © œ e œ 
laimėti ne taip ir paprasta. Popieriaus lape sužymėk 
taškų tinklelį, pavyzdžiui, devynias eilutes po devynis 
taškus arba dešimt eilučių po dešimt. Kiekvienas žai- 
dėjas, kai yra jo eilė, gali viena linija sujungti du taš- 
kus. Tikslas - gauti uždarą kvadratą. Jei žaidėjui pa- 
vyksta, jis gauna dar vieną ėjimą. 

Žaidimo pradžioje, kol nubraižyta dar nedaug li- 
nijų, ėjimai atrodo labai paprasti. Vėliau prasideda 
pats įdomumas - vienas po kito braižomi kvadratai ir 
užpildomas visas tinklelis. Kartais verta paaukoti ke- 
letą kvadratų ar kokį brūkšnelį, kad vėliau laimėtum 
didesnį plotą. Kvadratus žymėk labai aiškiai - kokiu 
nors ženklu ar kita spalva, kad paskui galėtum suskai- 
čiuoti. Laimi žaidėjas, kuris užima daugiau kvadratų. 


4. JŪRŲ MŪŠIS 


Klasikinis žaidimas. Nupiešiami du tinkleliai, jų xir © . ° e 5 A » r 
y ašys sužymimos skaičiais ir raidėmis nuo 1 iki 10 ir 
nuo A iki J. Jei tinklelis bus didesnis, žaidimas truks e ° e o e > œ . 
ilgiau. Savo tinklelyje nusipiešk karo laivus - penkis “ass 
langelius užimantį lėktuvnešį, keturis langelius uži- e © oo ~~n > eè . 
mantį flagmaną, tris langelius užimantį eskadrinį mi- 
nininką, dviejų langelių ilgio povandeninį laivą ir dar» e >e è at e o| \o 
vieną dviejų langelių ilgio kreiserį. Žinoma, jei abu 
žaidėjai sutinka, galima šį tą pakeisti. © . >. œ > a þf 
Abiem slapta išsirikiavus laivynus prasideda žaidi- 
mas. Kiekvienas žaidėjas paeiliui „šauna“ į kurią nors ° e . e . e aa “o 
priešininko lentelės vietą: t. y. pasako koordinates - as s 
A4, C8 ir t. t. Tikslas labai paprastas - nuskandinti vi- e e ° " o . e o 
sus priešininko laivus, kol jis nenugramzdino tavųjų. 
Galima žaidimą paįvairinti ir vietoj laivų įrašyti žo- œ > . e jė o œ . 
džius, kuriuos susigalvoja kiekvienas žaidėjas - dviejų 
raidžių, trijų raidžių ir t. t. Esmė lieka ta pati: surasti 
ir „nuskandinti“ žodžius. Skirtumas tas, kad už kiekvieną žodį gaunami penki taškai arba 
dešimt, jei žaidėjas, prieš pataikydamas į paskutinę raidę, atspėja žodį. Laimi tas, kuris su- 
renka daugiau taškų. 

5. OTELAS 


Dar vienas žaidimas, iš pirmo žvilgsnio nesunkus, bet iš tiesų reikalaujantis nemenko gudru- 
mo. Pradėti reikia nuo lentelės. Puikiai tinka languotas mokyklinis sąsiuvinis. Turbūt dėl to 
per pamokas ir žaidžiama tokia galybė žaidimų. 

Devynių langelių (3x3) lentelė rimtam susirėmimui nėra pakankamai didelė, tačiau paaiš- 
kinimams tiks. 5x5 - jau šis tas. 

Pirmasis žaidėjas į du kampinius langelius įrašo po O. Antrasis į kitus du įrašo po X. Kas 
pirmasis pradės žaidimą, galima nuspręsti metant monetą. 

Žaidėjas gali užpildyti tik gretimą langelį greta savo jau užpildyto. Eiti įstrižai draudžiama. 

Visi gretimi priešininko langeliai gali būti tavo, taip pat ir tie, kurie yra įstrižai nuo tavojo. 

1 paveikslo O žaidėjui būtų protingiausia užsiimti vidurinės eilutės dešinįjį langelį. 

Dabar prireiks trintuko! Kampinį X reikia nutrinti ir pakeisti O. 

Dabar, be abejo, X gali atsakyti. Užėmęs vidurinį viršutinės eilutės langelį, jis gaus du pa- 
pildomus X. 

Ir taip toliau... Tiesą sakant, šią partiją turėtų laimėti O. 

Žaidimas baigiasi, kai kuris nors žaidėjas nebeturi nė vieno langelio arba kai užpildoma 
visa lentelė. Čia pateiktas tik mažas pavyzdėlis. Nusibraižius didesnę lentelę žaidimas gali 
būti išties sunkus ir įdomus. 


PIRATŲ AUKSO AMŽIUS 


————-—-—-— 


ą pat akimirką, kai laivai jau galėjo nuplaukti nuo kranto tiek, kad nei akis, nei įstatymas 

jų nebepasiekdavo, atsirado piratų. Piratų aukso amžiumi vadinamas metas prasidėjo 
XVII a. ir truko iki XVIII a. pradžios. Kai buvo atrastas Naujasis pasaulis ir neišsenkami jo 
turtai, plėšikų pasipylė lyg iš gausybės rago. Kai kuriems iš jų, pavyzdžiui, Frensiui Dreikui 
(Francis Drake), net pavyko pelnyti karalienės Elžbietos I pripažinimą ir paramą. 

XVI-XVII a. ispanų ir portugalų laivus puldinėdavo anglų ir prancūzų piratai bukanjerai (angl. 
buccaneer). Bukanjerai buvo įsikūrę Haičio ir Tortugos salose, ten gaudydavo laukines kiaules ir 
rūkydavo jų mėsą laužo dūmuose. Prancūziškai boucan ir reiškia tokiu būdu rūkytą mėsą (šis žo- 
dis kilo iš vietos indėnų žodžio buccan - taip jie vadindavo mėsos rūkyklas*). Vyrai buvo įkūrę va- 
dinamąją Kranto brolijos sąjungą. Joje buvo daugybė garsių piratų, kaip antai Kartūninis Džekas 

Rekhemas (Jack Rackham) ir Juodabarzdis. Bene įspūdingiausia aukso amžiuje buvo tai, kad 
daugelis piratų išvengė bausmės už nusikaltimus. Kartais jie už tai atsilygindavo karine pagalba 
ar perleisdavo dalį prisigrobtų turtų. Velsiečiui piratui Henriui Morganui ne tik buvo atleista už 
nusižengimus įstatymui, bet jis Karolio II net įšventintas į riterius, paskirtas Jamaikos guberna- 
toriumi, viceadmirolu, Port Rojalio pulko vadu, admiraliteto teismo teisėju ir taikos teisėju! 
Garsiausia piratų vėliava, be abejo, yra kaukolė ir sukryžiuoti kaulai, vadinamasis „Linksma- 
sis Rodžeris“, tačiau ji toli gražu ne vienintelė. Buvo įvairiausių ženklų, kurie priversdavo pa- 
prastus jūrininkus ir jų kapitonus drebėti iš baimės. Štai žymiausių piratų vėliavų rinkinukas. 


“asų ANH S 


Bartas Robertsas (2-oji vėliava) 


Juodabarzdis, arba Edvardas Tyčas 
(Edward Teach) 


Kristoferis Kondentas (Christopher Condent) 


Tomas Tju (Thomas Tew) 

PAPRASTAS ELEKTROMAGNETAS 


————- 


lektromagnetas - tai varinės vielos ritė, kuria teka elektros srovė. Klasikinis pavyzdys — 
metalo atliekų sąvartyno kranas, elektromagnetu kilnojantis senus automobilius. Mūsiš- 
kis pakelia du metalinius varžtus. 

Reikės gero pusmetrio varinės vielos ir kokio nors metalo gabalo tai vielai apvynioti. Tiks 
metalinė drabužių pakaba ar tiesiog vinis. Be to, prireiks baterijos. Geriausia ją įdėti į plas- 
tikinį laikiklį, kaip pavaizduota paveiksle. Tokių laikiklių galima nusipirkti tikrai nebrangiai. 
Visai įmanoma prijungti bateriją prie grandinės vien lipnia juosta ir virvagaliu, bet tai sunku 
ir nepatikima. 


1. Apvyniok geležinę vinį izoliacine juosta. Elektromagnetas veiks ir to nepadarius, tačiau 
baterija gali įkaisti ar net užsidegti. 


2. Apvyniok vinį varine viela, o viename gale palik keletą laisvų centimetrų. Paskui čia pri- 
tvirtinsi bateriją. Kuo daugiau vielos, tuo stipresnis magnetas, taigi pasiimk pačią ilgiausią 
vielą, kokią tik rasi. Paveiksle pavaizduotas elektromagnetas turi ne vieną vielos sluoks- 
nį - apvyniojome ja šerdį kelis kartus. Kiekvieną sluoksnį reikia izoliuoti nuo kito sluoks- 
nio izoliacine juosta. 


3. Jei nori, pasidaryk jungiklį - bus lengviau naudotis, nereikės kiekvieną kartą viela baks- 
noti baterijos polių. Paėmėme porą geležinių varžtų, vieną prijungėme prie teigiamojo (+), 
kitą prie neigiamojo (-) poliaus. Svarbiausia - turi susidaryti elektros grandinė, antraip 
niekas neveiks. 


TE 


O dabar gali metaliniu vinies galiuku kilnoti sąvaržėles! Jei viela pakankamai ilga, o baterija 
stipri, elektromagnetas bus išties galingas. Puikiai veiktų automobilio akumuliatorius - ga- 
lėtum savo magnetą panaudoti geriems darbams, pavyzdžiui, traukti varžtams ar kitokiems 
metaliniams daiktams iš tamsių užkaborių. 

SLAPTAS RAŠALAS 

B: koks skaidrus ar beveik skaidrus organinės kilmės skystis gali virsti šilumai jautriu 
slaptu rašalu. Trumpai tariant, jei esi organizmas, turi anglies, o anglis dega. Slaptu 
rašalu gali virsti pienas, citrinų sultys, kiaušinio baltymas ir (taip!) šlapimas. Paveiksle paro- 
dytas pranešimas užrašytas pienu. 

Pirmiausia užrašėme statmeną sakinį laiško pakraštyje. Specialiai neieškant šį sakinį pa- 
stebėti sunkoka, o tikrąjį pranešimą dar labiau paslepia greta parašytas laiškas. Palikome 
popierių džiūti, o paskui atvira liepsna pakaitinome tiksliai tą vietą, kur buvo pienu rašyti 
žodžiai. Raidės išryškėjo, tarsi mostelėjus burtų lazdele. Beje, būk atsargus su ugnimi! 

Gali perskaityti mūsų pranešimą: „Kariuomenė išsilaipina vidurnaktį.“ Nors ir skamba 
labai grėsmingai, tai ne itin vykęs pranešimas. Kur kas geriau, jei šnipui reikės šiek tiek su- 
gaišti skaitant, todėl žodžio dalį vidur parašyk kitoje laiško vietoje. Tokį pranešimą kur kas 
sunkiau perskaityti. 

Didžiausia bėda yra maskuojamojo laiško turinys. Jis turi būti tikroviškas, kad priešai 
neįtartų klastos, tačiau sykiu ir ne per daug tikroviškas, kad šnipui kiltų noras ieškoti slapto 
pranešimo. Kaip ir skyriuje apie kodus bei šifrus, dar kartą norime pabrėžti planavimo svar- 
bą. Kai susiplanuoji, daug kas klostosi lengviau. Susigalvok seserį ir šnipai žinos, kad kai tik 
laiške minimas sesers vardas, reikia ieškoti slapto pranešimo. 

Slaptu rašalu parašytą pranešimą galima siųsti paprastu paštu. Kai niekas nieko neįtaria, 
nėra nė menkiausios tikimybės, kad slaptoji žinia bus aptikta. 

ŠEKSPYRAS 


L —96 


I pasaulio rašytojas niekada nepranoks Viljamo Šekspyro (William Shakespeare) geni- 
jaus. Poetas gimė 1564 m. balandžio 23 d., Šv. Jurgio dieną, Stratforde prie Eivono. Visi, 
kas gyvas, turėtų būti bent girdėję apie Makbetą, Romeo ir Džiuljetą, Vasarvidžio nakties 
sapną, Karalių Lyrą, Otelą ir Hamletą ar būti matę šias pjeses teatre. 

Čia pateikiame keletą populiariausių Šekspyro citatų. Jis papildė ano meto anglų kalbą 
daugybe naujų žodžių ir posakių. Dabar jie vartojami taip dažnai, kad kartais net pamiršta- 
ma, jog tai Šekspyro žodžiai. 


Ką reiškia vardas? Jei vadinsi rožę 
Kitu žodžiu, ar ji kvepės mažiau? 
Romeo ir Džiuljeta, 2 veiksmas, 2 scena 


Šita sala, valdovų sosto žemė 
Karališka buveinė, Marso būstas, 
Antrasis rojus, pusdievių šalis, 
Tvirtovė, sukurta pačios gamtos, 
Apsauganti nuo karo ir ligų, 
Ši tėviškė laimingosios genties, 
Šis deimantas, žėrįs sidabro jūroj, 
Kuri tarytum siena supa salas 
Ir gina jas, tarsi vandens griovys, 
Nuo nelaimingesnių šalių pavydo, 
Ši Anglija, palaimintasis kraštas. 
Ričardas II, 2 veiksmas, 1 scena 


Jei meilės penas - muzika, tai grokit. 
Dvyliktoji naktis, 1 veiksmas, 1 scena 


Gerai įtempk stygas pasiryžimo, - 
Ir pasiseks. 
Makbetas, 1 veiksmas, 7 scena 

Užgesk, užgesk ugnele trumpaamže! 
Gyvenimas - tai bėgantis šešėlis, 
Tai komediantas, kuris jam skirtą laiką 
Papostringauja scenoj, pasimaivo, 
Nueina ir nutyla amžinai, 
Tai idioto pasaka triukšminga, 
Neturinti prasmės. 
Makbetas, 5 veiksmas, 5 scena 


Valdingai riktelės: „Mirtis visiems!“ 
Ir karo alkanus šunis paleis. 
Julijus Cezaris, 3 veiksmas, 1 scena 


Neskolink ir neimk skolon, nes lengva 
Sykiu netekt ir pinigų, ir draugo. 
Hamletas, 1 veiksmas, 3 scena 


Toji ponia, man rodos, per daug dosni pažadų. 
Hamletas, 3 veiksmas, 2 scena 


Būt ar nebūt - štai klausimas. Ir kas 
Yra kilniau, ar nusilenkti dvasioj 
Strėlėms ir dūžiams atšiauraus likimo, 
Ar su ginklu prieš negandų marias 
Į kovą stot ir jais nusikratyti? 
Hamletas, 3 veiksmas, 1 scena 


10. 2 
Aplink save glotnius ir apkūnius 
Ir puikiai miegančius matyti trokštu. 
O Kasijus atrodo nusibaigęs 
Ir alkanas. Per daug jis mąsto. Tokius 
Laikau aš pavojingais žmonėmis. 
$ Julijus Cezaris, 1 veiksmas, 2 scena 

11. 
Iš medžiagos, tokios pačios, kaip sapnas, 
Juk sukurti, ir mūs būtis menka 
Sapnais vien atausta. 
Audra, 4 veiksmas, 1 scena 


12. 
Tuomet kardu pasauli visą 
Tarytum austrę sau išraižysiu! 
Vindzoro šmaikštuolės, 2 veiksmas, 2 scena 


13. 
Esu aš nusidėjęs daug mažiau, 
Negu kiti yra man nusidėję. 
Karalius Lyras, 3 veiksmas, 2 scena 


14. 
Tai liudija, jog kažkokia dievybė 
Pati įvykdo mūsų siekimus, 
Kad ir neaiškiai apmestus. 
Hamletas, 5 veiksmas, 2 scena 


15. 
Ir danguje, Horacijau, ir žemėj 
Daugiau dalykų paslėpta yra, 
Negu sapnavo jųjų išmintis. 
Hamletas, 1 veiksmas, 5 scena 


16. 
Kažkas papuvę danų karalystėj. 
Hamletas, 1 veiksmas, 4 scena 


17. 
Na, sparčiau! Ugnie, liepsnok! 
Juodas katile, putok! 
Makbetas, 4 veiksmas, 1 scena 

18. 
Ką aš čionai matau? Nejaugi durklą? 
Ir rankena į delną atgręžta... 


Makbetas, 2 veiksmas, 1 scena 


19. 
Bet aš labai bijau, kad tavo kraujas 
Per daug atskiestas pienu žmoniškumo. 


Makbetas, 1 veiksmas, 5 scena 


20. 
Taip! Jis tarytum milžinas koksai 
Per mūsų ankštą žengia pasaulėlį. 


Julijus Cezaris, 1 veiksmas, 2 scena 


21. 
Ir tu, Brutai? 


Julijus Cezaris, 3 veiksmas, 1 scena 


22. 
Tai buvo pats nežmoniškiausias smūgis... 


Julijus Cezaris, 3 veiksmas, 2 scena 


23. 
Labanaktis! Aš tol labos nakties 
Linkėčiau tau, kol saulė sušvytės! 


Romeo ir Džiuljeta, 2 veiksmas, 2 scena 


24. 
Tegul jas maras, 
Abi šeimynas jūsų! 


Romeo ir Džiuljeta, 3 veiksmas, 1 scena 


25. 
Pasibaigė nesantaikos žiema. 


Ričardas III, 1 veiksmas, 1 scena 


Iš anglų kalbos vertė Aleksys Churginas (Romeo ir Džiuljeta, Makbetas, Hamletas, Ričardas III, Julijus Ceza- 
ris, Audra, Vindzoro šmaikštuolės), Antanas Miškinis (Dvyliktoji naktis), Antanas Danielius (Ričardas II).* 

Prisiliesti prie tuštumos 
D: jauni anglų alpinistai 1985 m. gegužę 
išsiruošė nugalėti dar žmogaus kojos 
nemačiusio vakarinio Siula Grandės šlaito 
(viršukalnės aukštis - 6 400 m) Anduose. 
Tokiame užkampyje nėra jokių gelbėjimo 
tarnybų, bet 25 metų Džo Simpsonas (Joe 
Simpson) ir 21 metų Saimonas Jeitsas (Si- 
mon Yates) buvo patyrę, pasitikintys savo 
jėgomis ir gerai pasirengę alpinistai. Jiems 
nutikusi istorija yra išties nepaprasta. Nors 
apie tai buvo parašyta knyga ir sukurtas fil- 
mas, patyrę alpinistai dar ilgai diskutavo, 
kaip viskas įvyko. 

Du jauni vyrai, pasiėmę visus būtinus 
reikmenis ir susirišę virve, sparčiai ėmėsi 
šturmuoti kalno šlaitą. Jie nešėsi ledkir- 
čius, avėjo specialius kapliukais kaustytus 
alpinistų batus, statesnėms įkalnėms įveikti 
turėjo virvių ir ledo kablių. 

Pirmą dieną iki sutemų juodu užko- 
pė gana aukštai ir išsirausė sniege urvą 
nakvynei. Visą antrą dieną teko kabarotis 
per ledą, kol, pasiekus maždaug 6 100 m 
aukštį, atvirame stačiame šlaite užpuolė 
pūga. Taigi toliau jiems teko irtis per pu- 
rias pusnis. Tai labai klastingas ir pats pa- 
vojingiausias paviršius. Visiškoje tamsoje 
ieškant vietos antrajai stovyklavietei per 
penkias ar šešias valandas pavyko užkopti 
vos 60 metrų. 

Trečiasis rytas pasitiko alpinistus gie- 
dra dangaus žydryne. Apie antrą valandą 
dienos jie galų gale užkopė į šiaurinę Siula 
Grandės keterą. Iki tol ten dar niekas ne- 
buvo užkopęs. Šis kopimas buvo vienas iš 
sunkiausių jų gyvenime, abu vyrai jautėsi 
išsekę, tačiau nusprendė negaišti ir keliauti 
tiesiai link viršukalnės. 

Pasiekę viršukalnę jaunieji alpinistai ne- 
galėjo ten užsibūti - oro sąlygos buvo visiš- 
kai nenuspėjamos. Leidžiantis žemyn ne- 
praėjo nė pusvalandis, o dangus apsiniaukė 


ir visą keterą uždengė nepermatomas rūko 
apklotas. Vienoje pusėje žiojėjo kelių šimtų 
metrų gylio praraja, o keteros pakraščiais 
kybantys sniego luitai, neatlaikę žmogaus 
svorio, galėjo kristi žemyn. Taigi padėtis 
buvo nepavydėtina. Šiek tiek prasisklai- 
džius debesims Jeitsas sugebėjo įžiūrėti 
kelią ir pradėjo kopti. Sniego atbraila, ne- 
išlaikiusi jo svorio, įlūžo, o Jeitsą išgelbėjo 
tik tai, kad jiedu su Simpsonu buvo susirišę 
virve. Tokiomis sąlygomis galėjai kopti lėtai 
ir sunkiai. Sutemus jie vis dar buvo 6 100 
metrų aukštyje. 


Ketvirtosios dienos rytą oras ir vėl buvo 
puikus. Vyrai priėjo gilų tarpeklį ir Simp- 
sonas ėmė leistis stačia ledo siena žemyn. 
Jis smogė ledkirčiu, išgirdo įtartiną garsą, 
todėl nusprendė ledkirtį ištraukti ir kirsti 
dar kartą. Tačiau kol traukė vieną ledkirtį, 
jam netikėtai išslydo antrasis ir Simpsonas 
nukrito žemyn. 

Smūgio būta be galo stipraus. Blauzdi- 
kaulis lūžo, sutrupino kelį ir įsmigo į šlau- 
nį. Jeitsui leidžiantis tarpekliu, Simpsonas, 
nors ir išgąsdintas baisaus skausmo ir kau- 
lų traškėjimo, pamėgino atsistoti. Vyrai pa- 
žvelgė vienas kitam į akis nevilties kupinais 
žvilgsniais. Simpsonas buvo tikras, kad 
draugas jį paliks. Kitos išeities ir nebuvo - 
nusilaužti koją tokiame pasaulio pakraštyje 
prilygo mirčiai. Tačiau Jeitsas nepasitrau- 
kė. Jie nutarė sumegzti dvi virves ir mėgin- 
ti nuleisti Simpsoną nuo kalno. Jeitsas iš- 
sikasiąs patogią ir tvirtą sėdynę, atsisėsiąs 
ir nuleisiąs savo bendražygį pirmuosius 50 
metrų. Žemiau nuslysti neleisiąs specialus 
mazgas, taigi Simpsonui reikėsią įsitvirtinti 
ir palaukti, kol Jeitsas vėl sumegs virves ir 
galės jį nuleisti dar žemiau. 

Šią sunkią kelionę Simpsonas pradėjo 

veidu žemyn. Lūžusi koja vis kliuvo, bet vy- 
rai turėjo skubėti - link pabaigos ėjo ir jų 
jėgos, ir diena. Jeitso sniego sėdynės sutru- 
pėdavo dar beleidžiant draugą. Praėjus ke- 
lioms valandoms keliautojus užpuolė baisi 
pūga, oro temperatūra vėjyje prilygo 60 
laipsnių šalčio. Nusileido saulė, abu vyrai 
vos laikėsi ant kojų. Jie nebeturėjo dujų, 
taigi negalėjo nei išgerti arbatos, nei pasi- 
šildyti. Sutemo, o jie leidosi toliau, susirišę 
viena virve. 

Simpsonas vietoj puraus sniego po kojo- 
mis pajuto ledą ir riktelėjo sustoti, tačiau 
Jeitsas neišgirdo. Simpsonas slystelėjo ties 
atbrailos kraštu ir pakibo ant jos. Jis nelie- 
tė kojomis žemės ir, kas baisiausia, jautė, 
kaip jo svoris traukia virvę žemyn. Viršuje, 
tamsoje, košiamas šalto vėjo, laukė Jeitsas. 

Iš pradžių Simpsonas pamėgino užkopti 
ant atbrailos pasinaudodamas vadinamąja 
prūsiška kilpa - nuo svorio tvirtai užsiver- 
žiančiu mazgu. Reikėjo dviejų kilpų. Pir- 
mąją šiaip ne taip sumezgė sustirusiomis 
rankomis, tačiau antroji išslydo. Simpsonas 
galėjo tik žvelgti, kaip krisdama ji nusineša 
paskutinę viltį. Jam beliko laukti, kol nu- 
sitemps Jeitsą žemyn į neišvengiamos mir- 
ties gniaužtus. 

Jeitsas vis laukė ir laukė, o sniego sė- 
dynė trupėjo nuo nemąžtančio svorio. Jis 
nieko negalėjo padaryti ir pradėjo slysti že- 
myn. Prisiminęs, kad turi kišenėje lenktinį 
peilį, akimirksniu apsisprendė nupjauti vir- 
vę. Šioji rangydamasi nulėkė atbrailos link 
ir Simpsonas nukrito į tamsą. Jeitsas išsi- 
kasė sniege urvą ir ėmė laukti, kol prašvis. 


kkk 


Atgavęs sąmonę, Simpsonas suvokė, kad 
čiuožia siaura nuokalne žemyn. Aplink buvo 
visiškai tamsu. Simpsonas suprato įkritęs į 
maždaug 30 m gylio plyšį, besibaigiantį ne- 
didele atbraila, už kurios buvo kitas plyšys. 
Nieko nelaukdamas jis įkalė ledo kablį. 
Pasišviesdamas žibintuvėliu ant šalmo, 
Simpsonas pamatė, kad virvė užkliuvusi už 


maždaug 25 m aukščiau esančios atbrai- 
los. Jis pamanė, kad kitame virvės gale yra 
Jeitsas, jau nebegyvas. Simpsonui pasiro- 
dė, kad virvė tvirtai pririšta prie bendražy- 
gio kūno. Tačiau truktelėjus virvė nukrito. 
Pamatęs jos galą Simpsonas tuoj pastebėjo, 
kad virvė nupjauta, ir suprato, kas įvyko. 
Jis džiaugėsi, kad Jeitsas gyvas, bet suvo- 
kė ir tai, kad jam pačiam šansų likti gyvam 
smarkiai sumažėjo. 

Taupydamas baterijas išjungė žibintu- 
vėlį ir liko visiškoje tamsoje. Vienas, pris- 
lėgtas nevilties. 


Kitą dieną, be perstojo grauždamasis, kad 
nupjovė virvę, Jeitsas leidosi žemyn. Leis- 
damasis nuo plyšio atbrailos, jis buvo visiš- 
kai tikras, kad Simpsonas nebegyvas. Visas 
sustiręs senais pėdsakais paržingsniavo į 
pagrindinę stovyklavietę, kurią juodu buvo 
įsirengę vos prieš keletą dienų. 

Kai niekas neatsiliepė į šūksnius, Simp- 
sonas pamėgino išlipti iš plyšio, tačiau 
25 m aukščio ledo siena sužeistajam buvo 
neįveikiama kliūtis. Jis nebesitikėjo kada 
nors būsiąs surastas. Atrodė, kad jam liko 
tik sėdėti ir laukti artėjančios mirties arba 
pamėginti nusileisti nuo dar vienos atbrai- 
los ir paieškoti kito kelio žemyn. Simpso- 
nas pasirinko šį pavojingą sprendimą, bet 
virvės gale neužrišo stabdomojo mazgo. Jis 
nusprendė, kad jei pasiekęs virvės galą ne- 
ras atramos kojoms, verčiau nukris, negu 
sustingęs sušals į ledą. 

Nusileidęs 25 m, Džo suprato pakliuvęs į 
smėlio laikrodžio formos tarpeklį. Pasiekęs 
siauriausią vietą, rado sniego plutą, galin- 
čią vargais negalais išlaikyti žmogaus svorį. 
Po savimi girdėjo skylant ledą, jautė, kad 
paviršius juda, tačiau visai netoliese, šlaito 
viršuje, pamatė šviesos ruoželį. Simpsonas 
pamanė, kad net ir sulaužyta koja jam ne- 
sukliudys. Tai buvo vienintelis kelias. 

Nors kiekvienas žingsnelis buvo toks 
kankinamas, kad Simpsonas beveik alpo iš 

skausmo, jis užsikabarojo iki tarpeklio vir- 
šaus. Pamatęs skaisčią saulę ir žydrą dan- 
gų atsigulė ir palaimingai nusijuokė. Juk tai 
buvo išsigelbėjimas. 


kkk 


Atslūgus pirmajam džiaugsmui Simpsonas 
apsidairė ir suprato, kad jam dar liko įveik- 
ti ne vieną mylią ledynu, kad prieš akis ply- 
ti didžiulis plyšių ir tarpeklių labirintas. Iš 
pradžių jam atrodė, kad niekaip nesugebės 
įveikti šio atstumo, tačiau, kita vertus, ne- 
buvo prasmės sėdėti ir laukti. Simpsonas 
rado Jeitso paliktus pėdsakus ir žinojo, kad 
šie jį išves iš tarpeklių labirinto. 

Jis judėjo pirmyn sėdomis, irdamasis tik 
rankomis. Snigo, pūtė smarkus vėjas, bet 
Simpsonas pamažu stūmėsi pirmyn, bijo- 
damas tamsoje pamesti Jeitso pėdsakus. 

Šeštosios dienos rytą pėdsakų nebeliko, 
bet Simpsonas toliau sunkiai slinko pir- 
myn, kol pasiekė akmenų sangrūdas. Tai 
reiškė - ledynas baigėsi. Lūžusią koją apvy- 
niojo miegmaišiu, o klibinkščiuodamas ne- 
lygia žeme rėmėsi ledkirčiais. Jis griūdavo 
vos ne kas žingsnį ir kaskart skaudėjo taip, 
lyg koja vis iš naujo lūžtų. Tačiau jis vis ėjo. 
Neturėdamas vandens valgė sniegą, bet ne- 
galėjo numalšinti mirtino troškulio. Simpso- 
nas girdėjo tarp akmenų tekančio vandens 
sroveles, bet ėjo iš proto, niekaip negalė- 
damas jų rasti. Jis vis stūmėsi pirmyn, kol 
pargriuvo ant nugaros. Taip ir liko gulėti, 
žiūrėdamas į dar kartą temstantį dangų. 


*kk 


Auštant septintajai dienai Simpsonas iš 
pradžių vargiai galėjo pajudėti. Nors ir 


buvo tikras, kad tuoj mirs, nepaliovė po 
truputį šliaužti pirmyn. Netyčiom radęs 
šaltinėlį, godžiai gėrė vandenį ir jautė, 
kaip atgauna jėgas. Bet jam vis tiek prasi- 
dėjo kliedesiai. 

Septintosios dienos popietę, apie ketvir- 
tą valandą, Simpsonas pasiekė ežerą, kurio 
pakrantėje buvo stovyklavietė. Jis žinojo, 
kad palapinė stovi tolimajame slėnio gale, 
tačiau neturėjo net menkiausio supratimo, 
ras ten Jeitsą ar ne. Stengėsi judėti spar- 
čiau, kamuojamas minties, kad gal jau per 
vėlu. 

Dangų aptraukė debesys ir, pažvelgęs į 
slėnį, Simpsonas pamatė tirštą rūką. Ilgą 
laiką taip ir pragulėjo, apimtas kliedesių. 
Galiausiai, sutemus ir pradėjus snigti, jis 
vėl pajudėjo. 

Simpsonas prišliaužė stovyklavietės iš- 
vietę. Aitrus jos dvokas paveikė lyg uosto- 
moji druska. Siek tiek atsigavęs, jis pradėjo 
šauktis Jeitso. Iš pradžių niekas neatsiliepė 
ir jis pamanė, kad stovyklavietėje nieko ne- 
beliko. 

Vis dėlto Saimonas Jeitsas laukė. Išgir- 
dęs savo vardą, jis pabudo iš miegų. Iš- 
girdęs šaukiant dar kartą, Jeitsas išbėgo 
laukan ir pradėjo ieškoti. Už kelių šimtų 
metrų surado draugą ir parvilko jį į pala- 
pinę. Jeitsas negalėjo patikėti. Juk jis pats 
nupjovė virvę ir matė ją lekiančią bedug- 
nėn. Jis buvo įsitikinęs, kad Simpsono ne- 
bėra gyvo. 

Vos atgavęs sąmonę, Simpsonas sten- 
gėsi nuraminti draugą. Jo pirmieji žodžiai 
buvo: „Nesikrimsk! Aš viską būčiau daręs 
lygiai taip pat.“ 


Pagal Džo Simpsono knygą Prisiliesti prie 
tuštumos (angl. Touching the Void) 

KIRSTINĖ PLUNKSNA 


—— 


es pasidarėme kirstinę plunksną iš brangaus plunksnakočio, bet vis dėlto su vertingu 
daiktu jokiu būdu nederėtų taip elgtis. Mat yra nemenka tikimybė visiškai sugadinti 
plunksną, o juk tai pati brangiausia rašiklio dalis. Visa kita be jos - tik vamzdelis. 
Pirmiausia derėtų žinoti, kad beveik visos kirstinės plunksnos yra rankų darbo. Ir tau nie- 
kas netrukdo pasigaminti tinkamos plunksnos, reikia tik šiek tiek sveiko proto ir atidumo. 
Prieš pradedant vertėtų kur nors susirasti taip perdirbtą plunksnakotį ir išmėginti, kaip jis 
rašo. Paprastai jie labiau braižo popierių, o ir rašymo technika kiek kitokia. Vėliau bus labai 
smagu žinoti, kad pats nusikalei kirstinę plunksną. Be to, raštas atrodys dailesnis. 


1 2 3 4 


1 pav. matai standartinę plunksnakočio plunksną, 2 pav. - pritaikytą kairiarankiams, 
3 pav. - tinkamą visiems, o 4 pav. - dešiniarankiams. Deja, jei esi nepatenkintas rezultatu, 
perdirbti plunksną labai sunku. Kaip tik todėl iš pradžių derėtų pamėginti rašyti parduotu- 
vėje pirkta kirstine plunksna. 


Mums pravertė kaltų laikiklis - nedidelis įrankis, padedantis išlaikyti galandamą kaltą 
pasvirusį reikiamu kampu. Viską galima padaryti ir plikomis rankomis, svarbiausia dažnai 
sustoti, pamirkyti plunksnos galiuką į rašalą ir pamėginti rašyti. Nesijaudink, jei iš pradžių 
plunksna braižys popierių. Pasiėmęs galąstuvėlį galėsi viską pataisyti. Žinoma, užtruksi 
ilgiau, bet rezultatas bus geresnis, todėl tokiam smulkiam darbui šis įrankis tikrai reika- 
lingas. 

Jei esi kairiarankis, turėtum pasidaryti maždaug tokią plunksną, kokia pavaizduota kita- 
me puslapyje kairėje pusėje. Nenudildyta plunksna atrodė lygiai taip kaip dešinioji. Pirmieji 
bandymai rašyti naująja plunksna kiek nuvylė, bet visus galąstuvėlio paliktus nelygumus 

galima nušlifuoti pačiu smulkiausiu švitriniu popieriumi (arba šlapiu ir sausu popieriumi pa- 
kaitomis). Kiek lyginti plunksnos kampus, spręsk pats. Pastebėjome štai ką: kai kampai gerai 
nušlifuoti, rašalas teka geriau. 


Au Mhe Kag’ P EESE bo Keys ROYA 
Al fhe keys korses md all (ke Km LEP 


PASTABA. Tai nėra kursyvinis ar kaligrafinis užrašas. Taip rašyti reikia mokytis: tiesiog 
žiūrėti, kada kirstinė plunksna brėžia plačiau, kada siauriau. 

isų pirma reikia suprasti, kad kompaso rodyklė rodo šiaurę, nes ji yra įmagnetinta, o 

Žemę gaubia magnetinis laukas, sukeliamas jos gelmėse esančių skystųjų metalų suki- 
mosi. Magnetinis šiaurės polius beveik atitinka geografinį ašigalį, tačiau jie nesutampa. Mag- 
netinis pietų polius yra netoli Antarktidos krantų (jį galima priplaukti laivu), o magnetinis 
šiaurės polius - prie Kanados ir Aliaskos sienos. Abu jie yra giliai Žemės gelmėse ir laikui 
bėgant šiek tiek pasislenka. 

Kai esi tiesiai virš magnetinio poliaus, kompasas stringa, rodyklė sukiojasi, lyg norėtų nu- 
krypti tiesiai į žemę. Tokiu atveju nepamainomas dalykas yra giroskopinis kompasas. Nusta- 
tytas šiaurės kryptimi, jis visada rodys šiaurę, nesvarbu, kuria kryptimi judėsi. Giroskopinis 
kompasas labai naudingas lėktuvų pilotams. Tarptautinėje kosminėje stotyje yra net trylika 
tokių kompasų. 

Yra žemėlapių, kuriuose pažymėti viso Žemės rutulio magnetiniai nukrypimai. Kitaip sa- 
kant, juose galima rasti, ar tikroji šiaurė yra į rytus, ar į vakarus nuo magnetinės šiaurės ir 
kaip ši padėtis keičiasi. Nesunku suprasti, kad navigacijoje tai labai svarbu. Niujorke kompa- 
sas nukryps maždaug 14° į vakarus nuo tikrosios šiaurės. Jei norėsi traukti į šiaurę, reikės iš 
kompaso rodmenų atimti 14°. Jei skirtumas būtų 14° R, reikėtų 14“ pridėti. 

Kad ir kurioje Žemės rutulio vietoje būtum, kompasas yra universaliausia priemonė pa- 
dėčiai nustatyti. Planeta sukasi į rytus, taigi abiejuose pusrutuliuose saulė teka rytuose ir lei- 
džiasi vakaruose. Nors, antra vertus, gryniausia tiesa, kad Pietų pusrutulyje tualete nuleistas 
vanduo sukasi į kitą pusę. 

Apatiniame paveiksle pavaizduotas kompasas turi 32 padalas. Šiaurės pusrutulyje saulė, 
pasiekusi aukščiausią tašką danguje, bus pietuose, Pietų pusrutulyje - priešingai, šiaurėje. 


Kuriame Žemės pusrutulyje esi, galima nustatyti pagal šešėlio, krintančio saulei šviečiant, 
judėjimą. Šiaurės pusrutulyje jis juda pagal laikrodžio rodyklę, Pietų - prieš. Pagal šešėlį taip 
pat galima nustatyti pasaulio šalis. 

LAZDOS ŠEŠĖLIS 


Lygioje vietoje įsmeik maždaug metro ilgio lazdą ir pažymėk, kur baigiasi jos metamas šešė- 
lis - tai bus taškas A. Palauk 15 minučių ir pažymėk naujo šešėlio galą - tašką B. 

Dabar sujunk A ir B, štai tau rytų-vakarų kryptis (A yra vakarai). Nubrėžk tiesę, statme- 
ną šiai linijai, ir turėsi šiaurės-pietų kryptį. Jei A yra dešinėje pusėje, o B kairėje, tu žiūri į 
pietus. Šis būdas tinka abiejuose pusrutuliuose - gali pamankštinti smegenis, aiškindamasis, 
kodėl taip yra. 


KAIP NUSTATYTI PASAULIO ŠALIS PAGAL LAIKRODĮ 

Pasaulio šalis gali parodyti laikrodis su rodyklėmis. Jis turi rodyti tikslų vietos laiką (nepa- 
miršk, kad rudenį ir pavasarį rodyklės pasukamos, kitaip sakant, jei nori šį būdą taikyti va- 
sarą, reikia vieną valandą atimti). Kuo arčiau pusiaujo, tuo netikslesni rezultatai. 

Šiaurės pusrutulyje laikyk laikrodį horizontaliai. Jei vasara, atsuk vieną valandą atgal. 
Valandinę rodyklę nukreipk į saulę. Kampo tarp valandinės rodyklės ir 12 valandos žymos 
pusiaukampinė yra šiaurės-pietų ašis. Jei esi Pietų pusrutulyje, į saulę nukreipk 12 valandos 
žymą, o kampo tarp jos ir valandinės rodyklės pusiaukampinė rodys šiaurės-pietų ašį. 


ADATINIS KOMPASAS 


Susirask juodojo metalo, kitaip sakant, geležinę vielutę (o geriausiai tinka adata) ir kelis kar- 
tus patrink į šilką viena kryptimi. Ji įsimagnetins ir pakabinta ant siūlo rodys šiaurę. 
iaip geriau patrinti vielutę į magnetą, o ne į šilką. Adatą galima ir pakaitinti, bet tai ne- 

patikimas būdas. Pamėgink ir pamatysi. 

Jei neturi siūlo, gali padėti įmagnetintą adatą ant rūkomojo popieriaus ar žievės gabalėlio 
ir įmerkti į vandenį plūduriuoti. Adata pasisuks į šiaurę. 
(tik atsargiai!), paskui pakabink ir jis parodys šiaurės-pietų kryptį. 

Jei reikia nustatyti savo padėtį, išmėgink visus būdus, kiek tik moki, patikrink viską kom- 
pasu ir dar sutikrink su Saule. Be to, visada žiūrėk, kad adata neišsimagnetintų. 


PASAULIO ŠALYS PAGAL ŽVAIGŽDES 


Norint naktį nustatyti, kur yra šiaurė, reikia danguje susirasti Šiaurinę. Apie tai jau kalbėta 
astronomijos skyrelyje. Nakties danguje yra ir daugiau orientyrų. Pavyzdžiui, Mėnulio judė- 

jimas apytikriai parodo rytų-vakarų kryptį. Kai Mėnulis teka prieš saulėlydį, jis būna vakarų 
pusėje, kai teka po vidurnakčio - rytuose. 

Pasaulio šalis galima nustatyti ir pagal žvaigždes. Jei nerandi Šiaurinės ar Kryžiaus, pa- 
siimk du pagalius, vieną ilgesnį, kitą trumpesnį. Įsmeik juos į žemę ir pažvelk į bet kurią 
žvaigždę taip, kaip parodyta paveiksle. Pasaulio šalis galima nustatyti pagal plika akimi 
matomą žvaigždės judėjimą! Jei pasirodo, kad žvaigždė, kurią stebi, kyla, esi atsisukęs į ry- 
tus, jei leidžiasi - žiūri į vakarus. Jei atrodo, kad žvaigždė juda į dešinę, žiūri į pietus, jei į 
kairę - į šiaurę. Tai tik apytikris būdas nustatyti pasaulio šalis. Pietų pusrutulyje viskas bus 
priešingai. 

Jei žmogus geba bet kuriuo paros metu nustatyti savo padėtį, tai daro nemenką įspūdį, 
tačiau pasistenk per daug tuo nesididžiuoti. Nepamiršk viso to, kai iš tikrųjų prireiks. Kaip 
sako skautai: „Būk pasirengęs.“ 

arališkojo laivyno kapitonas seras Houmas Pophemas (Home Popham) 1800 m. paskelbė 

Telegrafo signalus, arba Jūrininkų žodyną. Ženklų sistemų, kuriomis laivai vienas kitam 
perduodavo pranešimus „Matom priešą“ ar panašiai, buvo ir anksčiau. Sero Pophemo siste- 
ma buvo ypač paprasta. 

Visoms abėcėlės raidėms parodyti užteko vos dešimties skirtingų vėliavų. Pirmosios de- 
šimt raidžių rodomos viena vėliava. Visos kitos raidės rodomos dviem vėliavomis, skaičiuo- 
jamomis iš viršaus žemyn, pavyzdžiui, 1 ir 3 vėliavos reiškia tryliktą raidę. 10 ir 20 raidėms 
prireikė papildomos vėliavos, reiškiančios nulį. Devintoji vėliava sero Pophemo sistemoje 
reiškė ir /, ir rečiau anglų kalboje vartojamą raidę J. 

Visų vėliavų rinkinyje buvo tik po vieną, todėl 11 ir 22 raidėms prireikė dar vienos vė- 
liavos, reiškiančios kartojimą. Dar dvi vėliavos buvo skirtos pranešimo pradžiai ir pabaigai 
parodyti. 

Verdant jūrų mūšiui kiekvienam žodžiui paraidžiui rodyti reikėtų pavojingai daug laiko, 
todėl Pophemas sukūrė tam tikrus kodų derinius, pavyzdžiui, Nr. 269 reiškė expects „tikisi“. 
Jei kokio nors žodžio, kad ir nedidelio uosto pavadinimo, nebuvo kodų knygoje, jį, be abejo, 
buvo galima parodyti ir paraidžiui. Admirolai, turėdami žiūronus, galėjo susisiekti su kapito- 
nais per atstumą. Dideliuose mūšiuose tai ypač svarbu. Naktimis buvo naudojama panaši, tik 
kiek paprastesnė, žibintų sistema. 

Pats garsiausias vėliavomis perduotas pranešimas yra 1805 m. admirolo Horacijaus Nel- 
sono pranešimas prieš Trafalgaro mūšį. Spalio 20 d. jis pasikvietė savo draugą kontradmiro- 
lą Kolingvudą ir kitus kapitonus papietauti Victory laive. Tarp svečių buvo ir Džonas Kukas iš 
Bellerophon. Šiam laivui palikus rikiuotę ir artėjant prie Victory, pirmasis leitenantas paste- 
bėjo kito laivo, Marso, siunčiamą kodą Nr. 370 „Priešas išplaukia iš uosto“. Bellerophon kodo 
perduoti nespėjo, Victory atsakė, kad signalą pastebėjo. Nelsonas atšaukė pietus ir paskelbė: 
„Visi laivai - į pietryčius.“ 

ENGLAND 


Pranešimo tekstas: Anglija tikisi, kad kiekvienas vyras atliks savo pareigą. 

Pamatęs priešo flotilę, Nelsonas nusprendė pasiųsti savo kapitonams tokį pranešimą: 
„Nelsonas tiki, kad visi vyrai atliks savo pareigą“ (angl. Nelson confides that every man will 
do his duty). Vienas karininkas pasiūlė žodį Nelsonas pakeisti Anglija. Admirolas pritarė ir 
liepė leitenantui Pasko (Pasco) kuo greičiau siųsti pranešimą, nes reikėjo perduoti dar vieną, 
Nelsono mėgstamiausią: „Priartėkit prie priešo.“ Pasko pasiūlė žodį confides „tiki“ pakeisti 
expects „tikisi“, nes šis žodis buvo kodų knygoje, o tiki reikėjo perduoti paraidžiui. Nelsonas 
atsakė: „Gerai, Pasko, siųsk tuoj pat.“ 

Pamačius pranešimą per visą flotilę nuaidėjo sveikinimo šūksniai. Kai jūrininkai pamatė 
komandą „Priartėkit prie priešo“, šūksniai buvo dar garsesni. 

ungtinę Karalystę sudaro keturios šalys: Anglija, Škoti- 

ja, Velsas ir Šiaurės Airija. 1606 m. pirmą kartą iškelta 

Jungtinės Karalystės vėliava. Joje šv. Andriejaus kryžius 

reiškia Škotiją, šv. Jurgio kryžius - Angliją ir šv. Patriko 


kryžius - Šiaurės Airiją. Velsas buvo prijungtas prie Angli- 
jos 1536 m. kaip kunigaikštystė, o ne kaip atskira karalystė, 
todėl jam, kaip ir Anglijai, atstovauja šv. Jurgio kryžius. 


1. ŠV. JURGIS (BALANDŽIO 23 D.) 


Kad šventasis Jurgis nukovė baisingą slibiną, žino visi 
mokinukai, tačiau vis dar neaišku, ar šv. Jurgis iš tie- 
sų gyveno ir kaip jis tapo Anglijos globėju. Vienoje len- 
gvabūdiškoje istorijoje pasakojama, neva šv. Jurgis labai 
sėkmingai pardavinėjęs romėnų kariuomenei kiaulieną 
ir todėl prekeivių šalis Anglija jį paskelbusi savo globėju. 

Šv. Jurgio vardu kanonizuotas žmogus buvo romėnų 
karys. Jam teko tarnauti Anglijoje. Žinoma ir tai, kad šis 
paslaptingas žmogus buvo nužudytas 303 m. imperatoriui 
Dioklecianui persekiojant krikščionis. Šventųjų gyvenimų aprašymus surinkęs Genujos arki- 
vyskupas pasakoja, kad šv. Jurgis nugalabijo slibiną, o paskui atsisakė visų kilmingam žmogui 
priklausančių gėrybių ir skelbė Jėzaus Kristaus mokslą, kol susidūrė su žiauriuoju Dioklecia- 
nu. Šv. Jurgis pasmerkė imperatorių ir už tai buvo kankinamas, o vėliau ir nukirsdintas. 

Šv. Jurgį Anglijos globėju 1348 m. paskelbė Plantagenetai. Iki tol Anglijos globėju buvo 
laikomas Eduardas Išpažinėjas. O Eduardas III įkūrė Keliaraiščio ordiną. Jis su savo sūnumi 
(taip pat Eduardu, dar vadinamu Juoduoju Princu) buvo pirmieji seniausio vis dar gyvuojan- 
čio riterių ordino nariai. Ordino narių skiriamasis ženklas, vadinamas Didžiuoju Jurgiu, yra 

aukso grandinė ir ant jos kabantis šv. Jurgio, smeigiančio slibiną, atvaizdas. Kai Keliaraiščio 
ordino riteriai nenešioja šių ženklų, jie turi segėti Mažąjį Jurgį - nedidelį šventojo atvaizdą. 
Kasmetiniai Keliaraiščio ordino susitikimai vyksta Vindzore, Šv. Jurgio koplyčioje, kurią 
Eduardas III pastatė tais pačiais metais, kaip ir įkūrė ordiną. Čia kaip šventa relikvija laiko- 
ma žmogaus širdis - manoma, paties šv. Jurgio. Nuo pat pradžių tarp ordino narių buvo ir 
kitų šalių riterių. Eduardas III su sūnumi buvo užkariavę dalį Prancūzijos žemių ir net paėmę 
į nelaisvę ir Londone įkalinę patį Prancūzijos karalių. Eduardas buvo tapęs Gaskonijos val- 
dovu ir galėjo priimti prancūzų didikų ištikimybės įžadus. Svetimšalių riterių tradicija truko 
keletą amžių, į ordiną buvo priimama kitų šalių karalių ir princų. Reikia pasakyti, kad prasi- 
dėjus Pirmajam pasauliniam karui Vokietijos kaizeris atsisakė narystės Keliaraiščio ordine. 
Šv. Jurgis minimas balandžio 23 dieną. Tą dieną virš visų anglikonų bažnyčių plevėsuoja 
balta vėliava su raudonu kryžiumi. Šis šventasis taip pat yra Portugalijos, Maltos, Graikijos, 
Gruzijos, Serbijos ir daugelio šalių bei miestų globėjas (ir vienas iš Lietuvos globėjų*). 


2. ŠV. DOVYDAS (KOVO 1 D.) 


Paslapčių kupinas ir Dovydo Velsiečio gyvenimas. Daugiausia žinių apie jo gyvenimą patei- 
kiama viename XI a. lotyniškame rankraštyje. Dovydas paskelbtas Velso globėju tik XIX a. 
pradžioje, todėl Jungtinės Karalystės vėliavoje jo kryžiaus nėra. 

Jis gyveno VI a., manoma, kad buvo Kardiganšyro (Vakarų Velsas) karaliaus sūnus. Buvo 
dievobaimingas, charizmatiškas žmogus, pasižymėjo puikia iškalba. Buvo kunigas, vienuo- 
lis, o vėliau ir vyskupas. Įsteigė bažnyčių ir vienuolynų, keliavo į šventąsias Jeruzalės vietas, 
prieš savo norą buvo paskirtas arkivyskupu, mat kitus tikinčiuosius sužavėjo jo pamaldumas 
ir daromi stebuklai. Sakoma, kad ne kartą jam prisilietus iš akmenų pradėjęs tekėti vanduo, 
kad jis prikėlęs iš numirusiųjų vieną berniuką. Kartą minia žmonių pasiskundė jo nematą, 
tada žemė Dovydui po kojomis ėmusi kilti ir jis atsidūręs žmonėms virš galvų. 

Dovydas apsigyveno Velso pietvakariuose ir ten įkūrė griežtą vienuoliją. Pavyzdžiui, vie- 
nuoliai negalėjo turėti darbinių gyvulių, todėl turėjo arti žemę patys. Dovydas gėrė tik vande- 
nį, valgė tik duoną ir žoleles. Sakoma, kad jis buvęs aukštas, tvirto stoto vyras, ir, matyt, tokia 
dieta jam puikiai tikusi. Mirė 589 m., sulaukęs labai garbingo amžiaus, galbūt net perkopęs 
reikia būti geriems ir padoriems net ir menkiausiuose dalykuose. Dovydas buvo kanonizuo- 
tas (paskelbtas šventuoju) 1120 metais. Kovo 1-oji, Šv. Dovydo diena, yra labai populiari 
šventė Velse ir visoje Didžiojoje Britanijoje. Tą dieną puošiamasi velsiečių simboliais - gels- 
vaisiais narcizais arba porais. 


3. ŠV. PATRIKAS (KOVO 17 D.) 


Šv. Patrikas gimė maždaug 385-387 metais. Tiksli jo gimimo vieta nežinoma, dažniausiai jis 
laikomas romėnų kilmės anglu. Jo tėvai, Romos piliečiai, gyveno Britanijoje imperijos gyva- 
vimo pabaigoje. 

Visai vaiką Patriką pagrobė piratai ir kaip vergą išvežė į Airiją. Vos sulaukęs dvidešimtiės, 
Patrikas paspruko, nusigavo iki pakrantės ir susitarė su jūreiviais, kad padėtų grįžti į Brita- 
niją. Ten jis ėjo mokslus ir tapo kunigu, vėliau vyskupu. Patrikas grįžo į Airiją kaip vienas 
iš pirmųjų krikščionių misionierių ir čia pradėjo nepaprastai turiningą ir veržlų gyvenimą. 

Pirmąjį į krikščionybę jis atvertė vadą Dichu, kuris visų 
pirma norėjo nugalabyti svetimšalį, išlipusį į jo krantą. 
Dichu pajuto, kad nepajėgia pakelti rankos prieš Patriką, 
ir priėmė naująjį tikėjimą. 

Kaip Dovydas Velse, taip Patrikas Airijoje įkūrė daug 
vyrų ir moterų vienuolynų. Savo veiklos centru jis pasi- 
rinko šiaurę, Armos miestą. Patrikas nepaliaudamas pa- 
mokslavo, mokė, statė bažnyčias ir atversdavo į krikščio- 
nių tikėjimą ištisas vietoves. O ši užduotis - ne iš lengvųjų. 
Patrikas rado Airiją pagonišką ir patvinusią krauju. Jis 
grūmėsi su senoviniais Saulės dievo ir vaisingumo dievų, pavyzdžiui, Kromkruacho, garbi- 
nimo ritualais, kuriuos atlikdami vietos gyventojai aukodavosi jiems patys ir aukodavo savo 
vaikus. Patrikas nugriovė ir prakeikė Kromkruacho statulą. Taip jis parodė savo tikėjimo jėgą 
ir asmeninę drąsą. Kiek perdedant sakoma, kad Patrikas išvarė iš Airijos visas gyvates. Ir iš 
tiesų Airijoje nėra nė vienos gyvatės. 

Stebuklų kupinas buvo visas Patriko gyvenimas. Jo uždegto tikėjimo kibirkštėlės šviečia 
Airijoje iki pat šių dienų. Bene žymiausia Patriko mokymo dalis yra trilapis dobilas. Jis sa- 
kydavo, kad Švč. Trejybė - Dievas Tėvas, Dievas Sūnus ir Dievas Šventoji Dvasia - gali būti 
viena, taip kaip trys lapeliai sudaro vieną dobilo lapą. Dabar trilapis dobilas yra Airijos nacio- 
nalinis simbolis. Patyręs daug skurdo, klajonių ir didelių kančių, 461 m. kovo 17 d. Patrikas 
mirė. Tą dieną visur, kur tik yra airių, pagerbiamas jo atminimas. 


4. ŠV. ANDRIEJUS (LAPKRIČIO 30 D.) 


Usnies ordinas - tai riterių ordinas, kurio nariai gali būti 
tik karalius ar karalienė ir dar 16 žmonių. Jį 1687 m. 
įkūrė Jokūbas II. Ši riterių brolija dar vadinama Šv. An- 
driejaus ordinu. 

Andriejus yra pats seniausias iš visų Jungtinės Ka- 
ralystės globėjų. Jis buvo pirmasis apaštalas, Galilėjos 
žvejys ir šv. Petro, pirmojo popiežiaus, brolis. Andriejus 
buvo tas apaštalas, kuris Jėzui Kristui atvedė berniuką 
su penkiais duonos kepalėliais ir dviem žuvimis ranko- 
se. Sakoma, kad Andriejus skleidė krikščionybę Mažojo- 
je Azijoje (dabar Turkija) ir Graikijoje, bet apie jo gyvenimą žinoma mažai. Už krikščionybės 
platinimą romėnai Andriejų nukryžiavo. 

Andriejaus kelias Škotijos globėjo link prasidėjo, kai praėjus trims šimtams metų po mirties buvo 
pajudinti jo palaikai. Aistringas krikščionybės skleidėjas Romos imperatorius Konstantinas panoro, 
kad vieno iš pirmųjų Jėzaus Kristaus apaštalų palaikai būtų perkelti į naują rytų sostinę - Konstan- 
tinopolį, dabartinį Stambulą. Andriejus tapo šventuoju Bizantijos, Rytų Romos imperijos, globėju. 
Įvairiai pasakojama apie tai, kaip jo palaikai nukeliavo į šiaurę. Vieni sako, kad graikų vienuolis 
susapnavęs angelą, liepiantį nugabenti Andriejaus relikvijas į patį pasaulio kraštą. Jis paėmęs kelis 
kaulus ir išplaukęs. Laivas sudužęs prie Škotijos krantų. Gali būti, kad VIII a. kaulus parsivežė Hek- 
samo vyskupas. Jiems saugoti buvo pastatyta bažnyčia. XII a. jos vietoje iškilo Šv. Andriejaus kate- 
dra. Deja, šv. Andriejaus palaikai, kadaise atvežti į Skotiją, yra dingę. 1969 m. popiežius Paulius VI 
atidavė Škotijai kitas šventojo relikvijas. Jos saugomos Edinburge, Švč. Marijos katedroje. 

Konstantinopolyje buvę kaulai perkelti į Amalfį. Dar ir šiandien jie tebeguli nuostabioje 
Šv. Andriejaus katedroje, visai netoli jūros kranto. 


(Lietuvos globėjas yra šv. Kazimieras (1458-1484) - Lietuvos didžiojo kunigaikščio Kazi- 
miero Jogailaičio sūnus, garsėjęs gabumais, pamaldumu ir gailestingumu.*) 


MĖNULIS 


———4——- 


uo seniausių laikų Mėnulis masina žmones pakelti akis aukštyn. Jis minimas senovės 

mituose, jis švietė milijonus romantiškų vakarų, jis buvo pirmasis mūsų žingsnis į ne- 
pažįstamą visatą. Žemės planetos trauka yra nepaprastai stipri. Be Mėnulio, kaip tarpinio 
punkto, vargu ar apskritai įmanomi skrydžiai į kosmosą. Kai jis o mums virš galvų, 
galima pasvajoti apie Mėnulio bazes ir keliones toli nuo gimtosios Žemės. 

Pirmą kartą žmonės nusileido Mėnulyje 1969 m. liepos 20 dieną. Šią datą reikėtų žinoti 
visiems. Galų gale, juk tai vienintelis dangaus kūnas, kuriame esame apsilankę. Erdvėlaivis 
Apollo 11 pasiekė Mėnulį ir įskriejo į jo orbitą. Nilas Armstrongas (Neil Armstrong) ir Edvinas 
Oldrinas (Edwin Aldrin) tūpimo moduliu Eagle (angl. „Erelis“) priartėjo prie Mėnulio pavir- 
šiaus, o Maiklas Kolinsas (Michael Collins) liko įgulos modulyje. Stebėtojams Žemėje buvo 
pranešta, kad „Erelis nusileido“, ir Armstrongas žengė pirmąjį žingsnį į Mėnulį. 

Žmonijos istorijoje būta daug įsimintinų įvykių - ir tai, kaip Cezaris peržengė Rubikoną, ir 
pirmasis atominės bombos sprogimas, bet tai, kad žmogaus koja palietė kitą dangaus kūną, 
turbūt yra pats ypatingiausias iš jų. 

Pirmieji Armstrongo žodžiai buvo tokie: „Tai mažas žmogaus žingsnelis ir didžiulis visos 
žmonijos šuolis.“ 

Abu vyrai Mėnulyje praleido 21 valandą ir parsivežė beveik 21 kilogramą Mėnulio uolie- 
nų. Mėnulis neturi atmosferos, todėl ten nėra jokios apsaugos nuo meteoritų. Jo paviršių mi- 
lijardus metų daužo ir lydo smūgiai iš kosmoso. Dėl to Mėnulyje susidarė gruntas, vadinamas 
regolitu - dulkės, akmenys ir smulkios skeveldros. 

Apollo 11 - pirmasis iš šešių sėkmingų XX a. surengtų skrydžių į Mėnulį. Jie buvo pavadin- 
ti taip: Apollo 11, 12, 14, 15, 16 ir 17. Paskutinis įvyko 1972 m. gruodį. Per Apollo 13 ekspedi- 
ciją kilo techninių nesklandumų, todėl teko grįžti į Žemę nepasiekus Mėnulio. Ateityje dar bus 
skrydžių į Mėnulį. 1998 m. nepilotuojamas zondas Lunar Prospector abiejuose Mėnulio ašiga- 
liuose rado ledo. Tai vienas iš būtiniausių dalykų tiems, kurie norės ten įsikurti ateityje! 


MĖNULIO FAZĖS, MATOMOS ŽEMĖJE 


Mėnulio fazės yra svarbi mūsų pasaulio dalis, todėl apie jas reikia žinoti visiems. 


1. Jaunatis. Mėnulis yra tarp Saulės ir Žemės, todėl neatspindi jokios šviesos. Šiai fazei bū- 
dingi stiprūs potvyniai. 

+————— Saulė 


„ Mėnulis juda savo ratu ir mes pradedame matyti nuo jo paviršiaus atsispindinčią Saulės 
šviesą. Skriejančio aplink Žemę Mėnulio pjautuvas vis platėja. 


. Priešpilnis. Nukeliauta ketvirtis kelio aplink Žemę, matoma lygiai pusė Mėnulio. 


4. Artėja pilnatis. Puikus metas Mėnuliui fotografuoti. Pastačius fotoaparatą ant trikojo ir 
nukreipus objektyvą į teleskopo okuliarą galima gauti neįtikėtinai ryškių vaizdų. 


. Pilnatis. Taip pat stiprių potvynių metas, nes ir Saulė, ir Mėnulis traukia Žemės vande- 
nynus. 


„ Mėnulis pradeda dilti - prasideda kelionė jaunaties link. 
. Delčia. Vėl matoma pusė Mėnulio. 
. Baigiasi delčia. 


APIE MĖNULĮ 


. Atstumas nuo Žemės. Dėl elipsės formos orbitos jis kinta, vidutiniškai tai sudaro apie 386 
tūkstančius kilometrų. 


2. Trauka. Maždaug 1/6 Žemės traukos. 
3. Paros trukmė. 27,3 Žemės paros. 


4. Apsisukimo aplink Žemę nejudančios žvaigždės atžvilgiu laikas (žvaigždinis mėnuo) - 
27,3 Žemės paros. 


. Vienodų fazių kartojimosi laikas (nuo jaunaties iki jaunaties arba sinodinis mėnuo) - 
29,5 paros. 

10. 
11. 


10. Koperniko krateris 


„ Mėnuliui apskrieti aplink Žemę ir apsisukti aplink savo ašį prireikia 27,3 paros, todėl mes 


visada matome tą pačią jo pusę (žr. Klausimai apie pasaulį. Antroji dalis). Bet Mėnulis 
neturi „tamsiosios pusės“, t. y. tos, kuri būtų neapšviesta. Kaip ir Žemė, jis turi naktinę ir 
dieninę pusę, viena apšviečiama vienu metu, kita kitu. Tamsiosios Mėnulio pusės nėra! 


„ Mėnulis neturi atmosferos, o tai reiškia, kad ten nėra ir vėjo, todėl Nilo Armstrongo pa- 


liktas pėdsakas dabar yra lygiai toks pat kaip ir 1969 metais. Žinoma, jei Edvinas Oldri- 
nas ar kas nors kitas jo nesutrypė. 


. Dieną temperatūra siekia net +134 °C - beveik tris kartus daugiau negu Sacharos dyku- 


moje. Naktimis temperatūra nukrinta iki -152 *C. Turbūt net nereikia sakyti, kad tinkamai 
nepasirengęs žmogus niekaip negalėtų ištverti tokių didžiulių temperatūros svyravimų. 


. JAV vėliava, kurią įsmeigė Apollo 11 astronautai, yra metalinė: beorėje erdvėje audinys 


būtų nukaręs žemyn. 

Mėnulyje visada tylu. Garso bangoms sklisti reikia oro ar kokios nors kitokios terpės. 
Turime būti dėkingi Galileo Galilėjui už daugelį gražių Mėnulio vietų vardų. 1609 m. jis pa- 
manė, kad Mėnulio paviršiuje mato vandenynus, ir pavadino juos Mare Tranguillitas (Ramy- 


bės jūra), Mare Nectaris (Nektaro jūra), Mare Imbrium (Lietų jūra), Mare Serenitatis (Gie- 
dros jūra) ir t. t. Deja, tai tik didelės sausos įdubos, o ne Galilėjaus įsivaizduoti vandenynai. 


KELETAS SVARBIAUSIŲ OBJEKTŲ 


1. Ticho krateris 


2. Nektaro jūra (Mare 
Nectaris) 


3. Derlingumo jūra 
(Mare Fecunditatis) 


4. Krizių jūra (Mare 
Crisium) 


5. Apollo 11 
nusileidimo vieta, 
pietvakarinis 
Ramybės jūros 
pakraštys 


6. Giedros jūra (Mare 
Serenitatis) 


7. Lietų jūra (Mare 
Imbrium) 


8. Šalčio jūra (Mare 
Frigoris) 


9. Debesų jūra (Mare 
Nubium) 

MĖNULIO IR SAULĖS UŽTEMIMAI 


Kiekvieną mėnesį, esant pilnačiai, Žemė atsiduria tarp Saulės ir Mėnulio. Kad įvyktų Mėnu- 
lio užtemimas, šis trejetas turi išsirikiuoti tiksliai viena linija. Taip nutinka ne itin dažnai — 
paprastai Mėnulis šiek tiek nukrypsta į šoną. Geriausiu atveju per metus įvyksta du ar trys 
visiški Mėnulio užtemimai. Per savo gyvenimą gali tikėtis pamatyti apie keturias dešimtis 
Mėnulio užtemimų. 


Jei per užtemimą stovėtum Mėnulyje, matytum, kaip Žemė po truputį uždengia Saulę. Per 
Mėnulio užtemimą ant jo krinta Žemės šešėlis, nors kartais nuo Žemės atmosferos atsispindi 
raudoni Saulės spinduliai ir mes matome raudoną Mėnulį. Žemė yra didesnė, todėl jos šešėlis 
visiškai uždengia Mėnulį ir užtemimą galima matyti bet kurioje mūsų planetos vietoje. 


Saulės užtemimai gerokai retesni. Žemė yra mažesnė už Saulę, tad visišką užtemimą gali- 
ma matyti tik siaurame ruože, kurio plotis neviršija 320 kilometrų. Saulės užtemimai vyksta 
tik per jaunatį, kai ant Žemės krinta Mėnulio šešėlis. 

Skiriami du Saulės užtemimų tipai - žiedinis ir visiškas. Žiedinių užtemimų pasitaiko bene 
dvigubai dažniau ir jie ne tokie įspūdingi. Toks užtemimas būna tada, kai Mėnulis yra per 
toli nuo Žemės, kad visiškai užstotų Saulę. Dangus neaptemsta, o aplink Mėnulį plika akimi 
matomas ryškus žiedas. 

Visiškas Saulės užtemimas - įvykis, kurio pažiūrėti verta keliauti į tolybes. Tai vienas iš 
gamtos stebuklų. Iš pradžių Saulės skritulyje pasirodo nedidelė juoda dėmė. Ji vis didėja, 
kol Saulė pasidaro pjautuvo formos, o dienos šviesa virsta niūria prieblanda. Danguje matyti 
juodas skritulys, apgaubtas Saulės vainiko. Oras paprastai atvėsta, paukščiai sutupia į savo 
lizdus. Paskui pradeda švisti ir pasaulis vėl tampa toks, kokiame mes įpratę gyventi. 

AKMENYS ŠOKLIUKAI 


“— 


(i reikia nemenko įgudimo, bet jei nesieki geresnio rezultato negu penki šeši šuoliukai 
vandens paviršiumi, tai ir nepervargsi. Barnesas Volisas (Barnes Wallis) pasinaudoda- 
mas šokliukų principu sukūrė bombas, kuriomis 1943 m. buvo bombarduojamas Rūro slėnis 
Vokietijoje. Jei nori, kad tavo akmenukas virstų tikru užtvankų griovėju, prireiks keleto da- 
lykų. 

Visų pirma turi išsirinkti akmenuką - kuo plokštesnį, bet ne per ploną. Jis turi šiek tiek 
sverti, bet jei bus sunkesnis už obuolį, toli nenušokuos. Daugelyje paplūdimių yra iš ko pasi- 
rinkti, bet ir parke pamatęs tobulą šokliuką nepraeik pro šalį. 

Svaidyti akmenukus į jūrą sunkiau, nes ji banguoja. Jei šokdini akmenukus ežere, pasi- 
stenk nepataikyti į plaukikus, nes jie nemėgsta būti apmėtyti akmenimis. 

Visa esmė - kaip suimsi ir kokiu kampu mesi. Apglėbk akmens briauną smiliumi, atremk 
jį į didijį pirštą, o nykščiu prispausk iš viršaus. 


Labai svarbu pats metimas - jei mesi per stačiai, akmuo tiesiog smigs į dugną. Pritūpk, 
kad akmens kritimo kampas su vandens paviršiumi sudarytų maždaug 25 laipsnius. Be to, 
pasistenk, kad akmuo liestųsi prie vandens plokščiąja puse - taip jis lengviau atšoks. 

Truputį įgudęs, gali švystelėti akmenuką stipriau. 

Jei akmenukas atšoko daugiau negu vieną kartą, gali vadinti jį šokliuku, nors iki pasaulio 
rekordo - trisdešimt aštuonių šuoliukų - dar laukia ilgas kelias. 

PROJEKTORIUS 


——-—-—— 


Reikės: 2 


ilgo kartoninio vamzdžio, 
balto standaus popieriaus, 
balto plonyčio popieriaus, 
lipnios juostos. 


aulė - tai ryškiai šviečianti žvaigždė, dovanojanti mūsų planetai gyvybę. Tačiau žiūrint 

tiesiai į ją galima stipriai pakenkti akims. Tai kaip tirti užtemimus ir planetų šešėlių slink- 
tį per Saulės skritulį? Namie pasidarytu projektoriumi, vienu iš geriausių prietaisų visokiems 
Saulės reiškiniams stebėti. 

Projektorius, kaip sako pats prietaiso pavadinimas, projektuoja Saulės vaizdą (apverstą), 
todėl gali stebėti užtemimą tiesiogiai į jį nežiūrėdamas. 


| 
| 


Vamzdis 


Skylė standžiame 
popieriuje 


7—— Plonytis popierius 


Pasidaryti projektorių labai paprasta. Klijais arba lipnia juosta priklijuok standaus po- 
pieriaus lapelį prie vieno vamzdžio galo taip, kaip parodyta paveiksle. Paskui segtuku arba 
adata pradurk langelyje mažą skylutę, kad ji būtų viduryje. Kitame vamzdžio gale priklijuok 
plonyčio popieriaus lapelį. 

Šis prietaisas veikia paprastai - tereikia nukreipti vamzdžio galą su skylute į Saulę ir jos 
vaizdas bus projektuojamas į popierinį ekraną kitame vamzdžio gale. Nepamiršk, kad žiūrėti 
galima tik į šį vaizdą. 


Gali pasidaryti ir vaizdą didinantį projektorių, rodantį geriau ir ryškiau. Tam prireiks teles- 
kopo arba žiūrono ir dviejų balto standaus popieriaus lapelių. 
Visų pirma iškirpk viename lapelyje tokią skylę, kad į ją tilptų teleskopo ar žiūrono ga- 

las. Taip apsaugosi projekciją nuo nereikalingos šviesos. Dabar nukreipk teleskopą (žiūro- 
ną) į Saulę, o kitą popieriaus lapelį laikyk už gero pusmetrio nuo okuliaro. Turėtum išvysti 
Saulės atvaizdą. Jo ryškumą gali reguliuoti judindamas lapelį arba keisdamas teleskopo 
ryškumą. Niekada niekada nežiūrėk pro teleskopo okuliarą ieškodamas Saulės ar reguliuo- 


damas ryškumą. 


Panašiu prietaisu 2004 m. stebėjome Veneros slinktį per Saulės skritulį. Kitas panašus įvykis 
numatomas 2012 m. birželio 6 dieną. Dalinių užtemimų pasitaiko neretai, tačiau ar galėsi 
juos pamatyti, priklauso nuo to, kurioje Žemės vietoje esi. Štai įspūdingesnių visiškų Saulės 
užtemimų, įvyksiančių per keletą ateinančių metų, sąrašas. Be datų, parašytos tos vietos, kur 
bus matomas geriausias vaizdas, platuma ir ilguma. 


Data Platuma 

1. 2008-08-01 65,5* Š 
2. 2009-07-22 24,2“ Š 
3. 2010-07-11 19,87 P 
4. 2012-11-13 39,99 P 
5 64,47 Š 
6. 10,1* Š 
7. 2017-08-21 37,0* Š 
8 17,49 

9. 2020-12-14 40,3* P 


Ilguma 
72,3" R 
144,1* R 
121,9* V 
161,3* V 


. 2015-03-20 


6,6* V 


2016-03-09 , 


148,8* R 
87,6* V 

109,0* V 
67,9* V 


. 2019-07-02 „4“ P 


| 
| 
| 
| 
| 


2038 m. bus septyni Saulės ir Mėnulio užtemimai. Visiškas Mėnulio užtemimas yra išties 

keistas ir nuostabus reginys, nes Žemės atmosferos atspindėta šviesa nudažo jį tamsiai rau- 

dona spalva. Mėnulis atrodo lyg varinis. 
Susimeistrauk projektorių ir mėgaukis vaizdais. 

K aip žinome iš istorijos šaltinių, paaiškinti gamtos įvykius nesikreipdami į antgamtinės 
jėgas pirmieji mėgino senovės graikai. Taip prasidėjo ilgas astronomijos kelias nuo prie- 
tarų iki mokslinio supratimo. Graikų bepradedami atskleisti visatos dėsniai neretai kirtosi su 


paplitusiais tikėjimais. Mokslo ir religijos konfliktas neįveiktas ir mūsų laikais. 


Talis Miletietis - VI a. pr. Kr. gyvenęs graikų filosofas ir mokslininkas. Egipte studijavo geo- 
metriją. Grįžęs pasirodė esąs ypač įžvalgus matematikas, net numatė 585 m. pr. Kr. būsiantį 
užtemimą. Jo palikimas - požiūris, kad gamtos reiškinių priežastys kyla iš pačios gamtos. 
Tikra tiesa, kad jis manė, jog Žemė yra plokščia ir plūduriuoja vandenyje, tačiau, antra ver- 
tus, suvokė, kad žemės drebėjimus lemia ne tik bloga Poseidono nuotaika. 


Aristotelis (384-322 m. pr. Kr.) - bene įtakingiausias iš visų senovės graikų filosofų, Platono 
mokinys, Aleksandro Makedoniečio mokytojas. Trimis skirtingais eksperimentais įrodė, kad 
Žemė apvali. Pirmasis mėgino suklasifikuoti augalus ir gyvūnus. Manė, kad visatos centras 
yra Žemė, o visos planetos ir žvaigždės pritvirtintos prie dangaus skliauto. Buvo įsitikinęs, 
kad žemės drebėjimus sukelia po žeme įkalinti vėjai. 


= | 
Aristarchas Samietis gyveno šimtmečiu vėliau negu Aristotelis. Jis aiškino, kad visa ko cen- 
tras yra ne Žemė, bet Saulė. Šio filosofo teorija buvo kur kas moksliškesnė, tačiau jo heliocen- 
trinės idėjos istorijoje minimos tik trumpai. Vis dėlto jį veikale Apie dangaus sferų sukimąsi 
minėjo kitas mokslo šviesulys - Kopernikas. Jis rašė: „Filolajas manė, kad Žemė juda, o kai 
kas net sako, kad šios nuomonės buvo dar Aristarchas Samietis.“ 


Klaudijas Ptolemajas - dar vienas gabus senovės graikų astronomas - 150 m. senovės moks- 
lų enciklopedijoje (Almagest) plačiai aprašė planetų judėjimą, pateikė sudėtingą matematinį 
apskritimų apskritimuose modelį, paremiantį teiginį, kad visatos centras yra Žemė, o ją supa 
nekintamos sferos. Ptolemajo sistema astronomijos pasaulyje vyravo ištisus 1 500 metų. 


KAIP KAS ĮSIVAIZDAVO VISATĄ 


160 


O Saulė 

Ptolemajo Saulės sistema 

Mikalojus Kopernikas (1473-1543) - lenkų astronomas. Prieš pat mirtį paskelbė savo še- 
devrą De revolutionibus orbium coelestium (lot. „Apie dangaus sferų sukimąsi“). Šis veikalas 
pakeitė žmonijos požiūrį į kosmosą. Kopernikas teigė, kad visatos centras yra Saulė. Šiam 
požiūriui smarkiai priešinosi Katalikų bažnyčia. Tais laikais ji pritarė geocentriniam Ptole- 


majo visatos modeliui. 


Tichas Brahė (Tycho Brahe, 1546-1601) - danų astronomas, 1572 m. Kasiopėjos žvaigždy- 
ne pamatęs naują skaisčią žvaigždę. Tai buvo supernova - mirštančios žvaigždės sprogimas. 
1604 m. danguje sužibo dar viena supernova. Šie įvykiai smarkiai išklibino iš Ptolemajo laikų 
atėjusį požiūrį, kad žvaigždžių sfera nekintama. Renesansas pasiekė ir dangaus skliautą. 


= 


Johanas Kepleris (Johannes Kepler, 1571-1630) - Ticho Brahės padėjėjas. Remdamasis 
savo ir mokytojo stebėjimais, nustatė tris planetų judėjimo dėsnius. Pagal juos Kepleris kur 
kas tiksliau negu Ptolemajas galėjo prognozuoti planetų padėtį. 


= 


Galileo Galilėjus (Galileo Galilei, 1564-1642) - italų mokslininkas, teleskopo išradėjas. Šį 
savo 1609 m. išrastą prietaisą Galilėjus nukreipė į nakties dangų. Atrado keturis didžiulės 
planetos Jupiterio palydovus, besisukančius taisyklingomis orbitomis - tarsi mažytę Koper- 
niko sistemą. Galilėjus paskelbė savo atradimus ir 1616 m. Bažnyčios buvo paragintas keisti 
pažiūras. 1632 m. paskelbtame kitame veikale Dialogas apie dvi svarbiausias pasaulio siste- 
mas Galilėjus išjuokė Ptolemajo sistemą. Vėliau jis buvo priverstas išsižadėti savo įsitikinimų, 

Po daugelio metų Katalikų bažnyčia Galilėjų išteisino. 1989 m. Jupiterio ir jo palydovų 
tirti buvo paleistas erdvėlaivis Galileo. Jupiterio palydovai iki šių dienų vadinami Galilėjaus 
mėnuliais. 


Šiuos vardus reikia žinoti visiems. 

ŠUNŲ DRESAVIMAS 

Dore šuns ir šeimininko tarpu- 
savio ryšiai tvirtėja. Šunims patinka 
įtikti šeimininkams, o gerai dresuotas šuo 
yra laimingas šuo! Vienintelis sunkumas — 
priversti šunį suprasti, ko iš jo nori. Ko- 
manduoti reikia tvirtu balsu, negarsiai. 
Nesitikėk, kad išsyk būsi suprastas. Būk 
pasirengęs mokyti ir mokyti tos pačios ko- 
mandos, kartoti ją kas keletą dienų. Dau- 
gelis šunų dėl savo šeimininkų iš tiesų nori 
pašokinėti per lanką. 


1. Lok! 


Ši komanda priskiriama prie stebimo elgesio 
komandų. Kai šuo ką nors padaro, ištaria- 
ma komanda ir šuo kaip nors pamalonina- 
mas. Jis greit supras, kad žodinė komanda 
ir pamaloninimas yra susiję. Sakyk Lok!, 
kai šuo suloja, ir netrukus jis, išgirdęs tavo 
komandą, ims loti. Klausimas Nori miego?, 
kai šuo žiovauja, veikia visiškai taip pat. 

2. Tupėk! 

Tai visiems žinoma komanda. Juk labai 
svarbu, kad priėjęs kelkraštį šuo stabtelėtų, 
o ne iškart bėgtų per kelią. Įtvirtinti šį įgūdį 
padeda komanda Tupėk! Svarbiausia - kar- 
toti. Net gudriausius šunis, pavyzdžiui, ko- 
lius, gali tekti mokyti bent porą metų. Nie- 
kada nesitikėk, kad pasiseks visko išmokyti 
per dieną. Sakydamas Tupėk! tvirtai spus- 
telk šuniui pasturgalį, paskui jį palepink 
skanėstu. Nebūtinai reikia ko nors daug, 
gal užteks ir paplekšnoti per sprandą, bet 
iš patirties įsitikinsi, kad net ir mažytis pa- 
gyrimas skatina mokytis. 


3. Gulk! 


Visada sakoma po Tupėk! Griežtai parodyk 
į žemę šuniui prieš snukį. Kaip ir lojimo ko- 
mandos, gali mėginti mokyti, kai šuo pats 
atsigula ant pilvo. Gali savo augintinį pa- 
guldyti ir pats, o paskui parodyti, kad esi 


patenkintas, ir duoti jam ko nors skanaus. 
Šuo turėtų sustingti lyg sfinksas. 


4. Apmirk! 


Paprastai sakoma po Gulk! Komanda Ap- 
mirk! reiškia, kad šuo nejudėdamas guli 
ant šono. Gali prireikti švelniai prilaikyti 
jam galvą, kad šuo suprastų, ko tu nori. Su- 
nims tai patinka ir jie paklusniai guli, tik 
vizgina uodegą lyg pašėlę. Švelniai paliesk 
jam uodegą ir labai tyliai pasakyk: „Jei jau 
apmirei, tai nevizgink.“ Palaikyk kelias se- 
kundes, paskui leisk šuniui atsistoti. Nepa- 
miršk paglostyti ir duoti ko nors skanaus. 


5. Leteną! 


Šią komandą turi parodyti pats. Tiesiog pa- 
kelk vieną leteną, švelniai ją papurtyk, o 
paskui duok skanų kąsnelį. Tada pakartok 
tą patį su kita letena: taip išmokysi koman- 
dos Kitą! Neilgai trukus augintinis, išgirdęs 
komandą, pats pakels leteną. Turėjom ter- 
jerą, kuris mokėsi visą amžinybę, bet ga- 
liausiai išmoko. 


6. Pirmyn! 


Taip sakoma norint, kad šuo bėgtų, daž- 
niausiai - greitai perbėgtų kelią. Iš pradžių 
laikyk šunį už antkaklio ir, kalbindamas 
linksmu pakiliu balsu, neleisk jam pajudėti. 
Kai aplink bus visai tuščia, garsiai riktelk 
Pirmyn! ir paleisk. Tikriausiai kokį tuziną 
kartų šuo neperbėgs kelio taip, kaip tu nori, 
todėl pasistenk treniruotėms išsirinkti tokią 
vietą, kur nėra automobilių. 


7. Greta! 

Būtina komanda, kai vedžioji šunį su pa- 
vadžiu. Jei šuo tave nuolat tampo, tai ne 
tik vargina, bet ir erzina. Šį įprotį gali iš- 
gyvendinti retkarčiais staigiai truktelėda- 
mas pavadį ir tuo pat metu tvirtu balsu 
negarsiai tardamas Greta! Maži šuniukai 

yra labai smalsūs ir guvūs, todėl šios ko- 
mandos mokosi sunkiai. Stenkis nesužaloti 
savo augintinio ir nesikrimsk, jei kam nors 
atrodysi kvailokai. Visiems, kurie yra augi- 
nę šuniuką, tekdavo pakliūti į tokią padėtį: 
eini keliu ir šūkčioji Greta! Greta!, atrody- 
tų, visai beprasmiškai. Akivaizdu, kad šuo 
nesupranta, ko tu nori vis kartodamas tą 
patį žodį. Jo galvoje turi atsirasti ryšys tarp 
šio žodžio ir staigaus pavadėlio timptelėji- 
mo. Atsižvelgiant į šuniuko amžių, tam gali 
prireikti ir visų metų. Būk kantrus. Išmoksi 
suvaldyti įtūžį, o vėliau, kai turėsi vaikų, tai 
pravers. Rimtai. Kaip sakoma, lenk medį, 
kol jaunas. 


8. Stovėk! 


Šios komandos taip pat svarbu išmokyti 
anksti. Daugelis šunų šeimininkų yra paty- 
rę nemalonių akimirkų, kai šuo iš tolo bėga 
jų link, o iš už kampo išnyra automobilis. 
Nelaimės galima išvengti, jei šuo išmoks 
sustoti, išgirdęs Stovėk! Treniruotėms pri- 
reiks pilnos kišenės skanėstų ir daugybės 
popiečių. Visų pirma liepk šuniui tūpti, o 
paskui sodriu šeimininko balsu sakyk Sto- 
vėk! ir tuo pat metu rodyk ištiestą delną. 
Ženk žingsnį atgal. Jei šuo seks paskui, 
grįžk į pradinį tašką ir kartok iš naujo. Iš 
pradžių šunį paglostyk ir duok jam skanų 
kąsnelį, kai išmokysi jį stovėti už kokių tri- 
jų žingsnių. Vėliau, kai trys žingsniai bus 
ne bėda, mėgink atsitraukti toliau - šešis, 
dvylika ar daugiau žingsnių. Reikėtų per 
gana trumpą laiką gerokai padidinti atstu- 
mą. Aišku, nepamiršk, kad šunys nemėgsta 
išleisti šeimininkų iš akių. Jei pasislėpsi už 
kampo, šuo tikriausiai puls ieškoti. 


9. Ramiai! 

Tariant šią komandą paprastai pabrėžia- 
mas antrasis skiemuo. Reikia išmokyti šunį 
nepulti prie ėdalo, nors tai ir prieštarauja 
jo instinktui stverti viską kuo greičiau, kad 
tik kitam šuniui nekliūtų. Niekada negali- 
ma erzinti šuns ėdalu - jis įpras čiupti ir 
kas nors gali skaudžiai nukentėti. Ėdalą 


visada paduok tvirta ranka, ištiesęs delną. 
Jei šuo puola prie ėdalo, tvirtai, negarsiai 
pasakyk Ramiai! Išgirdęs grėsmingą toną, 
šuo sudvejos. 


10. Tarnauk! 


Sunku pasakyti, ar tai komanda, ar ne. Ma- 
žiems šuniukams tai išeina beveik savaime. 
Jei kokį sausainio gabaliuką laikysi terjerui 
šiek tiek virš nosies, jis greičiausiai ne šoks 
aukštyn, bet atsistos ant užpakalinių kojų. O 
štai išmokyti tarnauti kolį beveik neįmano- 
ma: vos tik atsistojęs ant užpakalinių kojų, 
šios veislės šuo vėl krinta ant visų keturių. 
Jei vis dėlto pasiryši jį išmokyti, nepamiršk 
tų pačių taisyklių - pamaloninimo, kantry- 
bės ir sveiko proto. Liepk šuniui tupėti ir 
laikyk skanėstą šiek tiek aukščiau, negu jis 
gali pasiekti. Jei jau esi išmokęs šunį ko- 
mandos Ramiai!, gali ją pakartoti, kad pirš- 
tai liktų sveiki. Pirmus kartus duok ką nors 
skanaus vien už tai, kad šuo ištiesia kaklą, 
paskui kilstelk skanėstą kiek aukščiau, kad 
šuo būtų priverstas pakelti priekines kojas 
nuo žemės. Kartok ne vieną mėnesį. 


11. Fu! 


Tai labai svarbi komanda. Visi šunys, o ypač 
jauni, labai mėgsta žaisti, kai šeimininkas 
nori jiems iš nasrų išplėšti kokį nors vertin- 
gą daiktą, na, kad ir naują batą. Geriausia 
paimti šunį už antkaklio, kad per daug ne- 
sispyriotų, ir garsiai, piktu balsu šūktelėti 
Fu! Kaip ir visada, svarbiausia - kartoti. 


12. Op! 

Kiekvienoje šeimoje vartojamos skirtingos 
komandos. Ši galbūt nėra labai populiari. 
Mūsų šeimoje visi šunys, išgirdę šį žodį, pra- 
deda šokinėti. Galbūt jums prireiks, kad šuo 
mokėtų peršokti neaukštą tvorelę ar užšok- 
tų ant stalo, kai reikia susišukuoti. Pradėk 
nuo šiek tiek aukštesnių vietelių. Linksmai 
sakydamas Op!, šunį smarkiau paplekšnok. 
Jei nepavyks, jokiu būdu netempk aukštyn 
už antkaklio. Suo gali išsigąsti, o tada tikrai 
nebus nieko gero. Jei pakeli, užkelk savo 

augintinį ant aukštesnės vietos ir pradėk jį 
visaip girti ir glostyti. Kilnok ir glostyk, kol 
šuo pripras prie aukščio. 

Tai išties smagus reginys. Juk šunys, 
kaip ir katės, moka šokinėti, tik retai kada 
tai daro pagal komandą. 


lens 

Policijos šunys išmokomi nusišlapinti ir iš- 
situštinti pagal komandą. Tam irgi yra žo- 
dinių komandų (gali pats susigalvoti, kokią 
tik nori). Ištark komandą tada, kai šuo atlie- 
ka gamtinius reikalus. Paskui, kaip visada, 
paglostyk ir duok skanų kąsnelį. Bet, tiesą 
sakant, ši komanda reikalinga tik tada, jei 
šuo beveik visą dieną praleidžia oro uoste, 
kur nebūtų labai gerai apšlapinti lagaminą. 
Kambarinių šuniukų neverta dėl to varginti. 


14. Šokinėjimas per iškeltas rankas 

Ne visi šunys tai sugeba - mūsų terjeras 
kategoriškai atsisakė. Labai praverčia ko- 
manda 0Op!, mat šuo žino, kad reikia pašok- 
ti. Visų pirma atsigulk ant žemės ir iškelk 
išskėstas rankas. Paragink šunį jas peršokti 
ir duok ką nors skanaus. Geriausia šio triu- 
ko mokyti dviese. Po keleto sėkmingų šuo- 
lių kilstelk rankas šiek tiek aukščiau, kad 
šuniui reikėtų šoktelėti aukštyn. Tuo metu 
jis turbūt jau bus per daug įsismaginęs, to- 
dėl pratęsk pamokas kitą dieną. Pamažu 
kelk rankas vis aukščiau ir aukščiau. Ga- 
liausiai atsistok ir iškelk rankas kuo aukš- 
čiau ir plačiau. Tokią kliūtį gali įveikti kolio 
dydžio šunys, o kiti turbūt atsitrenks tau į 
krūtinę ar rankas. Laikui bėgant šuolis vis 
tobulės ir netrukus parke galėsi stebinti ki- 
tus šunų šeimininkus. 


15. Puolimo komandos 

Jokia paslaptis, kad galima išmokyti šunį 
pulti pagal komandą. Tačiau žinok: jei 
liepsi šuniui pulti, kai visai nebūtina, tavo 
augintinį greičiausiai užmigdys. Vaikus, 
vaikščiojančius su šunimis, gerokai rečiau 


užkalbina nepažįstami žmonės, nesvarbu, 
kokios veislės tas šuo. Visi šunys yra agre- 
syvūs ir linkę saugoti savo teritoriją nuo ne- 
pažįstamų žmonių, o ypač nuo vyrų. Šuns 
nereikia mokyti agresyvumo. 

Kitas dalykas, kai tau pačiam tenka su- 
sidurti su piktu šunimi. Visų pirma nepa- 
miršk, kad visada pavojinga tiesti ranką 
link svetimo šuns. Jei vis dėlto prisireikia 
paglostyti svetimą šunį, leisk iš pradžių ap- 
uostyti ranką, artėk lėtai, kiek pasilenkęs, 
kad tik jo neišgąsdintum. Jei pradeda šiepti 
dantis, atsitrauk. Vieninteliai pasaulyje gy- 
vūnai, kurie dantis rodo šypsodamiesi, yra 
žmonės. Visi kiti rodydami dantis nori pa- 
sakyti: „Dink iš čia, arba pulsiu!“ Tą patį 
galima pasakyti ir apie urzgimą. Čia nieko 
linksmo. Ir jokiu būdu nesugalvok paurgz- 
ti pats. Jei taip darytų kitas šuo, pikčiurna 
dar labiau įnirštų. Daugelis šunų yra man- 
dagūs ir iš pradžių tik įspėja. Paklausyk to- 
kio įspėjimo ir pasitrauk. 

Jei šuo vis dėlto puola, stovėk ramiai ir 
saugok veidą. Nerėk. Nežiūrėk šuniui tiesiai 
į akis - toks žvilgsnis šunį siutina. Šunys be- 
veik niekada nesistengia smarkiai sužaloti. 
Jie tiesiog nori išvaryti tave iš savo terito- 
rijos. Nebėk. Eik šalin lėtai. Dideli šunys, 
tokie kaip vokiečių aviganiai, gali smarkiai 
stuktelėti į krūtinę ar nugarą. Taip jie sten- 
giasi parversti priešininką ant žemės. Tai 
nėra patogi padėtis gintis. 

Jei pargriuvai, susisuk į kamuoliuką ir 
saugok galvą ir kaklą. Dažniausiai šuo dau- 
giau los, negu iš tikrųjų puls kandžiotis. Gu- 
lėk kuo ramiau, nerėk ir nekviesk pagalbos. 
Triukšmas šunį gali tik dar labiau įsiutinti. 


Gerai dresuotas šuo nebus agresyvus su ki- 
tais šunimis ir su žmonėmis. Galiausiai jis 
klusniai parbėgs atgal, vos tik pašauktas. 
Jis saugos tavo namus, neleis tau apkerpė- 
ti - prašysis pavedžiojamas, žais, kai tik tu 
bent truputį norėsi, ir dievins tave rytą, va- 
karą, žiemą, vasarą. 

VYNIOJAMASIS POPIERIUS IR VIRVELĖ 

akuoti siuntinius nėra labai pavojinga, bet tai 

mokėti smagu. Yra du pagrindiniai būdai: pa- 
prastesnis, kuriam nereikia lipnios juostos, ir puoš- 
nesnis, kur lipnios juostos prireiks galams užklijuoti. 
Mūsų manymu, abu naudingi. Smagu suteikti drau- 
gui malonumą plėšyti dovanos pakuotę. Aišku, gali- 
ma siuntinį tiesiog apklijuoti lipnia juosta, bet be jos 
bus elegantiškiau. 

Reikės vyniojamojo popieriaus ir virvelės. Jų gali- 
ma nusipirkti beveik visuose paštuose ir kanceliari- 
nių prekių parduotuvėse. 

Padėk daiktą, kurį nori supakuoti, ant popieriaus 
ir atsikirpk didoką gabalą - maždaug pusantro karto 
ilgesnį ir tris kartus platesnį. Popieriaus negailėk - 
jei bus per daug, nukirpti visada suspėsi, bet jei per 
mažai - nebepridėsi. 

Jei klijuotum lipnia juosta, popieriaus reikėtų ma- 
žiau, užlenktum vieną kraštą ant kito ir suklijuotum. 
O mes užlankstysime kraštą juostomis iki pat apa- 
čios. Išeis tarsi popierinis stuburas - ir gražu, ir sti- 
pru. Tik lankstyk atidžiai, nes jei padarysi bet kaip, 
gali atrodyti nedailiai. 

Lankstydamas galus neskubėk. Kiekvienos pusės 
vidurinę juostą lenk į vidų, kad gautum tarsi popieri- 
nį anties snapą. Tai ne klasikinis būdas užlenkti tri- 
kampį ant jo paties. Mūsiškis geresnis. 

Tvarkingai užlenk viršutinę anties snapo dalį ant 
apatinės. Nereikia nieko klijuoti. Viską tvirtai laikys 
anksčiau išlankstytas popierinis stuburas. 

Dabar virvelė. Atsikirpk nemažą gabalą, maž- 
daug 90-120 centimetrų. Jei bus per daug - pas- 
kui patrumpinsi. Pradėk nuo tos pusės, kurioje bus 
paskutinis mazgas. Apsuk siuntinį virvele taip, kaip 
parodyta paveiksle, sukryžiuok galus stačiu kam- 
pu ir vyniok kita kryptimi. Toje vietoje, kur pradė- 
jai vynioti, virveles dar kartą sukryžiuok. Sumegzti 
mazgą lengviau, kai kas nors laiko virveles prispau- 
dęs pirštu. 

Yra tokia gudrybė - prieš rišdamas kaspiną, dar 
sumegzk mazgeliu abi virveles. Įprask taip daryti vi- 
sada - bus tvirčiau. 

Popierinis stuburas yra apačioje. Daiktas tvarkin- 
gai supakuotas. Puiku! 

Vienintelis šio pakavimo būdo trūkumas - virvelės 
susikerta kaip tik ten, kur reikia rašyti adresą. Šios 
bėdos galima išvengti kiek kitaip rišant virveles, ta- 
čiau tada prireiks lipnios juostos. 

Pradėk rišti virvelę ne ties viduriu, bet šone. Ge- 
riau atsikirpk dar ilgesnę, bent 150 cm ilgio virvelę, 
nes apima baisus įtūžis, kai ji pasibaigia ne laiku. 

Apsuk virvelę aplink siuntinį, bet kryžiuok ją ties 
trimis ketvirčiais, o ne ties viduriu. Apsuk virvelę 
kita kryptimi ir vėl sukryžiuok. Taip daryk, kol apeisi 
siuntinį ratu. Kaip matai paveiksle, virvelė, rišama 
šiuo būdu, neprilaiko popieriaus galų, tačiau lieka 
vietos adresui, be to, viskas tvirtai laikosi. 

ŽVAIGŽDĖLAPIAI - KĄ MATAI, 
ŽVELGDAMAS AUKŠTYN 


——— 


Jei esi Šiaurės pusrutulyje, pasisuk į pietus ir knygą laikyk taip, kad dabar esančio mėnesio 
vardas būtų apačioje. Žvaigždėlapis bus tikslus maždaug 11 valandą vakaro. 

Jei esi Pietų pusrutulyje, pasisuk į šiaurę, pasiimk knygą taip, kad mėnesio vardas ir vėl būtų 
apačioje. Giedrą vakarą, apie 11 valandą, danguje matysi šiuos žvaigždynus. 

PERISKOPAS 


EE 


Reikės: 


+ pjūklo, plaktuko, klijų, mažų vinučių, 
dviejų veidrodėlių (5x5 cm), . 

+ trijų arba penkių sluoksnių faneros. Atsipjauk dvi 
45x5 cm lenteles, dvi 40x5 cm ir dar dvi 5x5 cm 
(galams), 
stiprios lipnios juostos. 


ai paprastas ir greitai padaromas periskopas. Surinkome jį 

maždaug per valandą. Tiesa, daugiau laiko prireikė detalėms 
pasidaryti. Jei nesi tikras, kad moki dirbti su pjūklu, plaktuku ar 
klijais, paprašyk suaugusiųjų pagalbos. 

Visų pirma susirask du nedidelius kvadratinius veidrodėlius. Jų 
būna parduotuvėse ar stiklo dirbtuvėse. Periskopo vamzdžiui tiko 
dirbtuvėse rastas faneros gabalas. Jis buvo penkių sluoksnių - ge- 
rokai tvirtesnis, negu reikia. Labiau tinka trijų sluoksnių fanera — 
ją lengviau pjaustyti. 

Periskopas rodo vieno veidrodžio atspindį kitame veidrodyje. 
Kas iš to? Ogi galimybė pamatyti tai, ką užstoja kliūtis. Tai labai 
naudinga, jei nori pasidairyti, ką veikia kaimynas už tvoros, ar ap- 
žiūrėti priešo pozicijas ir netapti snaiperio taikiniu. Periskopai daž- 
niausiai naudojami povandeniniuose laivuose. 

Fanerą sukalėme smulkiomis vinutėmis, viršuje ir apačioje pa- 
likome vietos veidrodėliams. Mūsų kūrinys labai paprastas ir gana 
nedailus, o pats, be abejo, gali pasidaryti gražų, šlifuotą periskopą, 
gali net sulituoti ir nudažyti, jei nori, kad šis daiktas tiktų ne tik tau, 
bet ir tavo vaikams. Įsivaizduoji, kaip įspūdingai atrodytų raudon- 
medžio periskopas žalvariu kaustytomis briaunomis? 

Vienintelis sunkumas - įtvirtinti veidrodėlius. Geriausia, be jo- 
kios abejonės, vidinėje pusėje priklijuoti nedideles medines juos- 
teles, tarsi bėgius. Veidrodėlis lengvai įslysta tarp šių juostelių ir 
tvirtai atsiremia į jas. Priklijavome veidrodėlius stipria lipnia juosta 
ir to, pasirodo, visiškai pakanka. 

Nusprendėme naudotis tik lipnia juosta, todėl atrodė visai lo- 
giška sutrumpinti vieną 40 cm ilgio lentelę iki 35 cm, kad viršuti- 
nis veidrodėlis atsiremtų į jos viršų. Akivaizdu, kad įdėjus medi- 
nius laikiklius to visiškai nereikėtų. Nepatrumpinta lenta atrodo 
gražiau. 

Viską darant pagal taisykles veidrodėlius reikėtų pakreipti ly- 
giai 45° kampu. Tai nelengva. Geriau tiesiog pasukioti viršutinį vei- 

drodėlį, kol jame pamatysi kitą periskopo dėžės galą. Įtvirtinęs vir- 
šutinį veidrodėlį imkis apatinio. Jį taip pat pasukiok ranka ir, radęs 
tinkamą padėtį, pasižymėk - taip bus lengviau klijuoti. 

Periskopą galima pasidaryti labai ilgą. Mūsų veidrodėliams la- 
biausiai tiko 45 cm ilgio dėžė, bet jei taviškiai didesni, gali paeks- 
perimentuoti ir su ilgesniu korpusu. 


RCA 


TRIUKAI SU MONETOMIS 


riukai su monetomis - lengvai išmokstamas ir labai įspūdingas dalykas. Parodysime kele- 
tą paprasčiausio rankų miklumo reikalaujančių pradanginimų. Tiks bet kokios monetos, 
tiesa, didesnės geriau. Patariame neprasidėti su mažutėmis. 

Dauguma triukų trunka neilgai, todėl prieš pradedant ne pro šalį truputį pamalti liežuviu. 
Kokiu greičiu atliksi triuką, nesvarbu. Sėkmę lemia judesių sklandumas, o tam reikia treni- 
ruočių. Jei gerai nukreipsi žiūrovų dėmesį ir įspūdingai pasirodysi pabaigoje, visi manys, kad 
esi patyręs magas. Tik nepamiršk: rankos turi judėti mikliai ir užtikrintai. 

Vienas iš seniausių triukų su moneta vadinamas prancūziškuoju pradanginimu. Tai pa- 
prastas, bet įspūdingas pradanginimas. Kiekvienam magui svarbu vis iš naujo stebinti žiū- 
rovus, todėl mes pasiūlysime keletą šio triuko variantų, pavyzdžiui, ištraukti monetą žiūrovui 
iš už ausies. O šiek tiek pasitreniravęs galėsi duoti darbo vaizduotei ir sugalvoti naujų, dar 
įdomesnių prancūziškojo pradanginimo variantų. 


PRANCŪZIŠKASIS PRADANGINIMAS 
Jei esi dešiniarankis, paimk monetą į kairę ranką ir laikyk ją už briaunos smiliumi, didžiuoju 


pirštu ir nykščiu. Delnas turi būti atverstas, o pirštai sulenkti į vidų. 

Dešine ranka, nukreipęs delną žemyn, paimk monetą taip, kad 
nykštys būtų po ja, o kitais pirštais prispaustum monetą iš viršaus. 
Sugniaužk saują ir imk monetą. 

ią akimirką paleisk monetą, kad ji įkristų į kairės rankos delną. 
Dešinė ranka juda pirmyn, neva sugniaužusi monetą. Kairę ranką, 
kurioje iš tikrųjų yra moneta, gali nuleisti prie šono. 

Tai elegantiškas triukas, jis turi būti atliktas sklandžiai, natūra- 
liai. Treniruodamasis kartais iš tikrųjų paimk monetą, o kartais pa- 
daryk prancūziškąjį pradanginimą - taip išmoksi tiksliai pakartoti 
judesius, kuriais paimama moneta. 


T Pa „D 


Atlik triuką prieš veidrodį ir pats įsitikinsi, ar atrodai natūraliai. Nesistenk kairėje ranko- 
je slėpti monetos, tiesiog nuleisk ją ir viskas. Gali kairės rankos pirštu parodyti į dešiniosios 
delną. Taip nukreipsi žiūrovų dėmesį. Nenuleisk akių nuo dešinės rankos, o kairiąją tiesiog 
pamiršk. 

Visi žiūrovai manys, kad moneta yra dešinėje rankoje, o tu ištiesk ją į priekį, susikaupk ir 
pirštas po piršto atgniaužk kumštį. Moneta dingo! Dabar sugniaužęs kairę ranką prieik prie 
kurio nors žiūrovo ir ištrauk monetą jam iš už ausies. Žiūrovai neturi akių pakaušyje, todėl 
atlikti tokį triuką bus visai nesunku. 


PAPRASTAS PRADANGINIMAS 


Labai paprastas, bet apgaulingas triukas. Ištiesk abi rankas ir atversk delnus. Pasidėk mo- 
netą ant dešinės rankos didžiojo ir bevardžio pirštų galiukų. Prilaikyk ją dešinės rankos 
nykščiu. 

Dabar apversk ranką ir leisk monetai įslysti į kairįjį delną. Kairės rankos pirštus sugniaužk 
virš dešinės rankos pirštų, ištrauk dešinę ranką, bet nepaleisk monetos. Nuleisk dešinę ranką 
ir visiems parodyk tuščią kairįjį delną. 

DIDYSIS PRADANGINIMAS 


Ištiesk abi rankas delnais į viršų. Dešiniojo delno viduryje pasidėk monetą. Dešinė ranka iš 
apačios artėja prie kairės taip, kad kairės rankos pirštų galai liestųsi prie dešiniojo delno. 

Turėtų būti taip: dešinė ranka slenka virš kairiosios, moneta įkrinta į kairįjį delną, kairės 
rankos pirštai sugniaužiami, o dešinė nuleidžiama. Moneta sugniaužta kairėje rankoje. 

Mokydamasis vikrumo pasidėk monetą ant dešiniojo delno, pačiame viduryje, ir švelniai 
sugniaužk pirštus, delnu jausdamas monetą. Tuo metu, kai dešinė ranka slenka virš kairiojo 
delno, žiūrovai monetos nemato, todėl gali ją vėl įmesti į dešinįjį delną. Tam reikia įgūdžių. 
Tik tiksliai žinodamas, kurioje delno vietoje turi būti moneta, atrodysi pasitikintis savimi. Šia 
proga ir vėl tiks visokios dėmesį nukreipiančios šnekos. 

Kaip ir visada, prieš rodant triuką viešai, derėtų pasitikrinti prieš veidrodį. 


Štai tiek apie tris paprastus būdus, kaip pradanginti monetą, bet, kaip jau sakėm, svar- 
biausia yra pakartotiniai pasirodymai, per kuriuos reikia vis iš naujo nustebinti žiūrovus. 
Yra toks visai neblogas triuko patobulinimas, vadinamas atsikosėjimu. Be abejo, būtina malti 
liežuviu ir įtikinamai mosikuoti. 

Prieš pasirodymą pasakyk žiūrovams, kad tavo viršugalvyje yra skylė. Pasilenk ir leisk 
jiems pasižiūrėti. Paklausk, ar kas nors mato skylę. Jie turėtų sakyti, kad nemato. Tai išgir- 
des apsimesk nustebęs ir sutrikęs. Patvirtink, kad gali tai įrodyti. Atlik vieną iš pradanginimo 
triukų, kad ir prancūziškąjį, bet nerodyk tuščios rankos. Vietoj to pliaukštelėk jos delnu sau 
per viršugalvį, kairę ranką prisidėk prie burnos ir atsikosėk. Išmesk monetą ir pagauk ją de- 
šine ranka. Iš tiesų viskas iš šalies ir atrodo taip, kaip sumanyta - moneta krinta per skylę 
galvoje! Nepamiršk, kad svarbiausia sklandūs ir užtikrinti judesiai, o jei žiūrovai prašys pa- 
kartoti, nesutik. Triukai taip paprastai nedaromi. 

ŠVIESA 

K“ yra šviesa? Jei žmogus neturėtų regos pojūčio, žodis šviesa būtų bereikšmis. Kai švie- 
sa patenka į akis, mes regime aplinkinius daiktus. Rega yra psichinis jutimas, o šviesa - 
fizinė to jutimo priežastis. Šviesos sukeliami psichikos reiškiniai dar nėra iki galo atskleisti, o 
fizinė šviesos pusė jau gerai ištirta. 

Mūsų matomi daiktai gali arba patys skleisti šviesą, pavyzdžiui, kaitinamoji lemputė, arba 
atspindėti kitų šviesos šaltinių, pavyzdžiui, saulės, spindulius. Daugumą daiktų mes matome 
kaip tik dėl šios atspindėtos, vaizdžiai tariant, pasiskolintos šviesos. 

Kiekvieno šviesos šaltinio pagrindas - atomų judėjimas. Kaitinamoji lemputė šviečia, nes 
elektra tiek įkaitina volframo siūlelį, kad jis pradeda skleisti energiją baltos šviesos pavi- 
dalu. Tuščioje erdvėje šviesa sklinda maždaug 300 tūkstančių kilometrų per sekundę grei- 
čiu. Ji sklinda bangomis arba nuolat banguojančiu srautu kaip ribuliai kūdros paviršiuje. 
Šviesos bangos ilgis, t. y. atstumas nuo vienos bangos keteros iki kitos, labai mažas: nuo 
0,00006350 cm iki 0,00003175 cm (tai priklauso nuo šviesos spalvos). 

Šviesa, krintanti ant nešviečiančio kūno, pavyzdžiui, stalo, sužadina jo atomus. Vieni ato- 
mai sugeria visą krintančią šviesą, kiti dalį sugeria, o dalį atspindi. Galiausiai toji šviesa nu- 
keliauja iki mūsų akies ir tinklainėje sukuria matomo daikto atvaizdą. Todėl mes matome ir 
skiriame sudedamąsias įvairių objektų dalis. 

Skirtingo ilgio šviesos bangos, patekusios į mūsų akis, sukuria skirtingos spalvos pojūčius. 


Leidžiant šviesos srautą per prizmę galima išskirti skirtingo ilgio šviesos bangų spindulius. 
Susidaro vadinamasis šviesos spektras. Viename jo gale yra raudoni spinduliai, kitame - 
violetiniai, tarp jų yra oranžinė, geltona, žalia, žydra ir mėlyna. Taigi dar kartą visos spektro 
spalvos: raudona, oranžinė, geltona, žalia, žydra, mėlyna ir violetinė, o kad geriau įsimintum: 
Raudonai, O Gal Žaliai Žydi Marių Vandenai. 

Maišant spalvas įmanoma išgauti įvairiausių spalvų, net ir tokių, kurių nėra spektre, 
pavyzdžiui, rudą. Įvairiausių spalvų galime gauti šviesdami į baltą ekraną keliais skirtingų 
spalvų žibintuvėliais (lemputė uždengiama spalvotu stiklu). Plika akimi neįmanoma nusta- 
tyti, iš ko susideda kurios nors spalvos šviesa. Pavyzdžiui, geltona spalva yra viena iš pa- 
grindinių spalvų, tačiau ją galima gauti tam tikru santykiu sumaišius raudoną ir žalią. Balta 
spalva gaunama sumaišius visas pagrindines spalvas. Klasikinis įrodymas - eksperimentas 
su vilkeliu. Paimk popieriaus skrituliuką, nuspalvink jį visomis vaivorykštės spalvomis, pieš- 
tuku per vidurį pradurk skylutę ir pasuk. Jei skrituliukas suksis greitai, spalvos susilies į 
vieną baltą dėmę. 

Žiūrėdami į lietaus lašą sakome, kad jis yra skaidrus, ir manome, kad šviesa eina kiaurai 
per jį. Iš tiesų dalis šviesos atsispindi nuo vidinės sienelės. Šviesos spinduliai užlinksta, kitaip 
sakant, lūžta, patekdami į lašą ir išeidami iš jo. 

Lietaus lašas panašus į stiklinę arba ledinę prizmę. Vandens lašas išskaido saulės šviesą 
į spektrą, nes skirtingos spalvos šviesos spinduliai lūžta skirtingais kampais. Taip susidaro 
vaivorykštė. 

Gali pastebėti, kad tavo šešėlis visada nukrypęs į patį vaivorykštės vidurį. Galbūt dar esi 
girdėjęs ir apie aukso puodą, padėtą vaivorykštės gale? Deja, vaivorykštė neturi nei pradžios, 
nei pabaigos. Kai tu judi, ji taip pat keičia savo padėtį. Dėl to atsitinka vienas labai įdomus 
dalykas - jokie du žmonės nėra matę visiškai tokios pačios vaivorykštės. Dažniausiai vaivo- 
rykštė pasirodo tada, kai saulė yra gana žemai, - anksti rytą ar po pietų. Kuo saulė žemiau, 
tuo vaivorykštės lankas aukštesnis. 

Spalvos yra psichikos reiškinys, o šviesa - fizikos, bet nepamiršk, kad jų vieno be kito 
nebūna. 


LOTYNIŠKI ŽODŽIAI IR POSAKIAI, 
KURIUOS REIKIA MOKĖTI 
VISIEMS BERNIUKAMS 

pese pasaulio kalbų yra žodžių ir posakių, atėjusių iš lotynų kalbos. Labai malonu ge- 
rai mokėti gimtąją kalbą, bet reikia susipažinti ir su jos giminaitėmis. (Lotynų ir lietuvių 
kalbos iš tiesų yra giminaitės - juk abi jos kilusios iš tos pačios indoeuropiečių prokalbės.*) 

Lotyniškų posakių galima išgirsti ne tik teismo salėje, bet ir paprastų žmonių pokalbiuo- 
se. Lotynų kalba vis dar yra puikaus išsilavinimo požymis, bet nesimokyk šio sąrašo mintinai 
vien tik tam, kad galėtum pasipuikuoti prieš kitus. 

Mokykis po vieną posakį per dieną. (Perskaityti nebus sunku. Balsiai tariami panašiai kaip 
lietuvių kalbos balsiai. Viename skiemenyje esantis garsų junginys ae tariamas panašiai kaip 
e (vitae). Balsis i ir po jo einantis balsis nesusilieja į dvibalsį, tarp jų įsiterpia j (altius - al-ci- 
jus, patria - pat-ri-ja). Priebalsis l tariamas minkštai (tabula). Priebalsis c prieš i, y, e, ae, oe 
tariamas kaip c (vici, dulce), kitais atvejais kaip k (carpe, hoc, scriptum), priebalsis x taria- 
mas kaip ks (ex), o kartais tarp balsių kaip gz (exempli), junginys gu kaip kv (agua, seguitur), 
junginys ti prieš balsį tariamas kaip ci (altius), s tarp balsių tariamas kaip z (rosa).*) 


1. Ad hoc „šiuo atveju; iškart, tuojau, šiam atvejui; šiuo tikslu“, pavyzdžiui: „Aš parašiau šį 
eilėraštį ad hoc“ (t. y. nepasirengęs, iš karto). 

2. Ad hominem „taikant žmogui“. Taip sakoma, kai visa kritika nukreipiama į žmogų, užuot 
pateikus protingų argumentų. 

3. Ad infinitum „iki begalybės, be galo“, pavyzdžiui: „Ir taip toliau, ir taip toliau ad infinitum...“ 

4. Alea jacta est „burtas mestas“, t. y. galutinai nuspręsta. Gajus Julijus Cezaris ištarė šiuos 
žodžius, nusprendęs persikelti per Rubikono upę. 

5. Anno Domini, trumpinama A. D., „Viešpaties metais“, pavyzdžiui: „Kolumbas Ameriką 
atrado 1492 A. D.“ 

6. Ante meridiem, trumpinama a. m., „prieš pusiaudienį“. 

7. Agua vitae „gyvybės vanduo“. Dažnai taip vadinamas viskis ar brendis. 

8. Audio „girdžiu“. 

9. Bona fide „gera valia“. 

0. Carpe diem „skink dieną“, t. y. džiaukis šia diena, negaišk laiko. 

1. Cave canem „saugokis šuns“. Užrašas, rastas ant mozaikinių grindų viename Pompėjų 

pastate. 

12. Citius, altius, fortius „greičiau, aukščiau, stipriau“ (olimpinių žaidynių šūkis). 

13. Cogito, ergo sum „mąstau, vadinasi, egzistuoju“ - garsioji prancūzų filosofo Renė Dekar- 
to (Renė Descartes) išvada. Jis manė, kad šis teiginys yra vienintelis neginčytinas būties 
įrodymas, o visa kita - tik fantazija. 

14. Curriculum vitae, trumpinama CV, „gyvenimo kelias“, t. y. gyvenimo aprašymas, arba 
mokymosi ir darbo istorija. 

15.Deus ex machina „Dievas iš mašinos“, t. y. netikėtas įsikišimas iš šalies, pasirodymas. 
Turimos omenyje senovės graikų dramos, kai į sceną virvėmis nuleistas Dzeusas išspręs- 
„davo visas problemas. 

16. Dulce et decorum est pro patria mori „malonu ir garbinga mirti dėl tėvynės“ (Horacijus). 

17. Ergo „taigi“. 

18. Exempli gratia, trumpinama e. g., „pavyzdžiui“. 

19. Fiat lux! „tebūnie šviesa“. 

20. Habeas corpus „turėk kūną“, t. y. būk asmenybė. Įprasta teismo sprendimo, paleidžiant 
neteisėtai įkalintą žmogų, frazė. 

21.In camera „Slaptai, neviešai“, pavyzdžiui: „Susitikimas vyko in camera.“ 

22. In flagranti delicto „pagauti darant nusikaltimą“. 

23.Ipso facto „pačiu faktu, pagal faktą“, pavyzdžiui: „Mano namai tau užrakinti. Ipso facto 
mano svečias nebūsi.“ 

24. Magna cum laude „su dideliu pagyrimu“, pavyzdžiui: „Universitetą jis baigė magna cum 
laude.“ 

25. Modus operandi „veikimo (veiklos) būdas“. 

26. Non compos mentis „nesveiko proto, nepakaltinamas“. 

27. Non sequitur „neišplaukia“, t. y. iš šių prielaidų tokios išvados daryti negalima: „Jis nesi- 
maudo vonioje. Vadinasi, kates jis mėgsta labiau negu šunis.“ 

28. Nota bene, trumpinama n. b. (arba NB), „gerai įsidėmėk“. Neretai vartojamas ir Id est, 
trumpinama i. e., „tai yra“. 

29. Pater familias „šeimos tėvas“, t. y. šeimos galva. 

30. Persona non grata „nepageidaujamas asmuo“. 

31. Post meridiem, trumpinama p. m., „po vidurdienio“. 

32. Post mortem „po mirties“, dažniausiai reiškia skrodimą mirties priežasčiai nustatyti. 

33. Post scriptum, trumpinama p. s., „po to, kas parašyta“, t. y. prierašas. 

34. Quis custodiet ipsos custodes? „Kas saugos pačius sargus?“ 

35. Quod erat demonstrandum „tai ir reikėjo įrodyti“, dažniausiai po argumento rašomas su- 
trumpinimas QED. 

36. Quo vadis? „Kur eini?“ 

37. Requiescat in pace, dažnai trumpinama R. I. P., „tegu ilsisi ramybėje“. 

38. Semper fidelis „visada ištikimas“, JAV jūrų pėstininkų šūkis. Didžiosios Britanijos kara- 
liškųjų oro pajėgų šūkis yra Per ardua ad astra „per sunkumus į žvaigždes“, karališkųjų 
jūrų pėstininkų - Per mare per terram „per jūrą, per žemę“. 

39. Senatus Populusgue Romanus „senatas ir Romos piliečiai“. Šiais žodžiais buvo pradeda- 
mi visi Romos imperijos teisės aktai, imperijos legionų vėliavas puošė užrašas SPQR. Gal 
ir keista, kad šis užrašas ir šiandien puikuojasi ant visų Romos kanalizacijos dangčių. 

40. Status quo „dabartinė padėtis; ta pati padėtis“, pavyzdžiui: „Mirtinai svarbu išlaikyti sta- 
tus guo.“ 

41.Stet „tebūnie; palik ramybėje“. Dažnas rankraščiuose: autorius pažymi, kad kuri nors 
vieta nebūtų redaguojama. 

42. Sub rosa (dictum) „(pasakyta) po rože“, t. y. pokalbio viešinti negalima. Kilo iš papročio 
užkišti rožę už durų staktos, kai norima, kad tai, kas pasakyta kambaryje, būtų slapta. 

43. Tabula rasa „švari lenta“, t. y. švarus lapas, vaiko siela, nekaliumo būsena. 

44. Terra firma „tvirta žemė“ (po kojomis). 

45. Terra incognita „nežinoma žemė“, t. y. neištirta sritis, nesuprantamas dalykas. Taip se- 
novėje žemėlapiuose žymėdavo dar netirtas žemes. 

46. Vade retro satanas! „eik šalin, šėtone!“. Raginimas nepasiduoti aistroms ir nuodėmės 
pagundoms. 

47. Veni, vidi, vici „atėjau, pamačiau, nugalėjau“. Šiais žodžiais Gajus Julijus Cezaris prane- 
šė draugui į Romą apie savo greitą pergalę, kai jam pavyko per vieną popietę numalšinti 
Graikijoje kilusį maištą. 

48. Versus, trumpinama v arba vs, „prieš“. 

49. Veto „draudžiu“. 

50. Vox populi „žmonių balsas“. 


IR ROMĖNIŠKIEJI SKAITMENYS... 


Romėnai turėjo tik septynis skaitmenis: Z, V, X, L, C, D ir M (1, 5, 10,50, 100, 500 ir 1 000). 
Šiais septyniais skaitmenimis užrašomi visi skaičiai. Vienintelis sunkumas - atpažinti skai- 
čius - pavyzdžiui, keturis ir devynis, - kurie sudaromi atimant vienetą iš didesnio - IV ir IX 
(vienu mažiau už penkis ir vienu mažiau už dešimt). Jei didesnis skaitmuo yra prieš mažesnį, 
jie sudedami, o jei mažesnis yra prieš didesnį, iš didesnio atimamas mažesnis. Šis principas 
taikomas visiems romėniškiesiems skaitmenims, taigi devyni šimtai devyniasdešimt devyni 
romėniškaisiais skaitmenimis būtų /M. Ir viskas. Pastudijuok šį puslapį dar dešimt minučių ir 
galėsi drąsiai šifruoti visų antkapių užrašus. 


I II III IV V VI VII VIII IX X (1-10) 
XI XII XIII XIV XV XVI XVII XVIII XIX XX (11-20) 
XXX (30) XL(40) L(50) LX(60) LXX (70) LXXX (80) XC(90) C(100) 


Pavyzdžiui, 1924 metai romėniškai bus MCMXXIV. 

NEPAPRASTOS ISTORIJOS. KETVIRTOJI DALIS 


EEE 


Daglasas Beideris 


Kvailiai taisyklėms paklūsta, o protingi 
žmonės jomis vadovaujasi (Douglas Bader) 


D Robertas Beideris gimė Londo- 
ne 1910 m. vasario 10 dieną. Jo tėvas 
Frederikas buvo inžinierius. Vos Daglasui 
suėjo keli mėnesiai, tėvai išvyko dirbti į In- 
diją. Buvo nuspręsta, kad tenykštis klimatas 
kūdikiui netinkamas, tad Daglasas atsidū- 
rė pas savo tėvus tik sulaukęs dvejų metų. 
1913 m. Beiderių šeima grįžo į Angliją. Pra- 
sidėjus Pirmajam pasauliniam karui Frede- 
rikas Beideris kartu su kitais kariais atsidū- 
rė Prancūzijoje. Daglasas taip ir nebeišvydo 
tėvo. Frederikas mirė prasidėjus komplika- 
cijoms dėl šrapnelio padarytos žaizdos. 

Daglaso motina Džesė ištekėjo antrą kar- 
tą. Berniukas daugiau laiko praleisdavo su 
teta Heizele Beider (Hazel Bader) ir jos vyru 
aviacijos kapitonu Siriliu Berdžu (Cyril Bur- 
ge), Kranvelio karališkųjų oro pajėgų ko- 
ledžo adjutantu. Šis bendravimas Daglasui 
visam gyvenimui įkvėpė meilę lėktuvams ir 
skrydžiams. Jau Šv. Eduardo mokykloje jis 
buvo puikus sportininkas, o 1928 m. tapęs 
Kranvelio kursantu ėmė žaisti savo koledžo 
bokso, kriketo, ledo ritulio ir regbio koman- 
dose. Jo mokslo laimėjimai buvo ne tokie 
įspūdingi. Vienas iš Daglaso bendramokslių 
yra pasakęs: „Mums Beideris buvo lyg koks 
dievas, žaidė visus įmanomus žaidimus ir 
buvo visų komandų lyderis.“ 1930 m. Dagla- 
sas tapo karališkųjų oro pajėgų karininku. 

Būdamas ypač talentingas pilotas, jis 
nesunkiai pateko į eskadrilės akrobati- 
nio skraidymo komandą. 1931 m. Hendo- 
ne vykusiose varžybose porinio skraidymo 
rungtyje Daglasas iškovojo pirmąją vietą. 
Šis žmogus visiškai nejautė baimės ir tų 
pačių metų gruodžio 14 d. pervertino savo 
dvisparnio lėktuvo galimybes. Norėjo pasi- 
rodyti prieš draugus, neįtikėtinai žemai at- 
likdamas „statinę“. Sparno galiukas kliudė 
žemę, lėktuvas sudužo, Daglasui buvo siau- 
bingai sužalotos abi kojos. Daktaras Leo- 
nardas Džoisas (Joyce) nupjovė jas abi: de- 
šinę - virš kelio, kairę - žemiau. 

Niekas nebesitikėjo, kad dvidešimt vie- 
nų metų Beideriui pavyks išsikapstyti, ta- 
čiau jo didžiulis noras gyventi ir tvirtas cha- 
rakteris buvo nepalaužiami. Prasidėjo ilgas 
ir skausmingas gijimas. Daglasą perkėlė į 
Aksbridžo karališkųjų oro pajėgų ligoninę. 
Ten jis sutiko savo gyvenimo meilę Telmą 
Edvards (Thelma Edwards). 1935 m. jie su- 
situokė. 

Beideriui pagamino metalinius kojų pro- 
tezus. Jam teko ne tik išmokti jais vaikščio- 
ti, bet ir užsigydyti biges. Ypač sunku buvo 
valdyti dešinę koją: mokantis vaikščioti su 
metaliniu sąnariu reikėjo ypatingos ištver- 
mės ir atkaklumo. Gydytojai sakė Dagla- 
sui, kad be ramentų jis nežengs nė žings- 
nio. Beideris atsakė: „Atvirkščiai, velniai 
griebtų, aš nežengsiu nė žingsnio su jais.“ 
Taip ir buvo. Daglasas pasikliovė tik savo 
refleksais, koordinacija ir geležine valia. Jo 
gyvenimas visiškai pasikeitė. Vėliau savo 
skrydžių žurnale apie šį įvykį jis parašė: 
„Sudužau, lėtai atlikdamas „statinę“ paže- 
mėje. Prastas pasirodymas.“ 

Atleistas iš karališkųjų oro pajėgų, Bei- 
deris įsidarbino Azijos naftos bendrovėje. 
Negalėdamas skraidyti, pamėgo beprotiš- 
ku greičiu važinėtis kaimo keliais specialiai 
perdirbtu sportiniu automobiliu. Bet gyve- 
nime jo laukė dar daug nepaprastų dalykų. 
1939 m., prasidėjus Antrajam pasauliniam 
karui, Daglasas pamėgino grįžti į tarnybą. 
Jam buvo atsakyta: statute neparašyta, kad 
toks žmogus gali skraidyti. Daglasas atkir- 


to: statute neparašyta, kad toks žmogus ne- 
gali skraidyti! 

Beiderį parėmė buvę bendražygiai kari- 
ninkai, ypač tie, kurie jį pažinojo iki avari- 
jos. Britanijai verkiant reikėjo pilotų, todėl 
Beiderį priėmė į karališkąsias oro pajėgas ir 
paskyrė 222 eskadrilės skrydžių vadovu. Pir- 
mąjį priešo lėktuvą jis numušė dengdamas 
atsitraukimą prie Diunkerko. Po šios operaci- 
jos jis buvo paaukštintas ir paskirtas 242 Ka- 
nados eskadrilės vadu. Lakūnų kovos dvasia 
tuo metu buvo labai kritusi, nes mūšiuose jie 
buvo netekę beveik pusės žmonių. Visi manė, 
kad Daglasas, vaikščiojantis metalinėmis ko- 
jomis, vadovaus eskadrilei sėdėdamas prie 
rašomojo stalo, tačiau jis sėdo prie naikin- 
tuvo Hurricane šturvalo ir visą valandą rodė 
akrobatinio skraidymo figūras. Daglasas 
Beideris, jo užsispyrimas ir charizma buvo 
kaip tik tai, kas galėjo atgaivinti 242 eskadri- 
lės dvasią. Nuo pat pirmųjų dienų jis mokė 
pilotus savito kovos būdo, nekreipdamas nė 
menkiausio dėmesio į oficialiąją karališkųjų 
oro pajėgų taktiką. Tiesą sakant, kai kara- 
liškosioms oro pajėgoms teko susigrumti su 
Vokietijos bombonešiais ir naikintuvais, Bei- 
derio taktika pasirodė veiksmingiausia. 

Pirmą kartą Beiderio vadovaujama 242 
eskadrilė kovėsi 1940 m. rugpjūčio 30 d. Mū- 
šyje dėl Britanijos. Vos per valandą jie nu- 
mušė 12 vokiečių naikintuvų. Į ataką skris- 
davo po tris keturis kartus per dieną - tiek, 
kiek galėjo atlaikyti naikintuvai Hurricane. 

Pats Beideris laimėjo 22,5 oro dviko- 
vos - pusė dvikovos dėl to, kad vieną vokie- 
čių naikintuvą jis pašovė kartu su draugu ir 
abu sutiko pasidalyti pergalę pusiau. Bei- 
deris tapo penktuoju geriausiu karališkųjų 
oro pajėgų pilotu. Tai nepaprastai svarbus 
laimėjimas. Jei Didžioji Britanija nebūtų tu- 
rėjusi pranašumo ore, ji tikrai nebūtų pa- 
jėgusi apginti savo miestų ir oro uostų nuo 
nacių atakų ir priešų bombonešiai būtų juos 
nušlavę be pasigailėjimo kaip kitose Euro- 
pos šalyse. Už ypatingą narsą ir gerą vado- 
vavimą Mūšyje dėl Britanijos Beideris buvo 
apdovanotas Pasižymėjusio piloto kryžiumi 
ir ordinu už išskirtinę tarnybą. 

Po mūšio Beideris su savo eskadrile ata- 
kavo vokiečių torpedinius katerius ir vieną 
be palydos likusį bombonešį Dornier. Vado- 
vaudamas Tangmero oro brigadai, suda- 
rytai iš trijų eskadrilių, jis svariai prisidėjo 
prie naujos karališkųjų oro pajėgų ir JAV 
oro pajėgų kovos taktikos kūrimo. Lakūnai 
skraidydavo virš Lamanšo ir dairydavosi 
priešo lėktuvų. Grįždamas iš sėkmingų skry- 
džių, Beideris atsidarydavo lėktuvo kabinos 
viršų ir užsirūkydavo pypkę, spausdamas 
šturvalą tarp sveikojo ir metalinio kelio. Tai 
matydami kiti lakūnai visada stengdavosi 
laikytis kuo toliau, nes būgštaudavo, kad 
Beiderio lėktuvas netyčia nesprogtų. 

1941 m. oro mūšyje virš Prancūzijos Bei- 
deris susidūrė su vokiečių naikintuvu Me 
109. Nuo smūgio brito lėktuvas neteko uode- 
gos ir pradėjo kristi žemyn lyg švino gabalas. 
Beideris sugebėjo atsidaryti kabiną ir išlipo 
lauk, ketindamas saugiai nusileisti parašiu- 
tu, tačiau jam įstrigo dešinė koja. Vėjo gū- 
siai prispaudė lakūną prie fiuzeliažo. Visaip 
tampydamas ir sukinėdamas dirbtinę koją, 
Beideris galiausiai sugebėjo atsegti protezą 
laikančius dirželius. Koja išslydo pro kelnes 
ir jis galėjo saugiai išskleisti parašiutą. 

Patekęs vokiečių nelaisvėn, Beideris pa- 
siteiravo, ar nebūtų galima paprašyti atsiųs- 
ti jam dešinės kojos protezo. Nors ir keista, 
vokiečiai sutiko. Per bombardavimą kara- 
liškųjų oro pajėgų lėktuvas numetė dėžę su 
nauju protezu. Nuo smūgio jis šiek tiek nu- 
kentėjo, bet vokiečiai viską pataisė ir nuve- 
žė į ligoninę, kur buvo laikomas Beideris. 
Ten niekas į jį nekreipė per daug dėmesio, 
tad Beideris prisisegė gautąjį protezą ir pa- 
mėgino ramiausiai išeiti iš ligoninės terito- 
rijos. Pabėgti nepavyko, tačiau už tokią drą- 
są ir nusiteikimą jis pelnė pagarbą visose 
karo belaisvių stovyklose. Visi kiti į nelais- 
vę patekę britai suprato, kad kai belaisviai 
mėgina pabėgti, į stovyklas siunčiama vis 
daugiau sargybinių, taigi mūšio lauke lieka 
mažiau karių. Net jei ir nepavykdavo, reikė- 
jo mėginti bėgti. Galiausiai vokiečiai perkė- 
lė Beiderį į garsiąją Koldico pilį - kalėjimą, 
iš kurio, manyta, neįmanoma pabėgti. 


Per penkerius metus iš ten mėginta pa- 
bėgti net tris šimtus kartų. Trisdešimt vienam 
žmogui pasisekė. Kaliniai buvo pasigaminę 
sklandytuvą, išeidavo pro vartus, persiren- 
gę vokiečių kareiviais. Tai galiausiai privertė 
sutelkti šiame kalėjime labai dideles nacių 
pajėgas. Pirmasis britas, pabėgęs iš Koldico 
pilies, buvo Eiris Nyvas (Airey Neave). Vėliau 
jis tapo parlamento nariu, 1979 m. žuvo, 
sprogus automobilyje padėtai bombai. Atsa- 
komybę už šį išpuolį prisiėmė IRA. 

Beideris mėgino pabėgti tiek daug kartų, 
kad vokiečiai atėmė jo protezus. Dėl šio poel- 
gio kilo didžiulis nepasitenkinimas, vokiečiai 
susigėdo ir metalines kojas grąžino. Beideris 
netrukus vėl pamėgino pasprukti, bet buvo 
pagautas ir grąžintas. Kai 1945 m. amerikie- 
čiai užėmė Koldico pilį, ten kalėjo ir Beideris. 

Grįžęs į Angliją, jis gavo pulkininko 
laipsnį, tačiau pasibaigus karui nebematė 
savo ateities karališkosiose oro pajėgose ir 
įsidarbino naftos bendrovės Shell aviacijos 
skyriuje. Jam buvo paskirtas lėktuvas. 

Beideris rinko lėšas neįgaliesiems remti, 
organizuodavo įvairius labdaros renginius, 
lankėsi karo veteranų ligoninėse visame 
pasaulyje. Savo pavyzdžiu ir geležine valia 
jis įkvėpė ne vieną žmogų. 

Kartą 1955 m. Beideris turėjo sakyti kal- 
bą Oksforde, savo buvusioje mokykloje. Vie- 
nas penkiolikmetis mokinys iš nepakartoja- 
mos eisenos pažino pulkininką, žengiantį 
pro mokyklos vartus. Buvo labai karšta die- 
na, o Beideris pats nešėsi lagaminus, taigi 
berniukas nuskubėjo pagelbėti. Pulkinin- 
kas piktu balsu liepė dingti iš akių. Paskui 
berniuką aplankė mokyklos direktorius. Jis 
pagyrė auklėtinį už teisingą sprendimą ir 
pasakė, kad „pulkininkui Beideriui niekas 
nepadeda. Tampyti lagaminus karštą vasa- 
ros dieną jam yra išmėginimas.“ 

Knygoje (ir filme) Pasiekti dangų (angl. 
Reach for the Sky) šio žmogaus istorija pa- 
pasakota geriau negu šiame skyrelyje. Bei- 
deris buvo įžeidus ir sunkaus būdo žmogus, 
bet jo drąsa ir užsispyrimas tapo tikra le- 
genda. Jis mirė 1982 m., tačiau jo gyveni- 
mo istorija nemari. 

RUTULIUKAI 


—4—— 


Ą kmeniniais, moliniais ar net marmuri- 

iais rutuliukais žaisdavo dar romėnai. 
Patys geriausi buvo marmuriniai rutuliu- 
kai. Dabar daugelyje žaislų parduotuvių 
galima nusipirkti stiklinių ar porcelianinių 
rutuliukų. Žiūrėk, neapsigauk - rutuliukų 
žaidimas, vadinamas Ratu, gali pasirodyti 
tiesiog nežmoniškai sunkus, bet jis tikrai 
pats geriausias. Reikia tik lygaus pavir- 
šiaus, gabalėlio kreidos, rutuliukų krepše- 
lio ir noro rungtyniauti. 

Mums buvo šovę į galvą pasigamin- 
ti rutuliukų patiems, tačiau tam reikia to- 
kios temperatūros, apie kurią būtų rašo- 
ma nebent Mirtinai pavojingoje knygoje 
berniukams. Visų pirma sumaišomas įvai- 
rių spalvų lydytas stiklas. Sustingęs jis su- 
pjaustomas ritinėliais, paskui jie sumetami 
į besisukančią formą ir ten raičiodamiesi 
virsta tobulais rutuliais. 


Rutuliukų pavadinimai 


Rutuliukas, kurį pasirinkai mesti arba ri- 
denti, vadinamas muštuku. Kitus pagal jų 
spalvą ar medžiagą gali pavadinti, kaip tik 
širdis geidžia: paprastieji, blizgieji, porce- 
lianiniai, vingiuotieji ir kitaip. 


Sprigtavimas 

Sprigtavimu vadinamas klasikinis mokykli- 
nis rutuliukų ridenimo būdas. Profesionalai 
(jų išties yra) ridena rutuliuką nuo piršto 
sąnario: taip smūgiuojama tiksliau, nors 
mums labiau patiko tas būdas, kurį prisi- 
mename iš mokyklos laikų. Tiesa, sprig- 
tuojant yra pavojus, kad rutuliukas iškris 


ar išriedės už rato ribų, dėl to gali tekti ir 
raudonuoti prieš draugus, ir net pralaimėti 
žaidimą. 


Trys žaidimai, kuriuos reikia išmokti 


Ratas 

1. Kreida nubrėžk du apskritimus. Mažasis 
yra maždaug 30 cm skersmens, didysis — 
1,8 metro. 30 cm - tai maždaug atstu- 
mas nuo alkūnės iki riešo. 


——-- 18m —————————> 


2. Pasirink, kuriais rutuliukais Žžaisi. Visi 
žaidėjai turi pasirinkti po vienodą skai- 
čių. Nepamiršk, kad šiame žaidime 


RUTULIUKAI 


nesvarbu, kokius rutuliukus laimi ar 
praloši, svarbiausia - kiek jų. Sudėkit 
rutuliukus į vidinį ratą. Būtų mandagu 
visiems dėti po vieną rutuliuką paeiliui. 

3. Jokiu būdu neprarask savo muštuko. 
Tai gali būti tavo mėgstamiausias, retas, 
metalinis, marmurinis, porcelianinis, 
stiklinis ar net medinis rutuliukas. Tre- 
niruokis ridenti savo muštuką ir niekuo- 
met juo nerizikuok. 

4. Nuspręskit, kas pradės. 

5. Pirmasis ridenimas. Žaidimo tikslas — 
paridenti muštuką nuo bet kurio išorinio 
apskritimo taško į vidiniame rate sudė- 
tus rutuliukus. Visi iš rato išmušti rutu- 
liukai atitenka mušėjui ir jis gauna tei- 
sę ridenti antrą kartą, nebent muštukas 
būtų nepaaiškinamai išgaravęs. Jei rasti 
muštuką pavyksta, reikia ridenti iš tos 
vietos, kur jis aptinkamas. 

6. Jei nepataikai arba neišmuši iš vidinio 
rato nė vieno rutuliuko, ridena kitas žai- 
dėjas. Jei tavo muštukas guli išoriniame 
apskritime, jis ten ir lieka (žr. 7 taisyk- 
lę). Jei sustoja vidiniame apskritime, jį 
reikia išpirkti - padėti į vidinį ratą dar 
vieną rutuliuką. 

7. Muštukas, pakliuvęs į išorinį ratą, tam- 
pa taikiniu. Kitas žaidėjas gali taikytis 
arba į vidurį, arba į muštuką. Jei pataiko 
į muštuką, jo savininkas turi duoti riden- 
tojui vieną rutuliuką. Jei išoriniame rate 
sustoja ir jo muštukas, žaidimas vyksta 
toliau jau aprašyta tvarka. 

8. Žaidimas baigiasi, kai vidiniame rate 
nebelieka nė vieno rutuliuko. 


Šokliukai 
Šiame žaidime rutuliukai ne ridenami, o 


mėtomi. Kuo didesni rutuliukai, tuo Sokliu- 
kus žaisti lengviau. 


1. Pirmasis žaidėjas meta savo rutuliuką 
pirmyn maždaug 1,5 metro. 

2. Antrasis žaidėjas daro tą patį, stengda- 
masis pataikyti į pirmojo rutuliuką. (Kitas 
žaidėjas jau gali pataikyti į du rutuliukus 
ir t. t. Žaisti gali visai nemažas būrys.) 


3. Visi rutuliukai metami iš apačios ir nuo 
ten, kur nukrito muštukas. 

4. Jei rutuliukas kliudomas, jo savininkas 
arba netenka muštuko, arba už jį su- 
moka išpirką — bet kokį kitą rutuliuką. 
Verčiau mokėti išpirką negu prarasti 
muštuką. 


Štai ir viskas. Geriausia taktika paaiškės 
žaidžiant. 

Šimtas 

Tai stebėtinai patrauklios taiklumo varžy- 
bos dviem. 


1. Kreida nubrėžk nedidelį maždaug 30 cm 
skersmens apskritimą. 

2. Abu žaidėjai iš sutarto atstumo bando 
įmesti rutuliuką į apskritimą. 

3. Jei abu pataiko arba abu nepataiko, nie- 
kas nieko negauna. 

4. Jei į apskritimą pataiko vienas žaidė- 
jas, jis gauna dešimt taškų ir dar vieną 
ėjimą. 

5. Laimi tas, kuris pirmasis surenka šimtą 
taškų. 


Pražangos 


1. Žaidžiant Ratą ridentojo krumpliai turi 
liesti išorinį apskritimą. Jei neliečia, tai 
laikoma pražanga. 

2. Ridenant negalima judinti visos rankos. 
Galima ridenti tik nykščiu. 

3. Prasidėjus žaidimui vidiniame apskri- 
time esančius rutuliukus galima judinti 
tik muštuku. 


Tinsli Gryne (Tinsley Green, Vakarų Sasek- 
so grafystė, Anglija) kasmet vyksta pasaulio 
rutuliukų čempionatas. Tiesą sakant, ten 
žaidžiamas Ratas. Vidiniame rate padeda- 
mi 49 rutuliukai, kiekvienas vertas vieno 
taško. Laimi žaidėjas, kuris pirmasis suren- 
ka 25 taškus. 

Žaidžiant rutuliukais visiškai nesvarbu, 
kas kiek gali jų nusipirkti, svarbiausi yra tie 
rutuliukai, kuriuos laimi ar praloši. Tai pri- 
klauso nuo tavo įgūdžių ir nuo muštuko. 

(1 smogti priešui iš toli visais laikais žavėjo karius ir karvedžius. Danijoje, Holm- 
garde, archeologai pelkėje rado puikiai išsilaikiusių dar 7400 m. pr. Kr. padarytų lankų. 
Iš lankų mokėta šaudyti gal net 20 tūkstančių metų prieš Kristaus gimimą. Lankas yra galin- 
gas ir taiklus ginklas, vis dėlto žmonės ilgus amžius stengėsi sukurti ginklų, turinčių didesnę 
griaunamąją galią ir pasiekiančių priešą iš dar toliau. Juk vien lankininkų negana, kad pri- 
verstum miestą pasiduoti. 


Lankas iš Somerseto (Anglija), datuojamas apie 2500 m. prieš Kristaus gimimą 


Bene žymiausias pirmųjų toliašaudžių ginklų kūrėjas - Archimedas. 212-214 m. pr. Kr. 
kovose dėl Sirakūzų Archimedas, pasinaudodamas bronziniais veidrodžiais, nukreipdavo 
saulės spindulius į priešų laivus ir juos padegdavo. Šiuo pasakojimu ilgai buvo abejojama. 
XX a. 8-ojo dešimtmečio pradžioje graikų mokslininkas dr. Joanis Sakas, pasitelkęs į pagalbą 
šešiasdešimt jūreivių, pamėgino jį patikrinti. Visi jūreiviai gavo po didelį keturkampį veidro- 
dį ir nukreipė atspindėtus saulės spindulius į medinį laivą, esantį maždaug už 50 metrų. Jis 
užsiliepsnojo beveik akimirksniu. 

Archimedas buvo nepaprastas mąstytojas, antikos Leonardas Da Vinčis. Jis sukūrė ne 
vieną toliašaudį ginklą romėnų galeroms skandinti ar kariams nuo miesto sienų atmušti. Jis 
buvo ne vienišas. Graikai mokėjo naudotis skriemuliu, vandens siurbliu, kranu, net nedideliu 
garo varikliu. Tai buvo neįtikėtinos mokslo pažangos amžius ir visi šie laimėjimai pravertė 
kuriant toliašaudžius ginklus. 

Pirmųjų toliašaudžių ginklų veikimas buvo pagrįstas lanko, įtempto rankomis ar reke- 
tu, jėga. Skriemulio išradimas reiškė, kad žmogus, kartodamas daug jėgų nereikalaujantį 
veiksmą, gali išjudinti labai sunkų daiktą, 
kitaip sakant, remiantis tokiu principu gali- 
ma užtaisyti sunkiuosius ginklus. Romėnai 
pasinaudojo graikų išradimais ir juos pa- 
tobulino. Iš arklio karčių ir sausgyslių pin- 
tas virves jie paversdavo tiesiog tobulomis 
templėmis. Sunkusis romėnų akmensvaidis 
onagras galėjo nusviesti 45 kg svorio akme- 
nį net 365 metrus. Lotyniškai onager reiš- 
kia laukinį asilą, o jis, kaip žinome, labai 
stipriai spiria. Onagras veikia panašiai kaip 
katapulta - ir čia svarbiausi yra svaidyklės 
kaušas ir svirtis. 

Balista - tai romėnų karo mašina, skirta 
strėlėms ir akmenims svaidyti. Ji turėjo dvi 
temples, šaudymo nuotolis siekė apie 410 
metrų. Romėnai buvo ištobulinę net daugia- 
šūvę balistą. Sukant rankeną reketas atšok- 

Katapulta, senovės 
graikų ir romėnų 
ginklas 


Onagras 


davo, strėlė įkrisdavo į reikiamą vietą ir būdavo iššaunama iškart, kai tik suktuvas įtempdavo 
templę. Tai buvo pirmasis kulkosvaidis, nors dar nebuvo parako. 

Kiekvienas romėnų legionas turėjo po sunkųjį onagrą ir trisdešimt skorpiono lankų - ma- 
žesnių tokios pat rūšies ginklų, telpančių nedideliame vežimėlyje. Romėnų pergalės priklau- 
sė ne tik nuo geležinės drausmės ir gerų kalavijų! 

Dar viena tokios rūšies karo mašina - trebušetas. Pagrindinė jo dalis - sunkus atsvaras. 
Šis toliašaudis ginklas galėjo šaudyti kur kas sunkesniais sviediniais negu kiti. Vis dėlto milži- 
niškas atsvaras reiškė, kad pastatyto trebušeto nebegalėdavai pajudinti, ir jis tiko tik miestų 
sienoms griauti. Trebušetais šaudydavo viduramžiais, kol buvo išrasti pabūklai. Nuleisti svir- 
tį ir įdėti sviedinį buvo įmanoma tik skriemulių ir reketo mechanizmu. Atleidus šį mechaniz- 
mą atsvaras nukrisdavo, svirtis švysteldavo pirmyn ir didžiuliu greičiu nusviesdavo sviedinį. 

Paskui, sujungus parako ir metalurgijos pramonę, atsirado lygiavamzdžių pabūklų. Paly- 
ginti su ankstyvaisiais karybos mechanizmais, šių ginklų šūvio nuotolis buvo gerokai didesnis 
ir užtaisyti juos galėjai kur kas greičiau. Kinijoje paraką mokėta gaminti dar XI a., bet euro- 


Balista Trebušetas 

piečiai ėmė naudoti paraką sprogmenims tik XIII amžiuje. Parako formulę užrašė Anglijos 
Archimedas - Rodžeris Beikonas (Roger Bacon). Sieros, medžio anglių ir kalio nitrato, kitaip 
vadinamo salietra, mišinys pakeitė Vakarų pasaulio gyvenimą. 


Paveiksle pavaizduotas Mons Meg, dar prieš 1489 m. Flandrijoje pagamintas pabūklas, 
dabar saugomas Edinburgo pilyje. 150 kg svorio akmeninį rutulį jis galėjo nusviesti iki 2,4 
kilometro. 

Kitus šešis amžius pabūklai iš principo nesikeitė: lygiavamzdžiai, užtaisomi per laibgalį, 
uždegami degtuvu arba titnago kibirkštimi. Tiesa, imta šaudyti ne akmeniniais, bet metali- 
niais sviediniais, nes pasirodė paprasčiau gaminti juos vienodus. Minkštus kaltinės geležies 
vamzdžius pakeitė ketus. Laivų pabūklai, kad padarytų kuo daugiau žalos priešų laivams ir 
nušluotų nuo denio kuo daugiau įgulos, šaudydavo grandininiais ir strypiniais sviediniais. 
Tiesą sakant, Nelsono laikais pabūklai šaudė taip pat kaip jų pirmtakai XIII amžiuje. Taip jau 
yra su ilgaamže technologija - arba patobulini, arba pakeiti naujesne. 

XIX a. patobulėjo mortyros ir haubicos. Mortyros šūvio trajektorija, palyginti su paprasta 
patranka, yra labai aukšta, haubicos - tarp jų abiejų. Šių ginklų raida buvo sparti, nes men- 
kiausias kurio nors ginklo pranašumas lėmė pergalę. 

Graižtvinio vamzdžio viduje esančios spiralinės įrantos įsuka lekiantį sviedinį. Tai suteikia 
giroskopinio stabilumo. Rankiniams šaunamiesiems ginklams ši technologija buvo taikoma 
palyginti seniai, o štai artilerijoje ji pirmą kartą pritaikyta tik maždaug XIX a. 7-ajame de- 
šimtmetyje. Naujieji pabūklai užtaisomi per spyną, turi tvirtesnį vamzdį ir yra neįtikėtinai 
taiklūs. 


Karališkojo laivyno 
strypiniai ir grandininiai 
sviediniai 

Pirmojo pasaulinio karo britų patranka, šaudanti sprogstamaisiais sviediniais 


Patys didžiausi pabūklai galėdavo būti už keleto mylių nuo fronto linijos ir šaudyti į prie- 
šus didžiulius užtaisus parabolės (lanko) trajektorija. 

Skyrius apie artileriją būtų nebaigtas, jei neužsimintume apie tankus. Atsiradusios per 
Pirmąjį pasaulinį karą, šios mašinos turėjo didelę įtaką šiuolaikiniam karo menui. Sunkioji 
artilerija tapo labai judri ir gerai šarvuota. 

XXI a. britų tankas Challenger 2 


Šiuolaikinė artilerija - tai ir tarpžemyninės raketos, galinčios smogti į taikinius, esančius 
už šimtų ar net tūkstančių kilometrų tokia jėga, kuriai neprilygsta nė vienas šiame skyriuje 
aprašytas ginklas. Galima sakyti, kad artilerija pasiekė aukščiausią savo raidos tašką: dabar 
įmanoma nušluoti nuo žemės paviršiaus miestą nepasiuntus ten nė vieno kareivio. 

Šiuolaikiniai pabūklų sviediniai sustiprinami nuskurdintuoju uranu. Tai uranas, iš kurio 
pašalinta didžioji dalis radioaktyviųjų izotopų. Šis metalas yra toks sunkus ir kietas, kad 
virsta tiesiog žvėriškai veiksmingu užtaisu šarvams pramušti. Nuskurdintasis uranas ne toks 
radioaktyvus kaip iškastinis, tačiau jis yra nuodingas ir chemiškai aktyvus, todėl jo ryti nepa- 
tartina. Nuskurdintojo urano sviedinių dulkės ir skeveldros būna pavojingos ilgą laiką. 


Iš lanko kilę toliašaudžiai ginklai - jau tolima praeitis. Kol dar nebuvo kulkosvaidžių, galė- 
jai tikėtis, kad patrankų ugnimi apšaudoma kariuomenė, nors ir praretėjusi, pasieks priešo 
pozicijas. Tokią pasenusią kavalerijos atakos taktiką pakeitė Pirmasis pasaulinis karas. Nu- 
matyti, kaip viskas keisis ateityje, dar sunkiau - juk atsirado tiesiog nežmoniškai galingų ma- 
sinio naikinimo ginklų. Šiandien karai paprastai būna mažesnio masto, o kariaujančios šalys 
stengiasi riboti naikinimo lygį. Juk Didžioji Britanija per Folklendų karą galėjo numesti ant 
Argentinos branduolinę bombą, tą patį galėjo padaryti ir JAV per pirmąjį ar antrąjį Persijos 
įlankos karą. Nė viena valstybė to nepadarė. Tikėkimės, kad niekas to taip ir nepadarys. 

SAULĖS SISTEMA 


È 


SISTEMOS CENTRAS - SAULĖ 


149 milijonai kilometrų nuo Žemės. 


Saulė viena sudaro 98 proc. visos Saulės sistemos masės. Jei būtų tuščiavidurė, joje tilptų 
1,3 milijono tokių planetų kaip Zemė. Paviršiaus temperatūra siekia vos 6 000 °C, o vidu- 
je - net 15 milijonų °C. 


Amžius (naujausiais duomenimis) - maždaug 4,6 milijardo metų. Mes tikimės, kad Saulė 
išgyvens dar 5 milijardus metų, paskui taps raudonąja milžine, tada baltąja nykštuke ir 
galiausiai išvis užges. Labai nesibaimink, nes Žemė ir visi kiti Saulės sistemos kūnai bus 
sunaikinti jau tada, kai Saulė virs raudonąja milžine. 


MERKURIJUS 


Merkurijus yra artimiausia Saulei planeta, esanti vos už 57 milijonų kilometrų nuo jos. 
Pagal dydį - priešpaskutinė visoje sistemoje. Paviršius, panašiai kaip ir Mėnulio, nusėtas 
kraterių. Merkurijus turi ploną natrio ir kalio atmosferą, susidariusią iš planetos plutos 
dulkių. Manoma, kad didžiąją Merkurijaus dalį sudaro geležies branduolys. 


Karšta. Temperatūra dieną 430 °C, naktį -180 °C. 


Apskrieja Saulę (Merkurijaus metai) per 87,97 Žemės paros. Tai trumpiausi metai visoje 
Saulės sistemoje, todėl ši greita planeta buvo pavadinta sparnuotakojo romėnų ew pa- 
siuntinio vardu. 


Palydovų neturi. 

VENERA 


Antroji nuo Saulės planeta, vidutiniškai nutolusi nuo jos 108 milijonus kilometrų. Venera 
dar vadinama Aušrine ar Vakarine. Po Saulės ir Mėnulio Venera yra ryškiausias Žemėje 
matomas dangaus kūnas. 


2012 m. bus galima stebėti, kaip Veneros šešėlis slenka per Saulės skritulį. Jei pražiopsosi 
šį įvykį, kito teks laukti ilgokai - iki 2117 metų. Prisimink naminį projektorių - puikiausią 
priemonę Saulei stebėti. Niekada nežiūrėk tiesiai į Saulę, ypač per teleskopą, nes tai gali 
būti paskutinis vaizdas, kurį pamatysi. 


Apskrieja Saulę (Veneros metai) per 224,7 Žemės paros. 
Palydovų neturi. 


Atmosfera - vientisas debesų sluoksnis, 97 proc. anglies dvideginio, kita dalis - azotas. 
Netinkama jokiai mums žinomai gyvybės formai. Atmosferos slėgis 96 kartus didesnis 
negu pas mus, todėl uždusti nespėtum - greičiau būtum sutraiškytas lyg vabalas. Vidutinė 
paviršiaus temperatūra siekia 482 °C. Švelniai tariant, nemalonu. 


Venera buvo pavadinta romėnų meilės deivės vardu, nes vieniši observatorijose sėdintys 
vyrai, matyt, buvo labai jautrūs žaviems, spindintiems dangaus kūnams. Vis dėlto planetų 
kelionės po nakties dangų neturi nieko bendra su tikrąja meile. 


ŽEMĖ 


Trečioji planeta nuo Saulės, nutolusi nuo jos 149 milijonus kilometrų. 


Žemė yra kaip kūdikių košytė - nei per karšta, nei per šalta. Visiems kaip tik. Atmosferą 
sudaro azotas, deguonis, 0,03 proc. anglies dvideginio ir šiek tiek kitokių dujų, pavyzdžiui, 
argono. 


Žemė yra penktoji pagal dydį Saulės sistemos planeta. Ji turi magnetinį lauką ir skystą 
nikelio ir geležies branduolį. 

Apskrieja apie Saulę (Žemės metai) per 365,25 paros. 


Orbita yra elipsės formos - tai reiškia, kad atstumas tarp Žemės ir Saulės svyruoja maž- 
daug nuo 147 iki 152 milijonų kilometrų. Žemės orbita yra beveik toje pačioje plokštumoje 
kaip ir visų kitų Saulės sistemos planetų orbitos (išskyrus Plutoną), lyg jos visos būtų nepa- 
judinamai įtaisytos vieno didžiulio nematomo skritulio paviršiuje. Labai tvarkinga. Šiaip 
ar taip, mūsų namai. 


Turi vieną palydovą - Mėnulį. Jis apskrieja Žemę per 27,3 paros. 


MARSAS 


Ketvirtoji planeta. Atstumas nuo Saulės - maždaug 226 milijonai kilometrų. 
Trauka - trečdalis Žemės traukos. 


Beveik nėra magnetinio lauko - tai reiškia, kad planetos branduolys dabar kietas, nors 
anksčiau galėjo būti ir skystas. 


Apskrieja Saulę per 686,98 Žemės paros. 
Vidutinė temperatūra -55 °C. 


Pietinį ir šiaurinį Marso ašigalį dengia ledo kepurės, sudarytos iš suledėjusio vandens ir 
anglies dvideginio. Marso atmosferą sudaro 95 proc. pri A dvideginio, 3 proc. azoto ir 
5 proc. argono bei kitų dujų. Planetos ašis, kaip ir mūsų Žemės, yra pasvirusi, taigi Mar- 
se keičiasi metų laikai, o nuo jų priklauso baisingos smėlio audros. Marse jau būta viso- 
kių zondų ir nusileidimo modulių, bet žmogus raudonojoje planetoje dar nėra žengęs nė 
žingsnio. 

Turi du palydovus: Fobą ir Deimą. Marsas pavadintas romėnų karo dievo vardu. Graikai 
savo karo dievą vadino Arėju. Jis turėjo du sūnus: Fobą (Baimę) ir Deimą (Siaubą). Paly- 
dovai pavadinti jų vardais. 

JUPITERIS 


Penktoji sistemos planeta. Vidutinis atstumas iki Saulės - 778 milijonai kilometrų. 


Jupiteris, be jokios abejonės, yra didžiausia Saulės sistemos planeta ir ketvirtasis pagal 
ryškumą mūsų matomas dangaus kūnas (po Saulės, Mėnulio ir Veneros). Aplink Saulę 
Jupiteris apkeliauja per beveik dvylika metų. Kartais šis milžinas vadinamas mėgėjų pla- 
neta, nes ją labai lengva aptikti paprasčiausiu teleskopu ar net žiūronais. 


Žmonės niekada nebuvo nuskridę į Jupiterį ir tikriausiai niekada nenuskris, taigi mūsų 
žinios apie jį grįstos tik stebėjimais ir kelių palydovų bei zondų siunčiamais duomeni- 
mis. Mokslas padeda mums pamatyti daugiau. Pavyzdžiui, pro šalį skriejantys objektai dėl 
traukos pagreitėja. Greičio pokyčiai išmatuojami ir palyginami su kitais turimais duome- 
nimis. Taip po kruopelytę galima susidaryti vaizdą, kaip atrodo planeta, kurioje slėgis ir 
trauka tokie stiprūs, kad kažin ar kada pavyks ten nuleisti kokį nors aparatą. 


Jupiterio masę galima apskaičiuoti pagal tai, kokią įtaką planeta daro savo palydovams. 
Jupiteris yra 318 kartų sunkesnis už Žemę, tačiau jei jis būtų tuščiaviduris, jame sutilptų 
daugiau kaip tūkstantis tokių planetų, o tai reiškia, kad Jupiteris sudarytas iš dujų. Šį spė- 
jimą patvirtino 1995 m. paleistas zondas Galileo. Jis buvo paniręs į viršutinius Jupiterio 
atmosferos sluoksnius ir ten aptiko helio, vandenilio, amoniako ir metano. Pagal daugelį 
parametrų Jupiteris yra nenusisekusi Saulė - 80 kartų per maža, kad įsiliepsnotų. 


Dujų sluoksnio slėgis yra daugiau kaip 3 milijonus kartų didesnis už Žemės atmosferos 
slėgį. Tokiomis sąlygomis net ir vandenilis įgauna metalo savybių, todėl Jupiteris turi kie- 
tą branduolį. Galima drąsiai teigti, kad tai viena iš nemaloniausių vietų, kokią tik galima 
įsivaizduoti. Vėjai ten įsibėgėja iki 650 km/val., o cheminiai procesai, kuriuos mes mano- 
mės suprantą, dėl milžiniško slėgio vyksta visai kitaip. Esant temperatūrai tarp -121 °C ir 
-163 °C sninga amoniaku. 


Palydovų yra maždaug 61 ir dar blankus lūženų žiedas. Aplink Jupiterį skrieja šimtai ar 
net tūkstančiai akmens luitų. Kuriuos iš jų galima pavadinti palydovais, priklauso tik nuo 
stebėtojo požiūrio. 1610 m. Galilėjus aptiko keturis didžiausius palydovus: Ijo, Europą, 
Ganimedą ir Kalistą. Jie dideli, todėl verti aptarti atskirai. Jupiterio palydovai pavadinti 
graikų vyriausiojo dievo Dzeuso (atitinka romėnų Jupiterį) mylimųjų vardais. 


1. Ijo. Palydovas, skriejantis arčiausiai Jupiterio. Skersmuo - 3 125 kilometrai, šiek tiek 
mažesnis negu Mėnulio. Ijo paviršiuje daug veikiančių ugnikalnių, o dėl labai nedidelio 
atstumo iki Jupiterio magnetinio lauko susidaro kelių milijonų amperų stiprio elektros 
iškrovos, tekančios į didžiosios planetos jonosferą. Jupiterį šis palydovas apskrieja per 
1,77 paros 354 tūkstančių kilometrų orbita. 


2. Europa. Pats lygiausias visos Saulės sistemos kūnas. Jupiterį apskrieja per 3,55 paros. 

Europos paviršių dengia ledas, o nedidelis magnetinis laukas leidžia spėti, kad po ledu 
teka sūraus vandens srovės. Skersmuo - šiek tiek daugiau nei 3 155 km, orbita - vidu- 
tiniškai 670 tūkstančių kilometrų. 


3. Ganimedas. Didžiausias Jupiterio ir visos Saulės sistemos palydovas. Jo skersmuo - 
5 471 kilometras. Aplink Jupiterį apskrieja per 7,15 paros vidutiniškai 1,07 milijono 
kilometrų orbita. Ganimedas yra didesnis už Merkurijų. 


4. Kalista. Paskutinis Galilėjaus aptiktas Jupiterio palydovas. Jo skersmuo siekia 4 828 km, 
orbitos spindulys - 1,88 milijono kilometrų. Kalista yra beveik tokio pat dydžio kaip 
Merkurijus, aplink Jupiterį ji apskrieja per 16,7 Žemės paros. 


SATURNAS 


Šeštoji sistemos planeta. Ji nutolusi nuo Saulės 1,377 milijardo kilometrų. 


Kaip ir Jupiteris, Saturnas yra dujinė planeta. Joje slėgis toks didelis, kad vandenilis su- 
spaudžiamas iki skystojo būvio, o branduolyje - iki kietojo. Vis dėlto manoma, kad vidu- 
tinis Saturno tankis yra toks nedidelis, kad planeta galėtų plūduriuoti vandenyje. Saulę 
apskrieja per 29,5 metų. 


Atmosfera susideda iš 88 proc. vandenilio, 11 proc. helio, metano, amoniako ir kitų dujų. 
Planetos paviršiuje vėjai įsibėgėja iki 1 600 km/val. 


Saturno žiedai nuo jo centro nutolę daugiau kaip 135 tūkstančius kilometrų. Juos pirma- 
sis 1610 m. pastebėjo Galilėjus. Tiesa, žiedus mokslininkas pavadino rankenomis. Olandų 
astronomas Kristianas Heigensas (Christiaan Huyggens) pirmasis atkreipė dėmesį, kad jie 
yra nutolę nuo planetos paviršiaus. 


Temperatūra nuo -130 iki -191 °C. Labai šalta! 


Palydovų gana daug, jei skaičiuosim ir mažutėlaičius akmenėlius. Didesnių palydovų yra 
penkiolika. Nuo didžiausio Titano (Saulės sistemoje dydžiu nusileidžia tik Ganimedui, be 
to, turi ploną atmosferos sluoksnį) iki nykštuko Pano, kurio skersmuo vos apie 20 kilomet- 
rų. 2005 m. Titaną pasiekė NASA zondas Huyggens. 


Saturnas romėnų mitologijoje atitinka graikų dievą Kroną, Dzeuso tėvą. 

URANAS 


Septintoji sistemos planeta. Atstumas nuo Saulės - daugiau kaip 2,86 milijardo kilometrų. 


Turi 11 žiedų ir daugiau kaip 20 palydovų, nors, kaip ir Jupiteris ar Saturnas, gali jų turėti 
kur kas daugiau, tik mes jų dar neatradome. Uranas 67 kartus didesnis už Žemę, o sve- 
ria vos 14,5 karto daugiau. Dėl šios priežasties Uranas priskiriamas prie dujinių milžinių, 
nors, be abejo, yra mažesnis už Jupiterį ir Saturną. 

1986 m. Uraną pasiekė kosminis zondas Voyager 2. Be stebėjimų iš Žemės, zondo perduo- 
ti duomenys yra vienintelis mūsų žinių apie šią planetą šaltinis. 

Apskrieja apie Saulę per 84 Žemės metus, nors aplink savo ašį apsisuka greičiau negu 
Žemė - per 17,25 valandos. 


Urano atmosferą sudaro 83 proc. vandenilio, 15 proc. helio ir 2 proc. metano. Planetos 
branduolys - tik ledas ir akmuo. Ašis yra tiek pasvirusi, kad į Saulę pakaitomis atsisuka tai 
vienas, tai kitas ašigalis. Kitaip sakant, kiekviename ašigalyje Saulė šviečia po 42 metus. 
Vidutinė temperatūra nuo -197 iki -220 °C. 


Yra 27 palydovai. Visi pavadinti Šekspyro pjesių veikėjų vardais: Kordelija, Ofelija, Bjan- 
ka, Pakas, Rozalinda, Dezdemona ir t. t. 


Graikų mitologijoje Uranas buvo Krono tėvas, kitaip tariant, Dzeuso senelis. 


NEPTŪNAS 


Aštuntoji Saulės sistemos planeta. Nutolusi nuo sistemos centro 4,5 milijardo kilometrų. 


Ketvirtoji pagal dydį Saulės sistemos planeta. Turi keturis žiedus ir vienuolika palydovų. 
Neptūnas - paskutinė dujinė milžinė, arba Jupiterio tipo planeta, 72 kartus didesnė ir 17 
kartų sunkesnė už mūsų Žemę. 

Manoma, kad akmeninį branduolį, dengiamą ledo, gaubia vandenilio, helio ir metano 
atmosfera. 


Kas 248 metus, skriedamas netaisyklinga orbita, Plutonas įsibrauna į Neptūno orbitą ir 
šis 20 metų išbūna tolimiausia nuo Saulės planeta. Paskutinį kartą tai įvyko 1979-1999 
metais. Neptūnas - paskutinė planeta, kurios orbita yra vienoje plokštumoje su Žemės 
orbita. 


Mokslininkai nuspėjo Neptūną esant dar tada, kai jis nebuvo atrastas. Taip pat atsitiko ir 
su Halio (Halley) kometa. Mokslininkai pastebėjo, kad Urano orbitą veikia kažkokio labai 
didelio kūno traukos jėga. To kūno trajektorija ir vieta buvo matematiškai apskaičiuotos, 
paskui šiek tiek paieškota ir atrastas Neptūnas. Pirmą kartą jis pastebėtas 1846 metais. 


Vienintelis iš Žemės paleistas aparatas, sugebėjęs pasiekti Neptūną, yra kosminis zondas 
Voyager 2. Tai įvyko 1989 metais. 


Apskrieja Saulę per 164,79 Žemės metų. Ašis pasvirusi 29,6* (o Žemės 23,5), todėl galima 
spėti, kad Neptūno metų laikai keičiasi panašiai kaip ir mūsiškiai, nors, tiesą sakant, ten 
taip šalta, kad vargu ar pastebėtum, kuo skiriasi žiema nuo vasaros. 


PLUTONAS 


Devintoji Saulės sistemos planeta. Atstumas nuo Saulės - 5,87 milijardo kilometrų. 


Plutonas yra akivaizdus įrodymas to, kas įvyksta, kai tvarkinga Saulės sistema prisivilioja 
paklydusį akmens luitą. Vis dėlto Plutonas yra gana didelis, turi palydovą ir net šiek tiek 
veikia Neptūno ir Urano orbitas. Plutonas yra taip toli ir toks mažas, kad net ir apskaičia- 
vus jo buvimo vietą prireikė 25 metus teleskopu klajoti po dangų, kol 1930 m. pavyko jį 
aptikti. 1978 m. atrastas vienintelis Plutono palydovas Charonas. 


Taip toli jokio kosminio aparato dar nepavyko nusiųsti, tačiau pasitelkus Hablo teleskopą 
buvo sudarytas 85 proc. Plutono paviršiaus ploto žemėlapis. Planeta turi poliarines kepu- 
res ir, atrodo, yra sudaryta iš uolienų ir murzino ledo. Taip pat turi ir plonytį atmosferos 
sluoksnį, sudarytą iš azoto, anglies dvideginio ir metano. 


Plutonas - nyki ir tamsi vieta, todėl jis pavadintas romėnų požemių dievo vardu (graikų 
Hado atitikmuo). O Charonas buvo valtininkas, kuris keldavo mirusiųjų sielas per pože- 
mio upes. 

SEDNA, BET AR JI TIKRAI PLANETA? 


2004 m. Kalifornijos technologijos instituto darbuotojas dr. Maikas Braunas (Mike Brown) 
paskelbė, kad aptikta dešimtoji Saulės sistemos planeta - maždaug 3⁄4 Plutono dydžio, nuo 
Saulės nutolusi 134 milijardus kilometrų. Sedna yra raudonos spalvos, neturi palydovų, o 
ar ji irgi planeta, abejojama. Juk galų gale yra mokslininkų, manančių, kad ir Plutonas - 
ne planeta... Pamanykit, ledo gabalas! Bet Plutonas bent jau turi palydovą. 


IR GALIAUSIAI KOMETOS, ASTEROIDAI 
IR KITOKS DANGAUS LAUZAS 


Saulė yra tokia milžiniška, kad jos trauka veikia neaprėpiamą erdvės platybę ir joje įka- 
lina įvairius kosminius kūnus. Dažniausiai tai murzini ledo luitai, vos vieno kito kilomet- 
ro skersmens. Vienas iš tokių kūnų - Halio kometa. Ji gana didelė, todėl šiek tiek veikia 
planetų orbitas, ir kaip tik pagal šiuos nukrypimus Edmundas Halis (Halley) matematiškai 
apskaičiavo jos pasirodymą. Tiesą sakant, jis pats tos kometos niekada nematė. Tik pra- 
ėjus šešiolikai metų nuo jo mirties, 1758 m., Žemės gyventojai danguje išvydo kometą. Ji 
matoma kas 76 metus. Halio kometos pasirodymai fiksuojami dar nuo 240 m. prieš Kris- 
taus gimimą. Kitą kartą ja grožėtis galėsime 2061 metais. Mažai tikėtina, kad kometą pa- 
matys šios knygos autoriai, bet tu tokią progą turi... 

Tarp Marso ir Jupiterio orbitų yra vidinis asteroidų žiedas - šimtai tūkstančių skirtingo 
dydžio uolienų gabalų, nuo mažyčių dulkelių iki kelių šimtų kilometrų skersmens luitų. 
Asteroidų žiedas gali būti susidūrusių planetų skeveldros, o gal tiesiog statybinių medžia- 
gų liekanos: kai sistema ėmė vėsti, jų neprireikė. 

Paukščių Tako galaktikos atšakoje per kosmoso platybes keliaujančią mūsų sistemą pa- 
siekia meteorai. Dažniausiai jie sudaryti iš silicio, rečiau - geležies, nikelio ar visų trijų 
elementų mišinio. Įskridę į Žemės atmosferą ir įkaitę nuo trinties, jie danguje palieka ilgą 
ryškų pėdsaką. Jei meteorai nesudegtų atmosferoje, jie trenktųsi į Žemės paviršių dides- 
ne jėga negu branduolinė bomba, tačiau taip beveik niekada neįvyksta (žr. Dinozaurai). 
Geriausia jų dairytis rugpjūčio 9-16 ir gruodžio 6-19 dienomis. Vasaros meteorų srau- 
tas vadinamas Perseidais, nes pasirodo ties Persėjo žvaigždynu. Per patį įkarštį galima 
pastebėti po vieną kas minutę. Žiemos meteorų srautas vadinamas Geminidais, nes pa- 
sirodo Dvynių žvaigždyne, prie Oriono. Ir vieną, ir kitą meteorų srautą galima pamatyti 
kur nors užmiestyje. Šie reiškiniai nėra amžini - Geminidų srautas pirmą kartą pasirodė 
1862 metais. 

Tai tiek. Visa kita yra tuščia erdvė ir kosminiai spinduliai. 

DEŠIMT DIEVO ĮSAKYMŲ 
S 
1 
Neturėk kitų dievų, tik mane vieną. 
2 
Netark Dievo vardo be reikalo. 
3 
Švesk sekmadienį. 
4 
Gerbk savo tėvą ir motiną. 
5 
Nežudyk. 
6 


Nepaleistuvauk. 
Nevok. 


Nekalbėk netiesos. 
9 
Negeisk svetimo vyro ir svetimos moters. 
10 
Negeisk svetimo turto. 


Didysis įsakymas: mylėk Viešpatį Dievą visa širdimi, visa siela, visu protu ir visomis 
jėgomis, mylėk savo artimą kaip pats save. 

VISIEMS PAŽĮSTAMI MEDŽIAI 


———— 


MS 4000 m. pr. Kr. visa Didžiosios Britanijos (ir Lietuvos*) teritorija buvo apaugusi 
miškais. Medžiams patinka vidutinių platumų klimatas, o žmogaus veikla - ne. Žmonės 
kirviu ir ugnimi išnaikino daugybę miškų. Po kelių tūkstantmečių kaip tik paprastasis ąžuo- 
las padėjo Didžiajai Britanijai tapti nenugalima jūrų valstybe. 

Miškai buvo mūsų protėvių žemės ūkio pagrindas. Jie davė medienos namams, juose buvo 
medžiojamų žvėrių, galėjai rasti malkų, pasirinkti grybų ir uogų. Buvo net vadinamoji girai- 
čių sistema - tam tikruose plotuose sodindavo ir paskui iškirsdavo nedidelius medelius, lyg 
tai būtų koks javų laukas. 

Šioje knygoje tikrai neišvardysime šimtų įvairiausių medžių. Vis dėlto pravartu žinoti, ko- 
kių medžių daugiausia auga miestuose ir kaimuose, ir mokėti juos atpažinti. Labai svarbu 
pažinti ne tik dangaus skliautą, bet ir žemę, kuria vaikštome. Be to, šios žinios pravers, kai 
norėsi ką nors pasidirbti iš medienos. 

Atpažinti medžius gali pasirodyti sunku. Gal net nusigąsi, pamatęs kokį nors botaniką, 
vaikštantį po mišką ir murmantį sau panosėje Seguioadendron giganteum ar ką nors pa- 
našaus, bet žinok, kad visai įmanoma pažinti rūšis remiantis kategorizavimo ir atmetimo 
principais. Štai keletas dažniausiai pasitaikančių rūšių, kurias, mūsų nuomone, turėtų pa- 
žinti visi. 


PAPRASTASIS ĄŽUOLAS (QUERCUS ROBUR) 


Svarbiausias Šiaurės Vakarų Europos miškų medis. Užauga iki 21-40 m aukščio. Ąžuolai 
dažnai auga giraitėmis. Jie tikri ilgaamžiai - gali gyvuoti net keletą šimtmečių. Anglijos pie- 
tuose labiausiai paplitę bukai, šiaurėje - uosiai ir pušys, o Vidurio Anglija - ąžuolų karalija. 


+ Žievė. Pilka, išvagota smulkių griovelių ir įtrūkimų. Pumpurai smailūs, apvalaini. 

+ Lapai. Skiautėti ar ištisiniai, dantyti ar lygiakraščiai. 

e Vaisiai. Gilės, augančios kekėmis ant ilgų lapkočių. Dažnai galima pastebėti dygstant dai- 
gelių - tai voverės buvo užkasusios maisto atsargų žiemai. 

PAPRASTOJI 


Nuostabus medis, aukštas (23 m) ir 
elegantiškas. Paprastosiomis liepo- 
mis tradiciškai apsodinamos alė- 
jos. Džiovintų liepžiedžių arbata — 
neblogas vaistas nuo nemigos. 


e Žievė. Pilka arba pilkšvai rusva, 
su ilgais įtrūkimais ir grioveliais, 
gumbuota. 

e Lapai. Širdies formos, siaurėjan- 
tys, tamsiai žali, apačia apaugusi 
baltais pūkeliais. Sakos glotnios, 
be pūkelių. 

e Vaisiai. Apvalūs riešutėliai, pri- 
nokę kiek susiraukšlėja. Krinta 
kekėmis. 


GUDOBELĖ 


Viena iš dažniausių rūšių tiek Didžio- 
joje Britanijoje, tiek ir visos Europos 
lygumose. Tankus, dygliuotas krū- 
mas, kartais gali užaugti ir iki nedi- 
delio medelio (maždaug 12 m) aukš- 
čio. Auga beveik bet kokioje dirvoje. 
Senąja anglų kalba gudobelė buvo 
vadinama May kaip ir pavasario mė- 
nuo (May „gegužė“. - Vert. past.), 
buvo net tokia patarlė: Ne'er cast a 
clout till May is out („Nemesk žiemi- 
nio apdaro, kol nenužydėjo gudobe- 
lė“, plg. „Lig Sekminių nemesk kaili- 
nių“. - Vert. past.). Geras patarimas! 


e Žievė. Šviesiai ruda, sluoksniuota. 

e Lapai. Ištisiniai, skiautėti, kar- 
tais skaldyti. 

e Vaisiai. Maži, ryškiai raudoni 
arba oranžiniai obuolėliai. 

e Žiedai. Pražysta baltomis kekėmis 
birželio pradžioje, vėliau parausta. 


LIEPA (TILIA X EUROPAEA) 


(CRATAEGUS MONOGYNA) 

KARPOTASIS BERŽAS (BETULA PENDULA) 


Auga sausoje ir smėlingoje dirvoje. Tai 
trumpaamžiai medžiai, retai kada iš- 
gyvena šimtą metų. Užauga iki 30 m 
aukščio. Išsiskiria tvirtu kamienu ir 
žemyn nusvirusiomis šakelėmis. Pa- 
vasarį iš beržų galima išgauti sulos. 

Jos skonis primena tyrą, kiek pasal- 

dintą vandenį. Jei neužkimši skylės, iš 

kurios leidai sulą, ar įgręši per giliai, 
beržas gali nudžiūti. 

e Žievė. Jaunų berželių rausvai ruda, 
o suaugusių medžių - balta su juo- 
domis dėmėmis. 

+ Lapai. Ovalo formos, ilgu ir smailiu 
galiuku, kraštai dantyti. 

e Vaisiai. Žirginiai. Rudenį barsto 
daugybę sparnuotų gelsvų sėklų. 


PAPRASTASIS BUKAS (FAGUS SYLVATICA) 


Įspūdingas medis - užauga net iki 
42 m aukščio, o vainikas tiesiog ne- 
įtikėtino dydžio. Daugiausia auga 
kalkžemiuose. (Lietuvoje auginami 
želdynuose.*) Ilgaamžis. Užsiaugina 
milžinišką susivijusį kamieną. Medie- 
na labai kieta, iš jos gaminami moky- 
kliniai darbastaliai. 


e Žievė. Kamienas pilkas, lygus, ša- 
kos auga horizontaliai. 

+ Lapai. Smailėjantys, ovalo formos, 
kraštuose ryškiai matomos gyslos. 
Pavasarį - geltoni, vasarą - tamsiai 
žali, o rudenį - sodriai rudi. 


e Vaisiai. Riešutai kietais, žvilgan- . 


čiais kevalais, plaukuotais gvildais. 
Branduoliai valgomi, malonaus 
skonio. 

PAPRASTASIS KAŠTONAS (AESCULUS HIPPOCASTANUM) 


Dažnas priemiesčių medis. (Lietuvoje auga viena savaiminė rūšis ir kelios įvežtinės.*) Užauga 

iki 24 m aukščio. Šie medžiai į Didžiąją Britaniją (ir į Lietuvą*) atvežti iš Pietryčių Europos 

XVII amžiuje. Šekspyras niekada nežaidė kaštonų mūšio! 

+ Žievė. Ruda su oranžiniu atspalviu. 

+ Lapai. Žali, ovalo formos, plaštakiški - tikrai su niekuo nesupainiosi. 

e Ziedai. Balandžio mėnesį pradeda skleistis tamsūs, lipnūs pumpurai. Vasaros pabaigoje 
susidaro žalios dygliuotos vaisių dėžutės. Rugsėjį jos krinta, skyla ir išbyra rudos, didelės, 
rutulio formos sėklos. 


PLATANALAPIS KLEVAS (ACER PSEUDOPLATANUS) 


Tai labiausiai paplitusi klevų rūšis Di- 

džiojoje Britanijoje (Lietuvoje auga kita 

rūšis - paprastasis klevas - ir dar kelios 

įvežtinės rūšys.*). Labai gražus kupolo 

formos medis, užauga iki 36 m aukščio. 

e Žievė. Pilka, lygi. Vėliau supleišėja ir 
pasidaro šiurkšti. Šakelės trumpos, 
galuose stori, žali pumpurai. 

e Lapai. Dideli, žali, su penkiomis smai- 
lėjančiomis viršūnėlėmis. 

e Vaisiai. Suaugę poromis (mokslinin- 
kai juos vadina skeltiniais sparnavai- 
siais). Krisdami sukasi spirale. 

PAPRASTASIS UOSIS (FRAXINUS EXCELSIOR) 


Kamienas dažniausiai aukštas ir tiesus. Šiaurės Anglijoje uosis yra pagrindinis gyvatvorių 
medis, vienintelis Didžiojoje Britanijoje augantis alyvmedinių šeimos atstovas (mūsų krašte 
daugiausia auga Vidurio Lietuvoje*). Paprastai būna 21-24,5 m aukščio, nors gali užaugti ir 
iki 42 metrų. 


e Žievė. Lygi, pilka, senesnių medžių suskeldėjusi ilgais plyšiais. Šakos laibos, pumpurai 
dideli, juodi. 

+ Lapai. Plunksniški, žali, maži, smailūs. 

e Vaisiai. Spalį barsto sėklas, panašias į ilgus, siaurus, rudos spalvos sparnelius. 

NEPAPRASTOS ISTORIJOS. PENKTOJI DALIS 


Robertas Briusas (1274-1329) 


Kk nuo arklio 1286 m. užsimušė 
ilgai ir sėkmingai viešpatavęs Škotijos 
karalius Aleksandras III. Vaikų jis nebe- 
turėjo, tik vieną ketverių metukų vaikaitę, 
Norvegijos karaliaus dukterį. Škotų didikai, 
nenorėdami, kad Škotijos karalystė būtų iš- 
draskyta po gabalėlį, paskelbė mergaitę ša- 
lies karaliene. Anglijos karalius Eduardas I 
sumanė naująją karalienę ištekinti už savo 
sūnaus, kuris tuo metu irgi buvo vaikas. 
Liūdna, bet Margarita mirė vos aštuonerių 
metų, taip ir negrįžusi į Škotiją. 

Atsirado net trylika kandidatų į Škoti- 
jos sostą. Nuspręsti, kuris tinkamiausias, 
buvo paprašyta Anglijos karaliaus Eduardo 
ir jis su savo kariuomene patraukė į šiau- 
rę tvarkyti šių reikalų. Galiausiai karalius 
pasirinko Džoną Baliolį (John Balliol), tie- 
sioginiais giminystės ryšiais susijusį su Ško- 
tijos karaliumi Dovydu I (1124-1153). An- 
trasis kandidatas buvo Robertas Briusas, 
irgi Dovydo I giminaitis. Skirtumas tik toks, 
kad Robertas Briusas buvo charizmatiškas 
vadovas ir puikus politikas, o Baliolis - ne. 
Karalius Eduardas I pasirinko Džoną Ba- 
liolį, matyt, dėl to, kad šis turėjo žemių 
Anglijoje, ir Eduardas buvo įsitikinęs, kad 
vainikuotas jis neatsispirs siūlymui prijung- 
ti Škotijos karalystę prie Anglijos. Baliolis 
nepasidavė. Jis atsisakė perduoti Eduar- 
dui teisinę ir feodalinę valdžią, nepripažino 
Anglijos karaliaus viršenybės jokiose srity- 
se. Taip žlugo Eduardo planas gudrumu ir 
klasta prisijungti Škotiją. 

Norint suprasti istorinį šio laikotar- 
pio kontekstą reikia prisiminti, kad di- 
džiųjų užkariavimų metas prasidėjo tik 
po keleto šimtmečių. Elžbietos laikai yra 
1558-1603 metai. Anglija ir Škotija netu- 
rėjo vieno bendro valdovo iki pat XVII a. 
pradžios, t. y. iki Jokūbo I laikų. XIV a. fe- 
odalinė Anglija - gūdus laikotarpis. Tie- 


Robertas Briusas 


sa, miestuose radosi katedrų, kūrėsi uni- 
versitetai, tačiau visas gyvenimas buvo 
tvarkomas pagal žemvaldžių ir Katalikų 
bažnyčios taisykles. Pasaulietinė valdžia 
priklausė karaliui Eduardui I, tvirtam vy- 
rui, pasiryžusiam suvienyti savo valdas. Jis 
jau buvo užėmęs Velsą ir savo sūnų pasky- 
ręs Velso princu. Pasakojama, kad kai vel- 
siečiai nepanoro būti valdomi anglų prin- 

co, Eduardas pažadėjo duoti jiems princą, 
neištariantį nė vieno žodelio angliškai. Vel- 
siečiai šiuos žodžius pasitiko sveikinimo 
šūksniais, o Eduardas iškėlė jiems prieš 
akis savo naujagimį sūnų... 

Robertas Briusas buvo susidūręs su 
dviem visiškai skirtingais Anglijos valdo- 
vais. Pirmasis buvo Eduardas I, vyras, ku- 
rio antkapyje iškalti tokie žodžiai: Hic Est 
Edwardus Primus Scottorum Malleus „Čia 
guli karalius Eduardas Pirmasis, škotų kū- 
jis“. Jaunystėje Eduardas dalyvavo kryžiaus 
žygyje, buvo nukeliavęs iki pačios Jeruza- 
lės ir net Tuniso. Grįžęs iš ten jis užkaria- 
vo Velsą, tiesa, už Anglijos žydų paskolin- 
tus pinigus. Su augančiomis palūkanomis 
Eduardas susitvarkė paprastai - nukirsdi- 
no 300 žydų šeimų vyrus, o kitus 1290 m. 
ištrėmė iš Anglijos. 

Kai Eduardas ėmė domėtis Škotija, jai 
atėjo sunkus metas. Atsisakydamas pri- 
pažinti Eduardo viršenybę Baliolis puikiai 
suvokė, kad netrukus įsiplieks karas, todėl 
pradėjo rinkti kariuomenę ir ketino įsi- 
veržti į Šiaurės Angliją. Eduardas tikėjosi 
sulaukti Baliolio paramos kovoje su senu 
priešu - Prancūzija, tačiau Škotijos val- 
dovas su prancūzais sudarė sąjungą prieš 
Angliją. 

Apimtas baisaus įsiūčio, Eduardas su 
savo kariuomene patraukė į šiaurę, nepa- 
prastai žiauriai susidorodamas su visais, 
kurie mėgino priešintis. Bervike Eduardo 
kariai surengė dviejų dienų skerdynes ir 
nužudė tūkstančius vyrų, moterų ir vaikų. 
Kol anglai puldinėjo Nortumberlandą, ško- 
tai sunaikino visus pasėlius ir išpjovė galvi- 
jus, kad anglai išmirtų badu. Šiaurė paplū- 
do krauju nuo nesibaigiančių susirėmimų 
ir žudynių. Eduardas pagrobė iš Skono va- 
dinamąjį Likimo akmenį, ant kurio būdavo 
vainikuojami visi Škotijos valdovai, ir parsi- 
vežė jį į Vestminsterį. Akmuo buvo padėtas 
po karaliaus Eduardo sostu, taip pavadin- 
tu Eduardo Išpažinėjo garbei. Nuo to laiko 
šiame soste vainikuojami visi Anglijos val- 
dovai, čia 1953 m. vainikuota ir Elžbieta II. 


Tikrasis akmuo škotams buvo grąžintas 
1996 m., bet kai kada nors bus rengiamos 
vainikavimo iškilmės, jis bus parvežtas į 
Vestminsterį — šiaip ar taip, juk tai Jungti- 
nės Karalystės sostas. 

Praėjus vos penkiems mėnesiams nuo 
karo su Eduardu pradžios Baliolis Kinkar- 
dino pilyje buvo priverstas išsižadėti sos- 
to. Jis 3 metus kalėjo Taueryje, paskui jam 
buvo leista iškeliauti į savo žemes Prancū- 
zijoje. 1296 m. Eduardas nusprendė Bervi- 
ke priimti oficialią 2 tūkstančių Škotijos di- 
dikų ištikimybės priesaiką. Tarp jų buvo ir 
Robertas Briusas. 

Škotai vėl sukilo. Neramumai truko ne 
vienus metus. Škotijai tai buvo sunkūs lai- 
kai. Kaip tik tada prieš Anglijos karalių 
sukilo Viljamas Volesas (William Walace), 
žmogus, kurio gyvenimą gaubia roman- 
tiškos legendos. Voleso gyvenimas įkvėpė 
Volterį Skotą (Walter Scott) parašyti pasa- 
kojimą Viljamo Voleso, Škotijos didvyrio, 
žygdarbiai ir mirtis, apie šį didvyrį sukur- 
tas filmas Narsioji širdis (1995). Volesas ne 
visada sutarė su Robertu Briusu. Šis buvo 
geresnis diplomatas, o Volesas gynė Džono 
Baliolio teisę būti Škotijos karaliumi, nes 
manė, kad sosto išsižadėjimas buvo išgau- 
tas per prievartą. Volesas pasiekė išties ne- 
įtikėtinų pergalių prieš anglų kariuomenę, 
net kai ši būdavo gerokai didesnė už škotų. 
Viena iš tokių pergalių - mūšis prie Sterling 
Bridžo (1297 m.). Už šiuos nuopelnus Ro- 
bertas Briusas įšventino Volesą į riterius ir 
suteikė jam Škotijos karalystės gynėjo ir jos 
kariuomenės vado vardą. 

Vis dėlto 1298 m. Folkerko mūšyje Vo- 
leso kariuomenė buvo sutriuškinta. Vole- 
sas atsisakė gynėjo vardo, šį postą pasida- 
lijo Robertas Briusas su Džonu Koumainu 
(John Comyn), dar vienu iš buvusių trylikos 
pretendentų į Škotijos sostą. Volesas pabė- 
go į Prancūziją, o Robertas Briusas 1302 m. 
pasirašė taikos sutartį su Eduardu ir liko 
gyventi Karlailo dvare. 1304 m. visi Škoti- 
jos didikai buvo priversti prisiekti ištikimy- 
bę Eduardui. Visi, išskyrus Viljamą Volesą.. 

Dar metus jis buvo populiariausias visų su- 
kilėlių didvyris. Galiausiai 1305 m. jį suga- 
vo ir Londone, Smitfildo turguje, kartu su 
broliu pakorė, ketvirčiavo ir nukirsdino. Jų 
galvos buvo pamautos ant iečių prie Lon- 
dono tilto. Atrodė, kad Škotijos nepriklau- 
somybei atėjo galas, bet Eduardas paseno, 
pasiligojo, o jo sūnus tikrai nebuvo tas žmo- 
gus, kuris pajėgtų tvirtai valdyti šiaurines 
žemes. Eduardas II neturėjo nei chariz- 
mos, nei dvasios stiprybės. Jis buvo vienas 
iš prasčiausių Anglijos valdovų per visą jos 
istoriją. 

Robertas Briusas su Džonu Koumainu 
sutarė susitikti ir nuspręsti, kuriam iš jų 
atiteks Škotijos sostas. Taip būtų buvusi su- 
laužyta priesaika, duota karaliui Eduardui. 
Nors Koumainas iš pradžių neprieštaravo 
pasiūlymui, vėliau apie šią klastą pranešė 
Eduardui. Įspėtas draugo, Robertas turėjo 
bėgti iš Karlailo, nes jam grėsė mirtis. Ker- 
šydamas už išdavystę, Robertas Briusas su 
savo vyrais nužudė Koumainą vienos Ško- 
tijos bažnyčios šventoriuje. Už šį poelgį po- 
piežius Klemensas V atskyrė Robertą Briu- 
są nuo Bažnyčios. 

1306 m. Skone Robertą Briusą Škotijos 
karaliumi vainikavo jo paties mylimoji. Tie- 
sa, garsiojo akmens po jo kojomis jau ne- 
bebuvo. Karaliavimo pradžia nebuvo labai 
sėkminga - vienas po kito pasipylė pralai- 
mėjimai Anglijos kariuomenei. Eduardas 
nužudė tris jo brolius, žmona pateko į ne- 
laisvę, o pats Robertas Briusas buvo pri- 
verstas slapstytis. Pasakojama, kad kartą 
bėgdamas nuo priešo jis pasislėpė oloje. 
Ten pamatė vorą, rezgantį voratinklį ir vis 
negalintį baigti. Robertas Briusas nenulei- 
do nuo jo akių ir galiausiai voras baigė savo 
kūrinį. Šis pavyzdys Škotijos karaliui sutei- 
kė vilties. 

1307 m. Robertas Briusas pradėjo nau- 
ją sukilimą, o Eduardas I pasiuntė į šiaurę 
savo kariuomenę. Eduardas buvo jau la- 
bai senas ir suvargęs, o pasiekęs Anglijos 
ir Škotijos sieną visai pasiligojo. Iš ten jis 
galėjo matyti kitame Solvėjaus fjordo kran- 


te plytinčias Škotijos žemes. Eduardas liepė 
sūnui nelaidoti jo Vestminsteryje, o nuvirin- 
ti jo kaulus ir neštis juos į visus būsimus ka- 
rus tol, kol škotai bus visiškai sutriuškinti. 
Sūnus šio prašymo neįvykdė, kaip nepatei- 
sino ir beveik visų kitų tėvo lūkesčių. Jam 
iškilo naujų rūpesčių dėl maištaujančių An- 
glijos didikų, todėl teko grįžti atgal ir duoti 
Robertui Briusui ramybę. 

1308 m. fortūna atsigręžė Roberto Briu- 
so pusėn. Visų pirma įtvirtinant savo val- 
džią jam pavyko palaužti Koumainų pasi- 
priešinimą, o vėliau jo teisę valdyti Skotiją 
pripažino Prancūzijos karalius. Tai buvo 
tiesiog neįkainojama parama. Žinant, kad 
už Eduardo II buvo ištekinta Prancūzijos 
karaliaus duktė Izabelė, reikia pripažinti, 
kad Robertas Briusas padarė diplomatijos 
stebuklą. Tiesa, toji santuoka greičiausiai 
nebuvo laiminga. Vienas iš pirmųjų naujojo 
karaliaus Eduardo II įsakymų buvo nurody- 
mas parvežti iš Prancūzijos savo numylėtinį 
Pyrsą Geivstouną (Piers Gaveston), ištrem- 
tą Eduardo I. 

Robertą Briusą rėmė dar ir seras 
Džeimsas Daglasas (James Douglas), daž- 
nai vadintas Juoduoju Daglasu. Jo vado- 
vaujami škotai išvijo iš savo žemių Eduar- 
do I įkurdintus kariuomenės dalinius. Be 
to, 1311 m. Daglaso vadovaujami kariai 
net du kartus nusiaubė šiaurines Anglijos 
žemes. 

Eduardas II neturėjo kitos išeities kaip 
tik atsakyti į tokį įžūlumą. Jis surinko dide- 
lę kariuomenę ir patraukė į šiaurę kautis su 
Briusu. Atėjo laikas vienam iš svarbiausių 
įvykių Škotijos istorijoje - Banokberno mū- 
šiui. Škotų pajėgos buvo gerokai mažesnės, 
be to, jiems teko kautis su profesionaliais 
kariais, ginkluotais arbaletais, lankais, ka- 
lavijais, kirviais, ietimis, ir dar raitais. Ško- 
tų pranašumas buvo pelkėta vietovė, nes 
raisto viduryje anglų kiekybinė persvara 
nieko nebereiškė. Mūšis truko dvi dienas. 
Svarbiausios kautynės įvyko 1314 m. birže- 
lio 24 dieną. Pelkėje iš anglų raitelių nebu- 
vo beveik jokios naudos, o škotų lankinin- 

kai pranoko anglus. Visiška pergalė buvo 
pasiekta, kai Eduardas II, netekęs drąsos, 
pabėgo iš mūšio lauko. 

Per ateinantį dešimtmetį Robertas Briu- 
sas pasiekė daug šlovingų pergalių. Airių 
didikai net buvo pasiūlę jam Airijos sostą. 
Robertas nusiuntė ten savo brolį Eduardą 
ir šis 1316 m. buvo vainikuotas Airijos ka- 
raliumi. 

Eduardas II su Izabele susilaukė dviejų 
sūnų ir dviejų dukterų. Anglijos valdovas 
buvo ne toks nuožmus ir gabus karvedys 
kaip jo tėvas, tad Robertas Briusas įsiverž- 
davo toli į pietus, net iki Jorko, ir nioko- 
jo miestus bei kaimus, plėšė vienuolynus. 
Eduardas II prarado įtaką savo lordų ko- 
mitetui, atidavė valdžią Žmonai ir vyriau- 
siajam sūnui, o galiausiai, ilgai kalintas ir 
kankintas, buvo nuteistas myriop. 1327 m. 
jis buvo pamautas ant geležinio strypo, įkai- 
tinto iki raudonumo, - taip buvo įvertintas 
jo gyvenimas ir nesėkmės. 


1328 m. Eduardo II sūnus Eduardas III 
pasirašė taikos sutartį, kuria pripažino, 
kad Škotija yra nepriklausoma, o Robertas 
Briusas — šios šalies karalius. Tai buvo di- 
džiausia pergalė Roberto Briuso gyvenime. 
Kitąmet Robertas Briusas mirė. 

Pasirašant taikos sutartį Eduardui III 
buvo vos 16 metų, todėl valdžia teisiškai 
priklausė jo motinai. Sulaukęs pilnametys- 
tės, jis išsižadėjo sutarties. Anglijos karaliai 
ir toliau save vadindavo Škotijos valdovais, 
tačiau pati Škotija buvo nepriklausoma iki 
1603 m. - tais metais Škotijos karalius Jo- 
kūbas IV tapo Anglijos karaliumi Jokūbu I 
ir sujungė abi karalystes. O Eduardas III, 
kitaip negu tėvas, sėkmingai ir išmintingai 
valdė maždaug 50 metų. 

Paskutinė Roberto Briuso valia buvo pa- 
laidoti jo širdį Šventojoje žemėje. Dabar ji 
parvežta į Škotiją ir perlaidota šalies rytuo- 
se, Roksburgšyro abatijoje, Melrouzo vie- 
nuolyne. į 


ŠACHMATAI 


———— 


A achmatai - senovinis stalo žaidimas, šilko keliu pasiekęs Europą iš Kinijos ir Indijos. Tai 
taktinis karo žaidimas, ilgus amžius žaistas karvedžių ir princų. Tiksli žaidimo kilmė ne- 
aiški, manoma, kad jo figūros vaizduoja senovės Indijos karinius dalinius. 
Žaidžiama dviese prie 64 langelių lentos. Langeliai yra juodi i ir balti. Prastai žaisti šach- 
matais labai lengva, o gerai - be galo sunku. Tai pasakytina apie daugelį gerų žaidimų. 


FIGŪROS 


Abi pusės turi po 16 figūrų: 8 pėstininkus, 2 žirgus, 2 rikius, 2 bokštus, 1 valdovę ir 1 karalių. 
Žaidimo tikslas - paimti priešininko karalių (paskelbti matą). Žaidimą pradeda baltieji, 


paskui žaidėjai eina paeiliui, kol kuris nors laimi. 


ŠACHMATAI 


205 


KAIP PARENGTI LENTĄ 


Lentos pirmosios eilės dešiniajame kampe turi būti baltas langelis. Figūros statomos dviem 
eilėm, vieno žaidėjo priešais kito. Pėstininkai gina antrąją figūrų eilę. Ji sustatoma tokia tvar- 
ka: 1) bokštas, 2) žirgas, 3) rikis, 4) valdovė, 5) karalius, 6) rikis, 7) žirgas, 8) bokštas. 

Valdovė visuomet statoma ant savo spalvos langelio - juodųjų valdovė ant vidurinio juodo, 
baltųjų valdovė - ant vidurinio balto. 


BALRALII 


FIGŪRŲ ĖJIMAI IR VERTĖS 


Kiekviena figūra juda kitaip. 


1. Pėstininkus galima perkelti tik pirmyn ir tik per vieną langelį, išskyrus pirmąjį ėjimą, 
kai pėstininkui, apimtam kovos įkarščio, leidžiama peršokti per du langelius. Jie žengia 
įstrižai į kairę arba į dešinę. Šių figūrų vertė yra mažiausia, tačiau tik pėstininkus galima 
paaukštinti. (Vertė - 1 taškas.) 

2. Žirgai - šachmatų kavalerija, judri ir sunkiai sulaikoma. Jie juda L formos trajektori- 
ja per 2+1 langelius bet kuria kryptimi. Visi piešinyje pavaizduoti juodieji pėstininkai 
aplink karalių gali būti nukirsti žirgu. Svarbiausia, kad žirgas, vienintelis iš visų figūrų, 

turi teisę peršokti per savo kelyje pasitaikančias figūras. Net 
jei kurį nors piešinyje pavaizduotą pėstininką dengtų bokštas, 
žirgas jį vis tiek galėtų nukirsti. (Vertė - 3 taškai.) 


3. Rikiai yra drambliai. Juda įstrižainėmis, tačiau tik vienos spal- 
vos langeliais. Rikiai labai naudingi, kai stovi šalia gretimuose 
juoduose ir baltuose langeliuose. Šios figūros kaip kulkosvai- 
džiai ar prožektoriai labai gerai tinka tolimoms atakoms. (Ver- 
tė - 3 taškai.) 


4. Bokštai. Tai kovos vežimai. Juda tiesiomis linijomis. Ypač 
naudingi partijos baigmėje ir atliekant rokiruotę. (Vertė - 
5 taškai.) 


5. Valdovė. Pati galingiausia šachmatų lentos figūra. Juda bet ku- 
ria kryptimi be jokių apribojimų. (Vertė - 8 taškai.) 


6. Karalius yra pati svarbiausia figūra. Turi teisę pajudėti tik per 
vieną langelį, tačiau bet kuria kryptimi. Atliekant rokiruotę gali 
būti perkeltas per du langelius. Karalius negali skelbti šacho. 
(Vertė - pergalė.) 


ŽAIDIMAS 


Teisė pradėti žaidimą yra didelis pranašumas, todėl dažniausiai 
mėgindami atremti agresyvius baltųjų puolimus ir stengdamiesi iš- 
naudoti jų klaidas. 


Kirtimas. Žaidėjas pašalina nuo lentos priešininko figūrą ir tas lan- 
gelis atitenka jo figūrai. Bet kuri figūra, išskyrus karalių, gali nu- 
kirsti bet kurią kitą figūrą. Karalius negali skelbti šacho, taigi ne- 
gali nukirsti kito karaliaus. Pėstininkai kerta tik įstrižai pirmyn. 


Šachas, matas. Kai kuri nors figūra atsiduria tokioje padėtyje, 
kad galėtų nukirsti karalių, skelbiamas šachas. Karalius turi pa- 
sitraukti į kitą langelį, kad jam nebekiltų grėsmė būti nukirstam, 
kita figūra blokuoti šachą arba nukirsti pavojų keliančią figūrą. 
Jei neįmanomas nė vienas variantas, karalius yra pagautas - 
skelbiamas šachas ir matas. Tai iškraipyta arabiška frazė „Kara- 
lius mirė.“ 

Rokiruotė. Kai žirgas ir rikis pajuda iš savo vietų, karalių galima 


perkelti per du langelius į kairę arba dešinę, o bokštą tuo pat metu 
perkelti per karalių. 

Rokiruotė valdovės pusėje 


En passant (prasilenkiamasis kirtimas). Toks pėstininko kirtimas jau tapo įprasta žaidimo 
dalimi. Kai pėstininkas paeina tolyn, priešininkui atrodo, kad jo galima išvengti perkėlus 
savo pėstininką per du langelius. Prasilenkiamasis kirtimas leidžia pirmajam pėstininkui 
kirsti, lyg antrasis būtų paėjęs ne per du langelius, o per vieną. 

Žaidimas skirstomas į tris dalis: pradmę, vidurį ir baigmę. 


PRADMĖ 


Pradmės esmė - pajudinti visas pagrindines figūras taip, kad būtų įmanoma padaryti roki- 
ruotę. Labai svarbu kontroliuoti lentos centrą (keturis vidurinius langelius). Pavyzdžiui, cen- 
tre stovintis žirgas gali turėti iki aštuonių skirtingų ėjimų, o kampe - tik du. 

Kai kurios pradmės turi savo pavadinimus ir ilgą istoriją, pavyzdžiui, indiškoji karaliaus 
gynyba, siciliškoji gynyba. Apie pradmes prirašyta krūvos knygų. Tau derėtų išsirinkti la- 
biausiai patinkantį būdą ir kuo dažniau jį taikyti, kad kuo geriau perprastum. Kaip pavyzdį 
parodysime indiškosios karaliaus gynybos ėjimus. 

Nepamiršk, kad pėstininkai negali eiti atgal, todėl gerai apgalvok jų ėjimus. Junk juos į 
grandines, kad vienas saugotų kitą. Stenkis nepalikti figūrų en prise, t. y. neapsaugotų. 

VIDURYS 


Tavo figūros turėtų būti pajudėjusios iš pradinių pozicijų, o karalius - apsaugotas. Tada pra- 
dėsi puolimą. 

Savo figūras stumk taip, kad valdytum kuo didesnę lentos dalį ir galėtum pulti priešininko 
figūras. Net ir šioje žaidimo dalyje reikėtų ieškoti galimybės užpulti priešininko karalių, tik 
stenkis savo figūrų per daug neišsklaidyti. Jei nori perkelti figūrą į kurį nors langelį, pasitik- 
rink, ar ją dengia kita figūra. 

Figūra įkaitė (arba surišta figūra, belaisvė) yra tokia, kuriai neleidžiama pajudėti, nes 
kyla pavojus prarasti už jos esančią vertingesnę figūrą. Pavyzdžiui, negalima patraukti kara- 
lių saugančios figūros, nes jam bus paskelbtas šachas. 

Šakutė - tai padėtis, kai viena figūra grasina nukirsti iškart dvi priešininko figūras. Tam 
ypač gerai tinka žirgas. Įsivaizduok: žirgas vienu metu skelbia karaliui šachą ir dar kėsinasi 
nukirsti kokią nors vertingą figūrą. 

Smeigtukas - padėtis, priešinga figūros įkaitės atvejui: priešininkas priverčiamas pa- 
traukti vertingą figūrą ir leisti nukirsti ne tokią vertingą. Valdovei grasinantis bokštas gal jos 
ir nenukirs, bet gaus už jos stovintį rikį. 

Nepamiršk saugoti karaliaus, stenkis neatsilikti taškais, mėgink įgyti pranašumą. Baigmė- 
je gali būti lemiama net ir vieno pėstininko persvara. 

BAIGMĖ 


Galima laimėti ir partijos viduryje, kai lentoje vis dar pilna figūrų, bet dažniausiai pergalė 
pasiekiama baigmėje. Lentoje jau bus nebelikę pagrindinių figūrų ir pėstininkų. Nors ir keis- 
ta, dabar karaliui saugiausia lentos viduryje, ten galima pasinaudoti juo puolant ir siekiant 
pėstininkams paaukštinimo. 

Paaukštinimas. Jei pėstininkas pasiekia paskutinę priešininko pusės gulstinę, jis gali virs- 
ti valdove, bokštu, rikiu arba žirgu. (Gali turėti dvi valdoves! Antrąją valdovę simbolizuoja 
apverstas bokštas.) Paaukštinimo grėsmė baigmėje gali gerokai pakeisti priešininko taktiką. 

Baigmėje paprastai vyrauja kelių figūrų, pavyzdžiui, rikių ir bokštų, deriniai. Jie varžo 
priešininko karaliaus judėjimą, skelbia jam šachą ar matą. Žaidimo pabaigoje labai naudingi 
bokštai, todėl juos reikia saugoti nuo pat pradžios. 

Akivaizdu, kad tikslas - paskelbti matą priešininko karaliui. Tai kebliausia žaidimo dalis, 
ją gerai atlikti pradedantiesiems būna sunkiausia. 


Šachmatai yra vienas iš tų retų žaidimų, kai tiesiogiai varžosi du protai. Abiejų žaidėjų ga- 
limybės vienodos, viską lemia tik patirtis, pasirengimas ir protas. Nenuvertink pasirengimo: 
ne vienas baisiai protingas berniukas yra pralaimėjęs labiau patyrusiam šachmatininkui. 

Šį žaidimą žaidžia visame pasaulyje - ir miniatiūriniais magnetiniais šachmatais trauki- 
niuose, ir įmantriomis dramblio kaulo figūromis Indonezijoje. Šachmatų kalbą supranta visi, 
todėl visi berniukai turi mokėti šį žaidimą. 


BRITANIJOS IMPERIJA (1497-1997) 
„Imperija, kurioje nenusileidžia saulė“ 


— p> 


Xise knygoje, deja, neįmanoma taip iš- kad po šimtmečio imperijos nebeliks, tikrai 
samiai, kaip norėtume, aprašyti pen- būtų sulaukęs krūvos pašaipų, nors poetas 
kių šimtmečių, kupinų veržlumo, triumfo, Radjardas Kiplingas (Rudyard Kipling) ei- 
negandų, didvyriškumo ir išradingumo. lėraštyje Paskutinė giesmė (Recessional) 
Čia pateikiama tik didžiausios visų laikų jau buvo tai numatęs. 

imperijos iškilimo ir žlugimo istorijos san- Jei imperiją turėjo sugriauti priešas, 
trauka. Britanijos imperijos kalba, papro- toks priešas buvo nacių Vokietija. Į karą 
čiai, teisė ir tradicijos vis dar turi įtakos įsitraukė visos imperijos šalys. Kariai vyko 
pasauliui, bet pačios imperijos nebeliko į frontą iš Amerikos, Indijos, Kanados, Ne- 
1997 m. birželio 30 d., kai Honkongas vėl palo, Naujosios Zelandijos, Australijos, Pie- 
tapo Kinijos dalimi. Pribloškia mintis, kad tų Afrikos - tiesą sakant, iš visur, kur tik 
prieš šimtą metų, 1897 m. birželio 20 d., buvo kokių nors ryšių su Didžiąja Britanija. 
karalienė Viktorija šventė deimantinį val- Grumdamiesi su šiuo pavojingu priešu, jie 
dymo jubiliejų - 60 metų valdyta 375 mi- buvo pasiryžę paaukoti gyvybę. Galbūt Bri- 
lijonai žmonių. Jei kas tada būtų pasakęs, tanijos imperijos paskirtis ir buvo tokia — 

įsikišti kaip tik tada, kai pasaulio istorija 
galėjo pakrypti kita vaga. Toks, tikriausiai, 
ir yra jos nuopelnas pasaulio istorijai. 

1497 m. gegužės 20 d. iš Bristolio, ka- 
raliaus Henriko VII įgaliotas rasti naujų 
žemių, išplaukė Džonas Kebotas (John Ca- 
bot). Taip pradėjo kurtis imperija. Džonas 
Kebotas priplaukė Šiaurės Rytų Kanadą, 
Niufaundlandą. Jo sūnus Sebastianas Lon- 
done įkūrė prekybos bendrovę ir sudarė 
prekybos sutartį su Rusijos valdovu Ivanu 
Rūsčiuoju. Anglijos prekybos interesai vis 
augo. Elžbietos I valdymo metais šie inte- 
resai susikirto su Ispanijos siekiais. Konku- 
renciją lėmė keletas priežasčių. Ispanijos 
valdovai rėmė Kristupą Kolumbą. Jie buvo 
katalikai, o Elžbieta - protestantė, tačiau 
svarbiausia buvo tai, kad tarpusavyje var- 
žėsi du augantys prekybos laivynai. Angli- 
jos piratai grobdavo aukso, sidabro ir vergų 
pilnus ispanų laivus, plaukiančius iš koloni- 
jų Pietų Amerikoje. Kai pasitaikydavo pro- 
ga, ispanai grobdavo ir kankindavo anglų 


jūreivius. Tai buvo žiaurus metas. Grobikai 
krovėsi turtus, o Anglija stiprėjo kaip jūrų 
valstybė. Karalienė Elžbieta I net nuomo- 
davo laivus piratams ir mainais reikalau- 
davo dešimtadalio grobio. Viskas paprasta: 
buvo skatinami drąsūs žygiai ir kraunami 
didžiuliai turtai Anglijai. Seras Volteris Rei- 
lis (Walter Raleigh) kartą pasakė: „Kas val- 
do jūras, valdo prekybą; kas valdo pasaulio 
prekybą, valdo pasaulio turtus, o kartu ir 
patį pasaulį.“ 

Seras Frensis Dreikas iš pradžių plau- 
kiojo su prekybos laivų siaubu piratu Džo- 
nu Hokinsu (John Hawkins). Paskui pats 
Dreikas, žymiausias visų laikų piratų ka- 
pitonas, su malonumu puldinėdavo ispanų 
laivus. Jis buvo įsitikinęs, kad popiežiui pa- 
valdūs Ispanijos katalikai yra protestantiš- 
kos Anglijos priešai, todėl didžiuodamasis 
puldinėjo ne tik jų jūrų transportą, bet ir 
mulų karavanus, nešančius sidabrą iš Peru 
į Panamą. Anglijoje jis tapo didvyriu ir buvo 
vienas iš šauniausių karalienės numylėti- 

nių. Jis antrasis po Magelano sugebėjo api- 
plaukti visą Žemės rutulį. Nors Dreikas ir 
nerado legendinio pietų žemyno (Australi- 
jos), jis prisišvartavo prie Kalifornijos kran- 
tų ir pavadino šią vietovę Naujuoju Albio- 
nu. Viena Dreiko kelionė karalienei atnešė 
160 tūkstančių svarų sterlingų pelno, o tais 
laikais žmogui metams visiškai pakako 20 
svarų. Savo laivo Golden Hind denyje Drei- 
kas buvo įšventintas į riterius. 

Išgirdęs, kad ispanai Kadiso įlankoje 
sutelkė didžiulį laivyną, Dreikas surinko 
50 laivų ir užpuolė priešus, dar neišplau- 
kusius iš uosto. Jo flotilė padarė tiek žalos, 
kad ispanams prireikė visų metų atsigauti. 
Dreikas sakėsi tik truputį pasvilinęs barzdą 
Ispanijos karaliui, bet kitų puolimų Flžbie- 
ta nesutiko paremti. 

1588 m. į Lamanšą įplaukė ispanų Ne- 
nugalimoji armada. Daug jų laivų nuskendo 
audringoje jūroje. Paskui karalius Pilypas 
net sakė, kad „Dievas yra anglas.“ Ispanų 
laivyną daužė ne tik gamtos šėlsmas, bet ir 
greitesnė anglų artilerija, judresni laivai, 
geresni kapitonai. Taip ispanams buvo su- 
kliudyta įsigalėti jūrų keliuose. 


Tokia buvo besikurianti Britanijos imperi- 
ja. Reikėjo plėsti prekybą, o tada neišven- 
giamai kildavo karų, beveik visada su ki- 
tomis sau naudos siekiančiomis Europos 
šalimis. Keturis šimtmečius Britanija karia- 
vo beveik su visomis Europos valstybėmis. 
Turbūt dėl to, kad Europoje tris praėjusius 
tūkstantmečius kunkuliavo tikras karų ver- 
petas, jos tautos karybos menu, ginkluote, 
taktika, laivyba, pramone ir gaminiais, pa- 
vyzdžiui, plienu, gerokai pranoko kitus pa- 
saulio kraštus. Olandija, Prancūzija, Ispa- 
nija, Vokietija ir Didžioji Britanija vis plėtė 
savo valdas, užkariaudavo vis naujas žemes 
ir naujus turtus. Visos kitos valstybės viena 
po kitos buvo nustumtos į pašalį. Galiausiai 
prie Vaterlo buvo sustabdyta Prancūzija, o 
1945 m. - Vokietija. Žmonijai artėjant prie 
trečiojo tūkstantmečio Britanijos imperija 
taikiai virto Tautų Sandrauga. 


Seras Frensis Dreikas 


Bundančiai naujajai imperijai dar neregė- 
tų išmėginimų kilo 1603 m., kai Jokūbas 
VI sujungė ES ir Škotijos karalystes ir 
tapo Anglijos, Skotijos ir Airijos karaliumi. 

1613 m. pirmąją atstovybę Indijoje, Su- 
rato mieste, įsteigė Ost Indijos prekybos 
bendrovė. Ji tikėjosi pradėti auginti pries- 
konius ir nurungti olandų pirklius. Šiuose 
nuotykių kupinuose žygiuose dalyvavo tokie 
vyrai kaip kapitonas Džonas Smitas (John 
Smith), davęs vardą Naujajai Anglijai, ar 
seras Džordžas Somersas (George Somers), 
kuris, nukrypęs nuo numatyto kurso, atra- 
do Bahamas. 

Karalius Jokūbas buvo presbiterionas 
(Škotijos bažnyčia). Jo valdymas labai slėgė 
Anglijos puritonus. 1620 m. iš Sautempto- 
no dviem laivais (Speedwell ir Mayflower) 
išplaukė grupelė nepatenkintų žmonių. Pir- 
masis laivas pasirodė esąs netinkamas plau- 
kioti ir jie abu grįžo į Plimutą. Mayflower 
vėl išplaukė vienas. Laive plaukė karaliumi 
nepatenkinti puritonai, įgula ir Virdžinijos 
prekybos bendrovės nusamdyti kolonistai. 
Visų pirma jie pasiekė Menkių kyšulį, ta- 

čiau, neradę pakenčiamos priedangos nuo 
šaltos žiemos pūgų, plaukė toliau. Antrą 
kartą išsilaipino Masačusetse, Plimute (taip 
šią vietą pavadino kapitonas Džonas Smi- 
tas). Paskui pirmuosius puritonų kolonistus 
patraukė ir kiti. Tai davė pradžią Meino, 
Naujojo Hampšyro ir Konektikuto koloni- 
joms. Kūrėsi naujas pasaulis. 1630 m. jau 
buvo įsikūręs Bostonas ir dar dešimt gyven- 
viečių. 1643 m. Niu Heiveno, Plimuto, Ko- 
nektikuto ir Masačusetso kolonijos sudarė 
konfederaciją ir pavadino ją Jungtinėmis 
Naujosios Anglijos kolonijomis. 

Tuo metu į Anglijos sostą sėdo Karolis, 
bet įsiplieskus Anglijos pilietiniam karui 
(sukilėliams vadovavo Oliveris Kromvelis; 
Oliver Cromwell) jis buvo nuverstas. Ameri- 
kos kolonijos pajuto laisvės ir nepriklauso- 
mybės skonį. 1688 m. Anglijos parlamentas 
paprašė Vilhelmo Oraniečio užimti nušalin- 
to Jokūbo II, kuris siūlė įvesti Anglijoje ka- 
talikybę, sostą. Vilhelmas savo pretenzijas į 
sostą grindė tuo, kad buvo Karolio I vaikai- 
tis. Netrukus Jokūbas II pabėgo į Prancūzi- 
ją, o Vilhelmas Oranietis ėmė vaikščioti su 
garbės sargyba. Jo valdymo metais Ameri- 
kos kolonijos buvo labai engiamos. 

1707 m. teisiškai ir politiškai sujung- 
tos Anglijos ir Škotijos karalystės. Tai la- 
bai svarbus Didžiosios Britanijos istorijos 
įvykis. 1713 m., pasirašius Utrechto taikos 
sutartį, Britanijai visam laikui atiteko Ispa- 
nijos pietuose esantis Gibraltaras. Jai buvo 
perleista ir Menorkos sala. Bet svarbiau- 
sia sutarties dalis buvo toji, kuri uždrau- 
dė Prancūzijai pretenduoti į didžiules že- 
mes Kanadoje. Įtvirtinti Britanijos valdžią 
Kanadoje pavyko tik karo veiksmais. Net 
ir 1748 m., kai anglai statė naują sostinę, 
prancūzai vis dar puldinėdavo jų gyven- 
vietes. Galiausiai prancūzams buvo liepta 
pasirinkti: arba prisiekti Britanijos mo- 
narchijai, arba išvykti. Daugelis pasirinko 
antrąjį variantą. 

Prancūzijos ir Anglijos kova tęsėsi Ame- 
rikoje. Prancūzų ekspedicija užėmė Ohajo 
slėnį. Liepti jiems pasitraukti buvo pasiųs- 


tas Džordžas Vašingtonas, bet nedidelis jo 
būrys turėjo pasiduoti prancūzams. Jungti- 
nė prancūzų ir irokėzų kariuomenė beveik 
visiškai sunaikino daug didesnes 1 200 Di- 
džiosios Britanijos karių pajėgas. Maištas 
tesėsi, bet galiausiai buvo sustabdytas ir 
numalšintas. 1756 m. prasidėjo Septynerių 
metų karas. Amerikoje, Kanadoje, Indijo- 
je ir ne tokiuose tolimuose kraštuose virė 
nuožmūs mūšiai tarp prancūzų ir britų. 


Jei ne karas, Robertas Klaivas (Robert Clive) 
iš Indijos galbūt taip ir būtų likęs papras- 
čiausias Ost Indijos bendrovės tarnautojas. 
Jis jau du kartus buvo mėginęs nusižudyti, 
bet nesėkmingai, nes užsikirsdavo ginklas. 
Bendrovės kariuomenėje Robertui Klai- 
vui buvo suteiktas jaunesniojo leitenanto 
laipsnis. Šis vyras tapo naujų ir keistų britų 
prototipu - buvo iš tų, kurie nepaisė savo 
saugumo ir buvo visiškai įsitikinę savo pa- 
žiūrų ir veiksmų teisingumu. Indijos mara- 
tai Klaivą vadino Sabat Jung („Bebaimiu 
kovotoju“). 

Iš Ost Indijos bendrovės gyvenvietės iš- 
augo Kalkuta. Vadovai užsimojo gerai įtvir- 
tinti savo bazę, kad apsisaugotų nuo vietos 
sukilėlių. Bengalijos nabobas pamanė, kad 
tai atviro priešiškumo ženklas, ir pasiuntė 
didžiulę kariuomenę. Ji nesunkiai užėmė 
bendrovės tvirtovę. 146 darbuotojai pasi- 
davė, pasitikėdami pažadu, kad liks gyvi. 
Juos laikė uždarytus 7,5 m ilgio ir 5,5 m 
pločio patalpoje be vandens. Iki ryto liko 
gyvi tik 23 žmonės. Šis susidorojimas vadi- 
namas Juodąja Kalkutos skyle. 

Pavojus imperijai buvo iškilęs 1756 me- 
tais. Prancūzijos galia Indijoje nenumal- 
domai augo, o Ost Indijos bendrovė buvo 
praradusi Kalkutą ir Madrasą. Prancūzai 
nuolat puldinėjo britų kolonijas Amerikoje, 
be to, britai prarado Menorkos salą, o Ispa- 
nija 1762 m. stojo į karą prancūzų pusėje. 

Didžiosios Britanijos ministras pirmi- 
ninkas Viljamas Pitas (William Pit, Pitas 
vyresnysis) sugalvojo finansiškai paremti 
Prūsijos kariuomenę, kad ši pradėtų karą 

su Prancūzijos vadovaujama sąjunga (Aus- 
trija, Rusija, Saksonija, Švedija ir Ispanija). 
Taip britai būtų galėję sutelkti savo karines 
pajėgas tolimose žemėse - Kanadoje ir In- 
dijoje. Jam pasisekė, kad Frydrichas Didy- 
sis sutiko tapti britų sąjungininku. Šis Prū- 
sijos valdovas buvo tikras karybos genijus. 
Atsižvelgiant į mastą, Septynerių metų karą 
būtų galima pavadinti pirmuoju pasauliniu 
karu. Didžiajai Britanijai tai buvo pats sėk- 
mingiausias karas per visą jos istoriją, nes 
Kanada ir Indija buvo priverstos pasiduoti 
vos ne pernakt. Pitui netrūko pasitikėjimo 
savimi: „Žinau, kad šalį galiu išgelbėti tik 
aš ir niekas kitas.“ 

1757 m. Klaivas užėmė Kalkutą ir po vi- 
sokių išsisukinėjimų bei derybų stojo kau- 
tis Palasi mūšyje su jungtine Prancūzijos ir 
Indijos kariuomene, turinčia 50 tūkstančių 
karių ir 53 pabūklus. Klaivas teturėjo 1 100 
britų, 2 100 vietinių karių ir dešimt pabūklų. 
Prancūzų pabūklai nenutilo iki pat mūšio 


Robertas Klaivas 


pabaigos, bet Klaivo pajėgos įveikė priešą ir 
grąžino Didžiajai Britanijai Bengaliją. Sako- 
ma, kad Palasi mūšis buvo svarbiausias Bri- 
tanijos imperijos istorijos įvykis, bet iš tiesų 
imperija galėjo žlugti šimtus kartų. Tiems, 
kurie ją kūrė, kiekvieni metai buvo tarsi do- 
vana, ir tik sėkmė, tvirtybė, drąsa ir suma- 
numas leido ištverti dar ir kitus metus. 

Pitui pasisekė, kad Kanadoje jis turėjo 
dar vieną talentingą karį - Džeimsą Volfą 
(James Wolf). Laivynas atplukdė iš Hali- 
fakso 9 tūkstančius karių ir 500 kolonistų. 
Jie turėjo atkovoti iš prancūzų Luisbergą 
ir Kvebeką. 1758 m. Volfas vadovavo Luis- 
bergo puolimui. Į uoste prisišvartavusius 
Prancūzijos laivus buvo atsukti didžiojo for- 
to pabūklai. Pirmasis žingsnis išstumiant 
prancūzus iš Kanados buvo žengtas, bet 
nuožmūs mūšiai nesibaigė. 1759 m. buvo 
puolamas vienas fortas po kito. 

Volfas gavo generolo majoro laips- 
nį. Jam buvo pavesta vadovauti Kvebeko 
miesto ir beveik neįveikiamos tvirtovės 
prie Šventojo Lauryno upės puolimui. (Šios 
upės žemėlapį sudarė Džeimsas Kukas 
(James Cook), tas pats, kuris vėliau atrado 
Australiją ir nubraižė Naujosios Zelandijos 
žemėlapį.) Mūšio išvakarėse Volfas perda- 
vė vieno laivo kapitonui Džonui Džervisui 
(John Jervis) medalioną ir paprašė atiduo- 
ti jį sužadėtinei, jei žūtų mūšyje. Paskui 
Džervisas, jau būdamas admirolas, suvai- 
dino lemiamą vaidmenį Nelsono gyvenime. 
Jis mirė 1823 metais. 

1759 m. rugsėjo 13 d. Abrahamo slėnyje 
priešais miestą Volfo kariai susigrūmė su 
prancūzais. Abiejų kariuomenių vadai buvo 
mirtinai sužeisti. Volfas mirė dar mūšiui 
nepasibaigus, o prancūzų vadas - vėliau tą 
pačią naktį. Kvebekas pasidavė, britai užė- 
mė miestą. 

Būta ir kitų kautynių. 1760 m. rugsėjo 
8 d. Prancūzija atsisakė pretenzijų į Ka- 
nadą. Kovodama su Didžiąja Britanija, ji 
prarado visą laivyną ir britai galėjo nebe- 
sibaiminti naujų puolimų. Pergalės proga 
Londone skambėjo varpai. 

Volfo mirtis (Bendžameno Vesto paveikslas) 


Pabaigos pradžia galėjo tapti ir Amerikos 
nepriklausomybės karas. Tai buvo pilietinis 
karas tarp britų, kurie norėjo likti ištikimi 
Didžiajai Britanijai, ir tų, kurie norėjo įsi- 
tvirtinti Amerikoje kaip nepriklausomi, iš 
užjūrių nevaldomi žmonės. Konflikto prie- 
žasčių buvo labai daug. Viena iš pagrindi- 
nių - Didžiosios Britanijos primesti didžiu- 
liai įvairių produktų, pavyzdžiui, cukraus 
ir arbatos, muito mokesčiai. „Jokio apmo- 
kestinimo be paaiškinimo“, - toks reika- 
lavimas buvo mestas karaliui Jurgiui III. 
Turbūt net nereikia sakyti, kad jis nebuvo 
išgirstas. Be to, Didžioji Britanija apmokes- 
tino stiklą, šviną, popierių ir visa kita, ką tik 
galėjo sugalvoti. Amerikoje prasidėjo riau- 
šės, pralieta kraujo. Pasikeitus Didžiosios 
Britanijos vyriausybei visi mokesčiai, išsky- 


rus arbatos, buvo panaikinti, tačiau, deja, 
per vėlai. 1773 m. Bostone 342 arbatžolių 
dėžės, vertos 10 tūkstančių svarų sterlingų, 
buvo išverstos į jūrą. Šis įvykis pagarsėjo 
kaip Bostono arbatėlės maištas. 

Po Septynerių metų karo Didžioji Bri- 
tanija sumažino savo kariuomenę. Klaivui 
galiausiai pasisekė nusišauti, Volfas buvo 
miręs, o Pitas - per senas ir per silpnas, 
kad galėtų ką nors padaryti. Jurgis III sir- 
go porfirija, liga, nuo kurios kartais visai 
prarasdavo protą. 1773-1783 m. Didžia- 
jai Britanijai verkiant reikėjo puikaus de- 
rybininko ir svajotojo, galbūt tokio kaip 
Velingtonas ar Nelsonas. Deja, tokio žmo- 
gaus nebuvo. O štai Prancūzija sugebėjo 
išpešti naudotos net iš pralaimėto Septy- 
nerių metų karo. Ši valstybė ne tik kaupė 

atsargas, bet ir sudarė su Ispanija, Rusija, 
Prūsija, Olandija ir Švedija ginkluoto neu- 
traliteto sąjungą, kuri įsipareigojo ginti 
nuo karališkojo laivyno savo jūrų preky- 
bos kelius į Ameriką. Prancūzijos laivynas 
generolui Lafajetui (Lafayette) iš Tulono į 
Ameriką atvežė 5 tūkstančius karių ir 106 
sunkiuosius pabūklus. Išlaipinę saviškius, 
prancūzai užpuolė britų laivus, laukian- 
čius atsitraukiančių savo tėvynainių, va- 
dovaujamų Kornvoliso (Cornwallis). Prie 
Jorktauno šis buvo priverstas pasiduoti. 
Ironiška, kad Kornvoliso dalinio orkestras 
dažnai grodavo melodiją Pasaulis apsiver- 
tė aukštyn kojom. 

1783 m. rugsėjį Didžioji Britanija pripa- 
žino 13 Amerikos valstijų nepriklausomybę. 
Po 6 metų, Prancūzijos revoliucijos laikais, 
1789 m. balandžio 30 d., Džordžas Vašing- 
tonas (George Washington) tapo pirmuoju 
JAV prezidentu. Tuo metu pasaulis sužino- 
jo ir apie Napoleoną Bonapartą. 

Kanada liko pavaldi Didžiajai Britanijai. 
Po JAV nepriklausomybės karo, ir tikriau- 
siai dėl jo, Kanadai buvo suteikta dalinė au- 
tonomija. Padėtis keitėsi ir Indijoje - britų 
vyriausybė siekė didesnės įtakos, todėl Pi- 
tas jaunesnysis išleido įstatymą, pagal kurį 
1784 m. Ost Indijos bendrovė tapo pavaldi 
vyriausybei. Indija virto „karūnos brang- 
akmeniu“, tačiau ir bendrovė dar šimtą 
metų ten buvo galinga jėga. Prekyba augo. 
1807 m. Didžioji Britanija panaikino ver- 
giją ir pasitelkė karo laivyną kontroliuoti, 
kaip vykdomas šis įstatymas. 

Jungtinės pajėgos, sausumoje vadovau- 
jamos Velingtono, o jūroje Nelsono, ga- 
liausiai sutriuškino Napoleoną. 1815 m. 
pasirašyta Vienos taikos sutartis galutinai 
užkirto kelią Prancūzijai grasinti britams. 
Dalis Šiaurės Afrikos ir keletas nedidelių 
salų dar ir šiandien priklauso Prancūzijai, 
tačiau prancūziškai kalbančio pasaulio tik- 
rai nebebus. Net ir laikas skaičiuojamas 
pagal Grinvičą, o ne Paryžių. Vienintelė vie- 
ta pasaulyje, kur nepripažįstamas Grinvičo 
laikas, yra tiksliai į pietus nuo jo nutolusi 


Prancūzijos dalis. Turbūt nieko keista, kad 
jie pasirinko žemyninę laiko juostą - viena 
valanda į priekį. 


1873 m. prasidėjo Viktorijos epocha. Impe- 
rija ir toliau plėtėsi. XIX a. pradžioje Pietų 
Afrikoje įsikūrė Olandijos būrai. Tose tur- 
tingose žemėse kolonijas steigė ir britai. Po 
kurio laiko įsiplieskė Būrų karas. 1839 m. 
po ilgų prekybos karų dėl opijaus, arbatos 
ir sidabro Didžioji Britanija pasirašė sutar- 
tį su Kinija ir gavo Honkongą. 1840 m. bri- 
tai pareiškė savo teises į Naująją Zelandiją 
ir paskui 13 metų be paliovos kovojo su ka- 
ringaisiais maoriais. 1848 m. Britanija su- 
teikė plačią savivaldą Kanadai, o kai buvo 
įsitikinta šio sprendimo nauda, suteikė to- 
kias pat teises Australijai ir Naujajai Zelan- 
dijai. Tai buvo Britanijos Tautų Sandraugos 
užuomazga. 1867 m. britai sujungė visas 
Kanados provincijas į vieną valstybę. Buvo 
užimtas ir vėl prarastas Afganistanas. In- 
dijoje britai pradėjo kurti infrastruktūrą - 
tiesė geležinkelius, steigė mokyklas ir ligo- 
nines. Po karo su sikhais buvo aneksuotas 
Pandžabas. Sikhai pelnė britų pagarbą už 
narsą ir atkaklumą. Indijoje ir Šri Lanko- 
je (Ceilone) britai pradėjo auginti arbatą. 
Taip jie bandė įveikti Kinijos arbatos mo- 
nopolį. 

1857 m. prasidėjo besipriešinančių 
britų kultūrai sipajų sukilimas (dar vadi- 
namas Indų sukilimu). Sipajams, pavyz- 
džiui, draudė žudyti naujagimes mergaites 
ir kartu su mirusiu vyru sudeginti gyvą jo 
žmoną. Vietos gyventojams buvo nepriimti- 
nas mėginimas išlaisvinti moteris, o krikš- 
čionybę jie suvokė kaip grėsmę islamui ir 
hinduizmui. 

Sukilimas prasidėjo pasklidus gandui, 
kad britų šautuvų šoviniai tepami kiaulių ir 
karvių taukais, todėl nei hinduistai, nei mu- 
sulmonai negali jų liesti. Indų kariai atsi- 
sakė imti šovinius, žudė baltuosius karinin- 
kus ir pradėjo žiaurias riaušes. Britų karių 
buvo gerokai mažiau negu jų pačių išmoky- 
tų vietos kovotojų. Atėjūnai iš užjūrio buvo 

Karalienė Viktorija 


apsupti ir išžudyti. Didžiajai Britanijai liko 
ištikimi Nepalo gurkhai ir Pandžabo sik- 
hai. Neregėtu žiaurumu pasižymėjo Kan- 
pūro apsiaustis. Tūkstančiui vyrų, moterų 
ir vaikų buvo pažadėta, kad galės saugiai 
pasitraukti. Dvidešimt dienų jie buvo užsi- 
barikadavę nedideliame forte, apsupti de- 
šimttūkstantinės kariuomenės. Vos tik išėję 
pro vartus, visi buvo tiesiog išskersti. 
Galiausiai seras Kolinas - Kempbelas 
(Collin Campbel), seras Hju Rouzas (Hugh 
Rose) ir seras Džeimsas Otremas (James 


Autrame) įveikė sukilėlių pasipriešinimą 
ir Indijoje buvo atkurta trapi taika. Ši šalis 
tapo nepriklausoma tik po Antrojo pasauli- 
nio karo, 1947 metais. 

Karalienės Viktorijos viešpatavimas tru- 
ko iki 1901 metų. Imperija vis dar augo. Pa- 
grindiniais naujojo amžiaus priešais tapo 
Vokietija ir Austrija, nors ir prancūzai, pa- 
sitaikius progai, siekė užgrobti kuo daugiau 
kolonijų. Pirmasis XX a. mūšio laukas buvo 
Pietų Afrika. Dėl teisės valdyti žemyną bri- 
tai susikovė su olandais. 

05 AKNCATONS PROJECTION 


anemise imi oana mia 


Kai kurios žemės, pavyzdžiui, Transva- 
lis Pietų Afrikoje, buvo užimamos iš dalies 
norint užkirsti kelią kitų valstybių karinės 
galios augimui. Bet Būrų karo metais poli- 
tinius sprendimus teko priimti kariuomenei 
ir laivynui. 

Pirmasis pasaulinis karas (1914-1918) 
vyko ir jūrose, ir visuose žemynuose. Di- 
džiosios Britanijos vadovaujama sąjunga 
kovėsi su Vokietijos bloku. Net nereikia 
priminti, kad baisia mirtimi krito milijonai 
žmonių. Kaizerio Vilhelmo vadovaujama 


Vokietija buvo įveikta per 4 metus. Prancū- 
zijoje pabūklai nutilo 1918 m. vienuolikto 
mėnesio vienuoliktą dieną vienuoliktą va- 
landą. Kasmet šią dieną vyksta atminimo 
pamaldos, o žuvusiesiems pagerbti segimos 
raudonos aguonos. 

Po Pirmojo pasaulinio karo britams ati- 
teko Vokietijos kolonijos Afrikoje (Kame- 
rūnas, Togolandas ir Rytų Afrika). Be to, 
prie buvusios Britanijos imperijos buvo pri- 
jungti Irakas ir Palestina, Egiptas, Kipras, 
Kuveitas, Sudanas ir dar keletas kitų šalių. 

Tarp nugalėtojų buvo ir Prancūzija, todėl 
jai atiteko Libija ir Sudanas. Po Pirmojo pa- 
saulinio karo Britanijos imperija prisidūrė 
maždaug du milijonus kvadratinių mylių 
žemės, o kai 1919 m. pareiškė savo teises į 
Antarktidą, jos plotas tapo didžiausias per 
visą šalies istoriją. 


Nemažai britų Viktorijos laikais manė, kad 
imperija — tai Dievo jiems duota privilegi- 
ja. Noras skleisti civilizaciją skatino misio- 
nierių ir reformatorių radimąsi. Nuotykių 
ieškantis džentelmenas - toks troško būti 
kiekvienas jaunas krikščionis, pasirengęs 
paaukoti gyvenimą dėl šio to daugiau nei 
vien tik dėl pelno ar sėkmės kaip Dreiko ar 
Reilio laikais. Jaunuoliai svajojo nešti Brita- 
nijos karūnos šviesą tiems, kuriems ne taip 
pasisekė. Taip jie norėjo patobulinti pasau- 
lį. Britai buvo įsitikinę turį moralinį, finan- 
sinį ir karinį pranašumą prieš visas kitas 
tautas. To padarinys - kultūros, kuri visam 
laikui pakeitė pasaulio veidą, išplitimas. 

Tokie veikėjai kaip Sesilis Rodas (Cecil 
Rhodes), kuris valdė Zimbabvę (tada ji vadi- 
nosi Rodezija), buvo drėbti iš to pačio molio 
kaip ir Ričardas Frensis Bertonas (Richard 
Francis Burton), T. E. Lorensas (Lawrence), 
Džeimsas Brukas (James Brook) ir tūkstan- 
čiai kitų. Jų laimėjimai stulbina didžiuliais 
užmojais ir pasitikėjimu savimi. Tuo pat 
metu atsirado ir liberalesnių reformatorių, 
kurie priešinosi žiauriam elgesiui su kolo- 
nijų gyventojais ir smerkė smurtą. Šie du 
žmonių tipai leido susikurti imperijai, kuri 
vienur, pavyzdžiui, Airijoje ir Indijoje, el- 
gėsi negailestingai ir žiauriai, o kitur hu- 
maniškai, tobulino švietimo ir sveikatos ap- 
saugos sistemą. 

„Naktinio sargo“ tvarkos esmė — valdy- 
mas, nesikišantis į kasdienį žmonių gyveni- 
mą. Tai britų tvarka, visiškai kitokia, negu 
įprasta žemyne. Ji atsirado, nes tokio dy- 


džio imperijos nebuvo įmanoma valdyti iki 
tol įprastais metodais. 

Tarpukarį tų laikų žmonės vadino auk- 
so amžiumi. To meto pažiūrų vaizdą galima 
susidaryti skaitant Tikrą berniukų žurnalą 
(The Boy's Own Paper). Aukštintas vyrišku- 
mas, sąžiningumas, padorumas, garbė ir 
gebėjimas gerai žaisti kriketą. Tais laikais 
mintis apie Britanijos imperijos pabaigą 
atrodė tiesiog absurdiška. Vis dėlto artėjo 
Antrasis pasaulinis karas - reikėjo duoti at- 
kirtį išaugusiai karinei Vokietijos galiai ir 
visiškai kitokioms jos vertybėms. 

Nailas Fergiusonas (Niall Ferguson) 
knygoje Imperija. Kaip Britanija sukūrė 
šiuolaikinį pasaulį rašė: „Kai Britanija val- 
dydavo kokią nors šalį, net ir tada, kai ji 
tik darė įtaką jos valdymui šiek tiek regu- 
liuodama karinius ir finansinius svertus, 
būdavo aiškiai matomi tam tikri britų vi- 
suomenės bruožai, kuriuos jie taip karštai 
stengėsi skleisti. Keli svarbiausieji yra šie: 


. anglų kalba, 

. angliškos žemės nuosavybės formos, 

. Škotų ir anglų bankininkystė, 

. bendroji (anglosaksų) teisė, 

. protestantizmas, 

. komandinis sportas, 

. ribota, arba „naktinio sargo“, valdymo 
tvarka, 

. atstovų susirinkimai, 

. laisvės idėja. 


NANA wWNe 


O o0 


Bene svarbiausias paskutinis sąrašo punk- 
tas, nes kaip tik tai yra išskirtinis imperijos 
bruožas, tai, kas ją skyrė nuo kitos Euro- 
pos. Nesakau, kad visi Britanijos imperijos 
kūrėjai buvo liberalai, kai kurie niekada to- 
kie nebuvo. Įdomiausia, kad visada, kai Di- 
džioji Britanija pradėdavo despotiškai elg- 
tis, toks elgesys sulaukdavo kritikos pačioje 
britų visuomenėje.“ 

SAULĖGRĄŽŲ AUGINIMAS 


pa 


ai visai paprastas darbas, kartais tei- 

kiantis labai daug džiaugsmo, todėl tie- 
siog negalime apie jį neužsiminti. Šie augalai 
(Helianthus) vadinami saulėgrąžomis, nes 
gręžiasi į saulę, o dideli apskriti žiedai pa- 
tys į ją panašūs. Prancūzijoje jos vadinamos 
tournesol, Italijoje - girasole. Saulėgrąžų 
sėklų galima rasti žiurkėnų pašaruose arba 
sveiko maisto parduotuvėje. Auginti auga- 
lus ar gėles apskritai malonu, bet saulėgrą- 
žos ypatingos tuo, kad nuo sėjos iki pirmųjų 
žiedų prabėga vos šešiasdešimt karštų va- 
saros dienų. Jos auga neįtikėtinai greit. 

Saulėgrąžas sėk vėlyvą pavasarį į derlin- 
gą dirvą. Tai iš tiesų labai paprasta - paimk 
sėklyčių juodais ir baltais dryželiais, pasėk 
jas į plastikinį vazonėlį, palaistyk ir keletą 
dienų palūkėk. Saulėgrąžai būtina saulė, 
todėl vazonėlį padėk gerai apšviestoje vie- 
toje, pavyzdžiui, ant palangės. 

Paveikslėlyje pavaizduota, kiek saulė- 
grąža užauga vos per vieną savaitę. Sėklos 
plyšta ir iškelia daigelius tarsi kepurėles. 
Kai tik pamatysi lapelius, iškart nurink 
lukštus. 

Po kiek laiko gali tekti paremti stiebus 
plonomis medinėmis kartelėmis. Iš tų plo- 
nų stiebelių išaugs didžiausia gėlė, kokią 
tik įmanoma kur nors užauginti, be to, jos 
žiedai pilni valgomų sėklų. Saulėgrąža už- 
auga net iki 2,4 m aukščio. 


Antrajame paveikslėlyje parodyta, ko- 
kio dydžio augalas turėtų būti po mėnesio - 
maždaug 60 cm aukščio. Šios saulėgrąžos 
buvo persodintos, kitaip sakant, gavo tru- 
putį daugiau žemės arba komposto, ir gerai 
laistytos. Jei turi gerai saulės apšviečiamą 
žemės lopinėlį, saulėgrąža klestės ir lauke, 
tik nepamiršk nuolat patikrinti, ar nepriviso 
šliužų ir sraigių. Kad saulėgrąža gerai aug- 
tų, jai turi pakakti drėgmės, todėl nepamiršk 
kasdien šliūkštelėti po kibirėlį vandens. 

"Vasaros pabaigoje, kai gėlės pradeda 
vysti, nulaužk saulėgrąžos galvą. Ten rasi 
šimtus dryžuotų sėklyčių, pasirengusių ki- 
tiems metams. Po lukštais slepiasi minkštos 
sėklos. Jas galima valgyti žalias. Gali pake- 
pinti sėklas, kol lukštai paruduos. Patiek su 
druska ir sviestu. Saulėgrąžų sėklos - pui- 
kus kalio, fosforo, geležies ir kalcio šaltinis. 

KLAUSIMAI APIE PASAULĮ. 
TREČIOJI DALIS 


C 


1. Kaip laivai plaukia prieš vėją? 
2. Iš ko daromi kamščiai? 

3. Dėl ko kyla vėjas? 

4. Kas yra kreida? 


1. KAIP LAIVAI PLAUKIA PRIEŠ VĖJĄ? 


Atrodytų, kad plaukti prieš vėją neįmanoma. Vis dėlto tai įmanoma, reikia tik protingai nau- 
dotis burėmis ir vairu. 

1 paveiksle pavaizduotas nedidelis laivas su pagrindine bure ir vairu. Vėjo kryptį vaizduo- 
ja rodyklė, pažymėta raide A. Toks vėjas suktų laivelį B rodyklės kryptimi. Ši jėga atsveriama 
pasukus vairą iki C padėties. Tokiu atveju vandens jėga, veikianti vairą, suks laivą D krypti- 
mi. Šios dvi jėgos atsveria viena kitą ir laivelis plaukia pirmyn Æ rodyklės kryptimi. 

Norėdamas pasiekti vietą, esančią priešvėjinėje pusėje, laivas privalo kartoti šį manevrą 
pakaitomis tai į dešinę, tai į kairę pusę (2 pav.). Laivas plaukia į dešinę (A), paskui vairas pa- 
sukamas (B) ir burė permetama į kitą laivo pusę. Laivas pasisuka į dešinįjį halsą (vėjas pučia 
į dešinįjį bortą). Taip kaitaliojant halsus iš kairės į dešinę ir atgal galima zigzagais pasiekti 
priešvėjinėje pusėje esančią vietą, kitaip sakant, plaukti prieš vėją. 


Kaip laivai Vėjo kryptis | 
plaukia prieš vėją | | | 1 


| 
| 
| 4 


Smailusis 


bakštagas | 


P Bakštagas | 
Pa A Fordevindas | 


3 pav. 


? beidevindas 
A AD Bukasis | 
| "4 beide- 
| r vindas | 
| Half- 
| Smailusis | 
| 1 pav. 

2. IŠ KO DAROMI KAMŠČIAI? 


Vidinis sužeisto augalo audinys ypač jautrus bakterijoms ir grybeliams. Daugelis sužalotų 
augalų išskiria tam tikrą skystį, panašiai kaip žmogaus organizmas pūlius. Tai gijimo dalis. 
Iš vidinio augalo audinio, vadinamo kaliumi, susidarančios naujos ląstelės užtraukia žaizdą. 
Šios ląstelės labai greitai paruduoja ir virsta kamštine žieve. 

Žmonėms kamštinės žievės reikia palyginti daug, todėl buvo ieškoma ją auginančio me- 
džio. Toks medis yra kamštinis ąžuolas (Quercus suber). Išorinė jo žievė beveik visa sudaryta 
iš kamščio. Vasarą jį galima lupti dideliais gabalais. Tai skatina ąžuolą vėl auginti kamštinę 
žievę vietoj nuplėštosios. 

Dabar vis daugiau vyndarių pradeda naudoti plastikinius arba užsukamus metalinius 
kamščius. 


3. DĖL KO KYLA VĖJAS? 


Vėjas - tai oro srovė, kylanti dėl temperatūrų skirtumų, susidarančių nevienodai įkaitus Že- 
mės paviršiui ir atmosferai. 

Temperatūra poliaratyje ir atogrąžose gali skirtis net 90°. Atogrąžose dienos ir nakties 
temperatūra skiriasi beveik 30°. Be to, reikia nepamiršti, kad kylant virš jūros lygio tempe- 
ratūra krinta beveik po 10“ kas kilometrą. 

Viską dar labiau apsunkina Žemės sukimasis aplink savo ašį. Dėl to susidaro pastovūs 
vienos krypties vėjai - tikra palaima pirklių burlaiviams. Šalto oro srovės iš Arkties nespėja 
suktis kartu su planeta ir yra nukreipiamos į vakarus. Šiaurės vėjas tampa šiaurės vakarų 
vėju. Tas pat nutinka ir Pietų pusrutulyje - pietų vėjas tampa pietryčių vėju. 


4. KAS YRA KREIDA? 


Kreida yra minkšta klinties (kalcio karbonato) atmaina. Visoje Anglijos teritorijoje jos labai 
daug, o pietrytinės kalvos susidariusios beveik vien tik iš jos. Kreida atsirado iš mažutėlaičių 
gyvūnėlių, vadinamų foraminiferais, kiautų. Jie gyvena jūrų ir vandenynų dugne. Gyvūnėliui 
žuvus, netirpus kiautas dėl didelio slėgio sukietėja ir virsta kreida. Jos dažnai randama kartu 
su titnagu - dar viena uoliena, susidariusia iš suakmenėjusių organinių liekanų. Nors kreida 
palyginti minkšta, kartais iš jos susidaro didžiulės stačios uolos. Jų galima pamatyti pietinėje 
Anglijos pakrantėje. (Lietuvoje kreidos sluoksniai paplitę pietuose ir pietvakariuose, didžiau- 
si telkiniai - Karališkių (Šakių r.), Kukiškių ir Šarkiškių (Varėnos r.).*) 

VAIDMENŲ ŽAIDIMAI 


——— 


G iame puslapyje rašoma ne apie tai, kaip 

ką nors pasidaryti, ir tuojau pats su- 
prasi kodėl. Tai trumpas pasakojimas apie 
vaidmenų žaidimus, kas jie ir kaip pradėti 
juos žaisti. XX a. pasirodė keletas puikių 
žaidimų, leidžiančių suderinti malonumą ir 
vaizduotę. 

1972 m. buvo sukurtas stalo vaidmenų 
žaidimas Požemiai ir drakonai (Dungeons 
and Dragons). Jį vis dar galima įsigyti žaidi- 
mų parduotuvėse ar interneto knygynuose. 
Iš pradžių prireiks žaidėjo vadovo, požemių 
šeimininko vadovo, kelių kauliukų ir galiau- 
siai noro žaisti. Pradžia nėra pigi, tačiau 
paskui pinigų beveik nebereikia, svarbiau- 
sia - gera vaizduotė ir keletas pieštukų. 

Viskas vyksta taip: nusiperki minėtus 
žaidimo vadovus, juos perskaitai ir išsiren- 
ki sau veikėją. Žaidime yra kelios pagrin- 
dinės veikėjų grupės: kariai, vagys, burti- 
ninkai. Visi veikėjai žaidimo pradžioje turi 
tam tikrų ypatybių (vikrumas, jėga ir t. t.). 
Jų vertė nustatoma kauliukų metimais. Įgy- 
jant patirties atsiras ir kitų ypatybių: ištver- 
mė, protas, jėga ir t. t. Pats žaidimas taip 
pat vis sudėtingėja. Kariai gaus geresnių 
ginklų, burtininkai išmoks galingesnių už- 
keikimų. Mes patys vaikystėje kilome nuo 
pradinio iki pažengusiųjų, prityrusiųjų ir 


nemirtingųjų lygio, tik paskui įsitraukėme į 
valstybinio lygio kovas ir kūrėme valstybes. 
Neįmanoma pamiršti, kaip pirmą kartą esi 
ištremiamas iš savo susikurtos valstybės. 

Tiesa, prireiks kelių draugų - tai gru- 
pinis žaidimas. Požemiai ir drakonai yra, 
tikrąja to žodžio prasme, vaizduotės treni- 
ruočių aikštelė, siužeto ir veikėjų kūrimo 
mokykla. Šiame žaidime gali išmokti net ir 
taktinių gudrybių. Jei kada gyvenime sva- 
joji tapti rašytoju, būtinai pažaisk Požemius 
ir drakonus. Jei nori tapti matematiku, taip 
pat nepraleisk progos pasitreniruoti. 

Požemių šeimininkas yra tas žaidėjas, 
kuris valdo visą žaidimo eigą. Jis arba kur 
nors ieško nuotykių, arba pats juos kuria. 
Veikėjai kaunasi su šeimininko parinktais 
padarais, sprendžia jo mįsles, patenka į jo 
sugalvotus spąstus, o kartais ir miršta siau- 
binga mirtimi. Žaidėjai iki smulkmenų su- 
sikuria savo veikėjų praeitį, ginkluotę, kon- 
krečius įgūdžius. 

Mums Požemiai ir drakonai reiškė šim- 
tus valandų mokykloje ar namie, praleis- 
tų su pieštukais, lentelėmis, kauliukais, ir 
daug daug juoko. Jei tau nepatinka elfai, 
yra daugybė kitokių vaidmenų žaidimų, vis 
dėlto Požemiai ir drakonai yra pirmasis ir 
vis dar nepralenkiamas. 

SEPTYNI ŠIUOLAIKINIO PASAULIO 
STEBUKLAI 


—>———— 


eptyni senovės pasaulio stebuklai yra mums lyg kalte įkalti, o štai šiuolaikinį septyne- 

tą, galima sakyti, lemia asmeninė nuomonė. Žmonija sukūrė daug stebuklingų dalykų. 
Tikras stebuklas yra Pikaso (Picasso) piešiniai, kompiuteris, Faberžė (Fabergė) juvelyri- 
niai kiaušiniai, Mocarto (Mozart) arijos, automobilis, klonuota avis. Šis sąrašas gali būti 
begalinis. 

Vis dėlto šie pavyzdžiai ne visai atitinka senovės stebuklų dvasią ir prigimtį. Šiuolaiki- 
niame sąraše turėtume jausti senovės atgarsį. O jei ne - kodėl septyni, o ne, tarkim, de- 
vyni? Mūsų sąrašas sudarytas pagal dvi taisykles: 1) tai turi būti žmogaus rankų darbas, 
kitaip sakant, jokių krioklių ir kalnų; 2) tai turi atimti žadą. Stai septyni nauji pasaulio 
stebuklai. Pažvelgus į bet kurį iš galvos neišeina mintis: „Kaip, po galais, mes juos pa- 
statėm?“ 


1. POVANDENINIS LAMANŠO TUNELIS 


Tai inžinerijos stebuklas - tunelis, jungiantis Kento grafystėje esantį Folkstouną su Kalė uos- 
tu Prancūzijoje. Jo ilgis maždaug 50 km, gylis - vidutiniškai 45 m po jūros dugnu. Prancūzija 
ir Didžioji Britanija milžiniškomis kasimo mašinomis kasėsi per klintį ir susitiko ties viduriu. 
Pirmą kartą nuo paskutinio ledynmečio! Kai jie galiausiai susitiko, paklaida buvo vos 2 cen- 
timetrai. Įspūdingas tikslumas! 

Tunelį kasė 15 tūkstančių darbinin- 
kų, darbai truko 7 metus, kainavo 10 
milijardų svarų sterlingų. Dalį įrangos 
sudaro milžiniškų stūmoklių sistemos, 


mažinančios slėgį, sukuriamą traukinių, D. BRITANIJA 
lekiančių 160 km/val. greičiu. Be to, tu- adis 
nelyje paklotas 482 km ilgio šalto van- LONDONAS 6 tunelis 


dens vamzdynas, sugeriantis karštį, su- 
sidarantį dėl oro trinties. 

Britų pusėje iškasta klintis buvo su- 
pilta netoli Folkstouno, prie Šekspyro 
uolos. Taip iš jūros buvo atkovota 360 
tūkstančių kvadratinių metrų žemės. 


BELGIJA 


PARYŽIUS 
[e] 


PRANCŪZIJA 

2. DIDŽIOJI KINŲ SIENA 


Maždaug 6 tūkstančių kilometrų il- 
gio siena stulbina nesuvokiamu dy- 
džiu ir tuo, kiek pastangų reikėjo 
jai pastatyti. Didžioji kinų siena te- 
bestovi ir šiandien, nors iškart ma- 
tyti, kad tai ne šiuolaikinis kūrinys. 
Ją statyti pradėta 6 ias kaip prieš 
2 tūkstančius metų, Činų dinastijos 
valdymo laikais. Imperatorius Čin Ši 
Huangdi tikrai negalėjo skųstis skur- 
džia vaizduote. Po mirties šis impera- 
torius buvo palaidotas su 6 tūkstan- 
čiais natūralaus dydžio terakotinių 
karių ir žirgų. 

Didžioji kinų siena - tvirtovių 
ir stebėjimo bokštelių sistema. Ši 
siena turėjo apsaugoti Kiniją nuo 
mongolų įsiveržimų. Tiesa, Čingis- 
chano ji nesustabdė. Labai gaila, 
kad dalis sienos sugriuvo ar buvo 
sunaikinta. 

Sklando kalbos, kad Didžiąją 
kinų sieną galima pamatyti iš Mė- 
nulio. Skriejant neaukštai iš kosmo- 
so galima pamatyti labai daug įvai- 
rių žmogaus sukurtų dalykų. Plika 
akimi matomi miestai, geležinke- 
liai, net oro uostų pakilimo takai. O 
iš Mėnulio Žemė atrodo taip, tarsi 
mūsų ten nė kvapo nebūtų buvę. 


3. TORONTO (KANADA) 
CN BOKŠTAS 


Labai keista, kad apie šį statinį žino 
toli gražu ne visi. Tai pats aukščiau- 
sias žmogaus rankų kūrinys, stovin- 
tis be atramų!. Pagrindinė Toronto 
CN bokšto paskirtis - perduoti radijo 
ir televizijos signalus. Reikia pripa- 
žinti, kad bokštai nedaro tokio įspū- 


Jungtinėse Amerikos Valstijose pastatytas dar aukštesnis radijo retransliavimo bokštas. Jo aukštis — 
629 metrai. Bet jis yra prilaikomas įtemptų lynų ir ne toks įspūdingas kaip CN bokštas. Į savo sąrašą įtrau- 
kėme tik pačius įspūdingiausius dalykus. 

SEPTYNI ŠIUOLAIKINIO PASAULIO STEBUKLAI 


225 


džio kaip milžiniški biurų pastatai, bet 553,21 m statinio 
aukštis, šiaip ar taip, neįtikėtinas. Bokštas suprojektuo- 
tas taip, kad atlaikytų stipresnius kaip 320 km/val. greičio 
vėjus. 


4. ITAIPU UŽTVANKA 


Ši milžiniška užtvanka pastatyta Paranos upėje, netoli Bra- 
zilijos ir Paragvajaus sienos. Per statybas išvežta 50 mi- 
lijonų tonų žemės ir akmenų. Pati užtvanka prilygsta 65 
aukštų pastatui. Statybose sunaudota tiek betono, kiek 
būtų užtekę 15 Lamanšo tunelių, o geležies ir plieno būtų 
pakakę 380 Eifelio bokštų. Kad ir kaip žiūrėtum, tai išties 
nepaprastai daug. 

Prie užtvankos pastatyta hidroelektrinė yra 800 me- 
trų ilgio, turi 18 turbinų. Kiekviena iš jų per sekundę 
praleidžia po 160 tonų vandens. Šioje elektrinėje paga- 
minama 72 procentų visos Paragvajuje sunaudojamos 
elektros energijos. 


5. PANAMOS KANALAS 


Viena iš priežasčių, kodėl įtraukėme Panamos kanalą į są- 
rašą, yra įdomus faktas, kad jis jungia du didžiulius van- 
denynus ir skiria du žemynus. Kanalas yra 80 km ilgio. Kol 
dar jo nebuvo, laivas, keliaujantis iš Niujorko į San Fran- 


SEPTYNI ŠIUOLAIKINIO PASAULIO STEBUKLAI 


226 


siską, turėjo apiplaukti visą Pietų Ameriką. Panamos kanalas sutrumpino šią kelionę 12,8 
tūkstančio kilometrų. 

Panamos kanalą pradėjo kasti prancūzai, vadovaujami Ferdinando de Lesepso (Lesseps). 
Šis žmogus Prancūzijoje buvo labai gerbiamas, tačiau ir jam teko pasitelkti visą savo chariz- 
mą ir jėgas, kad gautų milžiniškam projektui reikalingų lėšų. Prasidėjus darbams žmonėms 
teko grumtis su parazitais, vorais, gyvatėmis, atogrąžų liūtimis ir netikėtais potvyniais. Dar 
baisesnė buvo ligų grėsmė: geltonoji karštinė, dizenterija, vidurių šiltinė, cholera, raupai ir 
maliarija. Mirė maždaug 20 tūkstančių darbininkų. 1889 m. de Lesepso bendrovė bankru- 
tavo, visi investuotojai prarado įdėtus pinigus. 

1902 m. Jungtinių Amerikos Valstijų vyriausybė sutiko tęsti Panamos kanalo projektą ir 
kartu parėmė Panamos siekį būti nepriklausomai nuo Kolumbijos. Amerikiečiai atnaujino 
darbus. 1910 m. čia dirbo 40 tūkstančių darbininkų, prezidentas Teodoras Ruzveltas (Theo- 
dore Roosevelt) net nusiuntė ten kariuomenę. Statybos buvo baigtos 1914 metais. 

Šio kanalo veikimo principas yra lygiai toks pat kaip ir bet kurio Didžiosios Britanijos 
kanalo, tačiau vien šliuzo vartai sveria 750 tonų. Per metus Panamos kanalu perplaukia 14 
tūkstančių laivų. 

6. AKAŠI-KAIKIJO TILTAS JAPONIJOJE, DAR VADINAMAS PERLINIU 
TILTU 


Pats ilgiausias kabantis tiltas pasaulyje. Jis ne vienu kilometru trumpesnis už patį ilgiausią 
tiltą per Pontčartreino ežerą (jo ilgis - 38 km), bet didžiuliai kabantys tiltai tiesiog žadą už- 
gniaužia. Perlinio tilto ilgis - 1991 metras. Šis tiltas yra 710 metrų ilgesnis už San Fransis- 
ko Auksinių Vartų tiltą. Darbai užtruko dešimtmetį ir kainavo maždaug 2 milijardus svarų 
sterlingų. 


Išvardijome beveik visus didžiausius ir įspūdingiausius žmonių kūrinius: tunelis, siena, bokš- 
tas, užtvanka, kanalas ir tiltas. Paskutinis mūsų pasirinktas objektas dydžiu gal ir neprilygsta 
kitiems, tačiau jis simbolizuoja žmonijos ateitį. 

7. DAUGKARTINIS ERDVĖLAIVIS 


Daugkartinis erdvėlaivis Space Shuttle yra bene sudėtingiausia kada nors pagaminta maši- 
na. Tai pirmasis tikras erdvėlaivis. Dabar naudojami daugkartiniai erdvėlaiviai jau baigia 
savo dieneles, bet jie buvo pirmasis žingsnis nuo vienkartinių raketų iki mokslinės fantastikos 
svajonių. Pirmasis daugkartinis erdvėlaivis buvo pavadintas Enterprise. Tai tik bandomasis 
modelis, niekada nepakilęs į kosmosą. Jis dabar saugomas Smitsono muziejuje. Paskui buvo 
pagaminti dar penki: Columbia, Challenger, Discovery, Atlantis ir Endeavour. 1981 m. pirmą 
kartą į kosmosą pakilo Columbia. Tai pradėjo naują kosminių skrydžių epochą. Programa 
buvo laikinai sustabdyta 1986 m., kai vos pakilęs su septynių narių įgula sprogo Challenger. 

Grįžtančio į atmosferą erdvėlaivio paviršius įkaista iki 1 650 °C. Tai pats greičiausias žmo- 
gaus sukurtas aparatas, pasiekiantis net 29 tūkstančių km/val. greitį. 

Daugkartinis erdvėlaivis naudojamas kaip daugiafunkcis erdvėlaivis, galintis pakelti į or- 
bitą ir taisyti kosminius palydovus ar prisijungti prie orbita skriejančios Tarptautinės kosmi- 
nės stoties. 

"|: berniukai turėtų laiku susipažinti su Heklberiu Finu, Šerloku Holmsu ir kitais gar- 
siausiais grožinės literatūros veikėjais. Šiame sąraše yra ir knygų, kurios autoriams la- 
biausiai patiko vaikystėje, ir naujesnių, kurias turėtų perskaityti visi būsimieji vyrai. (Reko- 
menduojamų lietuvių kalba išleistų knygų sąrašą sudarėme tardamiesi su Lietuvos vaikų 
literatūros specialistais. Mūsų papildymai pažymėti žvaigždutėmis.) Smagaus skaitymo! 


1. Daglaso Adamso (Douglas Adams) Keliautojo kosmostopu vadovas po Galaktiką. Links- 
mas ir pamokomas pasakojimas! 


2. Hanso Kristijano Anderseno (Hans Christian Andersen) pasakos (ypač rinkinys Dvylika 
iš pašto karietos*). 


3. Aizeko Azimovo (Isaac Asimov) mokslinė fantastika - Žvilgsnis nuo aukštumos, Amžiny- 
bės pabaiga, Zvaigždės lyg dulkės ir kitos. Dvylikamečiams ir vyresniems. 


4.* Melvino Berdžeso (Melvin Burgess) Heroinas. Tikroviškas pasakojimas apie du jaunuo- 
lius, įklimpusius į narkotikų liūną. 


5.* Rėjaus Bredberio (Ray Bradbury) Pienių vynas. Poetiškas ir išmintingas pasakojimas 
apie vaikystę ir senatvę, laimingą gyvenimą ir mirtį. 


6. Roaldo Dalio (Roald Dahl) kūriniai (Čarlis šokolado fabrike, Džeimsas ir milžiniškas per- 
sikas ir kt.). Tinka vaikams nuo penkerių metų. Vyresniems skaitytojams turėtų patikti 
jo apsakymai. 


7.* Danielio Defo (Defoe) Robinzonas Kruzas. Pasakojimas apie jūrininką, atsidūrusį negy- 
venamoje saloje. 


8.* Čarlzo Dikenso (Charles Dickens) Oliverio Tvisto nuotykiai. Įsimintina vieno našlaičio 
istorija. 


9.* Aleksandro Diuma (Alexandre Dumas) Trys muškietininkai. Klasikinis nuotykių roma- 
nas. 


10. Artūro Konano Doilio (Arthur Conan Doyle) Šerloko Holmso nuotykiai. Tikra detektyvi- 
nės literatūros klasika. Trylikamečiams ir vyresniems. 


11. Džeromo K. Džeromo (Jerome K. Jerome) Trise valtimi. Juokingiausia kada nors para- 
šyta knyga. Tinka keturiolikmečiams, penkiolikmečiams ir vyresniems. 

13.* 


14. 


15, 


16. 


17 


20. 


2m 


22,5 


Ža: 


24. 


25. 


26.* 


ži 


Michaelio Endės (Michael Ende) Momo ir Begalinė istorija. Fantazijos kupini pasakoji- 
mai apie tuos, kurie nori gyventi protingai ir ryžtasi gelbėti pasaulį. 


Fridriko Erlingsono (Fridrik Erlingsson) Benjaminas Balandis. Romanas apie šių laikų 
riterius - paauglius, pasiryžusius ginti tiesą ir kovoti su blogiu. 


Deivido Gemelio (David Gemmel) Pašalietis ir dar 11 romanų. Perskaityk vieną ir pano- 
rėsi susirasti visus. Keturiolikmečiams ir vyresniems. 


Jano Gilu (Jan Guillou) Blogis. Vyriškas pasakojimas apie paauglio gyvenimą internati- 
nėje mokykloje ir pasipriešinimą smurtui. 


Viljamo Goldingo (William Golding) Musių valdovas. Nuostabi knyga apie blogio prigim- 
tį. Mėgstantiems skaityti keturiolikmečiams ir vyresniems. 


Josteino Gorderio (Jostein Gaarder) Mergaitė su apelsinais. Nepamirštamas pasakoji- 
mas apie meilę, mirtį ir sūnaus ryšį su tėvu. 


Brolių Grimų pasakos. Tiesiog klasikinės pasakos! 


Marijos Gripės (Maria Gripe) Varpų metas. Romantiška, įtampos kupina filosofiška pa- 
saka apie viduramžius. Laiminga pabaiga! 


Oldo Hakslio (Aldous Huxley) Puikus naujas pasaulis. Šioje knygoje, kaip ir Orvelio 
1984, vaizduojama gąsdinanti ateitis. 


Džoanos Horniman (Joanne Horniman) Machalija. Pasakojimas apie vaikiną, tampantį 
tėvu, apie vadinamąjį „naująjį vyriškumą“. 


Stefano Kastos (Stefan Casta) Vasara su Mere Lu. Viena iš mėgstamiausių švedų jauni- 
mo knygų apie gražią penkiolikmečių vasarą, pirmąją meilę, jaunimo saviugdą. 


Ericho Kestnerio (Erich Kästner) Kenigsbruko gatvė ir aš. Autobiografinė apysaka, vie- 
nas iš geriausių šio vokiečių rašytojo kūrinių. 


Stivenas Kingas (Stephen King). Į lietuvių kalbą išversta daugiau kaip 50 jo kūrinių*. 
Kingo romanų siužetai yra net labai nevaikiški ir baisūs. Penkiolikmečiams ir vyres- 
niems. 


Radjardo Kiplingo (Rudyard Kipling) Kimas - klasikinis nuotykių romanas. 
Džeimso Kriuso (James Krūss) Mano prosenelis, herojai ir aš; Timas Taleris, arba Par- 
duotas juokas. Nuotaikinguose pasakojimuose lengvai ir suprantamai nagrinėjami svar- 


būs gyvenimo klausimai. 


Louesos Lauri (Lois Lowry) Siuntėjas. Pasakojimas apie ateities visuomenę, skatinantis 
pamąstyti ir apie dabartį. 

29. 


30.* 


31.* 


32. 


33.* 


34, 


35. 


36. 


375 


38.* 


239,* 


41. 


42.* 


43.* 


Astridos Lindgren (Astrid Lindgren) Broliai Liūtaširdžiai, Emilis iš Lionebergos, Ronja 
plėšiko duktė. Visame pasaulyje pripažinti kūriniai. Verta perskaityti! 


Klaivo Steiplso Liuiso (Clive Staples Lewis) Liūtas, burtininkė ir drabužių spinta. Pirmoji 
Narnijos kronikų knyga. Nuostabūs pasakojimai dvylikamečiams ir vyresniems. 


Tomo Main Rido (Thomas Mayne Reid) Raitelis be galvos. Netikėtumų ir įtampos kupi- 
nas nuotykių romanas. 


Janos Mark (Jan Mark) Griaustinis ir „Žaibai“. Knyga apie dviejų labai skirtingų berniu- 
kų draugystę. 


Aleno Aleksanderio Milno (Alan Alexander Milne) Pūkuotuko pasaulis. Nuostabios ir 
linksmos istorijos. 


Andželos Naneti (Angela Nanetti) Mano senelis buvo vyšnia. Nuotaikingas ir mąslus pa- 
sakojimas apie nepakartojamus senelius. 


Ulfo Nilsono (Ulf Nilsson) Blogio jėga. Keisto siužeto romanas apie keturiolikmečio Mar- 
tino ir kitų jo bendraamžių gyvenimą, apie žmogaus būtinybę atsiverti, išsipasakoti. 


Džordžo Orvelio (George Orwell) Gyvulių ūkis ir 1984. Romanai, skatinantys mąstyti. 
Keturiolikmečiams ir vyresniems. 


Terio Pračeto (Terry Pratchett) Mažieji laisvūnai. Puiki, nuotaikinga, įdomi knyga dvy- 
likamečiams ir vyresniems. 


Otfrydo Proislerio (Otfried Preussler) Krabatas, arba treji metai užburtame malūne. Fi- 
losofinė, liaudies kūryba pagrįsta literatūrinė pasaka apie burtininko mokiniu tapusio 
vaikino nuotykius užburtame malūne, apie meilę ir apie valios jėgą. 


Vytauto Račicko Zuika padūkėlis. Pasakojimas apie energingą ir maištingą paauglį. 


Ericho Marijos Remarko (Erich Maria Remark) Trys draugai. Romanas apie draugystę 
ir tragišką meilę. 


Bjarnės Roiterio (Bjarne Reuter) Busterio pasaulis. Knyga apie paauglį, nepritampantį 
prie bendraamžių. 


Džoanos Katalinos Rouling (Joanne Kathleen Rowling) serija apie Harį Poterį - tikra 
mūsų laikų klasika! 


Luiso Sacharo (Louis Sachar) Duobės. Romanas apie paauglį, nubaustą už nusikaltimą, 
kurio jis nepadarė. 


Kazio Sajos ...kurio nieks nemylėjo. Pasakojimas apie dramatiškus gatvės vaiko potyrius 
ir nuotykius. Laiminga pabaiga! 

44.* Viljamo Sarojano (William Saroyan) Tėti, tu keistuolis. Apysaka apie tėvo ir sūnaus san- 
tykius. 


45.* Džeromo Deivido Selindžerio (Jerome David Salinger) Rugiuose prie bedugnės. Klasiki- 
nis romanas jaunimui apie jaunimą. 


46.* Ulfo Starko (Ulf Stark) Sikstenas, Tegu baltieji lokiai šoka. Apysakos apie tėvo ir sūnaus 
prigimtinį ryšį. Pirmoji - ypač linksma, antroji - sudėtingesnė, psichologiškesnė. 


47.* Roberto Stivensono (Robert Stevenson) Lobių sala. Nuotykių romanas apie jūrų keliones 
ir susirėmimus su piratais. 


48.* Bremo Stokerio (Bram Stoker) Drakula. Vienas iš geriausių siaubo romanų. 


49. Džonatano Svifto (Jonathan Swift) Guliverio kelionės. Vienas iš tų kūrinių, kurie pertei- 
kia daug prasmių. 


50.* Sauliaus Šaltenio Riešutų duona. Apysaka apie jauno žmogaus gyvenimą mažame mies- 
telyje. 


51.* Sju Taunsend (Sue Townsend) Slaptas Adriano Moulo dienoraštis. Adriano Moulo bren- 
dimo kančios. Dienoraščio forma parašytas pasakojimas apie paauglio ir jo šeimos gy- 
venimą. 


52. Džono Ronaldo Ruelio Tolkino (John Ronald Reuel Tolkien) Žiedų valdovas. Ši trilogija - 
tikras šedevras skaityti mėgstantiems paaugliams. 


53. Marko Tveno (Mark Twain) Tomo Sojerio nuotykiai ir Heklberio Fino nuotykiai. Klasika! 
Tinka dvylikamečiams ir vyresniems. 


54. Elvino Brukso Vaito (Elwyn Brooks White) Šarlotės voratinklis - įtaigus pasakojimas 
apie kiaulę ir vorą. Aštuonmečiams ir vyresniems. 


55.* Matso Valio (Mats Wahl) Įsilaužėlis. Romanas vyresniesiems paaugliams apie šiurkščią 
didmiesčio jaunimo kasdienybę. 


56. Herberto Džordžo Velso (Herbert Georges Wells) - vieno iš geriausių XIX a. rašytojų — 
romanai Laiko mašina, Daktaro Moro sala, Nematomas žmogus. Keturiolikmečiams ir 
vyresniems. 


57.* Žiulio Verno (Jules Verne) Kapitono Granto vaikai, Penkiolikos metų kapitonas. Klasiki- 
niai nuotykių romanai. 


58.* Merės Vudberi (Mary Woodbury) Bredo visata. Pasakojimas apie painius ir skaudžius 
tėvo ir sūnaus santykius. 


59.* Vytautės Žilinskaitės Gaidžio kalnas, Kintas. Įdomūs, lyriški ir nuotaikingi apsakymai. 


a 

DIDŽIOSIOS BRITANIJOS IMPERINĖ IR 
METRINE MATAVIMŲ SISTEMOS 


— p 


ILGIO MATAI 


— ariu- 8 -o = 1 760 jardų = 5 280 pėdų = 1,609 kilometro (km) 
— furlongas = 10 čeinų = 220 jardų = 201 metras (m) “ . 
| 1 čeinas = 22 jardai = 66 pėdos = 20 metrų 

"1jardas =3 pėdos = 0,9144 metro 

"1 pėda = 12 colių = 0,3048 metro 

"1 colis = 25,4 milimetrų (mm) 


PLOTO MATAI 


_1 kvadratinė mylia = 640 akrų = 259 hektarai (ha) 

1 akras = 10 kvadratinių čeinų = 4 840 kvadratinių jardų = 0,405 hektaro 

1 rūdas = 14 akro = 1 210 kvadratinių jardų = 1 011 kvadratinių metrų 

1 kvadratinis jardas (są yd) = 9 kvadratinės pėdos = 0,836 kvadratinio metro 


1 kvadratinė pėda (są ft) = 144 kvadratiniai coliai = 9,29 kvadratiniai decimetrai 
1 kvadratinis colis (są in) = 6,45 kvadratiniai centimetrai 


TŪRIO MATAI 


| 1 kubinis jardas = 27 kubinės pėdos = 0,765 kubinio metro 
1 kubinė pėda = 1 728 kubiniai coliai = 0,028 kubinio metro 
"1 kubinis colis = 16,4 kubinių centimetrų . 
1 bušelis = 4 pekai = 64 pintos = 8 galonai = 36,4 litro (I) 
1 pekas = 2 galonai = 16 pintų = 9,1 litro 
1 galonas (gal) = 4 kvortos = 8 pintos = 4,55 litro 
_ 1 kvorta (gt) = 2 pintos = 1,14 litro “ . 
1 pinta (pt) = 20 skysčio uncijų = 4 gilai = 0,57 litro 
_ 1 gilas = 5 uncijos = 0,14 litro 
„1 a nap A 0z) = 1,8 kubinio colio = 0,03 litro 

SVORIO MATAI 


ių = 2 240 svarų Ž 1016 metrinių tonų | 


1 uncija = =16 a 28,35 gramo 2 
|| 1 dramas (dr) = 27,3 grano = 1,772 gramo 
. 1 mm (gr) = — 0,065 o 


PINIGINIAI VIENETAI (iki 1971 m. vasario EE 


1 pensas d- 4 farüngai (d kilęs iš Romos denarų pavadinimo) 
1 šilingas (s) = 12 pensų 

1 krona = 5 šilingai 

1 svaras sterlingų (£) = 4 kronos = 20 šilingų = 240 pensų 

1 ginėja = 21 šilingas 


TAI ĮDOMU 


Britų piniginio vieneto pavadinime žodis svaras yra neatsitiktinis. Jis iš tiesų 
susijęs su svorio vienetu. XVII a. Alfredas Didysis nustatė penso svorį - lygiai | 
24 granus. 240 sidabrinių pensų svėrė lygiai 1 svarą (Ib). Štai kodėl Didžiosios 
Britanijos pinigai ir šiandien vadinami svarais sterlingų. Sterlingų sidabras yra | 
aukštos prabos sidabras. 
. Britų imperinė matavimo sistema dabar dažniau vadinama JAV matavimo 
-~ Sistema. Amerikietiški matai šiek tiek skiriasi nuo britiškų - pavyzdžiui, cent- | 
nerį sudaro 100 svarų. Ironiška, kad amerikiečiai į kosmosą siunčiamų vyrų ir 
moterų ūgį ir svorį matuoja coliais ir svarais, o britai priėmė nuo Prancūzijos 
revoliucijos įsigalėjusią matavimo sistemą. Metrinė sistema pranašesnė tuo, 
* kad ja kur kas lengviau skaičiuoti, nes kiekvieno mato pagrindas yra skaičius 
10. Britų imperinė sisiema grindžiama skaičiumi 12 ir žmogaus kūno dalių pa- 
 vadinimais. Jardas lygus žmogaus žingsniui, pėda - dilbio ilgiui (arba pėdai), 
 akras maždaug lygus kvadratui, kurio kraštinę sudaro 70 žingsnių. Faktas, 
-~ kad pasaulyje naudojamasi ne viena matavimo sistema, verčia prisiminti, jog | 
|| jos ya aom kitaip tariant, pasaulį susikuria pats žmogus. o 

ILIUSTRACIJŲ AUTORIAI 
IR SALTINIAI 


—————— 


14-18. Septyni senovės pasaulio stebuklai: Wills 


31: 
32. 


53. 


54. 


82. 


83. 


Cigarette Cards © Imperial Tobacco 
Limited 


Amonitų fosilijos: © NHPA/Kevin Schafer 


Trilobitų fosilijos: © NHPA/Kevin Schafer 
Jūros ežio fosilija: Colin Keates © Dorling 
Kindersley 


Kuoja: © Collins Gem Fish 
Lynas: © Collins Gem Fish 


Šapalas: © Collins Gem Fish 
Gružlys: © Collins Gem Fish 
Dyglė: © Collins Gem Fish 
Rainė: O Collins Gem Fish 


Termopilų mūšio žemėlapis: The Great Persian 
War by G. B. Grundy, leid. John Murray, 1901 


Kanų mūšio žemėlapis: O The Times History of 
War, 2000 


Gajaus Julijaus Cezario biustas: Neapolio 
nacionalinis muziejus/Scala, Florencija 


Bajo gobelenas: Bayeux, Prancūzija, Roger- 
Viollet/Rex Features 


Kresi mūšio žemėlapis: O The Age of Chivalry 
by Arthur Bryant 


Robertas Skotas: O Popperfoto.com 


Kapitonas L. E. G. Outsas: Mary Evans Picture 
Library 


Pievų žiogas: O Complete British Insects by 
Michael Čhinery 

Svirplys: O Com olkie British Insects by Michael 
Chinery 


Auslinda: © Complete British Insects by Michael 
Chinery 

Lašalas: © Complete British Insects by Michael 
Chinery 

Žirgelis: O Complete British Insects by Michael 
Chiner 

Laumžirgis: O Complete British Insects by 
Michael Čhinery 


piq sis čiuožikas: © Complete British Insects by 
chael Chinery 

Poorest nu iais O Complete British 

Insects by Michael Chinery 

Pyronia tithonus: O Compleie British Insects by 

Michael Chinery 

Spungė: © Complete British Insects by Michael 
ery 

Admirolas: © Complete British Insects by 

Michael Chinery 

Ropinis baltukas: © NHPA/Laurie Campbell 


84. 


85. 


86. 


87. 


105. 
107. 
110. 
112; 
113. 


121. 


102. 
103. 


Mažasis melsvys: O Complete British Insects by 
Michael Chinery 

Vingiorykštiniai marguoliai: © Complete British 
Insects bs Michael Chinery 

Miškinis mėšlavabalis: © Complete British 
Insects by Michael Chinery 


Jonvabaliai: © Complete British Insects by 
Michael Chinery 

Boružės: © Complete British Insects by Michael 
Chinery 

Elniavabalis: © Complete British Insects by 
Michael Chinery 

Kamanė: © Complete British Insects by Michael 
Chinery ; 
Paprastoji vapsva: © Complete British Insects 
by Michael Chinery 


Širšuolas: © Complete British Insects by 
Michael chimery 

Skruzdėlės: © Complete British Insects by 
Michael Chinery 

Mėsinė musė: © Complete British Insects by 
Michael Chinery 

Žiedmusė: © Complete British Insects by 
Michael Chinery 

sparva: © Complete British Insects by Michael 
Chinery 


Mašalas: © NHPA/Stephen Dalton 
Plyšinis kampavoris: © NHPA/Mark Bowler 
Paprastasis kryžiuotis: © NHPA/Stephen Dalton 


Visos iliustracijos iš Complete British Insects 
(by Michael Chinery) (© Michael Chinery 2005) 
spausdinamos gavus Harper Collins Publishers 
leidimą. 


Plunksniniai debesys: © NHPA/Pete Atkinson 
Kamuoliniai debesys: © NHPA/John Shaw 
Sluoksniniai debesys: © NHPA/Stephen 
Krasenmann 

Vaterlo mūšio žemėlapis: © John Mackenzie 
Balaklavos mūšio žemėlapis: © John Mackenzie 
Rorko mūšio žemėlapis: © John Mackenzie 
Somos mūšio žemėlapis: © John Mackenzie 
Lordo Kitčenerio (Kitchener) plakatas: 

© Imperijos karo muziejus, Londonas/ 
Bridgeman Art Library 

Admirolo Nelsono portretas (Lemuel Francis 
Abbott): Londono nacionalinis jūreivystės 
muziejus, Grinvičo ligoninės kolekcija 
Jungtinės Karalystės vėliava: © Collins Gem 


Flags 
v. Jurgio vėliava: © Collins Gem Flags 

152. 


178. 


185. 


186. 


187. 


197. 


198. 


t99; 


200. 


Šv. Andriejaus vėliava: © Collins Gem Flags 
Daglasas Beideris: © Popperfoto.com 


Mons Meg pabüklo atvaizdas spausdinamas 
gavus Edinburgo pilies leidimą 


Pirmojo pasaulinio karo britų patranka, 
šaudanti sprogstamaisiais sviediniais: © 
Popperfoto.com 

Karys ruošia sviedinius: © Popperfoto.com 


XXI a. britų tankas Challenger 2: © Jane’s 
Tanks and Combat Field Vehicles Recognition 
Guide by Christopher F. Foss 


Medžių nuotraukos gautos iš National 
Photographers Ltd. Jos spausdinamos: Paul 
Sterry, Complete British Trees, Harper Collins, 
2007. 


Paprastasis ąžuolas: © Andrew Cleave/Nature 
Photographers 
Paprastojo ąžuolo gilės: © Paul Sterry/Nature 
Photographers 


Paprastoji liepa: © Frank R. Blackburn Nature 
Photographers 

Europinės liepos lapai: © Paul Sterry/Nature 
Photographers 

Gudobelės medis, lapai ir uogos: © Paul Sterry/ 
Nature Photographers 


Karpotasis beržas (medžiai): © Phil Green/ 
Nature Photographers 

Karpotojo beržo lapai ir žirginiai: © Paul 
Sterry/Nature ar p 

Paprastasis bukas: O S. C. Bisserot/Nature 
Photographers 

Paprastojo buko lapas ir riešutas: O Paul 
Sterry/Nature Photographers 


Paprastasis kaštonas (medis): O Andrew 
Cleave/Nature Photographers 

Paprastojo kaštono vaisiai: © Hugh Clark/ 
Nature Photographers 

Paprastojo kaštono lapas: © Paul Sterry/Nature 


Photographers 


Platanalapio klevo lapai: © Paul Sterry/Nature 
Photographers 

Platanalapis klevas (medis): © Ernie Janes/ 
Nature Photographers 


201. Paprastasis uosis (medis): © S. C. Bisserot/ 
Nature Photographers 
Paprastojo uosio lapai ir sėklos: © Paul Sterry/ 
Nature Photographers 


202. Robertas Briusas: Škotijos nacionalinė 
biblioteka/Bridgeman Art Library 


211. Kolonijų kariai: Paryžiaus vaizduojamųjų menų 
biblioteka/Bridgeman Art Library 


212. Seras Frensis Dreikas: privati kolekcija/ 
Bridgeman Art Library 


214. Robertas Klaivas (Thomas Gainsborough): 
Tarybos dovana, Londono nacionalinis 
kariuomenės muziejus/Bridgeman Art Library 


215. Generolo Volfo mirtis (Benjamin West): privati 
kolekcija/Bridgeman Art Library 


217. Karalienė Viktorija: privati kolekcija/Bridgeman 
Art Library 


218. Pasaulio žemėlapis: pagal Merkatoriaus planą; 
žemėlapyje matyti Britanijos imperija: © 
Guildhall Library/Londono miestas/Bridgeman 
Art Library 


225. Didžioji kinų siena: © The Travel Library/Rex 
- Features 


226. CN bokštas: © Paul Brown/Rex Features 
Itaipu užtvanka: © AFP/Getty Images 

